
Žmonijos žinių gausintojai 


Skaitytojas netrukus atvers pirmąjį romano puslapį ir pasiners į mums gana 
tolimą. menkai pažįstamą ir suprantamą pasaulį - Pietų Afriką. Nors europie- 
čiai Juodojo Žemyno pietuose pasirodė XVII amžiaus viduryje. tačiau apie vidi- 
nius jo rajonus bemaž nieko nenutuokė dar net ištisą šimtmetį. Šias sritis tyrinė- 
jo tiktai atskiri misionieriai, kurie. ištaikę šiek tiek laiko nuo svarbiausios savo 
misijos — gelbėti vietos gyventojų sielas, nuosekliau ar paviršutiniškiau kreipė 
žvilgsnius į nepažįstamąjį žemyną. Bene svarbiausias tyrinėjimų centras buvo 
misijų stotis Kurumane. kurią 1820 metais įsteigė Robertas Mofetas. 1841 metų 
kovo mėnesį čia pasirodė jaunas škotas Deividas Livingstonas. kuriam likimas 
lėmė tarti naują žodį Pietų Afrikos tyrinėjimų istorijoje. Beveik šešiolika metų 
jis gyveno vidiniuose Pietų Afrikos rajonuose. steigė vietos gyventojams mo- 
kyklas. gydė ligonius (buvo gydytojas). studijavo čiabuvių kalbas ir papročius. 
darė geografinius. geologinius ir biologinius stebėjimus. Nuo 1848 metų Li- 
vingstonas ne sykį perėjo Kalahario dykumą. gyveno tarp bečuanų ir makololų, 
keliavo palei Zambezę. klaidžiojo po miškingus Angolos užkampius. Šis gydy- 
tojas ir misionierius žemėlapyje pažymėjo daugelį Afrikos teritorijų. apie kurias 
nieko nežinojo europiečiai. 1856 metų gruodžio mėnesį Livingstonas grįžo į 
Londoną, čia buvo labai pagerbtas ir gavo nemažai mokslinių apdovanojimų. 
Po metų jis išleido knygą „Misionieriaus kelionės ir tyrinėjimai Pietų Afrikoje“, 
kurioje paprastai ir nuoširdžiai pasakojo apie savo klajones ir nuotykius; Žinia, 
jis visai nesirūpino ir nesistengė kaip nors išgražinti savo tekstą literatūrinėmis 
puošmenomis. Galimas daiktas, kad jo paprastumas, griežtas dokumentalumas, 
gausybė faktinės medžiagos, aiškiai išreikšta simpatija vietos gyventojams ir 
patraukė skaitytojus. Taigi knyga labai išgarsėjo: netrukus buvo pakartotinai 
išleista. 1858-1864 metais Livingstonas vėl keliavo po vidines Pietų Afrikos 
sritis, o grįžęs parašė kitą knygą - „Pasakojimas apie keliones Zambeze ir jos 
intakais“ (1865 m.). 

D.Livingstono darbai. taip pat ir jo knygos, greitai išgarsėjo visoje Europo- 
je. Be abejonės. jų nepastebėti negalėjo ir Žiulis Vernas. Jis buvo bene pats 
pirmasis rašytojas. savo grožiniuose kūriniuose panaudojęs žinias. kurias patei- 
kė didysis keliautojas. Kaip matysime, jo romane „Pietų Afrika. 1854-ieji" gau- 

su nuorodų ir apeliacijų į mokslininko veikalus. Žiuliui Vernui Deividas Li- 
vingstonas buvo neabejotinas autoritetas. — Žinia. tai neturėtų stebinti šių dienų 
skaitytojo. nes dar net kelis dešimtmečius nė vienas mokslininkas negalėjo ly- 
gintis su garsiuoju tyrinėtoju surinktos medžiagos išsamumu ir kokybe. 

Ž.Vernas norom nenorom turėjo gausiai remtis Livingstonu, nes jo pasi- 
rinktoji romano tema - trianguliacinio tinklo nubrėžimas ir geodeziniai matavi- 
mai — visiškai netiko nuotykiniam kūriniui. Kas turėjo reikalų su geodezija. 
puikiausiai žino, kad tie matavimai yra be galo nuobodūs, monotoniški ir stan- 
dartiški. Matyt. ir pats Ž.Vernas netrukus įsitikino. jog pasirinko gan nedėkingą 
temą. todėl, ilgai nedelsdamas ir pateikęs tik būtiniausias Žinias, sutelkė dėmesį 
į antraeilius epizodus, parodė tikrai išskirtinę išmonę, pradžiugino skaitytoją 
aukščiausios prabos literatūrinio meistriškumo puslapiais. 

Kas be ko, Ž.Vernas šiame romane išjuokė primityvų nacionalizmą, kuris 
privertė bendrą sunkų darbą dirbančius žmones beprasmiškai ir nuožmiai susi- 
pykti. Matyt. šią siužetinę liniją autoriui padiktavo sustiprėjęs Rusijos ir Di- 
džiosios Britanijos imperijų priešiškumas. Tačiau Ž.Vernas buvo didelis huma- 
nistas, be galo tikėjęs Žmogaus protu ir jo veikla, todėl pavojaus akivaizdoje 
privertė savo herojus suvokti, jog „čia dabar nėra nei rusų, nei anglų, yra tiktai 
europiečiai, susivieniję pavojaus akimirką“. 

Dviguba anglų-rusų mokslinė ekspedicija turėjo išmatuoti dienovidinio vieno 
laipsnio dydį. taigi atlikti tais laikais tikrą mokslinį žygdarbį. Ž.Vernas kaip 
paprastai gebėjo ekspedicijos kasdienius sunkumus susieti su spalvingais vei- 
kėjų charakteriais, įtikinamai aprašyti nuotykius, bet nenutolti nuo realybės ir 
nepasiduoti vaizduotei, nors niekas anais laikais nebūtų jo įtarę perdedant: ne, 
jis rėmėsi mokslo turimomis žiniomis net piešdamas peizažą ar aprašydamas 
gyvūnus. 

Skaitytoją vis labiau trauks europiečių kelionė per dykumą ir susidūrimas 
su priešiška makololų gentimi. Po ilgo išsiskyrimo abi grupės - anglų ir rusų — 
vėl susijungia Skorcefo kalno viršūnėje, kai gresia mirtinas pavojus. nes šimtai 
čiabuvių kėsinasi juos sučiupti. Vis dėlto europiečiai išsigelbsti ir toliau tęsia 
darbą. 

Nepamiršta Ž.Vernas papildyti savo pamėgtų keistuolių mokslininkų gale- 
rijos. Šiame romane tai — Nikolajus Palanderis, kuris, tikrindamas logaritmus, 
nuklysta nuo būrio, kelias dienas nei valgo. nei geria, kol bičiuliai jį išgelbsti 
bemaž iš krokodilų dantų. Kitas išsiblaškėlio nuotykis — jį užpuola babuinas ir 
atima visą ekspedicijos dokumentaciją — rejestrus. 

Žodžiu. romane veikia nuostabūs žmonės nuostabioje gamtoje, turėdami 
nuostabų tikslą — gausinti Žmonijos žinias. Sunku šiais laikais nepasiilgti tokių 
asmenybių... 

Parengė Vytautas Venclovas 


ŽIULIS VERNAS 


PIETŲ AFRIKA. 1854-IEJI 


(TRIJŲ RUSŲ IR TRIJŲ ANGLŲ 
NUOTYKIAI PIETŲ AFRIKOJE) 

Pirmasis skyrius 
Oranžinės upės pakrantėse 


1854 metų sausio dvidešimt septintąją Oranžinės upės pakran- 
tėje po didžiuliu gulsčiuoju gluosniu tyliai šnekučiavosi du vy- 
riškiai. (Oranžinė /vietos kalbomis - Garjepas, Garipas/- Pietų 
Afrikos upė. Skirtingais duomenimis, jos ilgis - apie 1860 - 2140 
km. Išteka iš Katalambo kalnų 3160 metrų aukštyje. Teka į vaka- 
rus dabartinių Lesoto, Pietų Afrikos Respublikos ir Namibijos 
teritorijomis. Įsilieja į Atlanto vandenyną, sudarydama plačią sek- 
lumą iš smėlio ir kriauklių. Upė beveik visą laiką vingiuoja kal- 
nuotomis vietovėmis ir tik paskutiniuosius 97 kilometrus srūva 
per lygumą. Ši upė gana slenkstėta, sekli, todėl daugelyje vietų 
netinka laivybai, išskyrus valtis ir mažas baržas. Turi daugybę 
intakų. Ją maitina tik lietūs. Naudojama žemėms drėkinti. - Čia 
ir toliau vertėjo pastabos.) 

Ši upė, kurią olandai pavadino Groteriveriu, o hotentotai — 
Garjepu, be abejonės, gali lenktyniauti su trimis didžiausiomis 
Afrikos arterijomis — Nilu, Nigeriu ir Zambeze. (Hotentotai — 
tauta, gyvenanti Namibijoje ir PAR, kartu su bušmėnais šiose sri- 
tyse įsikūrė jau senų senovėje. Pastaruoju metu daugiausia dirba 
fermose ir miestuose. Nilas - pati ilgiausia Afrikos upė; jos ilgis 
— 6671 km. Nigeris - Vakarų Afrikos upė, tekanti per Gvinėją, 
Malį, Nigerį ir Nigeriją. Jos ilgis - 1160 km. Prasideda Liberijos 
aukštumose, įteka į Gvinėjos įlanką Atlanto vandenyne. Zambezė 
- Zambijos, Angolos ir Mozambiko teritogijomis tekanti upė. Jos 
ilgis - 2660 km. Prasideda Lundo plokš UAGUoJe, prie pal = 


Demokratinės Respublikos. o įteka į Mozambiko įlanką Indijos 
vandenyne.) 

Kaip ir minėtosios trys upės, Oranžinė garsėja savo plačiomis 
užlajomis, slenksčiais ir kriokliais. Ja keliavusieji Tompsonas ir 
Aleksanderis (jų pavardes dabar žino visi gyvenantys šios upės 
baseine), vienas kitam pritardami, visa burna gyrė jos skaidrų 
vandenį ir vaizdingas pakrantes. 

Toje vietoje, kur mes radome savo herojus, Oranžinė, prasi- 
veržusi per Jorko hercogo kalnus, atsivėrė visu savo grožiu. Ne- 
pasiekiamos uolos, milžiniškos akmenų sangrūdos ir nuo laiko 
suakmenėję medžių kamienai, gilūs urvai, nepereinami miškai, 
kurių dar nepasiekė medkirčių kirviai, — visa tai kartu aprėminti 
tolumoje dunksančių Garjepo kalnų, sudarė neaprašomo dailu- 
mo paveikslą. Čia upės vandenys, suspausti pernelyg jiems siau- 
ros vagos, veržliai krenta iš keturių šimtų pėdų aukščio. (Pėda — 
anglų ilgio matas, lygus 30,5 cm.) Viršuje tarp žalių šakų girlian- 
dų be perstojo šniokščia vandens srautai, tykšdami ant gausybės 
atsikišusių uolų. Apačioje tiesiog verda audringos srovės, apgob- 
tos tankių vandens purslų, spindinčių visomis vaivorykštės spal- 
vomis. Iš tos bedugnės sklinda kurtinantis ūžesys, kurį visa jėga 
pakartoja ir sustiprina aidas slėnyje. 

Vienas iš pašnekovų, kuriuos, regis, čia atvedė likimo užgai- 
dos, bemaž nekreipė dėmesio į atsiveriantį žvilgsniui gamtos grožį. 
Jis buvo medžiotojas bušmėnas, tipiškas šios drąsios genties at- 
stovas. Pats žodis „bušmėnas“ — anglų perimtas ir perkurtas olan- 
diškas žodis „„boschjesman“ — reiškia tiesiog „žmogų iš krūmų". 
Šitaip vadinamos visos gentys, klajojančios po Kapo kolonijos 
šiaurės vakarus. (Kapo kolonija — 1652 metais Gerosios Vilties 
kyšulyje įkurta olandų persikėlėlių kolonija. 1795 metais ją už- 
grobė Didžioji Britanija, o 1803 —- 1806 metais ją vėl valdė olan- 
dai; vėliau šią teritoriją galutinai nukariavo anglai. Per šimtme- 
tį gerokai ją išplėtė. Mūsų laikais — tai Pietų Afrikos Respublika.) 
Jų gyvenimas prabėga klajojant tarp Oranžinės upės ir rytinių 
kalnų, plėšikiškai puldinėjant fermas, naikinant imperijos kolo- 

nistų pasėlius, kolonistų, kurie juos išstūmė į nederlingas žemes 
šalies viduje, kur akmenų daugiau negu augmenijos. (Čia auto- 
rius turi galvoje Britanijos imperiją.) 

Bušmėnas, apie kurį dabar kalbame, atrodė turintis apie ketu- 
riasdešimtį metų, aukšto ūgio ir ganėtinai raumeningas. Jo kūnas 
net poilsio metu tebebuvo įsitempęs. Aiškūs, laisvi ir natūralūs 
gestai rodė jį esant energingą vyriškį, kažkuo panašų į personažą, 
sukirptą pagal Odinę Kojinę - garsųjį Kanados prerijų medžioto- 
ją, bet galbūt ne tokį ramų kaip mėgstamasis Kuperio herojus. 
(Odinė Kojinė - viena iš literatūrinio personažo Natanielio Bampo 
/Načio/ pravardžių, jis yra amerikiečių rašytojo Džeimso Feni- 
moro Kuperio /1789 - 1851/ penkių romanų serijos svarbiausias 
veikėjas.) Tai galėjai matyti iš nuolatos kintančios jo veido iš- 
raiškos, atspindinčios kiekvieną sielos virptelėjimą. 

Bušmėnas, kurio tėvas buvo Britanijos imperijos pavaldinys, 
o motina — hotentotė, taisyklingai kalbėjo savo tėvo kalba ir ne- 
beatrodė toks laukinis kaip jo gentainiai — senovės sakasai. (Sa- 
kasai - šitaip bušmėnus vadino kaimyninės hotentotų gentys.) Šis 
vyriškis vilkėjo pusiau hotentotiškus, pusiau europietiškus dra- 
bužius, — flanelės marškinius, striukę, antilopės odos kelnes ir 
savo darbo batus, pasiūtus iš laukinės katės kailio. Ant medžioto- 
jo kaklo kabėjo nedidelis maišelis su peiliu, pypke ir tabaku. Jo 
galvą dengė kažkas panašaus į gobtuvą iš avikailio. Laukinio gy- 
vulio odos diržas juosė liemenį. Nuogus riešus puošė apyrankės 
iš dramblio kaulo, - jos atrodė nepaprastai sumaniai padarytos. 
Bušmėno pečius dengė pasiūtas iš tigro kailio ir siekiantis kelius 
„krosas“ — kažkas panašaus į klostėtą apsiaustą. Šalia vyriškio 
snaudė vietinės veislės šuo. Dažnai papsėdamas, bušmėnas rūkė 
kaulinę pypkę ir visa savo išvaizda rodė aiškų nekantravimą. 

— Nusiraminkite pagaliau, Mokumai, - kalbėjo jo kompanio- 
nas. - Jūs iš tikrųjų esate nekantriausias žmogus, kai nemedžio- 
jate! Bet supraskite, gerbiamasis, kad mudu negalime nieko pa- 
daryti. Tie, kurių mes laukiame, anksčiau ar vėliau čia atvyks, — 
jeigu ne šiandien, tai rytoj! 

Bušmėno pašnekovas, dvidešimt penkerių ar dvidešimt šeše- 
rių metų anglas, buvo visiška medžiotojo priešingybė. Ramų jau- 
nuolio charakterį aiškiai demonstravo visi jo judesiai, o pernelyg 
„miestietiški“ keliautojo drabužiai rodė, jog kelionės — ne jo sti- 
chija. Jis labiau panėšėjo į tarnautoją, pasiklydusį laukinėje vie- 
tovėje, todėl norom nenorom magėjo patikrinti, ar neturi jis už 
ausies užsikišęs plunksnos, kaip paprastai daro kasininkai, kon- 
torų tarnautojai, buhalteriai arba kiti milžiniškos tarnautojų šei- 
mos atstovai. 

Ir iš tikrųjų jaunasis anglas buvo toli gražu ne keliautojas, bet 
žinomas mokslininkas Viljamas Emeris, astronomas, atsiųstas į 
Kapo observatoriją — ganėtinai naudingą įstaigą, kuri jau seniai 
teikia mokslui neįkainojamas paslaugas. 

Mokslininkas, kuris čia jautėsi sėdintis ne visai savo vežime, 
šiame Pietų Afrikos dykumų rajone už kelių šimtų mylių nuo Keip- 
tauno sunkiai tramdė nekantrų iš prigimties kompanioną. (Ob- 
servatorija - mokslo įstaiga, kurios tikslas - sistemingai stebėti 
dangaus kūnus, magnetinius, meteorologinius, seisminius ir kt. 
reiškinius. Keipiaunas - Pietų Afrikos Respublikos miestas ir uos- 
tas, olandų įkurtas 1652 metais.) 

— Pone Emeri, - tarė jam medžiotojas gryna anglų kalba, — 
mes jau aštuonias dienas sėdime sutartoje vietoje šalia Oranžinės 
upės prie Morgedos krioklio. O juk jau seniai nieko panašaus 
nebuvo atsitikę nė su vienu mano šeimos nariu, - kad aštuonias 
dienas turėtų tūnoti vienoje vietoje! Jūs pamirštate, kad mes esa- 
me klajokliai, kad mums ima niežėti padus, kai šitaip užsibūna- 
me vienoje vietoje. 

— Mano bičiuli Mokumai, — paprieštaravo jam astronomas, — 
tie, kurių mudu laukiame, atvyksta iš Anglijos, todėl turime jiems 
atleisti už šias aštuonias dienas. Turime atsižvelgti į didžiulius 
nuotolius, kliūtis, kurių galėjo pasitaikyti garlaiviu plaukiant Oran- 
žine upe aukštyn, — žodžiu, tūkstančius sunkumų, pasitaikančių, 
kai Žmonės imasi tokio reikalo. Mums buvo patikėta parengti vi- 
sa, ko būtiniausiai reikia mokslinio tyrinėjimo ekspedicijai Pietų 

Afrikoje, vėliau laukti prie Morgedos slenksčių kolegos iš Kemb- 
ridžo observatorijos —- pulkininko Everesto. (Kembridžas - D. Bri- 
tanijos miestas. Žinomas nuo 730 metų. Garsėja 1209 metais įkur- 
tu universitetu. ) Štai jie, Morgedos slenksčiai, taigi mudu esame 
sutartoje vietoje ir laukiame. Tai ko dar pageidaujate, mano bran- 
gus bušmėne? | 

Medžiotojas aiškiai pasigedo kažko daugiau, nes jo ranka karšt- 
ligiškai gniaužė ilgavamzdžio karabino buožę. Tai buvo puikus 
„mentonas“, labai taiklus šautuvas, šaudantis kūginėmis kulko- 
mis ir įgalinantis nukauti laukinę katę arba antilopę nuo aštuonių 
iki devynių šimtų jardų atstumu. (Jardas - angliškas ilgio matas, 
prilygsta 0,9144 metro, dalijamas į tris pėdas.) Aiškiai matyti, 
kad bušmėnas jau nebesinešiojo strėlinės iš alojės medžio ir už- 
nuodytų strėlių, be kurių vis dar neišsiverčia jo gentainiai, 0 pir- 
menybę teikė europiečių ginklui. 

— Bet galbūt jūs apsirikote, pone Emeri, — vėl prabilo Moku- 
mas. — Ar iš tikrųjų jums paskirtas susitikimas prie Morgedos 
slenksčių ir būtent sausio pabaigoje? 

— Žinoma, mano drauge, - ramiai atsakė Viljamas Emeris, — 
štai pono Erio, Grinvičo observatorijos direktoriaus, laiškas, ku- 
ris rodo, kad aš neapsirikau. (Grinvičas — buvęs Londono prie- 
miestis, dabar jau priklauso Londonui. Jame yra astronominė 
observatorija, įkurta 1675 metais. Per jos pagrindinį pastatą ve- 
damas sąlyginis nulinis dienovidinis, nuo kurio skaičiuojami visi 
kiti dienovidiniai. ) 

Bušmėnas paėmė laišką, kurį jam ištiesė kompanionas. Ne- 
grabiai pavartė jį rankose kaip Žmogus, gan prastai išmanantis 
kaligrafijos paslaptis, ir vėl atidavė Viljamui Emeriui tardamas: 

— Pakartokite man, kas sakoma šiame prirašytame popieriaus lape. 

Jaunasis mokslininkas, demonstruodamas nesudrumsčiamą ra- 
mybę, dvidešimtąjį sykį pradėjo perpasakoti laiško turinį savo 
bičiuliui medžiotojui. 

Paskutinėmis praėjusių metų dienomis Viljamas Emeris gavo 
žinią, pranešančią, jog netrukus į Pietų Afriką atvyksta pulkinin- 

kas Everestas su tarptautine moksline komisija. Kokie buvo šios 
komisijos planai, kodėl ji atvyksta į šį nuošalų Afrikos žemyno 
pakraštį? Emeris to negalėjo pasakyti, nes pono Erio laiške apie 
tai neužsimenama. Pats jis, vykdydamas gautus nurodymus, nu- 
skubėjo į Lataku, vieną piečiausių Hotentotijos gyvenviečių, kad 
ten paruoštų vežimus, maisto atsargų — žodžiu, visa, ko reikia 
bušmėnų karavanui. Vėliau, žinodamas apie gerą čiabuvio me- 
džiotojo Mokumo reputaciją, žmogaus, lydėjusio Andersoną me- 
džioklės Vakarų Afrikoje metu ir padėjusio drąsiajam Deividui 
Livingtonui pirmosios ekspedicijos prie Ngamio ežero ir prie Zam- 
bezės slenksčių metu, Emeris pasiūlė jam vadovauti šiam kara- 
vanui. (Karlas Johanas Andersonas /1827-1867/ gimė Švedijoje. 
Garsus Afrikos tyrinėtojas ir keliautojas, aprašęs savo nuotykius 
šiame žemyne. 1860 m. mirė nuo dizenterijos. Deividas Livings- 
tonas /1813-1873/- anglas, tyręs Afriką. Pirmąsyk ten nukeliavo 
1840 metais. 1841-1852 m. gyveno tarp bečuanų Kalahario srityje, 
daug keliavo, atrado Ngamio ežerą. 1853-1854 m. plaukė Zambezės 
upe aukštyn ir 1856 m. gegužės mėnesį baigė perkirsti visą že- 
myną. Po neilgos pertraukos vėl grįžo į Afriką. Paskui grįžo į 
Angliją, o 1866 m. vėl išvyko į Juodąjį kontinentą. Po kurio laiko 
prarado ryšį su Europa, 1871 m. buvo europiečių surastas; nors 
sunkiai sirgo, bet tęsė tyrinėjimus. Po mirties jo kūnas buvo 
pargabentas į tėvynę. Ngamio ežeras dabar priklauso Botsvanos 
valstybei, slūgso Kalahario sausringuose rajonuose. Jo ilgis apie 
60 km, plotis — 6-16 km. ) 

Dar vėliau buvo sutarta, kad bušmėnas, puikiausiai pažįstan- 
tis kraštą, lydės Viljamą Emerį iki Oranžinės upės pakrantės, prie 
Morgedos slenksčių, kur buvo sutarta susitikti. Kaip tik čia prie 
jų turėjo prisidėti mokslinės komisijos nariai. Bet pastarųjų pir- 
miau laukė ilga kelionė Britanijos laivyno fregata „Augustas“ palei 
vakarinę Afrikos pakrantę, vėliau jie prie Volpaso kyšulio turėjo 
įplaukti į Oranžinės upės žiotis, paskui jos vaga pakilti aukštyn 
iki krioklių. Taigi Viljamas Emeris ir Mokumas čia atvyko ilgu 
vežimu, skirtu kroviniams vežioti, kurį dabar juodu paliko slėny- 

je; vėliau numatė juo nugabenti į Lataku užsieniečius ir jų baga- 
žą, jeigu atvykėliai nenutars nusigauti ten Oranžine upe ir jos 
intakais. Bet tada jie turėtų nužingsniuoti sausuma kelias mylias, 
kad aplenktų Morgedos slenksčius. 

Kai Emeris pagaliau baigė aiškinti, o medžiotojas, regis, gerai 
suprato jo žodžius, pastarasis priėjo prie stataus skardžio, kurio 
apačioje putodama garsiai šniokštė upė. Astronomas irgi žengė 
įkandin jo. Iš čia, nuo išsikišusios į priekį uolos, juodu galėjo 
daugelį mylių apžvelgti Oranžinės upės vagą. (Mylia - ilgio ma- 
tas. Geografinė mylia yra 7420 m, jūrų — 1852 m., sausumos 
1609,3 m.) 

Keliolika minučių Mokumas ir jo kompanionas atidžiai ap- 
žiūrinėjo upės paviršių. Jos vandenys už ketvirčio mylios žemiau 
krioklio vėl atgavo pirmykštį skaidrumą ir ramiai sau sruvo to- 
lyn. Jokio objekto — nei garlaivio, nei pirogos — niekur nesimatė, 
kiek tik siekė žvilgsnis. (Piroga - siaura ir ilga valtis, išskobta iš 
medžio kamieno.) Laikrodis rodė jau trečią valandą. Sausis čia 
prie dvidešimt devintosios Pietų pusrutulio lygiagretės atitinka 
liepą šiaurės šalyse, todėl saulės spinduliai, krentantys bemaž sta- 
čiai, paunksmėje įšildo orą iki šimto penkiasdešimties laipsnių 
pagal Farenheitą. (65,5 *C. - Aut.) (Gabrielis Danielis Farenhei- 
tas /1686—1736/ - vokiečių fizikas. Išrado gyvsidabrio ir spiritinį 
termometrus. Pasiūlė temperatūros skalę, besiskiriančią nuo la- 
biau paplitusios švedo pos Celsijaus /1701-1744/ skalės. 
Perskaičiūvimo formulė: t *C = 5/9[t “F-32].Geografinė lygia- 
gretė - kiekvienas mintyse 2 apie Žemės rutulį apskriti- 
mas, kurio visi taškai vienodai nutolę nuo Pusiaujo.) Be vakarų 
brizo, kuris truputį sušvelnina šią temperatūrą, jos negalėtų pa- 
kelti niekas, išskyrus bušmėnus. (Brizas vėjas, kylantis dėl ne- 
vienodo sausumos ir jūros įšilimo: dieną drėgnas vėjas pučia iš 
jūros į sausumą, o naktį sausas vėjas — iš sausumos į jūrą.) Bet 
vis dėlto jaunasis mokslininkas, būdamas liesas, kaip sakoma, 
vien kaulai ir oda, ne per daugiausia kentėjo nuo karščio. Beje, 
tanki medžių, augusių ant skardžio, lapija saugojo jį nuo saulės 

spindulių. Nė vienas paukštis šią karštą dienos valandą nesudrums- 
tė tylos. Nė vienas keturkojis nepaliko vėsaus prieglobsčio miško 
tankumyne ir nepasirodė laukymėje. Nesigirdėjo nė menkiausio 
garso šioje negyvenamoje vietovėje, — tik vien krioklys savo 
šniokštimu ir dundesiu pripildė didžiulę erdvę. 

Gal dešimt minučių pasižvalgęs po upę, Mokumas atsigręžė į 
Viljamą Emerį, nekantriai trepsėdamas savo plačiomis pėdomis. 
Jo akys, pasižymėjusios nepaprastu akylumu, nieko nepastebėjo. 

— O jeigu jūsų Žmonės nepasirodys? — paklausė jis astronomo. 

— Jie tikrai atvyks, mano drąsusis medžiotojau, — atsakė Vilja- 
mas Emeris. - Jie laikosi duoto žodžio, taigi atvyks tiksliai, kaip 
ir tinka astronomams. Todėl nežinau, už ką galėtumėte jiems prie- 
kaištauti? Laiške rašoma, kad jie čia atkeliaus sausio mėnesio 
pabaigoje. Šiandien, kaip žinote dvidešimt septintoji, taigi minė- 
ti ponai savo dispozicijoje dar turi keturias dienas, kad ramiai 
pasiektų Morgedos slenksčius. 

— O jeigu jie čia nepasirodys ir po keturių dienų? — nenurimo 
bušmėnas. 

— Ką gi, tada atsiras proga išmėginti mūsų kantrybę, kadangi 
mudu jų čia lauksime iki pat tos akimirkos, kai aš galutinai įsiti- 
kinsiu, jog jie jau nebeatplauks! 

— Prisiekiu mūsų dievu Ko! - garsiai sušuko bušmėnas. - Jūs 
esate Žmogus, gebantis sulaukti net to laiko, kai Garjepas liausis 
lieti savo tamsius vandenis į šią bedugnę! 

— One, medžiotojau, ne! - atsakė Viljamas Emeris kaip visa- 
da ramiu tonu. — Manau, kad visiems mūsų veiksmams turėtų 
vadovauti šaltas protas. O ką mums sako tas protas? Jis sako, kad 
jeigu pulkininkas Everestas ir jo palydovai, iškamuoti sunkios 
kelionės, galbūt stokojantys pačių reikalingiausių dalykų, klydi- 
nėjantys dabar po šią dykumą, neras mūsų sutartoje vietoje, mu- 
du tikrai nusipelnysime pasmerkimo. Jeigu juos ištiks-kokia nors 
nelaimė, atsakomybė už tai teks tik mudviem. Taigi mudu priva- 
lome likti savo poste, kol pareiga to iš mūsų reikalaus. Beje, mums 
čia tikrai nieko netrūksta. Mūsų vežimas stovi slėnyje ir nakčiai 

teikia patikimą prieglobstį. Maisto atsargų pakanka. Gamta šioje 
vietoje kuo puikiausia ir verta visapusiško pagyrimo! Jaučiu di- 
delę laimę praleisti keletą dienų šio puikaus miško paunksnyje, 
ant šios su niekuo nepalyginamos upės kranto! Kai dėl jūsų, Mo- 
kumai, tai ko dar galite trokšti? Keturkojų ir plunksnuotų laimi- 
kių miške kiek širdis geidžia, o jūsų šautuvas nuolatos mudu ap- 
rūpina šviežia mėsa. Medžiokite, mano šaunusis medžiokli, leis- 
kite laiką šaudydamas danielius ir buivolus! Eikite, eikite, šaunu- 
sis bušmėne. O aš tuo laiku palūkėsiu mūsų pavėlavusiųjų bičiu- 
lių! Šiaip ar taip, jūs išvengsite rizikos čia prastovėti duobę! 

Medžiotojas suprato, kad verta paklausyti astronomo patari- 
mo. Jis sumanė paklaidžioti kelias valandas po artimiausius krū- 
mokšnius ir sąvašynus. Liūtai, hienos ir leopardai nekėlė baimės 
jam, tikram Nemrodui, pripratusiam prie Afrikos miškų. (Nemro- 
das - legendinis Babilono valstybės įkūrėjas III-II tūkstantmety- 
je pr. Kr. Jis taip pat pagarsėjo kaip nepralenkiamas medžioto- 
jas.) Vyriškis sušvilpė savo šuniui Topui, panašiam į Kalahario 
dykumos hieną ir priklausančiam tai veislei, iš kurios kažkada 
buvo išvesti skalikai. Šis protingas gyvulys, kuris, regis, jautė 
tokį pat nekantravimą kaip ir šeimininkas, pašoko iš vietos, ir 
džiaugsmingai lodamas, išreiškė savo pritarimą bušmėno ketini- 
mams. Netrukus medžiotojas ir šuo dingo miško, žaliavusio tuoj 
už krioklio, tankmėje. 

Likęs vienas, Viljamas Emeris atsigulė ievos papėdėje ir, kol 
jo, nuvarginto alsos, nesuėmė miegas, pradėjo galvoti apie susi- 
klosčiusią situaciją. Jis dabar gulėjo toli nuo gyvenamųjų vietų 
prie dar menkai ištirtos Oranžinės upės. Jis laukė europiečių — 
tėvynainių, palikusių savo kraštą, kad patirtų visas tolimos eks- 
pedicijos negandas. Bet koks šios ekspedicijos tikslas? Kokią 
mokslo problemą jie turėjo išspręsti atokiose Pietų Afrikos vieto- 
se? Kokius stebėjimus ji rengėsi vykdyti prie trisdešimtosios pie- 
tų platumos lygiagretės? Apie tai nė žodžiu neužsiminta garbiojo 
pono Erio, Grinvičo observatorijos direktoriaus, laiške. Iš jo, Eme- 
rio, prašyta pagalbos kaip iš žmogaus, pažįstančio pietinių platu- 

mų klimatą, ir kaip iš mokslininko, kurio parama ir Žinios labai 
praverstų kolegoms, atvykstantiems iš Jungtinės Karalystės. (Ty. 
Didžiosios Britanijos.) 

Kol jaunasis astronomas apie visa tai mąstė, užduodamas sau 
daugybę klausimų ir nerasdamas į juos atsakymų, miegas sulipdė 
jo blakstienas, ir vyriškis kietai užmigo. Kai jis nubudo, saulė jau 
leidosi vakaruose už vaizdingų kalvų, kurios aiškiai rėžėsi raudo- 
name horizonte. Viljamas Emeris pajuto lengvą alkį ir suprato, 
kad artėja vakarienės metas. Ir iš tikrųjų jau buvo šešios valan- 
dos, atėjo laikas grįžti prie slėnyje palikto vežimo. 

Kaip tik tą akimirką dendritinių viržių, siekiančių dvylika- 
penkiolika pėdų aukščio, tankumyne, vešėjusiame dešiniajame 
kalvos šlaite, pasigirdo šūvis. Bemaž tą pačią valandėlę miško 
pakraštyje pasirodė bušmėnas su Topu. Mokumas tempė nušautą 
gyvūną, kurį ką tik nukovė. | 

— Ateikite čia, garbusis tiekėjau! - sušuko jam Viljamas Eme- 
ris. - Ką ten nešate mūsų vakarienei? 

— Ožiuką, pone Viljamai, — atsakė medžiotojas, numesdamas 
ant Žemės savo naštą. 

Tai buvo antilopės atmaina, labiau žinoma kaip „šokinėjantis 
ožys“, kuris dažnai sutinkamas visuose Pietų Afrikos regionuose. 
Priešais astronomą gulėjo puikus gyvūnas lenktais lyros formos 
ragais, jo kūną dengė ilgas, tankus ir švelnus akinamo baltumo 
kailis; į akis krito kaštoninės spalvos dėmių išmargintas pilvas. 

Užsidėję ant pečių storą lazdą su permestu per ją gyvūnu, me- 
džiotojas ir astronomas paliko skardį prie krioklio ir po pusva- 
landžio pasiekė savo stovyklą, įrengtą siaurame slėnio tarpekly- 
je. Ten jų laukė vežimas, saugomas dviejų vežėjų iš bušmėnų 
genties. 

Antrasis skyrius 
Oficialus pristatymas 


Sausio dvidešimt aštuntąją, dvidešimt devintąją ir trisdešim- 
tąją Mokumas ir Viljamas Emeris nepaliko susitikimo vietos. Tuo 
laiku, kai bušmėnas, veikiamas savo medžiotojiškų instinktų, ne- 
sirinkdamas persekiojo laukinius žvėris po mišką šalia krioklio, 
jaunasis astronomas stebėjo upės vagą. Laukinės ir didingos gam- 
tos reginiai žavėjo europietį ir džiugino jo širdį naujais įspūdžiais. 
Jis, žmogus, iki šiolei turėjęs reikalų tik su skaičiais, mokslinin- 
kas, dieną ir naktį palinkęs prie savo katalogų arba prikaustytas 
prie teleskopo okuliaro, amžinai stebintis, kaip žvaigždės pereina 
per dienovidinius, arba apskaičiuojantis jų užtemimus, dabar mė- 
gavosi gyvenimu gamtos prieglobstyje, beveik nepraeinamų ir tan- 
kiai apžėlusių kalvų šlaitus miškų pavėsyje, šiose negyvenamose 
aukštumose, kurias pasiekė tik Morgedos purslai. (Katalogas — 
informacinis leidinys, kuriame tam tikra tvarka išvardijami daik- 
tai pagal požymius ir apibūdinami. Okuliaras - žiūrono dalis, 
nukreipta į stebėtojo akį. Teleskopas - instrumentas žvaigždėms 
ir kitiems dangaus kūnams stebėti, jų spinduliavimui tirti. Dieno- 
vidinis - linija, jungianti sferos ar kito sukimosi paviršiaus aši- 
galius, šiuo atveju - dangaus dienovidinis.) Jis jautė, kaip su po- 
ezija susilieja šios dykos erdvės, kurių beveik netyrinėjo žmonės, 
o jo protas ilsėjosi nuo matematinių apskaičiavimų. Taip neju- 
čiomis slinko laukimo laikas, — štai iš kur ta jaunuolio neišsen- 
kanti kantrybė, kurios niekaip nesuprato bušmėnas. Todėl drąsu- 

sis medžiotojas nesiliovė reikšti vis tų pačių skundų, o moksli- 
ninkas — vis kartoti tų pačių atsakymų, kurie, žinia, nė kiek nenu- 
ramino nervingojo Mokumo. 

Atėjo sausio trisdešimt pirmoji — paskutinė diena, paminėta 
garbiojo Erio laiške. Jeigu mokslininkai neatvyks ir šiandien, Vil- 
jamas Emeris turės ką nors nutarti, o tai padaryti jam tikrai bus 
nelengva. Vėluoti jie gali be galo ilgai, betgi kiek galima be galo 
ilgai laukti? ' 

— Pone Viljamai, - tarė jam medžiotojas, - kodėl mudu nega- 
lėtume pasitikti svetimšalių? Mes neprasilenktume, nes čia tėra 
vienintelis kelias. Juk mudu žinome, kad tas vienintelis kelias — 
upė; jeigu jie plauks ja aukštyn, kaip sakoma jūsų popieriaus skiau- 
tėje, mes tikrų tikriausiai juos sutiksime! 

— Jūsų idėja iš tiesų puiki, Mokumai, - atsakė astronomas. — 
Eime ir pasižvalgykime žemiau slenksčių. Šiaip ar taip, mudu 
galėsime grįžti į stovyklą upės slėniu. Bet pasakykite man, gar- 
bingasis bušmėne, ar pakankamai gerai pažįstate Oranžinės upės 
vagą? 

— Taip, pone, — atsakė medžiotojas, — aš du kartus ėjau prieš 
srovę nuo Volpaso kyšulio iki tos vietos, kur ji susilieja su Hartu 
prie Transvalio respublikos sienos. (Transvalio respubliką 1856 
metais įkūrė afrikaneriai /būrai/ - olandų, prancūzų ir vokiečių 
kolonistų palikuonys. 1877 metais ją aneksavo D. Britanija, vė- 
liau būrai gavo vidinę savivaldą, bet po anglų-būrų karo /1899- 
1902/ vėl pakluso imperijai. Nuo 1910 metų priklauso PAR.) 

— O ar visur ji tinka laivybai, žinia, išskyrus Morgedos kriok- 
lius? 

— Tikra teisybė, pone, - atsakė bušmėnas. — Tiesa, pridursiu, 
kad sausojo sezono pabaigoje Oranžinė, likus iki žiočių penkioms 
— šešioms mylioms, itin paseklėja. Tada ten susidaro smėlio sek- 
luma, kurią stipriai daužo iš vakarų atsiritančios bangos. 

— Niško baisaus, — atsakė astronomas, - vadinasi, tuo laiku, 
kai mūsų europiečiai pagal planą turėjo išsilaipinti į krantą, į žio- 
tis dar galėjo įplaukti jų laivas. Taigi nėra jokių priežasčių jiems 

vėluoti, vadinasi, jie greitai atvyks. 

Bušmėnas nieko neatsakė. Jis užsimetė ant peties karabiną, 
sušvilpė Topui ir pirmas nužingsniavo siauru taku, nusileidžian- 
čiu iš keturių šimtų pėdų aukščio į krioklio papėdę. 

Buvo devynios valandos ryto. Abu tyrinėtojai - juos iš tikrųjų 
galima taip vadinti — ėmė traukti prieš tėkmę, žingsniuodami kai- 
riuoju upės krantu. Kelias toli gražu nebuvo lygus ir smagus, — 
jis nė iš tolo nepriminė nei pylimo, nei krantinės. Upės krantai, 
ištisai apžėlę krūmokšniais, užstoti įvairių medžių tankumyno, 
nuolatos sprūdo iš akių. Vadinamojo Cynauchum filiforme gir- 
liandos kabojo nuo vieno medžio iki kito, mūsų keliautojų kelyje 
sudarydamos neperregimą žalią tinklą. Todėl bušmėno peilis visą 
laiką švysčiojo ore: medžiotojas be gailesčio kapojo šias lianų 
sudarytas užtvaras. Viljamas Emeris visa krūtine traukė aštrius 
miško kvapus, ypač kvapniojo kamparo, kurį skleidė daugybė jo 
žiedų. Laimei, kelios laukymės — neapžėlę kranto ploteliai, - pa- 
lei kuriuos taikiai sroveno žuvingi upės vandenys, — leido me- 
džiotojui ir jo palydovui truputį sparčiau žingsniuoti vakarų kryp- 
timi. Vienuoliktą valandą ryto jie jau buvo įveikę beveik keturias 
mylias. 

Vėjas pūtė iš tos pusės, kurioje leidžiasi saulė. Vadinasi, į kriok- 
lio pusę, todėl jo dundesys nebepasiekė jau gana toli nupėdinusių 
keliautojų. Užtat garsus, sklidusius iš priekio, juodu galėjo girdė- 
ti kuo puikiausiai. 

Viljamas Emeris su medžiotoju sustojo ir pradėjo apžiūrinėti 
tiesią upės vagą. Čia Oranžinė tekėjo tarp dviejų aukštai virš jos 
pakibusių kreidos uolų, kurios siekė du šimtus pėdų. 

— Palauksime čia, — tarė astronomas, — kartu ir pailsėsime. 
Mano kojos, žinia, neprilygsta medžiotojo kojoms, misteri Mo- 
kumai; aš kur kas mikliau vaikštinėju po dangaus skliautą negu 
žemės keliais. Taigi čia ir sustokime. Iš čia galėsime matyti upę 
dviejų trijų mylių atstumu, ir kai tik savaeigė barka pasirodys 
prie paskutinio slenksčio, mes ją tuoj pat pamatysime. (Barka — 
barža, krovininis upių laivas.) 

Jaunasis astronomas atsisėdo, priglaudęs nugarą prie gigan- 
tiškos karpažolės, kurios kamienas kilo į viršų keturiasdešimt pė- 
dų. Iš čia mokslininkas galėjo gana toli apžvelgti upės vagą. Me- 
džiotojas, neįpratęs sėdiniuoti, vaikščiojo pirmyn ir atgal krantu, 
o tuo metu Topas vaikė ištisus būrius laukinių paukščių, kurie 
visiškai nedomino jo šeimininko. 

Bušmėnas su kompanionu šioje vietoje sugaišo ne daugiau 
kaip pusvalandį, kai Viljamas Emeris išvydo, jog jo bičiulis, sto- 
vėjęs gal už šimto žingsnių prieš tėkmę, staiga sukluso. Ar tik 
kartais bušmėnas nepastebėjo barkos, kurios juodu taip nekant- 
riai laukia? 

Pašokęs nuo patogaus samanų patalo, astronomas nuskubėjo 
prie medžiotojo. Po kelių akimirkų jau abu stovėjo greta. 

— Ar ką nors matote, Mokumai? - paklausė jis bušmėno. 

— Ne, aš nieko nematau, pone Viljamai, - atsakė medžiotojas, 
— bet man atrodo, kad be įprastų mano ausiai natūralių gamtos 
garsų nuo upės sklinda kažkoks keistas gaudesys! 

Tai pasakęs bušmėnas paprašė savo pašnekovą patylėti, atsi- 
gulė ir pridėjo ausį prie žemės; ėmė atidžiai klausytis. 

Po kelių minučių medžiotojas atsistojo, papurtė galvą ir tarė: 

— Tikriausiai apsirikau. Gaudesys, kurį išgirdau, matyt, viso 
labo tėra vėjo šlamesys lapuose arba upės vandens, sruvenančio 
per akmenis, čiurlenimas. Bet vis dėlto... 

Čia jis vėl atidžiai įsiklausė, bet nieko neišgirdo. 

— Mokumai, - vėl prabilo Viljamas Emeris, — jeigu gaudesį, 
kuris patraukė jūsų dėmesį, skleidžia savaeigės barkos motoras, 
jūs geriau jį išgirsite, jei nusileisite prie pat vandens. Vanduo pra- 
leidžia garsus greičiau negu oras. 

— Teisybę sakote, pone Viljamai! — atsakė medžiotojas. - Juk 
aš šitaip ne sykį esu nustatęs, kad hipopotamas brenda per upę. 
(Hipopotamas, begemotas — kanopinis žolėdis Afrikos gyvūnas. 
Daugiausia laiko praleidžia vandenyje. ) 

Bušmėnas nusileido nuo stataus ir skardingo kranto, laikyda- 
masis už lianų ir žolės kuokštų. Pasiekęs upę, įbrido į ją iki kelių 

ir pasilenkęs prikišo ausį prie vandens paviršiaus. 

— Taip! — sušuko jis, pasiklausęs keletą sekundžių. — Taip! Aš 
neapsirikau! Ten, už kelių mylių prieš tėkmę, sklinda triukšmas, 
kurį kelia stiprūs smūgiai per vandenį. Vienodi ir nepertraukiami 
pliaukšėjimai tam tikrame gylyje. 

— Sraigto triukšmas? — skubiai paklausė astronomas. 

— Tikriausiai, pone Emeri. Vadinasi, tie, kurių laukiame, jau 
nebetoli. | | 

Viljamas Emeris, žinodamas, kokias aštriareges akis, subtilią 
klausą ir stiprią uoslę turi medžiotojas, nesuabejojo jo spėjimo 
teisingumu. Bušmėnas užkopė atgal ant kranto, ir juodu abu ėmė 
laukti toje vietoje, iš kurios lengvai galėjo stebėti Oranžinės upės 
tėkmę. 

Prabėgo pusvalandis, kuris Viljamui Emeriui, nepaisant įgim- 
tos jo ramybės, pasirodė esąs begalinis. Kiek sykių jam pasivai- 
deno, kad jau regi neryškų slystančio vandens paviršiumi laivo 
siluetą. Tačiau akys jį klaidino. Pagaliau bušmėno šūktelėjimas 
privertė stipriau plakti astronomo širdį. 

— Dūmai! — sušuko Mokumas. 

Pažvelgęs į tą pusę, į kurią parodė medžiotojas, Viljamas Eme- 
ris vargais negalais pastebėjo lengvą debesėlį, pakibusį ties upės 
vingiu. Daugiau nebebuvo ko abejoti. 

Laivas sparčiai judėjo pirmyn. Netrukus Viljamas Emeris ga- 
lėjo įžvelgti jo kaminą, skleidžiantį juodų dūmų debesį, kuris be- 
mat maišėsi su baltais garais. Matyt, įgula padidino ugnį kūryk- 
loje, norėdama greičiau plaukti ir paskirtąją dieną spėti pasiekti 
susitikimo vietą. Barka, šiaip ar taip, skrodė vandenį dar už sep- 
tynių mylių nuo Morgedos slenksčių. 

Buvo vidurdienis. Astronomas pagalvojo, kad jiems vertėtų 
grįžti į krioklio papėdę, kadangi dabartinė vieta, kur jie apsistojo, 
visiškai netiko išsilaipinti. Jis pasidalijo mintimis su medžiotoju, 
ir pastarasis, netaręs nė žodžio, patraukė atgal taku, jau jų pra- 
mintu palei kairįjį upės krantą. Viljamas Emeris nužingsniavo pas- 
kui bušmėną, paskutinį sykį atsigręžęs Žvilgtelėti ten, kur upė da- 

rė vingį; dar pastebėjo britų vėliavą, besiplaikstančią virš laiva- 
galio. | 

Grįžti atgal prie slenksčių sekėsi lengviau ir greičiau, todėl 
jau po valandos bušmėnas ir astronomas trumpam stabtelėjo, li- 
kus ketvirčiui mylios iki krioklio. Čia upės tėkmė, darydama pus- 
ratį, suformavo gilų užutėkį. Į jį nesunkiai galėjo įplaukti savaei- 
gė barka. 

Galimas daiktas, laivas jau visai priartėjo, nes jam nesunku 
pavyti du pėsčiuosius, kad ir kaip greitai jie Žygiuotų. Tiktai mū- 
sų herojai kol kas dar nematė barkos, kadangi aukšti medžiai, 
augę krante ir palinkę iki pat vandens, užstojo visą upės vagą. 
Tačiau pro krioklio ūžimą jau girdėjosi ploni mašinos švilpčioji- 
mai. Tai įgula davė signalą, kad jau artėja prie Morgedos slenks- 
čių. Medžiotojas atsakė karabino šūviu, kurį virš upės pakartojo 
skardus aidas. Pagaliau pasirodė laivas. 

Paklususi astronomo duotam ženklui, barka pasisuko ir tyliai 
prisiglaudė prie kranto. Įgula išmetė švartavimo lynus. (Švartavi- 
mo lynais ar lynu laivas pririšamas prie kranto, prieplaukos ar 
kito laivo.) Bušmėnas pačiupo lyną ir apvyniojo jį apie žemą kel- 
mą. Tuoj pat į krantą iššoko aukštaūgis vyriškis ir Žengė prie jau- 
nojo mokslininko; jo kompanionai negaišdami irgi lipo į krantą. 
Viljamas Emeris taip pat žengė prie aukštojo vyro. 

— Pulkininkas Everestas? 

— Ponas Viljamas Emeris? — paklausė ir pulkininkas. 

Astronomas ir jo kolega iš Kembridžo observatorijos nusilen- 
kė vienas kitam ir paspaudė rankas. 

— Ponai, - tarė atsigręžęs pulkininkas, - leiskite jums pristaty- 
ti garbųjį Viljamą Emerį iš Keiptauno observatorijos, kuris buvo 
toks malonus, kad teikėsi mus sutikti prie Morgedos krioklių. 

Keturi keleiviai, išlipę iš laivo ir stovėję už pulkininko Eve- 
resto, vienas paskui kitą nusilenkė Keiptauno astronomui, kuris 
savo ruožtu atsakė tuo pačiu. Paskui pulkininkas Everestas pri- 
statė juos visus Viljamui Emeriųi, Žinia, grynai britiška maniera: 

— Pone Emeri, tai seras Džonas Murėjus iš Devonšyro, jūsų 

tėvynainis; ponas Matvejus Struksas iš Pulkovo observatorijos, 
ponas Nikolajus Palanderis iš Helsingforso observatorijos ir po- 
nas Michailas Cornas iš Kijevo observatorijos; šie trys rusų moks- 
lininkai mūsų tarptautinėje komisijoje atstovauja Jo didenybei. 
(Pulkovo observatorija yra už 19 km nuo Sankt Peterburgo centro. 
Helsingforsas /dabar Helsinkis/ - įkurtas 1550 metais. 1828 m. 
įkurtas universitetas ir observatorija. Kijevo observatorija vei- 
kia prie universiteto, įsteigto 1828 m. Jo didenybė - rusų impe- 
ratorius Nikolajus I/1796—-1855/.) 

Trečiasis skyrius 
Įveikta kliūtis 


Pulkininkas Everestas, kurį delegavo Britanijos vyriausybė, 
kartu su Matvejumi Struksu vadovavo šiai tarptautinei komisijai. 
Beje, Emeris pažinojo pulkininką kaip puikų mokslininką, kurį 
išgarsino jo suformuluotas ūkų sukimosi apibrėžimas ir žvaigž- 
džių užtemimų apskaičiavimai. (Galaktikų ūkai - išretėjusių du- 
jų ir dulkių debesys mūsų Galaktikos viduje.) Šis penkiasdešimt- 
metis astronomas, šaltas ir metodiškas vyriškis, gyveno matema- 
tiškai tiksliai valandomis apskaičiuotą gyvenimą. Jam neatsitik- 
davo nieko netikėto. Visur ir visada jis buvo toks tikslus kaip ir 
šviesuliai, kertantys dienovidinius. Vis dėlto jaunasis astronomas 
tikėjosi, jog pulkininkas Everestas pasidalys mintimis su juo dėl 
savo misijos tikslo čia, Pietų Afrikoje. Tačiau pulkininkas Eve- 
restas tylėjo, ir Viljamas Emeris nematė reikalo jį klausinėti. Pul- 
kininko nuomone, tikriausiai dar neatėjo laikas apie tai prabilti. 

Viljamas Emeris iš nuogirdų pažinojo ir serą Džoną Murėjų, 
turtuolį ir mokslininką, kuris varžėsi su Viljamu Rosu ir lordu 
Eldžinu ir kuris, neturėdamas oficialaus mokslinio titulo, išgarsi- 
no Angliją savo astronominiais veikalais. (Autorius aiškiai su- 
maišė anglų karinį jūrininką ir poliarinį tyrinėtoją Džeimsą Ro- 
są /1800—1862/ su airiu astronomu Viljamu Rosu /1800-1867/, 
moksle žinomu tikrąja savo pavarde - Viljamas Parsonsas.) Moks- 
las jam buvo dėkingas ir už reikšmingą piniginę paramą. Jis pa- 
aukojo dvidešimt tūkstančių svarų sterlingų įrengti didžiuliam re- 

flektoriui, konkuruojančiam su Parsonso-—Tauno teleskopu, su ku- 
riuo pavyko nustatyti keliolikos dvigubų žvaigždžių sudėties ele- 
mentus; (Svaras sterlingų - anglų piniginis vienetas, lygus 20 
šilingų arba 240 pensų.) Jis turėjo daugiau kaip keturiasdešimt 
metų, pasižymėjo didiko manieromis, o jo bejausmis veidas ne- 
atskleidė tikrojo charakterio. 

Kai dėl trijų rusų — ponų Strukso, Palanderio ir Corno, tai jų 
pavardes Viljamas Emeris irgi išgirdo ne pirmą sykį. Tačiau jau- 
nasis astronomas nepažinojo jų asmeniškai. Nikolajus Palande- 
ris ir Michailas Cornas rodė aiškią pagarbą Matvejui Struksui. 
Viljamas Emeris tyliai pagalvojo, kad čia susirinko po lygiai anglų 
ir rusų mokslininkų, t.y. trys anglai ir trys rusai. Ir savaeigės bar- 
kos, vadintos „Karalienė ir Caras“, įgulą sudarė dešimt žmonių — 
penki išeiviai iš Anglijos ir penki — iš Rusijos. 

— Pone Emeri, — kreipėsi į savo jaunąjį kolegą pulkininkas 
Everestas, kai tik visi susipažino, — mes dabar taip gerai vieni 
kitus pažįstame, tarsi kartu būtume keliavę nuo Londono iki Vol- 
paso kyšulio. Aš jaučiu jums ypatingą pagarbą ir aukštai vertinu 
tuos darbus, kuriais jūs, būdamas jaunas mokslininkas, pelnėte 
sau šlovę. Kaip tik mano prašymu Anglijos vyriausybė nutarė 
įtraukti jus dalyvauti tose operacijose, kurias mes pamėginsime 
vykdyti Pietų Afrikoje. 

Viljamas Emeris dėkingai nusilenkė pulkininkui i ir pagalvojo, 
kad dabar pagaliau jis sužinos motyvus, paskatinusius šiuos moks- 
lininkus atkeliauti būtent į Pietų pusrutulį. Tačiau pulkininkas nė 
nemanė ką nors plačiau dėstyti. 

— Pone Emeri, — tarė jis, - leiskite jūsų paklausti, ar jau už- 
baigti visi pasiruošimo darbai? 

— Visiškai, pulkininke, — atsakė astronomas. —- Laikydamasis 
nurodymų, kuriuos man laiške davė gerbiamasis ponas Eris, aš 
prieš mėnesį išvažiavau iš Keiptauno ir atvykau į Lataku stodyk- 
lą. Ten aš sutvarkiau viską, ko reikia tyrimo darbams Afrikos už- 
kampyje, — maisto produktų ir vežimų, arklių ir bušmėnų. Lataku 
jūsų laukia palyda iš šimto ginkluotų vyrų, o jiems vadovaus su- 

manus ir įžymus medžiotojas bušmėnas Mokumas, kurį jums lei- 
dus dabar pristatau. 

— Bušmėnas Mokumas! - sušuko pulkininkas Everestas, jeigu 
tik galima šūksniu pavadinti tą ramų ir šaltą toną, kuriuo buvo 
ištarti šie žodžiai. - Bušmėnas Mokumas! Bet šį vardą aš gerai 
žinau. 

— Tai miklaus ir bebaimio afrikiečio vardas, — pridūrė seras 
Džonas Murėjus, atsigręžęs į medžiotoją, kurio europiečių pagy- 
rimai nė kiek nesutrikdė. 

— Medžiotojas Mokumas, - tarė Viljamas Emeris, pristatyda- 
mas savo palydovą. 

— Jūsų vardas puikiai žinomas Jungtinėje Karalystėje, — atsi- 
liepė pulkininkas Everestas. - Jūs buvote Andersono bičiulis ir 
garsiojo Livingstono, pagerbusio mane savo draugyste, palydo- 
vas. Anglija mano asmenyje nuoširdžiai jums dėkoja. Aš sveikinu 
poną Emerį, kad jis pasirinko jus karavano viršininku. Toks me- 
džiotojas kaip jūs tikriausiai labai mėgsta gerą ginklą. Mes atsiga- 
benome gana didelį arsenalą, todėl paprašysiu pasirinkti iš jo tai, 
kas jums labiausiai patiks. (Arsenalas - čia: didelis kiekis įvai- 
riausių šautuvų. ) Mes žinome, kad ginklas pateks į geras rankas. 

Džiugi šypsena šmėkštelėjo bušmėno lūpose. Žinia, puikus jo 
paslaugų vertinimas Anglijoje sujaudino Mokumą, bet kur kas 
mažiau, negu tikėjosi pulkininkas Everestas. Bušmėnas pagar- 
biais žodžiais padėkojo pulkininkui ir pasitraukė į šalį, kad ne- 
trukdytų Viljamui Emeriui kalbėtis su europiečiais. 

Jaunasis astronomas nuodugniai papasakojo, kokį ekspedici- 
jos organizavimo darbą jis padarė, ir pulkininkas Everestas, re- 
gis, liko patenkintas. Dabar visi sušneko apie tai, kaip greičiau 
nusigauti iki Lataku gyvenvietės, nes karavanas turėjo iškeliauti 
pirmomis kovo dienomis, vos tik pasibaigs liūčių sezonas. 

— Malonėkite nutarti, pulkininke, — tarė Viljamas Emeris, — 
kaip norėtumėte pasiekti šią gyvenvietę. 

— Oranžine upe, paskui vienu iš jos intakų Kurumanu, kuris 
teka pro Lataku gyvenvietę. 


32 


— Visa tai puiku, — pareiškė jaunasis astronomas, - tačiau, kad 
ir koks būtų puikus, kad ir koks greitas jūsų laivas, jis Kepajėgs 
įveikti Morgedos krioklio! 

— Mes aplenksime krioklį, pone Emeri, - atsakė pulkininkas. 
— Nužingsniavę pėsčiomis kelias mylias, mes galėsime grįžti į 
upę aukščiau slenksčių, ir jeigu aš neapsirinku, nuo krioklio iki 
Lataku upė tinka laivybai, taip pat ir mūsų barkai, nes jos grimzlė 
visiškai nedidelė. 

— Be abejonės, pulkininke, — vėl prabilo astronomas, — bet 
jūsų barka tokia sunki, kad... 

— Pone Emeri, — nutraukė jį pulkininkas Everestas, - mūsų 
laivas yra tikras šedevras, nuleistas nuo Liverpulio Leard and 
Company stapelių. (Stapelis - nuožulnus uždaros patalpos pa- 
matas, ant kurio statomas ir įrengiamas laivas iki nuleidimo į 
vandenį.) Jį be galo lengvai galima išardyti į dalis ir vėl surinkti. 
Raktas ir keliolika varžtų - štai viskas. ko reikia žmonėms, dir- 
bantiems šį darbą. Ar atgabenote vežimą prie Morgedos krioklio? 

- Taip, pulkininke. Mūsų stovykla įkurta ne daugiau kaip už 
mylios nuo šios vietos. 

— Tada paprašysiu bušmėną atvaryti vežimą į mūsų išsilaipini- 
mo vietą. Į jį sukrausime laivo dalis ir mašiną, kuri taip pat leng- 
vai išardoma ir vėl surenkama, o mes patys Žžingsniuosime aukš- 
tyn iki tos vietos, kur Oranžinė vėl tinka laivybai. 

Pulkininko Everesto nurodymai buvo įvykdyti. Bušmėnas tuoj 
pat išnyko tankumyne, pažadėjęs grįžti greičiau negu po valan- 
dos. Per tą laiką įgula iškrovė barką. Beje, krovinių buvo ne per 
daugiausia — dėžės su instrumentais, įspūdinga Pardėjaus Muro 
iš Edinburgo fabriko šautuvų kolekcija, keli bidonai su degtine, 
džiovintos mėsos statinaitės, šaudmenų dėžės, nedideli lagami- 
nai su būtiniausiais daiktais, brezentas palapinėms ir kiti reikme- 
nys, tarsi ką tik nuo parduotuvės, skirtos keliautojams, prekysta- 
lio, - kruopščiai sudėta guminė valtis, užėmusi ne daugiau vietos 
negu suvyniota antklodė, kai kurie stovyklos įrengimui skirti įna- 
giai ir taip toliau, ir panašiai; pagaliau kažkas panašaus į vėduok- 

linę mitraljezę - dar gana netobulą ginklą, tačiau kuris turėjo at- 
rodyti labai grėsmingas priešui, jeigu tas susimanytų prisiartinti 
prie laivo. (Mitraljezė — šaunamasis ginklas, turintis keliolika 
vamzdžių /iki 25/, išdėstytų lyg vėduoklė, iš kurių šaudoma nuo- 
sekliai ir labai greitai. Tolimas kulkosvaidžio prototipas.) 

Visus šiuos daiktus vyrai sukrovė ant kranto. Aštuonių arklio 
jėgų mašiną, sveriančią du šimtus kilogramų, išardė į tris dalis: 
kūryklą su katilais, mechanizmą, kurį buvo galima atskirti nuo 
kūryklos vienu rakto pasukimu, ir sraigtą, įtaisytą ant dirbtinio 
achterštevenio. (Achterštevenis - konstrukcija, kampu pritvirtin- 
ta prie laivo kilio ir sudaranti jo tęsinį laivagalyje. Laivo pirma- 
galyje įtaisyta analogiška konstrukcija vadinama foršteveniu. ) 
Išnešę juos iš laivo, jūreiviai ištuštino visą barkos vidų. Be patal- 
pos, skirtos mašinai ir triumui, barka turėjo dar priekinį skyrių 
įgulos nariams ir užpakalinį skyrių, skirtą pulkininkui Everestui 
ir jo palydovams. Akimirksniu dingo visos pertvaros, o kofrai ir 
gultai buvo bemat išnešti ant kranto. Taigi laivas virto tiesiog 
paprastu kevalu. (Kofrai - kelionės dėžės su keliais skyreliais.) 

Šis trisdešimt penkių pėdų kevalas susidėjo iš trijų dalių kaip 
ir savaeigio barkaso ,„Ma-Robert“ korpusas, pasitarnavęs dakta- 
rui Livingstonui pirmosios kelionės Zambeze metu. Jis buvo pa- 
darytas iš cinkuoto plieno - kartu ir lengvas, ir patvarus. Pritvir- 
tinantys plokštes prie atraminio rėmo varžtai irgi buvo iš to pa- 
ties metalo, todėl užtikrino puikų sandarumą ir barkos hermetiš- 
kumą. 

Viljamas Emeris tiesiog apstulbo pamatęs, koks tai nesudėtin- 
gas darbas ir kaip lengvai jį galima padaryti. Neprabėgo nė va- 
landa, kai atidardėjo medžiotojo valdomas ir dviejų bušmėnų ly- 
dimas vežimas, o barka jau buvo paruošta pakrauti. 

Vežimas atrodė tikrai primityviai suręstas. Jis buvo užkeltas 
ant keturių masyvių ratų, užmautų ant dviejų ašių, viena nuo ki- 
tos nutolusių per dvidešimt pėdų; pats vežimas savo ilgiu nenusi- 
leido dabartiniam amerikiečių autobusui. Šis sunkus, girgždantis 
gremėzdas, kurio priekis išsikišęs pirmyn per gerą pėdą, slinko 

tempiamas šešių naminių buivolų, sukinkytų poromis ir labai jaut- 
riai reaguojančių į ilgą nusmailintą varovo lazdą. Tiktai šie di- 
džiuliai atrajojantys gyvuliai ir galėjo patraukti iš vietos tokį grioz- 
dą, kai jis būdavo pakrautas. Nepaisant „vairuotojo“ miklumo, 
vežimas tikriausiai ne sykį buvo įklimpęs klampiose ir pelkėtose 
vietose. 

„Karalienės ir Caro" barkos įgula ėmė krauti laivo dalis į ve- 
žimą taip, kad visam jo plotui vienodai tektų svorio. Visi žino 
priežodžiu virtusį jūreivių vikrumą. Iš šalies atrodė, kad pakrauti 
ir pritvirtinti laivo dalis šiems šauniems vyrukams tėra tik žaidi- 
mas. Sunkesnes barkos dalis jie sukrovė tiesiai virš ašių — pačioje 
patikimiausioje vežimo vietoje. Tarp jų dėjo dėžes ir dėželes, sta- 
tines ir statinaites, pagaliau kitus daiktus, — visi jie lengvai rado 
savo vietas. Kai dėl pačių keliautojų, tai keturių mylių kelias jiems 
buvo viso labo tik pasivaikščiojimas. 

Trečią valandą dienos, kai viskas jau buvo pakrauta, pulkinin- 
kas Everestas davė ženklą išvykti. Jis pats su kompanionais, ve- 
dami Viljamo Emerio, patraukė priekyje. Bušmėnas, įgulos na- 
riai ir vežimo varovai pėdino iš paskos lėtesniu tempu. 

Kelionė pernelyg nenuvargino keliautojų. Pakilimai ir nuo- 
kalnės, pasitaikę kelyje į Oranžinės upės aukštupį, nebuvo labai 
staigūs, —tuo itin džiaugėsi sunkiai pakrauto vežimo varovai. Kai 
dėl mokslinės komisijos narių, tai jie lengvai kopė į kalvų šlaitus. 
Beeidami šnekučiavosi apie šį bei tą. Europiečiai negalėjo atsi- 
žiūrėti nuostabių vaizdų, atsivėrusių prieš jų akis. Ši didinga gam- 
tą, be galo žavi savo pirmapradiškumu, svaigino juos lygiai taip 
pat, kaip ir Viljamą Emerį; plaukdami upe, keliautojai dar nespė- 
jo atsigėrėti šio Afrikos rajono grožybėmis. Jie žavėjosi, bet gana 
santūriai, kaip ir tinka anglams — priešininkams visko, kas gali 
pasirodyti esą „nepriderama“. Pavyzdžiui, krioklys sukėlė jų aplo- 
dismentus, nors ir šykščius ir tik pirštų galiukais, užtat išraiškin- 
gus. Žodžiu, taisyklės ni! admirari (niekuo nesistebėti /lot./) jie 
nesilaikė pernelyg griežtai. Viljamas Emeris jautėsi esąs namuo- 
se, todėl stengėsi svečiams parodyti Pietų Afrikos įžymybes, ne- 

praleisdamas nė vieno šio afrikietiško parko savitumo. 

Pusę penkių keliautojai sėkmingai apėjo Morgedos krioklį. 
Netrukus jie pasiekė plynaukštę, nuo kurios jų akims, kiek tik 
siekė Žvilgsnis, atsivėrė visu savo ilgumu upė, ramiai genanti van- 
denis. Jie įsitaisė ant kranto, laukdami atvykstant vežimo. 

Apie penktą valandą kalvos viršūnėje pasirodė vežimas: jis 
visiškai sėkmingai atgabeno laivo dalis. Pulkininkas Everestas 
tuoj pat įsakė iškrauti vežimą, kad rytoj rytą auštant galėtų toliau 
plaukti. 

Visa naktis praslinko betriūsiant. Jūreiviai laivo korpusą su- 
rinko trumpiau negu per valandą, mašiną ir sraigtą pastatė į vie- 
tas, vėl įtaisė metalines pertvarėles tarp kajučių, skyriai atgavo 
savo išvaizdą, ryšulius sudėjo nustatyta tvarka, — visi šie veiks- 
mai, atlikti greitai ir tiksliai, darė garbę „Karalienės ir Caro" bar- 
kos įgulai. Ją sudarantys anglai ir rusai, kruopščiai parinkti žmo- 
nės, pasižymėjo drausmingumu ir miklumu, taigi jais buvo gali- 
ma pasikliauti. 

Kitą dieną, vasario pirmąją, auštant į laivą sulipo visi kelei- 
viai. Iš jo kamino jau veržėsi juodi dūmų kamuoliai, o mechani- 
kas, norėdamas padidinti trauką, per šiuos dūmus paleido srovę 
baltų garų. Mašina, pasiekusi aukštą slėgį ir neturėdama konden- 
satoriaus, leido garus kas kartą pakilus vožtuvui kaip ir garve- 
Žiuose naudojamoje sistemoje. (Kondensatorius - čia: įrengimas, 
kuriame garai paverčiami vandeniu.) Kūryklai, turėjusiai didelį 
šildymo paviršių, reikėjo ne daugiau kaip pusvalandžio, kad su- 
kauptų pakankamą kiekį garų. Įgula pasirūpino malkomis, pasi- 
ruošė gerą atsargą juodmedžio ir bakauto (gvajoko) medienos, 
nepagailėjusi vertingų veislių, kurių čia augo daugybė. (Bakau- 
tas - amžinai žaliuojantis atogrąžų medis. Jo mediena labai kie- 
ta, tamsiai ruda. ) 

Šeštą valandą ryto pulkininkas Everestas davė ženklą išplauk- 
ti. Kartu su keleiviais ir jūreiviais plaukė ir medžiotojas Moku- 
mas, gerai žinojęs upės vagą. Jis liepė savo bušmėnams nuvaryti 
vežimą į Lataku. 

Tąakimirką, kai buvo įtrauktas švartavimo lynas, pulkininkas 
Everestas*tarė astronomui: . 

— Beje; pone Emeri, ar žinote, ką mes čia rengiamės veikti? 

— Neturiu nė menkiausio supratinio, pulkininke. 

— O viskas labai paprasta, pone Emeri. Mes turime išmatuoti 
dienovidinio lanką Pietų Afrikoje. 

Ketvirtasis skyrius 
Keli žodžiai apie metrą 


Visais laikais idėja apie universalų Žemės matavimo vienetą 
drumstė žmonių protus. Laikyta svarbiu dalyku, jog, šis matas bū- 
tų tikslus ir nesikeičiantis, kad ir kokie kataklizmai sukrėstų mū- 
sų planetą. (Kataklizmas - staigus pasikeitimas, katastrofa.) | 

Apie tai mąstė dar senovės mokslininkai. Aristotelis, senovės 
istorikų liudijimu, mato vienetu laikė stadiją, arba Egipto uolektį 
iš faraono Sezostrio.laikų, - kaip šimtatūkstantinę dalį nuotolio 
nuo pusiaujo iki ašigalio. (Aristotelis /384-322 pr. Kr./ - senovės 
graikų filosofas ir mokslininkas. Stadijas, arba Egipto uolektis, 
senovės graikų ilgio matas, prilygstantis 240 žingsnių. Sezostris 
— vieno iš faraonų vardas. ) Eratostenas Ptolemėjų laikais apskai- 
čiavo, tiesa, gana apytiksliai, laipsnio dydį, išmatavęs Nilo ilgį 
tarp Sienos ir Aleksandrijos. (Eratostenas Kirėnietis /apie 276— 
194 pr. Kr./ - graikų mokslininkas, pirmasis nustatęs dienovidi- 
nio lanko ilgį. Ptolemėjai - Egipto valdovų dinastija 305-30 pr. Kr. 
Siena - senovės Egipto miesto Suno /dabur Asuanas/ graikiškas 
pavadinimas. Aleksandrija - miestas ir Viduržemio jūros uostas. 
Buvusi Egipto sostinė.) Tokio pat pobūdžio geodezines operaci- 
jas darė Poseidonijas ir Ptolemėjas, tačiau jie nepajėgė pakanka- 
mai tiksliai apskaičiuoti laipsnio, kaip ir jų pasekėjai. (Poseido- 
nijas /apie 1353-51 pr. Kr/ - sen. graikų filosofas, jis domėjosi 
visomis anų laikų mokslo sritimis. Ptolemėjas Klaudijus /apie 90 
— 160 pr. Kr./ - sen. graikų astronomas, geocentrinės pasaulio 

sistemos kūrėjas, teigęs, kad Saulė ir žvaigždės sukasi apie ne- 
judamą Žemę. Laipsnis - čia: plokščiojo kampo vienetas, lygus 
1/90 stačiojo kampo daliai arba atitinkamai 1/360 apskritimo 
daliai.) 

Prancūzijoje pirmasis laipsnio matavimo metodus pradėjo kurti 
Pikaras. 1669 metais, nustatęs dangaus lanko ir Žemės lanko gt 
tarp Paryžiaus ir Amjeno, jis laipsnio dydį prilygino penkiasde- 
šimt septyniems tūkstančiams šešiasdėšimčiai tuazų. (Žanas Pi- 
karas /1620-1682/- prancūzų astronomas. Vienas iš pirmųjų gavo 
dienovidinio vieno laipsnio ilgį, gana artimą tikrajam. Amjenas 
— Prancūzijos miestas prie Somos upės. Tuazas - senovinis mato 
vienetas, lygus 194,9 cm arba beveik 2 metrams). 

Vėliau tokį pat darbą 1683—1718 metais atliko Domenikas Ka- 
sinis ir Lairas, išmatavę dienovidinio lanką nuo Diunkerko ir Kol- 
jūro, o 1739 metais jų apskaičiavimus patikrino Fransua Kasinis 
ir Lakailis, matavę nuo Diunkerko iki Perpinjano. (Domenikas 
Kasinis /1625—1712/ - Paryžiaus observatorijos direktorius, va- 
dovavęs darbams, tesusiems Ž.Pikaro tyrimus. Nikola Luji La Kai- 
lis /1713—-1762/ - prancūzų astronomas savarankiškai tyręs tą 
pačią problemą Gerosios Vilties kyšulyje.) Dar vėliau mokslinin- 
kas Mešenas šio dienovidinio lanką išmatavo iki Barselonos. (Pje- 
ras Fransua Andrė Mešenas /1744—1804/ - prancūzų astrono- 
mas ir geodezininkas. Atrado 12 kometų. ) Kai Mešenas numirė — 
jis išėjo į dausas pertempęs jėgas, kai vykdė šią sunkią užduotį, — 
prancūziškojo dienovidinio matavimą 1807 metais atnaujino Ara- 
go ir Bio. (Dominikas Fransua Arago /1786-1853/ - prancūzų 
astronomas, fizikas ir politinis veikėjas. Žanas Batistas Bio /1774—- 
1862/ - prancūzų fizikas, geodezininkas ir astronomas.) Pasta- 
rieji du mokslininkai „ištempė“ tą lanką iki Balearų salų. Šiais 
matavimais gauta, kad vidutinį lanko „vieno laipsnio" dydį suda- 
ro penkiasdešimt septyni tūkstančiai dvidešimt penki tuazai. 

Kaip matome, iki pat devynioliktojo amžiaus tiktai atskiri pran- 
cūzų mokslininkai tyrė šią nelengvą problemą. Nors jau 1790 me- 
tais Prancūzijos vyriausybė, pasiūlius Taleiranui, išleido dekretą, 

kuriame Mokslų akademijai siūlė nustatyti matų ir svorių etalo- 
nus; netrukus pranešime, kurį pasirašė tokie garsūs mokslo vyrai, 
kaip Borda, Lagranžas, Laplasas, Monžas, Kondorsė, buvo siū- 
loma ilgio vienetu laikyti vieną dešimtmilijoninę dienovidinio ket- 
virčio dalį, o visų kūnų svorio vienetu - distiliuoto vandens vieno 
kubinio centimetro svorį. Taip buvo pasiūlyta dešimtainė siste- 
ma, susiejusi visus matus. (Šarlis Morisas Taleiranas /1754—1838/ 
— prancūzų diplomatas, tris karius buvęs Užsienio reikalų mi- 
nistras, pagarsėjo kaip be galo neprincipingas, nors ir sumanus 
politikas. Etalonas - kruopščiai parinktas mato pavyzdys, kuriuo 
tikrinami kiti tos pačios rūšies matai. Žanas Šarlis Borda /1733— 
1799/- fizikas ir geodezininkas. Žozefas Luji Lagranžas /1736— 
1813/ - matematikas ir mechanikas. Pjeras Simonas Laplasas 
/1749-1827/- astronomas, matematikas, fizikas. Gasparas Mon- 
žas /1746—1818/-—- matematikas, inžinierius. Žanas Antuanas Niko- 
la Kondorsė /1743-—1794/ - filosofas, matematikas, sociologas.) 

Žemės dienovidinio vieno laipsnio dydžio nustatymo darbai 
buvo atliekami skirtingose vietose, kadangi Žemės rutulys yra ne 
sferoidas, o elipsoidas, todėl jo suplokštėjimą ašigaliuose buvo 
galima apskaičiuoti tik po daugybės matavimų. (S/feroidas - pa- 
plokščias rutulys. Elipsoidas - paviršius, gaunamas sukant elip- 
sę apie vieną iš jos ašių.) 

1736 metais prancūzų mokslininkai Mopertiuji, Klero, Ka- 
miu, Lemonjė, Utjė ir švedas Celsijus išmatavo šiaurės dienovi- 
dinio lanką Laplandijoje ir apskaičiavo, kad lanko vieno laipsnio 
ilgį sudaro penkiasdešimt septyni tūkstančiai keturi šimtai devy- 
niolika tuazų. 1745 metais Kondaminas, Bugė, Godenas, kuriems 
padėjo ispanai Chuanas ir Antonijus Uloa, išmatavo dienovidi- 
nio laipsnį Peru ir nustatė, kad jo ilgį sudaro penkiasdešimt šeši 
tūkstančiai septyni šimtai trisdešimt septyni tuazai. (Peru - Pietų 
Amerikos valstybė.) 

1752 metais Lakailis pranešė, kad Gerosios Vilties kyšulyje 
dienovidinio vieno laipsnio ilgis yra penkiasdešimt septyni tūks- 
tančiai trisdešimt septyni tuazai. 1754 metais šventieji tėvai Me- 

ras ir Boskovičius, išmatavę dienovidinį tarp Romos ir Riminio, 
nustatė, kad vieną laipsnį sudaro penkiasdešimt šeši tūkstančiai 
devyni šimtai septyniasdešimt trys tuazai. (Rudžieras Džuzepė 
Boskovičius /1711-1787/ - italų matematikas ir astronomas, jė- 
zuitas, profesorius.) p 

1762 ir 1763 metais Bekarija apskaičiavo vieno laipsnio Pje- 
monte ilgį, sudarantį penkiasdešimt šešis tūkstančius keturis šim- 
tus šešiasdešimt aštuonis tuazus. 1768 metais astronomai Meiso- 
nas ir Diksonas Šiaurės Amerikoje konstatavo, jog amerikietiško 
laipsnio ilgis Merilendo ir Pensilvanijos pasienyje sudaro pen- 
kiasdešimt šešis tūkstančius aštuonis šimtus aštuoniasdešimt aš- 
tuonis tuazus. (Džiakomas Batista Bekarija /1716—1781/ - kata- 
likų kunigas, vėliau fizikos ir filosofijos dėstytojas Italijoje. Pje- 
montas - Italijos šiaurės vakarų sritis, jos centras - Turino mies- 
tas. Meisonas /kitaip - Mazonas/ ir Diksonas - amerikiečiai ast- 
ronomai. Merilendas ir Pensilvanija - JAV valstijos.) 

Vėliau, XIX amžiuje, buvo daug kartų matuotas dienovidinio 
lanko Bengalijoje, Rytų Indijoje, Pjemonte, Suomijoje, Kurše, 
Hanoveryje, Rytų Prūsijoje, Danijoje ir t.t. laipsnio ilgis. 

Anglai ir rusai ne taip aktyviai kaip kiti gvildeno šias sunkias 
problemas, o pačiu žinomiausiu iš visų jų apskaičiavimų galima 
laikyti generolo majoro Rojamo veiklą, kai jis 1784 metais pa- 
mėgino susieti prancūzų ilgio matus su anglų. 

Taigi dabar žinome, kad skirtingų dienovidinio lankų matavi- 
mai skirtingose vietose nesutapo vieni su kitais, ir galime padary- 
ti išvadą, jog vidutiniu laipsnio ilgiu reikia laikyti penkiasdešimt 
tūkstančių tuazų, tai yra dvidešimt penkis senovinius prancūzų 
Ijė, ir kad šį vidutinį ilgį padauginę iš trijų šimtų šešiasdešimties 
laipsnių, sudarančių Žemės paviršių, galime nustatyti, jog jos ap- 
skritimas yra lygus devyniems tūkstančiams Ijė. (Ljė - ilgio vie- 
netas Prancūzijoje. Sausumos Ijė prilygsta 4,452 km, jūrų - 5,556 
km. Devyni tūkstančiai Ijė sudaro 40500 km. Šių laikų duomeni- 
mis, Žemės pusiaujo ilgis lygus 40075 km.) Iš šio vidutinio dy- 
džio — penkiasdešimt septynių tūkstančių tuazų, — laikomo laips- 

nio ilgiu, mokslininkai apskaičiavo „metro“ ilgį, tai yra vieną de- 
šimtmilijoninę Žemės dienovidinio ketvirčio dalį, kuri, kaip pa- 
sirodė, sudaro tris pėdas ir vienuolika sveikų du šimtus devynias- 
dešimt šešias tūkstantąsias linijų. (Linija —- anglų sistemos ilgio 
vienetas, lygus I/12 colio arba 0,21167 cm.) 

Iš tikrųjų šis skaičius truputį sumažintas. Nauji apskaičiavi- 
mai, padaryti atsižvelgiant į Žemės suplokštėjimą ašigaliuose, ro- 
do, jog dienovidinio ketvirčio ilgis yra ne dešimt milijonų metrų, 
o dešimt milijonų aštuoni šimtai penkiasdešimt šeši metrai. Šis 
aštuonių šimtų penkiasdešimt šešių metrų skirtumas neturi dides- 
nės reikšmės palyginti su tokiu milžinišku dydžiu; ir vis dėlto, 
jeigu vertintume matematikos požiūriu, tektų pripažinti, kad vi- 
suotinai priimtas metras iš tikrųjų nesudaro vienos dešimtmilijo- 
ninės Žemės dienovidinio ketvirčio dalies. Čia yra, šiaip ar taip, 
apytikrė dviejų dešimt tūkstantųjų linijos paklaida. 

Tokį metrą beveik tuoj pat priėmė Belgija, Ispanija, Pjemon- 
tas, Graikija, Olandija, buvusios ispanų kolonijos - Ekvadoras, 
Naujoji Grenada, Kosta Rika ir kitos šalys. Tačiau nepaisant to, 
jog metrinė sistema yra kur kas pranašesnė už visas kitas, Anglija 
iki šiol atkakliai atsisako ją priimti. 

Galbūt šią sistemą būtų priėmę Jungtinės Karalystės gyvento- 
jai, jeigu ne politinės kliūtys, atsiradusios XVIII amžiaus pabai- 
goje. Kai 1790 metų gegužės aštuntąją pasirodė anksčiau minė- 
tas dekretas, anglų mokslininkai iš Karališkosios draugijos buvo 
pakviesti prisidėti prie prancūzų mokslininkų. Ir vieni, ir kiti troško 
surengti bendrą posėdį, norėdami apsvarstyti, ką laikyti metru — 
paprastos švytuoklės, kuri švytuoja šešiasdešimt kartų per minu- 
tę, ilgį ar kurio nors vieno Žemės apskritimo tam tikrą dalį. Bet 
tik šiais, 1854 metais, jau seniai suprasdama metrinės sistemos 
pranašumus ir matydama, beje, kad visur kuriasi mokslininkų ir 
komersantų draugijos, siekiančios propaguoti reformas šioje sri- 
tyje, Anglija nutarė ją priimti. 

Anglijos vyriausybė panoro šį nutarimą laikyti paslaptyje, kol 
nauji geodeziniai matavimai įgalins suteikti Žemės laipsniui tiks- 

lesnę reikšmę. Vis dėlto šiuo klausimu Britanijos vyriausybė pa- 
laikė savo pareiga susitarti su Rusijos vyriausybe, kuri taip pat 
linko priimti metrinę sistemą. Taigi buvo sudaryta komisija, į ku- 
rią įėjo parinkti iš pačių garsiausių mokslo draugijų narių trys 
anglų ir trys rusų astronomai. Kaip jau matėme, Anglijai atstova- 
vo pulkininkas Everestas, seras Džonas Murėjus ir Viljamas Eme- 
ris; Rusijai — ponai Matvejus Struksas, Nikolajus Palanderis ir 
Michailas Cornas. Ši tarptautinė mokslinė komisija (tada į ją dar 
neįėjo Viljamas Emeris), susirinkusi į posėdį Londone, nutarė, 
kad pirmiausia reikia išmatuoti dienovidinio lanką Pietų pusrutu- 
lyje. Tai padarę vėliau jie iš naujo išmatuos kitus dienovidinius, 
bet jau Šiaurės pusrutulyje: remdamiesi savo ekspedicijų rezulta- 
tais, abiejų šalių mokslininkai tikėjosi išvesti tikslų dydį, kuris 
atitiktų visas jų programos sąlygas. Reikėjo tik pasirinkti vieną iš 
kelių Anglijos valdų Pietų pusrutulyje - Kapo koloniją, Australi- 
ją ar Naująją Zelandiją. Tačiau pastarosios dvi šalys pernelyg toli 
nuo Europos, todėl mokslinei komisijai būtų tekę leistis į itin ilgą 
kelionę. Kita vertus, maoriai ir australai, nuolatos kovojantys su 
savo nukariautojais, galėtų labai trukdyti planuojamai operacijai. 
O Kapo kolonija teikė realių pranašumų: pirmiausia ji driekiasi 
prie to paties dienovidinio kaip ir kai kurios europinės Rusijos 
sritys, o po to, kai bus išmatuotas dienovidinio lankas Pietų Afri- 
koje, bus galima išmatuoti kitą to paties dienovidinio lanką Rusi- 
jos imperijoje, kaip ir anksčiau išsaugant visą šią operaciją pa- 
slaptyje; be to, pati kelionė į Anglijos valdas Pietų Afrikoje buvo 
palyginti trumpa; ir pagaliau — anglų ir rusų mokslininkams čia 
atsivėrė unikali galimybė, matuojant tose pačiose vietose kaip ir 
Lakailis, patikrinti prancūzų mokslininko apskaičiavimus ir suži- 
noti, ar jis buvo teisus, kai, nustatydamas dienovidinio laipsnį 
Gerosios Vilties kyšulyje, apskaičiavo jį turint penkiasdešimt sep- 
tynis tūkstančius trisdešimt septynis tuazus. 

Taigi abi šalys nutarė, kad geodezinius darbus verta atlikti Kapo 
teritorijoje. Didžiosios Britanijos ir Rusijos vyriausybės pritarė 
mokslinės komisijos nutarimui ir šiam tikslui paskyrė kreditus. 

Buvo pagaminti du komplektai instrumentų, reikalingų atlikti 
trianguliacijai, o Karališkojo laivyno fregata „Augusta“ gavo įsa- 
kymą nugabenti į Oranžinės upės žiotis komisijos narius ir jų 
palydovus. (Zrianguliacija - čia: dienovidinio lanko ilgio apskai- 
čiavimas apskaičiavus, nuosekliai išdėstytų trikampių kraštinių 
ilgius. ) 

Dar pridursime, kad prie mokslinio klausimo prisidėjo ir na- 
cionalinės garbės, jaudinusios mokslininkus, sujungusius savo pa- 
stangas bendram darbui, problema. Iš tikrųjų rimtai galvota kaip 
nors pralenkti Prancūziją atliekant šiuos apskaičiavimus, nugalė- 
ti jos pačius garsiausius astronomus savo darbų tikslumu, kas be 
ko, laukinėje ir beveik netyrinėtoje šalyje. Todėl anglų-rusų eks- 
pedicijos nariai nutarė viską aukoti ir nepagailėti nieko, kad pa- 
siektų rezultatų, naudingų mokslui ir sykiu galinčių išgarsinti jų 
tėvynes. 

Štai kodėl 1854 metų paskutinėmis sausio dienomis astrono- 
mas Viljamas Emeris atkeliavo prie Morgedos krioklių ir laukė 
mokslininkų Oranžinės upės pakrantėje. 

Penktasis skyrius 
Bečuanų gyvenvietė 


Kelionė upės aukštupiu truko neilgai. Keleiviai, patogiai įsi- 
taisę barkos kajutėje, nė kiek nenukentėjo nuo liūčių, čia įprastų 
šiuo metų laiku. „Karalienė ir Caras" nepatyrė jokių nuotykių: 
kelyje nepasitaikė nei sraunumų, nei seklumų, o upės tėkmė, ne- 
būdama itin stipri, irgi netrukdė sparčiai plaukti. 

Oranžinės upės pakrantės kaip ir pirma viliojo akį. Palei jos 
krantus pačių įvairiausių veislių medžiai keitė vieni kitus, o jų 
žalioje lapijoje knibždėjo miriadai paukščių. Tai vienur, tai kitur 
guotais stūksojo medžiai, priklausantys protejinių šeimai, tarp jų 
ir wagenboom, — kurių Žievė turi raudonojo marmuro spalvą ir 
kurie savo tamsiai mėlynais lapais bei stambiais blyškiai gelto- 
nais Žiedais daro stiprų įspūdį; šmėžavo zwar/ebas! — juodažie- 
viai medžiai, amžinai žaliuojantys karrees, besipuikuojantys tam- 
sia lapija. (Protejinių šeima - krūmai ir medžiai, augantys sauso- 
se Pietų pusrutulio vietovėse. Jų esama apie 1400 rūšių. Bečua- 
nai - gentys, gyvenančios buvusiame Bečuanlende, Anglijos ko- 
lonijoje 1885—1966 metais. Dabar ten nepriklausoma Botsvana.) 
Vietomis miškas driekėsi daugelį mylių tolyn nuo kranto, kurį 
nuo saulės spindulių visą laiką saugojo gulstieji gluosniai. Tai 
ten, tai šen ūmai išnirdavo didžiuliai pliki plotai. Ten driekėsi 
erdvūs kloniai, daugiausia priaugę karčiųjų moliūgų, susimaišiu- 
sių su „cukriniais krūmokšniais", susidedančiais iš medingųjų au- 
galų, iš kurių nuolatos kilo būriai nuostabiai čiulbančių mažų 

paukštelių, kuriuos Kapo kolonistai vadina „cukrinėmis lakštin- 
galomis“. 

Plunksnuočių pasauliui čia atstovavo pačios įvairiausios veis- 
lės ir rūšys. Bušmėnas visus juos rodė serui Džonui Murėjui, di- 
deliam plunksnuočių ir keturkojų žvėrių mėgėjui. Šitaip tarp anglo 
medžiotojo ir Mokumo užsimezgė ypatinga ir glaudi bičiulystė: 
Mokumas iš savo dosnaus palydovo gavo dovanų pašėlusiai gerą 
„Pauly“ sistemos toliašaudį karabiną. Neverta net aprašyti džiaugs- 
mo, kurį rodė bušmėnas, ūmai tapęs puikiojo ginklo savininku. 

Naujieji bičiuliai gerai suprato vienas kitą. Būdamas garsus 
mokslininkas, seras Džonas Murėjus kartu garsėjo ir kaip vienas 
įžymiausių lapių medžiotojų senojoje Kaledonijoje. (Kaledonija 
- šitaip kartais vadinama viena Britanijos sritis; literatūroje šiuo 
pavadinimu dažnai vadinama Škotija. ) Labai susižavėjęs, jis klau- 
sydavosi bušmėno pasakojimų, jo akys bemat suliepsnodavo, kai 
Mokumas jam parodydavo tankumyne kokius nors žolėdžius gy- 
vūnus - tai penkiolikos ar dvidešimties žirafų bandą, tai penkių 
pėdų aukščio buivolus, kurių galvas puošė susirangę juodi ragai, 
tai šiek tiek tolėliau — greitakojes gnu arklių uodegomis, kitur vėl 
— bandą caamas — didžiulių danielių degančiomis akimis gimi- 
naičius, kurių ragai panėšėjo į grėsmingas trikampes piramides; 
ir visur — ar tai būtų tankus miškas, ar plika lyguma - daugybę 
antilopių, kurias Pietų Afrikoje sutiksi kiekviename žingsnyje: 
tai sernu batardą, gemsboką, gazelę, krūminį ožį, šokinėjantį ožį, 
— visų gi neišvardysi. Ar ne tiesa, buvo dėl ko įsiaudrinti medžio- 
tojiškiems instinktams? Ar galėjo lapių medžioklė kur nors Ško- 
tijos žemumose lygintis su Kuminso, Andersono arba Boldvino 
žygdarbiais? (Škotija - D.Britanijos šiaurinė teritorija, prijung- 
ta prie Anglijos. Kuminsas — turbūt autorius turi galvoje Gordo- 
ną Kumingą /1820-1866/, garsų škotų medžiotoją ir keliautoją 
po Afriką. Boldvinas — šią pavardę labai mėgsta Ž.Vernas, tik 
neaišku, apie ką kalba.) Reikia pasakyti, kad sero Džono Murė- 
jaus kompanionai toli gražu nesuko sau galvų dėl šių puikių Žvė- 
rių. Pavyzdžiui, Viljamas Emeris kur kas atidžiau stebėjo ekspe- 


48 


NV 


O ėsdi 
" 
AI 


dicijos narius, stengdamasis atspėti, kas per žmonės naujieji jo 
kolegos. Vienmečiai pulkininkas Everestas ir Matvejus Struksas 
atrodė vienodai santūrūs ir nekalbūs. Kalbėjo juodu atsargiai ir 
nesikarščiuodami, o kai rytmetį susitiko, galėjai pagalvoti, kad 
juodu vakar vakare pirmą kartą gyvenime išvydo vienas kitą. Ne- 
buvo ko tikėtis, jog kada nors šie du vyriškiai, šios tikrai garsios 
asmenybės, labai artimai susidraugaus. Visi žino, kad net dvi Ie- 
do lytys, atsidūrusios greta, galų gale susijungia, bet taip niekada 
nepadarys du mokslininkai, jeigu abu yra moksle nemažai pasiekę. 

Nikolajus Palanderis, penkiasdešimt penkerių metų'vyriškis, 
atrodė esąs vienas iš tų Žmonių, kurie niekada nebuvo jauni ir 
niekada nepasens. Šis astronomas iš Helsingforso visą laiką sė- 
dėjo susikaupęs, įsigilinęs į savo skaičiavimus kaip puikiai sure- 
guliuota mašina; jis ir buvo tikra mašina, kažkas panašaus į aba- 
ką arba universalų skaitiklį. (Abaka - senovės graikų ir romėnų 
skaičiavimo prietaisas, egzistavęs iki skaitytuvo.) Būdamas anglų 
ir rusų komisijos „skaičiavimo mašina", šis mokslininkas garsėjo 
kaip vienas iš trijų stebukladarių, kurie geba mintyse sudauginti 
bet kurį skaičių iš bet kurio skaičiaus, tai yra buvo panašus į Mon- 
dio, tiktai penkiasdešimtmetis. (Mondio Anri prancūzų piemuo, 
gyvenęs XIX a., garsėjo fenomenaliais skaičiuotojo sugebėjimais. ) 

Viljamui Emeriui labiau už visus patiko Michailas Cornas - ir 
amžiumi, ir entuziastingu temperamentu, ir geraširdiškumu. Šios 
puikios savybės netrukdė jam tapti rimtu ir nusipelniusiu astro- 
nomu, anksti išgarsėjusiu mokslo vyru. Atradimai, kuriuos jis pa- 
darė asmeniškai ir kuriems vadovavo Kijevo observatorijoje tir- 
damas Andromedos ūką, sukėlė didelį triukšmą tarp Europos 
mokslininkų. (Andromedos ūkas — artimiausia mūsų Galaktikai 
milžiniška spiralinė galaktika. ) Viljamą Emerį dar labai maloniai 
nuteikė didelis jo kuklumas, — vyriškis visada stengėsi laikytis 
nuošaliau. 

Viljamui Emeriui ir Michailui Cornui tiesiog buvo lemta susi- 
draugauti. Vienodi skoniai, vienodi siekiai suvienijo juodu. Da- 
bar abu vyriškiai dažnai vienu du šnekučiavosi. O tuo metu pul- 

kininkas Everestas ir Matvejus Struksas šaltakraujiškai tyrinėjo 
vienas kitą, Palanderis mintyse traukė kubines šaknis, nepastebė- 
damas įstabių pakrantės vaizdų, o seras Džonas Murėjus ir buš- 
mėnas kūrė aukojimo planus medžioklės deivei. 

„Karalienė ir Caras" Oranžinės upės aukštupiu plaukė pirmyn 
be nuotykių. Tiesa, kai kada uolų kyšuliai, granitiniai krantai, spau- 
dę vingiuotą upės vagą, atrodė, tuoj užtvers laivui kelią. Arba 
pasitaikydavo, kad apaugusios tankiu mišku salos, išnirusios prie- 
šais barką, priversdavo trumpam palaužyti galvą, kurį kelią verta 
pasirinkti. Tokiais atvejais bušmėnas niekada nesuabejodavo, ir 
barka labai greitai išsiropšdavo iš aklavietės. Šturmanas nė sykio 
nepasigailėjo, kad paklausė Mokumo nurodymų. 

Per keturias dienas barka nuplaukė du šimtus keturiasdešimt 
mylių, skyrusias Morgedos krioklį nuo Kurumano, - vieno iš Oran- 
žinės upės intakų, tekančio kaip tik pro Lataku gyvenvietę, kur ir 
vyko Everesto ekspedicija. Trisdešimt Ijė aukščiau krioklio upė 
darė posūkį ir, pakeitusi sau įprastą kryptį, tekėjo į pietryčius, 
aplenkdama smailų kampą, kurį šiaurėje sudaro Kapo kolonijos 
teritorija. Vėliau ji pasuka į šiaurės rytus ir už trijų šimtų mylių 
nuo čia dingsta miškinguose Transvalio respublikos miškuose. 

Vasario penktosios ankstyvą rytmetį, stipriai lyjant, barka pa- 
siekė Klarvaterio gyvenvietę — hotentotų kaimą, šalia kurio Ku- 
rumanas įteka į Oranžinę upę. Greitai praplaukusi pro keliolika 
bušmėnų lūšnų, sudariusių tą kaimą, barka ėmė kilti intaku prieš 
srovę. „Karalienės ir Caro“ keleiviai puikiai Žinojo vieną šios 
vandens arterijos ypatybę: Kurumano vaga, labai plati ištakose, 
toliau vingiuodama vis labiau siaurėja dėl to, jog, džiovinama 
karštų saulės spindulių, labai nusenka, tačiau liūčių metu vėl pa- 
kyla jos vanduo, atsiranda stipri srovė. Todėl kapitonas įsakė pa- 
didinti garų slėgį, kad laivas plauktų Kurumanu trijų mylių grei- 
čiu per valandą. 

Upėje tiesiog knibždėte knibždėjo hipopotamai. Šie milžiniš- 
ki storaodžiai gremėzdiški gyvūnai, kuriuos Kapo olandai vadina 
„jūrų karvėmis“, dažnai siekė nuo aštuonių iki dešimties pėdų 

ilgio ir nepasižymėjo dideliu agresyvumu. Savaeigės barkos pūk- 
šėjimas ir sraigto triukšmas, Žinia, juos gąsdino. Laivas jiems at- 
rodė kaip kažkoks laukinis siaubūnas, kurio patartina šalintis, ta- 
čiau laikytis nuo jo per šautuvo šūvį pasirodė esą gan sunku. Se- 
ras Džonas Murėjus mielai būtų išbandęs savo sprogstamąsias 
kulkas į šiuos mėsingus pilvūzus, tačiau bušmėnas jį įtikino, kad 
jie dar ne sykį susidurs su hipopotamais šiaurinėse upėse, todėl 
aistringasis medžiotojas nutarė palaukti palankesnio laiko. 

Šimto penkiasdešimties mylių atstumą, skyrusį Kurumano žio- 
tis nuo Lataku gyvenvietės, keleiviai įveikė per penkiasdešimt 
valandų. Vasario septintąją, trečią valandą dienos, jie pasiekė pa- 
skyrimo punktą. 

Kai savaeigė barka prisišvartavo prie prieplaukos, į laivą įlipo 
penkiasdešimties metų, rimtos išvaizdos, bet geraširdiško veido 
vyriškis. Jis padavė ranką Viljamui Emeriui. Astronomas, prista- 
tydamas naujai atvykusį savo bendrakeleiviams, tarė: 

— Dvasiškasis tėvas Tomas Deilas, Londono misionierių drau- 
gijos narys, Lataku misijos vadovas. (Misionieriai - krikščiony- 
bės propaguotojai stabmeldžių ar kitų religijų išpažintojų šalyse. 
Jie taip pat moko ir šviečia vietos gyventojus, gydo, diegia bui- 
ties kultūros pagrindus. Misija — misionierių namai.) 

Europiečiai nusilenkė dvasininkui Tomui Deilui, pastarasis pa- 
sveikino juos sėkmingai atvykus ir pareiškė, kad stengsis kuo ga- 
Iėdamas jiems padėti. 

Lataku miestas, greičiau — šitaip vadinama gyvenvietė, buvo 
pati šiauriausia misionierių stotis Kapo kolonijoje. Jis dalijosi į 
senąjį ir naująjį Lataku. Senasis, beveik visiškai ištuštėjęs mies- 
telis tuo laiku, kai ką tik atplaukė „Karalienė ir Caras“, amžiaus 
pradžioje dar turėjo dvylika tūkstančių gyventojų, kurie nuo to 
laiko persikėlė į šiaurės rytus. Šį sunykusį miestą pakeitė nauja- 
sis Lataku, įsikūręs netoliese slėnyje, kažkada ištisai apaugusia- 
me akacijomis. 

Naujasis Lataku miestas, į kurį europiečiai ir pasuko vado- 
vaujami dvasiškojo tėvo, susidėjo apytikriai iš keturiasdešimties 

namų grupių, o jame irgi apytikriai gyveno pėnki ar šeši tūkstan- 
čiai žmonių, priklausę didelei bečuanų genčiai. Kaip tik Čia, šia- 
me mieste, 1840 metais tris mėnesius gyveno daktaras Deividas 
Livingstonas, prieš išvykdamas į kelionę Zambeze, - į kelionę, 
kuriai buvo lemta nuvesti išgarsėjusį keliautoją iki Mozambiko 
pakrantės — per visą Centrinę Afriką nuo Loando įlankos Konge 
iki Kelimanės uosto. 

Atvykęs į naująjį Lataku, pulkininkas Everestas perdavė To- 
mui Deilui laišką, kurį parašė daktaras Livingstonas, rekomenda- 
vęs savo bičiuliams Pietų Afrikoje anglų-rusų komisiją. Misio- 
nierius perskaitė jį su didžiausiu malonumu, paskui, atidavęs pul- 
kininkui Everestui, pasakė, jog šis popieriaus lapas labai pravers 
ekspedicijos metu, kadangi Deivido Livingstono vardą puikiai 
žino ir gerbia visa ši Afrikos dalis. | 

Komisijos nariai buvo apgyvendinti misionierių namuose — 
erdviame pastate, iškilusiame ant aukštumos ir apsuptame neįvei- 
kiamo aptvaro, panašaus į tvirtovės sieną. Šiuose namuose jie 
jautėsi kur kas patogiau, negu kad būtų apsistoję pas čiabuvius. Ir 
ne todėl, kad bečuanų nameliai nepasižymėjo švara ir tvarka. Prie- 
šingai, nė ant vienos lūšnos molinės aslos nerastum nė dulkelės, 
o ilgais šiaudais dengti stogai visiškai nepraleido vandens, — ta- 
čiau jų nameliai buvo viso labo tik būdelės, vietoj durų dunksojo 
nedidelės apvalios angos, kurios europiečiams pasirodė labai ne- 
patogios. Tokiose lūšnose būtų tekę gyventi kartu su jų namiš- 
kiais, o tai, Žinia, visai nežavėjo europiečių, įpratusių prie abso- 
liučiai kitokių buities sąlygų. 

Bečuanų genties vadas, gyvenęs Lataku, kažkoks Mulibaha- 
nas laikė savo pareiga pasirodyti atvykėliams ir pareikšti jiems 
pagarbą. Mulibahanas, gana gražus ir stambus vyriškis, vilkėjo 
keistą apsiaustą iš įvairių kailių ir labai sumaniai pasiūtą, ryšėjo 
klubų raištį, vietos šnekta vadinamą pukoje. Ant galvos nešiojo 
odinę į gobtuvą panašią kepurę, avėjo sandalus iš jaučio odos: 
Virš alkūnės ant tamsios rankos odos aiškiai bolavo apyrankės iš 
dramblio kaulo, nuo ausų nukarusios suposi keturių colių dydžio 

varinės plokštės, - kažkas panašaus į auskarus, tačiau jos kartu 
buvo ir amuletai. (Colis - ilgio matas, lygus 2,54 cm. Amuletas — 
daiktas, nuolatos nešiojamas ant kūno kaip būrimo priemonė, neva 
sauganti nuo ligų, žaizdų, priešiško užkerėjimo ir pan.) Prie 
kepurės puikavosi prisegta antilopės uodega. Rankoje vadas lai- 
kė medžioklinę lazdą su trumpų juodų stručio plunksnų puokšte 
viršuje. Storas ochros dažų sluoksnis, dengęs bečuanų vadą nuo 
galvos iki kojų, neleido įžvelgti natūralios jo odos spalvos. Keli 
rėžiai ant šlaunies, palikę gilius randus, rodė skaičių priešų, ku- 
riuos užmušė Mulibahanas. 

Vadas, šiaip ar taip, laikęsis taip pat išdidžiai kaip ir Matvejus 
Struksas, žengė prie europiečių ir iš eilės palietė kiekvieno nosį. 
Rusai šį gestą sutiko visiškai rimtai. Anglus jis šiek tiek papikti- 
no. Vis dėlto pagal afrikiečių papročius šis gestas reiškė, kad va- 
das iškilmingai įsipareigoja svetingai priimti europiečius. 

Baigęs savo ceremoniją, Mulibahanas pasišalino netaręs nė 
vieno žodžio. 

— O dabar, kai mes tapome natūralizuotais bečuanais, — tarė 
pulkininkas Everestas, — negaišdami nei dienos, nei valandos, tu- 
rime imtis savo reikalų. 

Iš tikrųjų jie neprarado nei dienos, nei valandos, bet vis dėlto 
(juk tokios ekspedicijos organizavimas reikalauja daug rūpesčių, 
kad nebūtų pamiršta nė viena smulkmena) komisija pasirengė ty- 
rinėjimams tik pirmomis kovo dienomis. Beje, kol nepasibaigė 
liūčių sezonas, nevertėjo niekur ir traukti. Užtat vėliau keliaujant 
per dykumą vanduo, užpildęs požeminius rezervuarus, taps labai 
vertingu gyvybės šaltiniu. 

Išvykti numatė kovo antrąją. Šią dieną visas karavanas, vado- 
vaujamas Mokumo, jau buvo pasirengęs iškeliauti. Europiečiai 
atsisveikino su Lataku misionieriais ir septintą valandą ryto pali- 
ko miestelį. 

— Kur mes einame, pulkininke? - paklausė Viljamas Emeris tą 
akimirką, kai karavanas praėjo pro paskutinę lūšną. 

— Tiesiai ir tiesiai, pone Emeri, — atsakė pulkininkas. — Kol 

nerasime tinkamos vietos įrengti bazei. (Trikampio bazė - geo- 
metrinės figūros kraštinė, kuri gaunama tiesiogiai matuojant 
plokščią, lygią, be nuolydžio vietovę; pagrindas toliau matuoti 
kampams. ) | 

Aštuntą valandą karavanas įveikė neaukštas, apžėlusias Že- 
maūgiais medeliais kalvas, iš visų pusių supusias Lataku. Dabar 
prieš keliautojų akis nusidriekė dykuma su visais pavojais ir pa- 
slaptimis. 

Šeštasis skyrius, 
kuriame baigiama susipažinti 


Mokumo vadovaujamą karavaną sudarė šimtas čiabuvių. Visi 
jie buvo bušmėnai — darbštūs Žmonės, pasižymintys kantrumu, 
nemėgstantys priešgyniauti, galintys pakelti bet kokius sunku- 
mus. Kažkada, dar prieš čia pasirodant misionieriams, bušmėnai 
tenkinosi tik žudynėmis ir plėšimais, o su priešais paprastai susi- 
dorodavo tada, kai jie miegodavo. Misionieriams pasisekė šiek 
tiek sušvelninti jų laukinius papročius: ir vis dėlto čiabuviai ir iki 
šiolei kartkartėmis plėšia fermas ir nuvaro galvijus. 

Dešimt vežimų, panašių į tą, kurį Mokumas buvo atvaręs prie 
Morgedos krioklio, sudarė ekspedicijos kinkomąjį transportą. Du 
iš jų buvo paversti tarsi kokiais namais ant ratų, — užtikrinę tam 
tikrą komfortą, jie sudarė europiečiams pakenčiamas gyvenimo 
sąlygas. Taigi pulkininką Everestą ir jo bendrakeleivius lydėjo gy- 
venamosios patalpos, suręstos iš medienos, apdengtos stipriu bre- 
zentu, su patogiais gultais ir viskuo, ko reikėjo palaikyti higienai. 
Vėliau stovyklose kaip tik dėl šių vežimų ekspedicijos nariai ge- 
rokai sutaupydavo laiko, nes nebereikėdavo statyti palapinių, ka- 
dangi pastogė jau atvažiuodavo visiškai parengta. 

Vienas šių vežimų buvo paskirtas pulkininkui Everestui ir 
dviem jo tėvynainiams — serui Džonui Murėjui ir Viljamui Eme- 
riui. Antrajame vežime įsitaisė rusai - Matvejus Struksas, Niko- 
lajus Palanderis ir Michailas Cornas. Dar du, bemaž taip pat įreng- 
ti, priklausė penkiems anglams ir penkiems rusams, sudariusiems 

„Karalienės ir Caro" laivo įgulą. 

Išardytus laivo korpusą ir mašiną keliautojai irgi gabeno vie- 
name vežime per visą Afrikos dykumą. Žemyne esama daug vi- 
daus ežerų. Kai kurie galėjo pasitaikyti ekspedicijos kelyje, tuo- 
met, Žinia, mokslinė komisija ir pasinaudotų barka. 

Kiti vežimai gabeno instrumentus, maisto produktus, keliau- 
tojų daiktus, ginklus, šaudmenų atsargas, prietaisus, būtinus vyk- 
dyti suplanuotai trianguliacijai, - tokius, kaip portatyviniai pilo- 
nai, signaliniai stulpai, Žibintai, ramsčiai trikampio bazei išma- 
tuoti ir pagaliau šimto palydos žmonių daiktai. (Pilonas - storas 
ir sunkus stulpas, naudojamas perdangoms laikyti arba vartams 
įtaisyti. Signaliniai stulpai - specialūs bokšteliai, turintys nuo 6 
iki 55 metrų aukščio ir naudojami matuojant vietovę arba darant 
jos trianguliacinę nuotrauką. ) Bušmėnų maisto atsargas daugiau- 
sia sudarė biltongue — antilopių, buivolų ar net dramblių mėsa, 
supjaustyta ilgais dryžiais ir išdžiovinta saulėje arba ant nestip- 
rios ugnies; jie tinka valgyti net po kelių mėnesių. Šitaip paruoš- 
tai mėsai reikia kur kas mažiau druskos, taigi minėtas būdas labai 
paplitęs tuose rajonuose, kur trūksta šio naudingo mineralo. Kai 
dėl duonos, tai bušmėnai ją pakeičia įvairiais vaisiais ir šaknelė- 
mis, arachio riešutais, kai kurių veislių mezembriantenumo svo- 
gūnėliais — tokiais, kaip vietinės figos, kaštonai arba įvairių sagi- 
nių palmazamijų, kurios ir vadinamos „kafrų“ duona, šerdys. (Me- 
zembriantenumas - neaukštas žolinis augalas su įvairiaspalviais 
žiedlapiais ir vaisiais, augantis karštame klimate. Saginė palma- 
zamija — atogrąžų medis, kurio šerdis vartojama krakmolui ir 
sago kruopoms. Kafrai - šitaip europiečiai vadino daugelį Pietų 
Afrikos tautų.) Šias augalinės kilmės maisto atsargas buvo numa- 
tyta papildyti kelionėje. Kai dėl gyvulinės kilmės patiekalų, tai 
apie juos irgi pagalvojo ekspedicijos organizatoriai, įpareigoję 
karavano medžiotojus išlandžioti miškus ir slėnius, kurie pasitai- 
kys kelyje. Beje, medžiotojai bušmėnai nepaprastai meistriškai 
valdė savo alojės medžio lankus ir asagė, panašius į ilgą ietį. 

Į kiekvieną vežimą bušmėnai pakinkė po šešis Kapo veislės 


58 


TTT T 
“E Jų ! ; 
5 1 


2 — 
už 


I 


1 1 
|) ) 
ML) 


ŠU Aa Ordi ra T r (A 
p TULOALAII . Lai Pi k "| * ' 


jaučius - ilgakojus, plačiastrėnius ir didžiaragius; pakinktai buvo 
iš buivolų odos. Sunkieji vežimai, šie gremėzdiški pirmykščio 
kinkomojo transporto pavyzdžiai, labai tiko ir važiuojant skar- 
dingais slėniais, ir daubomis, nors slinko gana lėtai, tačiau patiki- 
mai, girgždėdami masyviais ratais. 

Keliautojai, žinia, nepamiršo ir jojamųjų gyvulių —- karavane 
risnojo ispaniškos veislės žemaūgiai arkliai - juodi arba širmi, į 
Kapo žemes atvežti iš Pietų Amerikos; tai buvo ramūs ir ištver- 
mingi, šiuose kraštuose itin vertinami gyvuliai. Taip pat karavane 
galėjai matyti ir pustuzinį tokių keturkojų būrio atstovų, kaip na- 
miniai couaggas - tai laibakojai, stipriomis strėnomis asilų gimi- 
naičiai, kurių žvengimas priminė šunų lojimą. Šie couaggas turė- 
jo labai praversti trumpų išvykų metu atliekant geodezines ope- 
racijas - nugabenti instrumentus ir prietaisus ten, kur negalės pri- 
važiuoti sunkieji vežimai. Ir vien tik bušmėnas Mokumas kaip 
savotiška išimtis gracingai ir nepaprastai mitriai jodinėjo puikiu 
keturkoju, kėlusiu susižavėjimą serui Džonui Murėjui, dideliam 
arklių Žinovui. Tai buvo zebras, kurio kailis, išmargintas skersi- 
nių rudų ruožų, atrodė pašėlusiai dailus. Jo ūgis nuo gogo iki 
žemės siekė keturias pėdas, o nuo prusnų iki uodegos - septynias 
pėdas. Šis nepatiklus ir bailus gyvulys nebūtų pakentęs ant savęs 
jokio kito raitelio, išskyrus Mokumą, sugebėjusį jį prisijaukinti. 

Iš abiejų karavano pusių bėgo keliolika pusiau laukinių šunų, 
kurie kai kada klaidingai vadinami „medžioklinėmis hienomis". 
Kūno sandara ir ilgomis ausimis jie priminė europietišką paukšt- 
šunį. Štai taip atrodė karavanas, pasiryžęs keliauti į laukines Af- 
rikos platybes. Jaučiai, kuriuos nuolatos ragino džamboksai, baks- 
nodami jų šonus, traukė pirmyn ramiai ir neskubėdami; šios gan 
keistos vilkstinės, slenkančios kalvų fone, vaizdas, matyt, sudarė 
gana įdomų reginį. 

Kur keliavo ši ekspedicija, palikusi Lataku? 

„Tiesiai, vis tiesiai", - pareiškė pulkininkas Everestas. 

Ir iš tikrųjų kaip tik šią valandėlę pulkininkas ir Matvejus Struk- 
sas negalėjo laikytis kurios nors aiškiai pasirinktos krypties. Mat 

prieš pradėdami savo geodezines operacijas, jie turėjo rasti dide- 
lį, visiškai lygų lauką, kad jo paviršiuje galėtų pastatyti pirmąją 
bazę tų trikampių, kurių tinklas padengs kelių laipsnių pločio pie- 
tinį Afrikos rajoną. Tačiau ekspedicijos vadovai suprato, kad be 
Mokumo patarimų jie vargu ar greitai ras tokią vietą. Todėl pul- 
kininkas Everestas pasišaukė medžiotoją ir su mokslininko kruopš- 
tumu ėmė jam kalbėti apie trikampius, gretimuosius kampus, apie 
bazę, dienovidinio matavimus, zenitinį atstumą ir taip toliau. Buš- 
mėnas kurį laiką leido pulkininkui kalbėti, o paskui jau nutraukė: 

— Pulkininke, - tarė jis, nekantriai mostelėjęs ranka, - aš nieko 
neišmanau apie jūsų kampus, bazes ir dienovidinius. Aš netgi nepa- 
jėgiu suvokti, ką jūs rengiatės veikti Afrikos dykumoje. Bet galų 
gale tai jūsų reikalas. Ko norite iš manęs? Gerės ir plačiūs ly- 
gumės, labai lygios ir labai plynės? Gerai, mes jums tokią rasime. 

Ir, Mokumui nurodžius, karavanas, ką tik persiritęs per Lata- 
ku kalvas, pasuko tiesiai į pietvakarius, Oranžinės intako Kuru- 
mano link, tikėdamasis šios upės slėnyje rasti vietą, tinkančią pul- 
kininko planams. 

Nuo tos dienos medžiotojas įprato joti karavano priekyje. Pui- 
kiai pasirengęs ir apsiginklavęs seras Džonas Murėjus neatsiliko 
nuo jo, todėl iš retsykiais pasigirstančių šūvių kolegos sužinoda- 
vo, jog seras Džonas susipažino su eiliniu Afrikos Žvėrimi. O pul- 
kininkas, visiškai paskendęs savo mintyse, jojo nesidairydamas 
ir galvodamas tik apie tai, kaip šiuose laukiniuose kraštuose susi- 
klostys ekspedicijos, kuriai vadovauti išties labai nelengva, liki- 
mas. Matvejus Struksas arba jodamas, arba sėdėdamas vežime, 
priklausomai nuo vietovės pobūdžio, visą kelią nė karto nepravė- 
rė burnos. Kai dėl Nikolajaus Palanderio — tokio prasto raitelio, 
jog blogesnio neįmanoma net įsivaizduoti, - tai jis dažniausiai 
žingsniuodavo pėsčias arba ropšdavosi į savo vežimą ir ten visa 
galva pasinerdavo į aukštosios matematikos gilias abstrakcijas. 

Viljamas Emeris ir Michailas Cornas naktimis miegodavo kiek- 
vienas savo vežime, o dienomis, kai karavanas be perstojo traukė 
pirmyn, juodu mėgo bendrauti. Šiuodu jaunuoliai kasdien vis stip- 

riau domėjosi vienas kitu ir vis labiau bičiuliavosi. Kiekvieną 
etapą jie įveikdavo jodami šalia, kalbėdamiesi ir dėl daug ko gin- 
čydamiesi. 

Dažnai juodu atsilikdavo nuo karavano arba pasukdavo į šo- 
ną, kitąsyk priešingai — aplenkdavo vilkstinę net keliomis mylio- 
mis, — prieš juos, kiek tik užmatė akys, vis driekėsi lyguma. Tada 
jaunuoliai virsdavo laisvais gamtos vaikais, nerūpestingais pa- 
klydėliais šioje laukinėje vietovėje. Čia juodu ir pradėdavo ple- 
pėti apie viską pasaulyje, išskyrus mokslą! Jie pamiršdavo skai- 
čius ir problemas, apskaičiavimus ir stebėjimus, jie jau tapdavo 
nebe astronomais, žvaigždžių nužerto skliauto observuotojais, o 
dviem iš pamokų pabėgusiais moksleiviais, kuriems be galo sma- 
gu joti per miškų tankumynus, dumti per bekraštę lygumą, įkvėp- 
ti visa krūtine oro, kupino malonių kvapų. Jie juokdavosi - taip, 
taip! — juokdavosi kaip paprasti mirtingieji, o ne kaip laipsnius 
turintys žmonės, kurie leidžia savo gyvenimo metus tarp kometų 
ir kitų dangaus kūnų. Ir jeigu juodu niekada nesijuokė iš paties 
mokslo, tai retsykiais nepraleisdavo progos pasišaipyti iš niūrių 
mokslininkų. Beje, tai darydavo be jokios pagiežos. Jie abu buvo 
šaunūs jaunuoliai — ekspansyvūs, mėgstantys bendrauti, ištikimi 
mokslui, sudarydami ryškų kontrastą savo viršininkams, iš esmės 
labiau įsitempusiems negu pasitempusiems, t.y. pulkininkui Eve- 
restui ir Matvejui Struksui. 

Jaunuoliai dažnai kalbėdavosi apie šiuodu vyriškius. Viljamas 
Emeris pradėjo juos geriau pažinti iš savo bičiulio Michailo Cor- 
no pasakojimų. 

— Taip, - prabilo sykį Michailas Cornas, - aš gana ilgai juodu 
stebėjau, kai visi kartu plaukėme „Augustos“ laivu, ir, beje, esu 
priverstas konstatuoti, kad jie vienas kitam pavydi. Kita vertus, 
nors pulkininkas Everestas formaliai yra mūsų ekspedicijos va- 
dovas, vis dėlto Matvejus Struksas neprivalo paklusniai jo klau- 
syti. Rusijos vyriausybė aiškiai apibrėžė jo padėtį. Abu mūsų virši- 
ninkai yra vienodai valdingi, be to, kartoju, jie jaučia vienas kitam 
mokslininko pavydą, kuris yra pats niekingiausias iš visų pavydų. 

— Ir pats beprasmiškiausias, — atsakė Viljamas Emeris, - nes 
kiekvienas iš mūsų gauna naudos iš bendrų pastangų. Bet jeigu 
jūsų stebėjimai teisingi, 0 aš turiu pagrindo manyti, kad iš tiesų 
taip yra, brangusis Cornai, tai - apmaudi aplinkybė mūsų ekspe- 
dicijai. Juk mes privalome visiškai sutarti, kad ši itin sunki ope- 
racija baigtųsi sėkmingai. 

— Be abejonės, - atsiliepė Michailas Cornas, - ir aš labai neri- 
mauju, kad galime nesulaukti tokio sutarimo. Įsivaizduokite vi- 
suotinį sąmyšį ir nervinimąsi, jeigu dėl kiekvienos operacijos de- 
talės - bazės parinkimo, apskaičiavimo metodo, orientyrų išdės- 
tymo, skaičių patikrinimo — kas kartą kils vis nauji ir nauji gin- 
čai! Žinia, aš galiu apsirikti, tačiau nujaučiu kilsiant tokius prieš- 
taringumus, kai reikės įrašyti duomenis į dvi mūsų registravimo 
knygas, pateikti skaičius iki keturi šimtai milijoninės tuazo da- 
lies tikslumo. (Tai yra iki dviejų šimtųjų milimetro dalių. - Aut.) 

— Jūs mane gąsdinate, brangusis Cornai, - atsakė Viljamas 
Emeris. - Iš tikrųjų bus labai apmaudu, jeigu surizikavę taip toli 
nukeliauti, mes patirsime krachą dėl to, kad nerasime bendros 
kalbos. Duok Dieve, kad mūsų nuogąstavimai nepasiteisintų. 

— Aš irgi to paties trokštu, Viljamai, — atsakė jaunasis rusų 
astronomas, — bet, kartoju, mūsų plaukimo metu aš kelis sykius 
tapau liudininku jų ginčų dėl mokslinių metodų, ginčų, kurie man 
atskleidė neįsivaizduojamą pulkininko Everesto ir jo varžovo už- 
sispyrimą. Tiesą sakant, aš jų ginče pajutau paprasčiausią pavydą. 

— Bet juk abu šie ponai visada kartu, - nustebo Viljamas Eme- 
ris. —- Niekada nebuvau sutikęs jų atskirai. Jie man atrodo tarsi 
neišskiriami, dar labiau susidraugavę negu mudu. 

— Taip, —- atsakė Michailas Cornas, — juodu neišsiskiria per 
visą dieną, bet per tą laiką nepasako vienas kitam nė dešimties 
žodžių, o tik stebi vienas kitą. Jeigu vienam iš jų nepasiseks pa- 
imti viršaus, mums teks darbuotis iš tikrųjų ekstremaliomis sąly- 
gomis. (Ekstremalios sąlygos — be galo įtempta padėtis, kai rei- 
kia įveikti daugybę sunkumų ir kliūčių. ) 

— O kaip jums atrodo, - paklausė Viljamas gana neryžtingu 

balsu, - kuriam iš šių dviejų mokslininkų atiduotumėte pirmenybę? 

— Brangusis Viljamai, — atsakė Michailas Cornas visiškai at- 
virai, — aš paklusniai vykdysiu nurodymus to iš jų abiejų, kuris 
sugebės protingai vadovauti ekspedicijai. Kai kalbama apie rei- 
kalą, aš nepripažįstu jokių prietarų, jokios tautinės savimeilės. 
Juos abu labai vertina mokslo pasaulis. Anglija ir Rusija turi vie- 
nodai naudotis jų veiklos rezultatais. Todėl ne taip jau svarbu, 
kas vadovaus šiai veiklai - anglas ar rusas. Ar jūs kitaip galvojate? 

— Visiškai taip pat, brangusis Cornai, - nusišypsojo Viljamas 
Emeris. - Geriau nepasiduokime šiems absurdiškiems prietarams 
ir visomis jėgomis prisidėkime prie bendrojo reikalo. Galbūt 
mudviem pasiseks sulaikyti smūgius, kuriuos vienas kitam ren- 
giasi smogti abu priešininkai. Beje, o jūsų tėvynainis Nikolajus 
Palanderis... 

— O! — juokdamasis atsakė Michailas Cornas. - Jis nieko ne- 
mato, nieko negirdi, nieko nesupranta. Jis skaičiuos bet ką, kad 
tik skaičiuotų. Jis nėra nei rusas, nei anglas, nei vokietis, nei ki- 
nas! Jis netgi nėra mūsų pasaulio gyventojas. Jis tik Nikolajus 
Palanderis, ir viskas! 

— Aš to paties negalėčiau pasakyti apie savo tėvynainį serą 
Džoną Murėjų, - atsakė Viljamas Emeris.- Jo malonybė - anglas 
iki kaulų smegenų, bet sykiu jis yra aistringas medžiotojas ir grei- 
čiau puls sekti žirafos ar dramblio pėdsakais, negu ims ginčytis 
dėl mokslinių metodų. Taigi galime pasikliauti tik patys savimi, 
brangusis Cornai, jeigu mėginsime kaip nors užglostyti nuolatinę 
trintį tarp mūsų vadovų. Manau, jog neturiu ko pridurti: kad ir 
kas atsitiktų, mudu turime būti atviri ir iki galo vieningi. 

— Visada, kad ir kas atsitiktų! — pritarė Michailas Cornas, pa- 
duodamas ranką šavo bičiuliui. 

Tuo laiku karavanas, bušmėno vedamas, toliau keliavo į piet- 
vakarius. Kovo ketvirtąją, vidurdienį, jis pasiekė papėdę tų nutį- 
susių, miškais apaugusių kalvų, kurių link mūsų herojai ir traukė 
nuo pat Lataku. Medžiotojas neapsiriko: jis atvedė ekspediciją į 
lygumą. Tačiau ši lyguma, šiek tiek banguota, pasirodė netinkanti 

pradiniams trianguliacijos darbams. Todėl Mokumas vėl stojo rai- 
telių ir vežimų vilkstinės priekyje, ir karavanas ėmė slinkti toliau. 

Baigiantis dienai, vilkstinė pasiekė vieną iš tų stovyklų, ku- 
rias įsirengia klajojantys fermeriai — tie patys būrai, kurie kai ka- 
da ištisus mėnesius stovyklauja vienoje vietoje, jeigu ten randa 
vešlią ganyklą. Pulkininką Everestą ir jo palydovus džiaugsmin- 
gai sutiko šeimininkas — kolonistas olandas, didelės šeimos gal- 
va, nenorėjęs imti jokio atlyginimo už savo paslaugas. Šis ferme- 
ris buvo iš tų atkaklių, kuklių ir darbščių Žmonių, turinčių nedi- 
delį kapitalą, protingai investuotą į jaučių, karvių ir ožkų augini- 
mą, kurį netrukus paverčia stambiu turtu. Kai rastoji ganykla nu- 
ganoma, fermeris tarsi koks praeities patriarchas iškeliauja ieš- 
koti naujos gausingos ganyklos ir, radęs ją, įsirengia čia naują 
stovyklą. 

Įsikalbėjęs fermeris labai laiku prasitarė svečiams žinąs dide- 
lę lygumą, stūksančią už penkiolikos mylių, - platų ir lygų rajo- 
ną, kuris galėtų tikti geodeziniams darbams. 

Kitą dieną, kovo penktąją, karavanas apyaušriu patraukė į ke- 
lią. Jis slinko visą rytmetį. Šio monotoniško ir vienodo pažygio 
nebūtų sudrumstęs joks atsitikimas, jeigu ne Džono Murėjaus šū- 
vis, dviejų šimtų metrų atstumu pataikęs į smalsų gyvūną, kurio 
galvą puošė aštrūs ragai; jis turėjo jaučio snukį ir ilgą baltą uode- 
gą. Tai buvo gnu, kuris nugriuvęs dusliai sudejavo. 

Bušmėnas ėmė triukšmingai džiūgauti, kad, nepaisant didoko 
atstumo, nuostabiai taikliai kliudytas žvėris krito negyvas. Šie 
Žvėrys, beveik penkių pėdų aukščio, paprastai duoda daugybę pir- 
marūšės mėsos, todėl karavano medžiotojai buvo paprašyti atei- 
tyje medžioti tik gnu. 

Vidurdienį karavanas jau pasiekė vietą, apie kurią kalbėjo fer- 
meris. Toli į šiaurę driekėsi pieva, kurios paviršius atrodė lygut 
lygutėlis. Sunku buvo įsivaizduoti patogesnį matavimų bazei plotą. 
Todėl bušmėnas, apžiūrėjęs vietovę, sugrįžo prie pulkininko Eve- 
resto ir tarė: 

— Užsakytoji lyguma paduota, pulkininke. 

Septintasis skyrius 
Trikampio bazė 


Kaip žinia, mokslininkai turėjo uždavinį išmatuoti dienovidi- 
nio lanką. Beje, matuoti tiesiog žemės paviršiuje su metalinėmis 
liniuotėmis, dedant vieną prie kitos, būtų visiškai nepraktiškas 
darbas, — vertinant matematinio tikslumo požiūriu. Be to, nė vie- 
name Žemės rutulio taške nerasime kelių šimtų Ijė ploto, tinkamo 
šiam sunkiam uždaviniui atlikti. Laimei, egzistuoja kitas, kur kas 
patikimesnis būdas — visą plotą, per kurį eina dienovidinis, išda- 
lyti į tam tikrą skaičių „orinių“ trikampių, kuriuos išmatuoti jau 
nėra sunku. 

Šie trikampiai sudaromi vizuojant su tiksliais instrumentais — 
teodolitu ir kampamačiu, taip pat su natūraliais arba dirbtiniais 
orientyrais, tokiais kaip varpinė, bokštas, žibintas, stulpas. Kiek- 
vienas orientyras laikomas trikampio viršūne, o prie jo pagrindo 
anksčiau minėtais prietaisais matematiškai tiksliai nustatomi kam- 
pai. Juk kokio nors objekto, sakykime, varpinės dieną, o žibinto 
naktį, padėtį labai tiksliai gali nustatyti geras stebėtojas, vizuo- 
jantis jį Žiūronu, turinčiu specialų tinklelį. Taip gaunami trikam- 
piai, kurių kraštinės dažnai turi net po kelias mylias. Kaip tik 
šitokiu būdu Arago sujungė Valensijos pakrantę Ispanijoje su Ba- 
learų salomis milžinišku trikampiu, kurio viena kraštinė buvo aš- 
tuoniasdešimt dviejų tūkstančių penkių šimtų penkiasdešimt pen- 
kių tuazų ilgio. (Apytikriai apie 160 km. — Aut.) 

Taigi, kaip teigia geometrija, jeigu žinoma viena trikampio 

kraštinė ir du jo kampai, tai „Žinomas“ ir visas trikampis, nes 
nesunkiai galima apskaičiuoti trečiojo kampo dydį ir kitas dvi 
kraštines. Vadinasi, vieną jau nustatyto trikampio kraštinę laiky- 
dami antrojo pagrindu ir išmatavę kampus, esančius prie šio pa- 
grindo, be didelio vargo nubrėšime kitus trikampius, išrikiavę juos 
nuosekliai vieną paskui kitą iki tolimiausio matuojamojo lanko 
taško. Šiuo metodu gauname visų tiesių, įeinančių į kelis trikam- 
pius, ilgį, o pasitelkę trigonometrinius apskaičiavimus, nustato- 
me dienovidinio, kertančio trikampių tinklą per du galinius taš- 
kus, lanko dydį. 

Ką tik buvo pasakyta, kad trikampis Žinomas, jeigu Žinome 
vieną jo kraštinę ir du kampus. O šiuos kampus galima labai tiks- 
liai gauti su teodolitu arba kampamačiu. Užtat pirmąją trikampio 
kraštinę — visos trianguliacijos sistemos bazę — iš pradžių reikia 
„išmatuoti tiesiog žemėje", beje, nepaprastai tiksliai. Tai ir yra 
pats sudėtingiausias trianguliacijos darbas. 

Kai Delambras ir Mešenas išmatavo Prancūzijos dienovidinį 
nuo Diunkerko iki Barselonos, jie savo trianguliacijos baze pasi- 
rinko tiesų tarpą kelio, einančio iš Meleno į Ljezeną, Senos ir 
Marnos departamente. Šią bazę sudarė dvylika tūkstančių šimtas 
penkiasdešimt metrų, o jai išmatuoti mokslininkai sugaišo be- 
veik keturiasdešimt penkias dienas. Kokius būdus naudojo šie 
mokslininkai, norėdami pasiekti matematinio tikslumo, paaiškės 
iš pulkininko Everesto ir Matvejaus Strukso organizuotos opera- 
cijos aprašymo, — mat pastarieji veikė lygiai taip pat, kaip ir anie 
prancūzų astronomai. Taip pat galėsime spręsti, kaip tiksliai jie 
atliko visus matavimus. 

Tą pačią dieną, kovo penktąją, ir prasidėjo pirmieji geodezi- 
niai darbai, — beje, didelei bušmėnų nuostabai, nes pastarieji ne- 
galėjo nieko suprasti. Matuoti Žemę šešių pėdų ilgio liniuotėmis, 
pridedant vienos galą prie kitos galo, medžiotojui atrodė kvai- 
liausias mokslininkų žaidimas. Bet, šiaip ar taip, jis savo pareigą 
įvykdė. Jo prašė rasti gludžią lygumą, ir jis ją rado. 

Bazei vieta iš tikrųjų buvo labai sėkmingai rasta. Ištisai apžė- 

Ięs žema sausa žole plotas driekėsi iki pat horizonto ir buvo ne- 
priekaištingai lygus (tie, kurie tiesė bazę kelyje iš Meleno, be 
abejonės, neturėjo tokių palankių sąlygų). Tolumoje kilo virtinė 
kalvų, iš pietų apribojančių Kalahario dykumą. Į šiaurę plytėjo 
bekraštės platybės. Į rytus - leidosi nuožulnūs slėniai tų stačių 
kalnų, kurie sudarė Lataku plynaukštę. Į vakarus žemėdama ly- 
guma po kurio laiko virto pelke, permirkusia nuo stovinčio van- 
dens, maitinusio Kurumano intakus. 

— Aš galvoju, - kreipėsi Matvejus Struksas į pulkininką Eve- 
restą, apžiūrėdamas sodria žole apžėlusią vietovę, — aš galvoju, 
kai sutvarkysime bazę, tai galėsime čia pat ir fiksuoti galutinį 
dienovidinio tašką. 

— Aš irgi taip pat galvoju, kaip ir jūs, pone Struksai, — atsakė 
pulkininkas Everestas, — kai tik nustatysime šio taško tikslią ilgu- 
mą. Perkėlę ją į žemėlapį, juk turėsime sužinoti, ar šis dienovidi- 
nio lankas eis per neįveikiamas kliūtis, kurios galėtų sutrukdyti 
geodeziniams darbams. 

— Tikiuosi, kad ne, - atsakė rusų astronomas. 

— Tą mudu greitai pamatysime, - linktelėjo anglų astronomas. 
— Išmatuosime iš pradžių bazę šioje vietoje, kadangi ji tinka to- 
kiai operacijai, o vėliau spręsime, ar verta ją pagalbiniais trikam- 
piais sujungti su tais trikampiais, kuriais eis dienovidinio lankas. 

Operacija turėjo tęstis ilgai, nes anglų-rusų komisijos nariai 
norėjo įvykdyti ją nepriekaištingai ir kruopščiai. Jie troško geo- 
dezinius išmatavimus atlikti tiksliau, negu tai padarė prancūzai 
matuodami Meleno bazę, - beje, taip tiksliai išmatavę, kad nauja 
bazė, nutiesta vėliau netoli nuo Perpinjano, pietiniame triangu- 
liacijos gale, turint tikslą patikrinti visų trikampių apskaičiavi- 
mus, parodė, jog trijų šimtų trisdešimties tūkstančių tuazų nuoto- 
lyje skirtumas tėra tik vienuolika colių. (Apie 175 Ijė. - Aut.) 

Ekspedicijos vadovai tuoj pat davė nurodymus įrengti stovyk- 
lą, todėl netrukus lygumoje išdygo kažkas panašaus į bušmėnų 
gyvenvietę — improvizuotą kralį. (Kralis - apie aikštę apskritimu 
sustatyti būstai, o pačioje aikštėje laikomi gyvuliai. Tokias gy- 

venvietes statydavo Rytų ir Pietų Afrikos tautos.) Vežimai šiame 
lauke atrodė kaip tikri namukai; naujoji gyvenvietė buvo padaly- 
ta į anglų ir rusų dalis, virš kurių netrukus suplevėsavo nacionali- 
nės vėliavos. Centre driekėsi bendras kiemas. Apie stovyklą savo 
vežėjų prižiūrimi ganėsi arkliai ir buivolai; naktį juos suvaryda- 
vo į vežimų apsuptą aikštę, kad apsaugotų nuo plėšriųjų Žvėrių, 
kurių labai gausu Pietų Afrikoje. 

Mokumas ėmė organizuoti medžiotojų išpuolius, kad aprū- 
pintų maistu naująją stovyklą. Seras Džonas Murėjus, be kurio 
likusieji europiečiai, matuodami bazę, galėjo išsiversti, nuodug- 
niai ėmėsi spręsti maitinimo problemą. Iš tikrųjų reikėjo ateičiai 
pataupyti konservuotą maistą, todėl teko kasdien į karavaną at- 
boginti šviežios Žvėrienos. Dėl Mokumo sumanumo ir jo bičiulių 
taiklumo šviežios mėsos stovykloje nestokota. Medžiotojas iš- 
vaikščiojo ir ištyrė apie stovyklą kelių mylių atstumu visą lygu- 
mą ir kalvas, todėl beveik be perstojo aidėjo europiečių šautuvų 
šūviai. 

Kovo šeštąją prasidėjo geodeziniai darbai. Jauniausiems moks- 
lininkams pavedė atlikti parengiamąsias operacijas. 

— Prie darbo, bičiuli, - džiaugsmingai tarė Michailas Cornas 
Viljamui Emeriui, — ir tegu mums padeda tikslumo dievas! 

Pirmiausia juodu turėjo pažymėti pačioje lygiausioje lauko 
vietoje tiesią kryptį. Žemės paviršiaus pobūdis įgalino šią tiesę 
pažymėti iš pietryčių į šiaurės vakarus. Gaires atstojo kuoliukai, 
sukalti į Žemę netoli vienas nuo kito. Michailas Cornas, pasiėmęs 
žiūroną su tinkleliu, tikrino, kaip teisingai pastatytos šios gairės, 
ir nutarė, jog viskas gerai, jeigu vertikalioji tinklelio juostelė jas 
dalijo į lygias dalis. Tiesiąją kryptį jie nužymėjo apytikriai devy- 
nių mylių atstumu — suplanuotu ilgiu bazės, kurią rengėsi matuo- 
ti astronomai. Kiekvieno kuoliuko viršuje jie pritaisė niveliavimo 
lentelę, kuri palengvino dėlioti metalines liniuotes. Šį darbą teko 
dirbti kelias dienas. Jaunuoliai jį padarė skrupulingai kruopščiai. 

Dabar reikėjo išdėstyti vieną prie kitos liniuotes, skirtas tie- 
siogiai išmatuoti pirmojo trikampio pagrindą, tai yra reikėjo at- 


70 


likti operaciją, kuri gali atrodyti labai paprasta, bet, šiaip ar taip, 
reikalauja didžiausių pastangų, kadangi nuo jos itin priklauso vi- 
sos trianguliacijos sėkmė. 

Štai kaip tai darė mokslinės komisijos nariai. 

Kovo dešimtosios visą rytmetį pagal jau nužymėtą tiesią lini- 
ją astronomai išdėstė ant žemės medinius padėklus. Šiuos padėk- 
lus, kurių iš viso buvo dvylika, vyrai įtvirtino į žemę trimis gele- 
žiniais strypais (kurių liuftai sudarė tik kelis colius), neleidusiais 
jiems slydinėti ir stipriai laikiusiais vienoje vietoje. (Liuftas — 
tarpelis tarp sujungtų mechanizmo dalių. ) Ant šių padėklų sugul- 
dė lygias nuobliuotas medines sijas, ant kurių vėliau sudėjo li- 
niuotes. Jas laikė nedideli rėmeliai, kurie, be visa kita, fiksavo 
liniuočių kryptį. 

Kai Michailas Cornas ir Viljamas Emeris įtvirtino visus dvy- 
lika padėklų ir ant jų suguldė medines sijas, pulkininkas Everes- 
tas ir Matvejus Struksas ėmėsi itin subtilaus darbo — dėlioti li- 
niuotes; jiems padėjo ir abu jaunieji mokslininkai. Kai dėl Niko- 
lajaus Palanderio, tai jis su pieštuku rankoje jau rengėsi į abu 
rejestrus įrašyti skaičius, kuriuos jam pasakys matuotojai. 

Šešių liniuočių ilgį mokslininkai jau iš anksto buvo labai tiks- 
liai nustatę ir suderinę su senoviniu prancūzų tuazu, paprastai 
naudojamu geodeziniuose darbuose. Jų ilgis sudarė du tuazus. 
Liniuotės plotis siekė šešias linijas, o storis — vieną liniją. Li- 
niuotės buvo pagamintos iš platinos, nereaguojančios į orą įpras- 
tomis sąlygomis ir visiškai nesioksiduojančios nei šaltyje, nei karš- 
tyje. Tačiau platinos liniuotės kintant temperatūrai galėjo arba 
šiek tiek pailgėti, arba sutrumpėti, — tą mokslininkai privalėjo 
turėti galvoje. Jie sumanė netgi prie kiekvienos liniuotės pritai- 
syti po metalinį termometrą, pagrįstą įvairių metalų savybe vei- 
kiant šilumai nevienodai plėstis. Paskui ant platininių liniuočių 
pritvirtino varines liniuotes, truputį trumpesnes už platinines. Vern- 
jeras, įtaisytas varinės liniuotės gale, tiksliai rodė santykinį jos 
pailgėjimą, todėl mokslininkai nesunkiai galėjo nustatyti abso- 
liutų platininės liniuotės pailgėjimą. (Vernjeras - matavimo įtai- 

so pagalbinė skalė, leidžianti tiksliai apskaičiuoti pagrindinės 
skalės padalos dalis.) Dar daugiau — vernjero parodymai leido 
nustatyti platininės liniuotės pailgėjimą, kad ir koks mažas jis 
būtų. Šis įtaisas, be visa kita, turėjo ir lupą, įgalinančią pastebėti 
net šimtatūkstantosios tuazo dalies pokytį. 

Mokslininkai sudėliojo liniuotes ant medinių sijų galu prie 
galo, bet nesuliesdami jų, nes turėjo vengti net menkiausios de- 
formacijos, kuri galėjo atsirasti dėl kontakto. Pulkininkas Eve- 
restas ir Matvejus Struksas patys padėjo pirmąją liniuotę ant me- 
dinės sijos bazės kryptimi. Paskui apytikriai už šimto tuazų ant 
pirmojo kuoliuko uždėjo niveliavimo matuoklę, o kadangi liniuo- 
tės turėjo du vertikalius metalinius kaištelius per patį vidurį, tai 
jos be didelio vargo gulė taip, kaip reikėjo. Emeris ir Cornas, 
atsitraukę atgal ir atsigulę ant žemės, patikrino - ar abu geležiniai 
kaišteliai yra niveliavimo matuoklės viduryje. 

— Dabar, - tarė pulkininkas Everestas, — mes turime tiksliai 
nustatyti mūsų darbo pradinį tašką, nuleisdami svambalą nuo pir- 
mosios liniuotės galo. Arti nėra jokio kalno, kuris galėtų paveikti 
svambalo padėtį, todėl jis tiksliai parodys pradinį bazės tašką že- 
mės paviršiuje. 

— Žinoma, - atsiliepė Matvejus Struksas, — tačiau su sąlyga, 
kad mes atsižvelgsime į svambalo virvelės storio pusę pririšimo 
vietoje. 

— Aš irgi taip manau, - atsakė pulkininkas Everestas. 

Kai pasisekė užfiksuoti pradinį virvelės tašką, mokslininkai 
toliau tęsė darbą. Maža to, kad liniuotė turėjo gulėti tiksliai bazės 
kryptimi, dar reikėjo turėti galvoje jos pasvirimą horizonto at- 
žvilgiu. 

— Aš galvoju, - tarė pulkininkas Everestas, - kad mums never- 
ta stengtis padėti liniuotę visiškai horizontaliai. 

— Be abejonės, - atsakė Matvejus Struksas, - pakaks tik vater- 
pasu nustatyti kampą, kurį kiekviena liniuotė sudaro su horizon- 
tu, ir mes galėsime ilgumą susieti su tikrąja ilguma. (Varerpasas 
- paprasčiausias įtaisas patikrinti horizontalumui ir maluoti ne- 

dideliems pasvirimo kampams. ) 

Šitaip, visiškai tarpusavyje sutardami, abu mokslininkai ėmė- 
si nustatyti kampą specialiai sukonstruotu šiam tikslui vaterpasu, 
kuris sukiojosi ant šarnyro, įtaisyto medinio kampainio viršūnė- 
je. (Šarnyras - judamasis dviejų mašinos dalių sujungimas, lei- 
džiantis vienai jų suktis ar svyruoti kitos atžvilgiu.) Jo vernjeras 
rodė pasvirimą, kai jo padalos nesutapdavo su padalomis fiksuo- 
tos liniuotės, turinčios dešimties laipsnių lanką, padalytą į pada- 
las, kurių kiekviena prilygo penkioms minutėms. 

Mokslininkai vaterpasą padėjo ant liniuotės ir užfiksavo re- 
zultatą. Tą valandėlę, kai Nikolajus Palanderis jau rengėsi jį įra- 
šyti į savo rejestrą, Matvejus Struksas paprašė padėti vaterpasą 
paeiliui ant abiejų liniuotės galų, kad galėtų sužinoti skirtumą 
tarp dviejų lankų ir dar kartą patikrintų gautą rezultatą. Moksli- 
ninkai, vėliau atlikdami visas šio pobūdžio operacijas, nuosekliai 
laikėsi rusų astronomo patarimo. 

Taigi buvo nustatyti du svarbūs momentai: liniuotės kryptis 
bazės atžvilgiu ir kampas, kurį liniuotė sudarė horizonto atžvil- 
giu. Šio bandymo gautus skaičius įrašė į du atskirus rejestrus, 
kuriuos pasirašė visi anglų-rusų komisijos nariai. Reikėjo pada- 
ryti dar du tokius pat svarbius stebėjimus, kad visiškai baigtų dar- 
bus su pirmąja liniuote: iš pradžių nustatyti jos ilgio pasikeitimą 
veikiant temperatūrai, paskui užfiksuoti jos išmatuotą ilgį. 

Astronomai gana nesunkiai nustatė liniuotės pasikeitimą vei- 
kiant temperatūrai — palygino platininės liniuotės ilgį su varinės 
liniuotės ilgiu. Lupa, per kurią iš eilės žiūrėjo Matvejus Struksas 
ir pulkininkas Everestas, parodė absoliutų platininės liniuotės il- 
gio pasikeitimo dydį (pasikeitimą įrašė į abu rejestrus); paskui 
šiuos duomenis jie perskaičiavo pagal šimto laipsnių skalę. Kai 
tiktai Nikolajus Palanderis įrašydavo gautus skaičius, juos tuoj 
pat visi patikrindavo. | 

Dabar reikėjo nustatyti tikrąjį ilgį, padėjus ant medinio pa- 
dėklo su nedideliu tarpeliu antrąją liniuotę. Astronomai šią antrą- 
ją liniuotę įtaisė taip pat, kaip ir pirmąją po to, kai visiškai įsitiki- 

no, kad keturi geležiniai kaišteliai atsidūrė tiksliai niveliavimo 
matuoklės viduryje. 

Liko tiktai išmatuoti tarpelį tarp abiejų liniuočių. Pirmosios 
platininės liniuotės gale, toje jos dalyje, kurios neuždengė varinė 
liniuotė, buvo maža platininė plokštelė, kuri nesunkiai slankiojo 
tarp dviejų prošvaisų. Pulkininkas Everestas stumtelėjo šią plokš- 
telę taip, kad ji paliestų antrąją liniuotę. Kadangi platininė plokš- 
telė buvo padalyta į dešimttūkstantines tuazo dalis, o vernjeras 
prie vienos prošvaisos turėjo lupą ir per ją rodė šimtatūkstantines 
tuazo dalis, tai mokslininkams pasisekė labai matematiškai tiks- 
liai išmatuoti tarpelį, specialiai paliktą tarp dviejų liniuočių. Duo- 
menys tuoj pat buvo įrašyti į rejestrus ir čia pat patikrinti. 

Patarus Michailui Cornui, astronomai ėmėsi dar vienos prie- 
monės, norėdami pasiekti kuo didesnio tikslumo. Varinė liniuotė 
iš viršaus dengė platininę. Todėl galėjo taip atsitikti jog, veikia- 
ma saulės spindulių, uždengtoji platina įkais lėčiau negu varis. 
Norėdami išvengti temperatūrų skirtumo, jie keliolikos colių aukš- 
tyje virš liniuočių įtaisė mažą stogelį taip, kad jis netrukdytų ste- 
bėti. Kai vakarais ir rytais nuožulnūs saulės spinduliai prasiskverb- 
davo po stogeliu ir krisdavo ant liniuočių, iš tos pusės vyrai dar 
pakabindavo drobę ir užtverdavo spinduliams kelią. 

Čia aprašytus darbus su neišsenkama kantrybe ir kruopštumu 
mokslininkai dirbo daugiau kaip mėnesį. Kai jie nuosekliai įtaisė 
keturias liniuotes ir visas kruopščiai patikrino iš keturių pozicijų 
— krypties, pasvirimo, ištempimo ir tikrojo ilgio, - nė valandėlės 
negaišdami vėl tęsė darbus, — prie ketvirtosios liniuotės galo per- 
nešė padėklus, sijas ir pirmąją liniuotę. Šie manevrai pareikalavo 
daug laiko, nors mokslininkai jau ganėtinai įgudo. Per dieną jie 
išmatuodavo ne daugiau kaip du šimtus dvidešimt-du šimtus tris- 
dešimt tuazų, be to, sugedus orui, pavyzdžiui, kai imdavo pūsti 
pernelyg stiprus vėjas, kuris galėjo išjudinti net prietaisus, turė- 
davo nutraukti matavimus. Kasdien tik sutemus astronomai liau- 
davosi triūsti. Tada pirmąją liniuotę pernešdavo ir laikinai pagul- 
dydavo, o žemėje pažymėdavo vietą, kur ji baigdavosi. Toje vie- 

toje įkaldavo kuolelį su pritvirtinta prie jo švino plokštele. Pas- 
kui šią liniuotę įtaisydavo galutinai, pažymėdavo pasvirimą, tem- 
peratūros pasikeitimą ir kryptį; po to užrašydavo ilgį, išmatuotą 
ketvirtąja liniuote, vėliau su svambalu, nuleistu nuo pirmosios 
liniuotės galo, pažymėdavo švino plokštelėje. Iš šio taško kruopš- 
čiai išvesdavo dvi susikertančias stačiu kampu linijas, kurių vie- 
na eidavo pačios bazės kryptimi, kita — jai skersai. Po to švino 
plokštelę uždengdavo mediniu futliaru, duobutę užkasdavo ir kuo- 
liuką palikdavo uždengtą iki ryto. Taigi, jeigu naktį dėl kokios 
nors priežasties instrumentai ir pasislinktų, tai nereikėtų vėl iš 
naujo pradėti visos operacijos. 

Kitą dieną nuo plokštelės nuimdavo futliarą, pirmąją liniuotę 
vėl paguldydavo taip, kaip buvo vakar, su svambalu, kurio smai- 
galys turėdavo tiksliai sutapti su tašku, kurį žymėdavo dviejų li- 
nijų susikirtimas plokštelėje. 

Ši serija operacijų, atliktų lygioje lyg stalas pievoje, tęsėsi net 
trisdešimt aštuonias dienas. Visus gautus duomenis Nikolajus Pa- 
landeris įrašydavo į du rejestrus, vėliau juos astronomai patikrin- 
davo ir patvirtindavo. 

Pulkininkas Everestas ir jo rusas kolega dirbo, galima sakyti, 
visiškai sutardami. Tik kai kurie vernjero parodyti ir, sakykime, 
besiskiriantys per kokią vieną keturi šimtai tūkstantąją tuazo dalį 
skaičiai kelis sykius pastūmėjo juodu pasikeisti dygiomis pasta- 
bomis. Bet čia tuoj pat viską nulemdavo daugumos balsais priim- 
tas sprendimas, kuris tapdavo įstatymu, vadinasi, priešininkams 
tekdavo nusileisti. Ir vis dėlto vienas klausimas sukėlė tokį abie- 
jų mokslinių varžovų ginčą, jog turėjo įsikišti net seras Džonas 
Murėjus. Juodu susiginčijo dėl to, kokį ilgį duoti pirmojo trikam- 
pio pagrindui. Visi Žino, jog kuo ilgesnis pagrindas, tuo didesnis 
bus pirmojo trikampio viršūnės kampas, kurį tuo lengviau išma- 
tuoti, kuo jis didesnis. Bet, kita vertus, tas ilgis negali būti bega- 
linis. Pulkininkas Everestas siūlė padaryti šešių tūkstančių tuazų 
bazės ilgį - bemaž lygų bazei, matuotai Meleno kelyje. Matvejus 
Struksas norėjo ją pailginti iki dešimties tūkstančių tuazų, nes 

taip daryti leido lygi pieva. 

Čia pulkininkas Everestas pademonstravo, koks yra nesukal- 
bamas ir užsispyręs. Matvejus Struksas, regis, irgi nutarė nenusi- 
leisti. Po daugiau ar mažiau pakenčiamų argumentų juodu grie- 
bėsi asmeniškumų. Kilo pavojus, kad kažkurią akimirką bus pa- 
liesti tautiniai jausmai, o tai jau būtų ne dviejų mokslininkų gin- 
čas, o anglo ir ruso kivirčas. Laimei, prastas oras, nusistovėjęs 
net kelioms dienoms ir nutraukęs darbus, neleido įsiliepsnoti de- 
batams. Jų aistros atslūgo, o dauguma balsų buvo nutarta bazės 
ilgį padaryti apytikriai aštuonių tūkstančių tuazų, tai yra ginči- 
ninkams teko pritarti vidurkiui. Galiausiai, tiesiogiai matuodami 
bazės pagrindą, mokslininkai gavo aštuonių tūkstančių trisdešimt 
septynių sveikų ir septyniasdešimt penkių šimtųjų tuazų ilgį; ant 
jo dabar astronomai turėjo išdėstyti keliolika trikampių, kad jų 
tinklas padengtų kelis Pietų Afrikos laipsnius. 

Aštuntasis skyrius 
Dvidešimt ketvirtasis dienovidinis 


Išmatavę bazę, ekspedicijos vadovai nutarė negaišti laiko ir 
imtis sudarinėti trikampius. Pirmiausia jie turėjo nustatyti pietinio 
taško platumą. Iš čia prasidės numatytas išmatuoti dienovidinio 
lankas, o paskui — ir šiauriausio taško. Iš šių platumų skirtumo 
mokslininkai gaus matuojamojo lanko laipsnių skaičių. 

Iš pat pradžių Viljamas Emeris ir Michailas Cornas su Forte- 
no kampamačiu skaičiavo žvaigždžių aukštį. Jaunuoliai taip tiks- 
liai darė savo stebėjimus, jog net didžiausi nukrypimai nesudarė 
nė dviejų šešiasdešimtųjų sekundės. Galimas daiktas, kad tokių 
nukrypimų priežastis buvo šviesos lūžio skirtumas, kurį sudarė 
atmosferos sluoksnių konfigūracijos pasikeitimas. Remdamiesi 
šiais be galo kruopščiais ir ne sykį pakartotais matavimų rezulta- 
tais, astronomai galėjo palyginti tiksliai apskaičiuoti lanko astra- 
linio taško plžtumą. (Astralinis taškas - žvaigždinis.) Ši platuma 
sudarė 27,951789 laipsnio. 

Vėliau tyrinėtojas apskaičiavo ilgumą ir gautąjį tašką pažy- 
mėjo puikiame stambaus mastelio Pietų Afrikos žemėlapyje. Že- 
mėlapis atspindėjo visus geografinius atradimus, padarytus pas- 
taruoju metu šioje Afrikos žemyno dalyje, visus keliautojų ir gam- 
tininkų, tokių kaip Livingstonas, Andersonas, Madjaras, Boldvi- 
nas, Vailanas, Varčelas, Lichtenšteinas, maršrutus. Dabar atėjo 
laikas žemėlapyje pasirinkti dienovidinį, kurio lanką, turintį ke- 
lis laipsnius, reikėjo išmatuoti dviejuose gana nutolusiuose vie- 

nas nuo kito taškuose. (Madjaras, Vailanas ir Varčelas šiandien 
nežinomi Afrikos tyrinėjimų istorijoje. Martinas Lichtenšteinas 
/1780-1857/ - vokietis gamtos tyrinėtojas, 1801-1811 m. gyve- 
nęs Gerosios Vilties kyšulyje ir ėjęs valstybės komisaro pareigas 
bečuanų žemėse.) Juk savaime aišku, kad juo ilgesnis matuoja- 
masis lankas, juo mažiau reikšmės turi galimos platumų nustaty- 
mo paklaidos. Pavyzdžiui, lankas nuo Diunkerko iki Formente- 
ros prilygo apytikriai dešimčiai Paryžiaus dienovidinio laipsnių, 
o tiksliau - devyniems laipsniams penkiasdešimt šešioms minu- 
tėms. 

Apskritai pasirinkti dienovidinį astronomai turėjo ypač apdai- 
riai, kad netektų susidurti su natūraliomis kliūtimis — tokiomis 
kaip neįveikiami kalnai arba dideli vandens telkiniai. Laimei, šis 
Pietų Afrikos rajonas kuo geriausiai tiko trianguliacijos operaci- 
joms. Atskiros aukštumėlės čia buvo nesunkiai įveikiamos, upių 
nedaug ir visos lengvai pereinamos. Čia galėjai susidurti su pa- 
vojais, bet ne su kliūtimis. 

Tarp dvidešimt devintosios ir dvidešimtosios pietinių lygia- 
grečių — nuo Oranžinės upės iki Ngamio ežero - driekiasi Kala- 
hario dykuma. Iš vakarų į rytus ji tęsiasi nuo Atlanto vandenyno 
iki dvidešimt penktojo rytų dienovidinio pagal Grinvičą. Toliau 
Kalahario dykuma, tiesą sakant, nėra ištisa dykynė. Čia toli gra- 
žu ne Sacharos smėlynas - nesibaigiantys smėlio plotai be auga- 
lijos, ne, čia plyti savanos su būdinga augmenija — visur veši dau- 
gybė augalų; paviršių dengia tanki žolė; čia keroja tankūs krū- 
mokšniai ir dunkso aukštų medžių miškai; čia daugelyje vietų 
veisiasi laukiniai ir pavojingi Žvėrys; Čia gyvena sėslių ir klajok- 
lių bušmėnų ir bakalaharų gentys. Bet didesniąją metų dalį šioje 
Afrikos žemyno dalyje nėra vandens; daugybės čia vingiuojan- 
čių upių vagos išdžiūsta. Tiesa, ekspedicija galėjo pasikliauti tuo, 
kad pelkėse, ežeruose ir upokšniuose dar neišseko susikaupusio 
vandens atsargos. 

Mokumas savo palydovams papasakojo apie Kalaharį viską, 
ką pats žinojo ir kaip medžiotojas, čia prasimanantis kasdienį valgį, 

ir kaip vedlys. Pulkininkas Everestas ir Matvejus Struksas pada- 
rė išvadą, kad šiose erdviose platybėse yra visos sąlygos triangu- 


liacijai organizuoti. 


Reikėjo tik pasirinkti dienovidinį ir išmatuoti jo kelių laipsnių 
lanką. O ar negalima paimti tą, kuris eina per vieną bazės galą? 
Tai duotų galimybę nesusieti šios bazės su kitu Kalahario tašku ir 
išsiversti be visos pagalbinių trikampių serijos. 

(Kad geriau suprastume, kas yra ta 
geodezinė operacija, vadinama triangu- 
liacija, panagrinėkime geometrines kon- 
strukcijas, pateiktas pono A.Garsė, Hen- 
riko IV licėjaus matematikos dėstytojo, 
vadovėlyje „Naujos kosmografijos pa- 
mokos ". Remdamiesi žemiau pateikiamu 
piešiniu, galėsime nesunkiai suprasti šią 
įdomią procedūrą. 

Tegu AB yra dienovidinis, kurio ilgį 
reikia rasti. Kruopščiai išmatuojame AB 
pagrindą (bazę), einantį nuo dienovidi- 
nio taško A iki pirmosios pozicijos C. 
Paskui abipus šio dienovidinio pasiren- 
kame papildomas pozicijas D, E, K G, 
H, J ir taip toliau, kurių kiekviena Ilei- 
džia matyti gretimą poziciją, ir su teodo- 
litu išmatuojame kiekvieno trikampio 
ACD, CDE, EFG ir t.t. kampus, kuriuos 
jie sudaro tarpusavyje. Ši pirmoji ope- 
racija įgalina nustatyti skirtingų trikam- 
pių parametrus, nes žinome pirmojo tri- 
kampio kraštinės AC ilgį ir kampus, to- 
dėl galime apskaičiuoti kraštinės CD il- 
gį. Antra, žinome kraštinę CD ir kampus, 
todėl lengvai apskaičiuojame DE krašti- 
nę. Trečia, žinome kraštinę DE ir kam- 


pus, taigi galime gauti EF kraštinę ir t.t. Paskui nustatome die- 
novidinio pasvirimą pagrindo AC atžvilgiu, dėl ko išmatuojame 
MAC kampą. Taigi dabar trikampyje ACM žinome kraštinę AC ir 
gretimus kampus, todėl galime apskaičiuoti dienovidinio atkar- 
pą AM. Taip pat apskaičiuojame kampą CMN ir kraštinę CM: 
taigi trikampyje MDN sužinome kraštinę DM, kuri lygi CD-CM 
skirtumui, ir gretimus kampus, todėl nesunkiai apskaičiuojame 
antrąją dienovidinio atkarpą MN, kampą ENP ir kraštinę DN. 
Kadangi trikampyje NEP jau žinome, jog EN = ED - ND skirtu- 
mui ir gretimuosius kampus, todėl galime nustatyti dienovidinio 
atkarpą NP ir t.t. Aišku, kad šitokiu būdu galime gauti visą ašies 
AB ilgį. - Aut.) 

Pasitarę mokslininkai nusprendė, jog pietinį bazės galą gali- 
ma laikyti pradiniu dienovidinio tašku. Dienovidinis pasirodė esąs 
dvidešimt ketvirtasis į rytus nuo Grinvičo: mažiausiai septynis 
laipsnius jis eina žemės plotu, kuriame nebuvo jokių natūralių 
kliūčių arba blogiausiu atveju — jos nepažymėtos žemėlapyje. Tik- 
tai šiaurėje jis kirto Ngamio ežerą per rytinę jo dalį, bet tyrinėto- 
jams tai toli gražu neatrodė neįveikiama kliūtis. Arago patyrė kur 
kas didesnių sunkumų, kai geodeziškai sujungė Ispanijos pakran- 
tę su Balearų salomis. | 

Taigi astronomai nutarė pasirinkti matavimui dvidešimt ket- 
virtojo dienovidinio lanką, kuris vėliau bus pratęstas Rusijos im- 
perijos teritorijoje. Mokslininkai pradėjo ieškoti taško pirmojo 
trikampio viršūnei; šio trikampio pagrindu turėjo būti jau išma- 
tuota bazė. O tašku jie pasirinko vienišą medį, stovintį ant nedi- 
delės pakilumėlės bemaž už dešimties mylių. Jis gerai matėsi ir iš 
pietrytinio, ir iš šiaurės vakarinio bazės galų. 

Pirmiausia astronomai ėmėsi nustatyti kampą, kurį sudarė šis 
medis ir pietrytinis bazės galas. Kampą jie išmatavo Bordo kam- 
pamačiu, kurio abu okuliarai buvo taip sureguliuoti, kad jų opti- 
nės ašys tiksliai sutaptų su apskritimo plokštuma; vienas iš jų 
buvo nukreiptas į šiaurės vakarinį bazės galą, o kitas — į pasirink- 
tąjį medį; susidaręs tarp okuliarų kampas rodė atstumą tarp šių 

dviejų taškų. Šis puikus instrumentas leido astronomams mini- 
maliai sumažinti matavimo paklaidas. Kai dėl vernjerų, nivelyrų 
ir vaterpasų, užtikrinančių nepajudinamą prietaiso padėtį, tai ką 
nors turėti geriau nebuvo nė ko svajoti. Anglų-rusų mokslinė ko- 
misija turėjo keturis kampamačius. Du iš jų naudojo kampams 
nustatyti žemės paviršiuje; su dviem kitais (jų lankai įtaisyti ver- 
tikaliai), pasitelkę dirbtinius horizontus, galėjo gauti zenitinius 
atstumus, vadinasi, netgi naktį apskaičiuoti orientyro plūtumą se- 
kundės dalies tikslumu. Iš tikrųjų ėmęsi šio daug triūso reikalau- 
jančio trianguliacijos darbo, mokslininkai turėjo ne tik nustatyti 
dydį kampų, sudarančių geodezinius trikampius, bet ir su kai ku- 
riais pertrūkiais išmatuoti dienovidinį žvaigždžių aukštį, lygų kiek- 
vieno orientyro platumai. (Dienovidinis žvaigždžių aukštis — in- 
strumentais nustatyta žvaigždžių padėtis dienovidinio atžvilgiu 
kiekvieną momentą. ) 

Balandžio keturioliktąją pulkininkas Everestas, Michailas Cor- 
nas ir Nikolajus Palanderis skaičiavo kampą tarp pietrytinio ba- 
zės galo ir medžio, o tuo metu Matvejus Struksas, Viljamas Eme- 
ris ir seras Džonas Murėjus matavo kampą tarp to paties medžio 
ir šiaurės vakarinio bazės galo. Oras buvo puikus; beje, jeigu jis 
būtų trukdęs jiems triūsti dieną, tai mokslininkai būtų galėję ma- 
tuoti naktį elektrinių žibintų šviesoje, kurių pakankamai turėjo 
ekspedicija. 

Tuo laiku stovykla buvo išardyta, jaučiai sukinkyti į vežimus, 
ir bušmėno vedamas karavanas patraukė link pirmojo orientyro, 
prie kurio mokslinė komisija numatė vėl įrengti stovyklą. Du ve- 
Žimai, skirti pervežti instrumentams, girgždėjo karavano gale. Kai 
mokslininkai, išmatavę abu kampus, baigė darbą, jie irgi nusku- 
bėjo į naująją stovyklą, išsidėsčiusią aplink orientyrinį medį. 

Tai buvo milžiniškas baobabas, siekęs daugiau kaip aštuonias- 
dešimt pėdų apimties. Jo Žievė, sienito spalvos, teikė medžiui ne- 
įprastą vaizdą. (Sienitas —- kalnų uoliena, susidedanti iš įvairia- 
spalvių mineralų. ) Po neaprėpiama šio giganto karūna, knibždėte 
knibždančia voverių, kurios maitinosi jo kiaušinio pavidalo vai- 

siais, turinčiais baltą minkštimą, galėjo tilpti visas karavanas; laivo 
kokas nedelsdamas ėmėsi gaminti vakarienę europiečiams. Švie- 
žios mėsos jis nestokojo: būrio medžiotojai nuodugniai apieško- 
jo apylinkes ir nušovė kelias antilopes. Netrukus garuojančios 
keptos mėsos kvapas pasklido ore, sukeldamas tyrinėtojų apetitą, 
kuriuo jie ir šiaip nesiskundė. 

Sočiai pavakarieniavę, astronomai nuėjo į savo vežimus, o Mo- 
kumas pradėjo statyti sargybą apie stovyklą. Didžiuliai laužai, 
kuriuose degė nudžiūvusios gigantiškojo baobabo šakos, lieps- 
nojo visą naktį, dėl to pagarbiu atstumu apie stovyklą sukiojosi 
laukiniai Žvėrys, privilioti mėsos ir kraujo kvapo. 

Po dviejų valandų Michailas Cornas ir Viljamas Emeris nubu- 
do ir atsikėlė, kad apskaičiuotų šio orientyro plūtumą pagal žvaigž- 
džių aukštį. Pamiršę dienos nuovargį, abu jaunuoliai įsitaisė prie 
savo prietaisų okuliarų ir, aplinkui sklindant hienų kauksmui bei 
liūtų riaumojimui, aidintiems tamsiame slėnyje, rūpestingai nu- 
statinėjo zenitinio atstumo nuo pirmojo orientyro iki antrojo kaitą. 

Devintasis skyrius 
Kralis 


Kitą dieną, balandžio penkioliktąją, astronomai pasirinko dar 
kitus du orientyrus į dešinę ir į kairę nuo dienovidinio; vienu tapo 
labai aiškiai lygumoje išsiskirianti kalva, stūksojusi už šešių my- 
lių, kitu — stulpas su rodykle apytikriai už septynių mylių. Šitaip 
be jokių trukdymų trianguliacijos darbai tęsėsi visą mėnesį. 

Pastatę septynis geodezinius trikampius, gegužės penkiolik- 
tąją tyrinėtojai pasislinko į šiaurę per vieną laipsnį. Per visą šį 
laiką pulkininkas Everestas ir Matvejus Struksas retai kada pra- 
kalbindavo vienas kitą. Paprastai juodu triūsė taškuose, nutolu- 
siuose vienas nuo kito per keletą mylių, ir toji distancija tapo 
savotiška garantija, kad šie savimylos vargu ar susirems. Atėjus 
vakarui, kiekvienas grįždavo į stovyklą ir tuoj pat dingdavo savo 
būste. Beje, šiokie tokie ginčai dėl orientyrų parinkimo, kai tek- 
davo bendrai nutarti, vis dėlto baigdavosi nevirtę rimtais barniais. 
Michailas Cornas ir jo bičiulis Viljamas jau vylėsi, kad geodezi- 
niai darbai tęsis be kokių nors apmaudžių susikirtimų. 

Taigi gegužės penkioliktąją tyrinėtojai, pasislinkę per vieną 
laipsnį nuo dienovidinio pietinio taško, atsidūrė vienoje lygia- 
gretėje su Lataku. Anoji gyvenvietė dabar dunksojo už trisdešimt 
penkių mylių į rytus. O šioje vietoje visai neseniai iškilo didelis 
kralis. Čia pat, pasiūlius serui Džonui Murėjui, ekspedicija su- 
stojo kelioms dienoms pailsėti. Michailas Cornas ir Viljamas Eme- 
ris nutarė pasinaudoti šia aplinkybe, kad dieną nustatytų saulės 

aukštį. Nikolajus Palanderis norėjo dar kartą apskaičiuoti mata- 
vimus ir palyginti duomenis vandenyno lygio atžvilgiu. Kai dėl 
sero Džono Murėjaus, tai jis rengėsi pailsėti nuo savo mokslinių 
stebėjimų ir su šautuvu studijuoti vietos fauną. (Fauna - tam tik- 
ro regiono gyvūnija. ) 

Vietiniai Pietų Afrikos gyventojai kraliu vadina kilnojamąjį 
kaimą, kuris vežimais keliauja iš vienos ganyklos į kitą. Tokią 
gyvenvietę sudaro apytikriai trisdešimt lūšnų, joje gyvena keli 
šimtai žmonių. Kralis, kurį pasiekė anglų-rusų ekspedicija, buvo 
gana didelis, susidedantis iš lūšnų, ratu sustatytų ant Kurumano 
intako kranto. Šios lūšnos, suręstos iš demblių, pririštų prie me- 
dinių ramsčių (dembliai buvo supinti iš nendrių, todėl neperšlam- 
pami), labai panėšėjo į avilius. Žema tokio avilio anga, uždengta 
kailiu, vertė gyventojus arba jų svečius ropoti į vidų keturiomis. 
Per vienintelę skylę viršuje tumulais veržėsi aitrūs ugniakuro dū- 
mai. Dėl šios aplinkybės tokioje lūšnoje negalėjo gyventi nė joks 
žmogus, išskyrus hotentotus arba kitus čiabuvius. 

Kai karavanas priartėjo prie gyvenvietės, visi jos gyventojai 
sukruto sujudo. Pasiuto loti šunys, saugoję kiekvieną būstą. Kai- 
mo kariai, apsiginklavę ietimis, peiliais, lazdomis ir prisidengę 
odiniais skydais, išsirikiavo prieš karavaną. Būrį turbūt sudarė 
apie du šimtai vyrų, o tai rodė, jog čia esama nemažo kralio, susi- 
dedančio ne mažiau kaip iš šešiasdešimties-aštuoniasdešimties 
lūšnų. Pastatytos už statinių tvoros, papuoštos penkių ar šešių 
pėdų aukščio spygliuotomis agavomis, tos lūšnos buvo patikimai 
apsaugotos nuo laukinių žvėrių. Tačiau čiabuviai tuoj pat neteko 
karingos nuotaikos, kai tiktai medžiotojas Mokumas tarė kelis 
žodžius vienam iš kralio seniūnų. Karavanas gavo leidimą įsikur- 
ti šalia statinių tvoros ant upės kranto. Bušmėnai net nepagalvojo 
prieštarauti ateiviams dėl ganyklų, kadangi jos driekėsi ir į vieną, 
ir į kitą pusę daugybę mylių. Svečių arkliai ir jaučiai galėjo kiek 
tinkami ganytis, nepadarydami jokios žalos keliaujančiai gyven- 
vietei. 

Vadovaujant Mokumui, netrukus stovykla buvo įrengta jau 

įprastu būdu. Vežimus bušmėnai sustatė ratu, o paskui kiekvie- 
nas ėmėsi savo reikalų. 

Seras Džonas Murėjus, palikęs savo kompanionus prie apskai- 
čiavimų bei mokslinių stebėjimų ir negaišdamas laiko, patraukė 
medžioti sykiu su Mokumu. Anglas risnojo ant paprasto arklio, o 
Mokumas - ant savo prijaukinto zebro. Paskui juos bėgo trys šu- 
nys. Seras Džonas Murėjus ir Mokumas buvo apsiginklavę me- 
džiokliniais karabinais su sprogstamosiomis kulkomis, kas rodė 
juos tvirtai nutarusius susidurti su plėšrūnais, besiveisiančiais čio- 
nykštėse vietose. 

Medžiotojai patraukė į šiaurės rytus, į mišką, dunksojusį už 
kelių mylių nuo kralio. Juodu jojo greta ir taikiai šnekučiavosi. 

— Tikiuosi, misteri Mokumai, kad įvykdysite savo pažadą, — 
tarė seras Džonas Murėjus, - kurį davėte prie Morgedos krioklio, 
jog parodysite man pačią turtingiausią laukinių Žvėrių vietą pa- 
saulyje. Žinokite, jog aš atvykau į Pietų Afriką ne dėl to, kad 
šaudyčiau kiškius arba gaudyčiau lapes. Viso to pakanka ir pas 
mus Aukštutinėje Škotijoje. Ne vėliau kaip po valandos norėčiau 
pakloti... 

— Ne vėliau kaip po valandos! - sušuko bušmėnas. — Teleidžia 
jūsų kilnybė man pasakyti, jog jūs, sere, truputį skubate ir kad 
pirmiausia reikia turėti kantrybės. Kai dėl manęs, tai aš medžio- 
damas ją ir rodau, savotiškai kompensuodamas savo kasdieninį 
nekantrumą. Argi jūs nežinote, sere Džonai, kad stambaus Žvė- 
ries medžioklė — tai ištisas mokslas, kad dėl to privalu nuodug- 
niai pažinti vietovę, išstudijuoti visus gyvūno įpročius, surasti jo 
takus, o paskui ištisas valandas sekti ir artintis iš pavėjinės pu- 
sės? Argi jūs nežinote, kad čia negalima sau leisti nei be reikalo 
rėkauti, nei Žengti neteisingą Žingsnį, nei neatsargiai žvalgytis! 
Man yra tekę ištisas dienas tykoti buivolą arba stirną, o kai po 
pusantros paros gudravimo ir kantrybės nušaudavau gyvūną, tai 
nemanydavau, kad veltui leidau laiką. 

„— Gerai, mano drauge, - atsakė Džonas Murėjus. —- Aš būsiu 
toks kantrus, kiek tik pajėgsiu ir kiek pareikalausite. Tačiau ne- 

pamirškite, kad mes čia sustojome tik trims ar keturioms dienoms 
ir todėl negalime gaišti nei valandos, nei minutės! 

— Viskas teisinga, — atsakė bušmėnas tokiu ramiu tonu, kad 
Viljamas Emeris dabar nė už ką nebūtų pažinęs savo nekantriojo 
bičiulio, kai prie Oranžinės upės laukė barkos, — viskas teisinga. 
Mes šaudysime į visus, kurie tik pasimaišys, sere Džonai, mes 
tikrai nesirinksime. Ar tai būtų antilopė arba danielius, gazelė 
arba gnu, - visi pravers medžiotojams, kurie labai skuba! 

— Antilopė arba gazelė! — sušuko Džonas Murėjus. - Juk aš 
nieko daugiau ir nesitikiu, pirmąkart medžiodamas Afrikos že- 
mėje! O gal galite man pasiūlyti dar ką nors, narsusis bušmėne? 

Medžiotojas kažkaip keistai dėbtelėjo į savo palydovą anglą, 
paskui ironišku balsu atsiliepė: 

— Na, jeigu jau jūsų malonybė pareiškė, kad pasitenkins ir šiais 
gyvūnais, tai neturiu ko pridurti. O aš tai maniau, kad nepaliksite 
manęs ramybėje, kol nenugalabysite kelių raganosių arba porelės 
dramblių. 

— Medžiotojau, — ramiai atrėmė seras Džonas Murėjus, — aš 
eisiu ten, kur mane vesite. Esu pasirengęs šauti į tą gyvūną, kurį 
man nurodysite. Taigi pirmyn! Ir negaiškim laiko nenaudingoms 
šnekoms. 

Arkliai pradėjo bėgti risčia, ir medžiotojai ėmė sparčiai artėti 
prie miško. 

Lyguma, kuria juodu jojo, nuožulniai kilo šiaurės rytų krypti- 
mi. Tai ten, tai šen žėlė tankūs krūmynai, šiuo laiku žydintys ir 
apvarvėję lipniais, skaidriais ir kvapniais sakais, iš kurių kolonis- 
tai gamina tepalą žaizdoms. Įvairiaspalvėmis puokštėmis stiebėsi 
aukštyn nvanai — figmedžio atmaina, kurios kamienas, neturintis 
šakų iki trisdešimties-keturiasdešimties pėdų aukščio, laiko di- 
džiulį žalumos skėtį. Tankioje lapijoje skraidžiojo daugybė rėks- 
mingų papūgų, skubėjusių prisilesti rūgštokų nvanų vaisių. To- 
liau augo geltonai žydinčios mimozos, — „sidabriniai medžiai", 
lingavę savo šilkines sruogas, alojė ilgomis ryškiai raudonomis 
viršūnėmis, kurias buvo galima palaikyti iš jūros dugno pakilu- 

siais koralais. Žemė, margavusi meiliomis melsvalapėmis amari- 
lėmis, paklusniai klojosi po greitomis gyvulių kanopomis. 

Dar neprabėgus nė valandai nuo to laiko, kai juodu paliko kralį, 
Džonas Murėjus ir Mokumas pasiekė miško pakraštį. Čia augo 
aukštos akacijos, nusidriekusios kelias kvadratines mylias. Stori 
medžiai, tankiai augę vienas šalia kito, pynėsi šakomis ir nepra- 
leido saulės spindulių ant dygia ir aukšta žole apžėlusios žemės. 
Tačiau Mokumo zebras ir sero Džono arklys drąsiai brovėsi per 
šį tankumyną, darydamiesi sau kelią tarp netvarkingai augusių 
medžių. Tai šen, tai ten tarp brūzgynų pasitaikė plačios lauky- 
mės, todėl medžiotojai jose trumpai stabtelėdavo, kad apsižval- 
gytų aplinkui. 

Reikia pasakyti, kad ši pirmoji medžioklės diena nelepino „jo 
malonybės". Nors juodu su palydovu apjojo didelį miško plotą, 
nė vienas Afrikos faunos atstovas nesusiprato jo pasveikinti, to- 
dėl seras Džonas ne sykį prisiminė savo Škotijos slėnius, kuriuo- 
se buvo į ką šauti. Galbūt netoliese įsikūręs kralis privertė išbė- 
gioti atsargius gyvūnus? Kai dėl Mokumo, tai jis nerodė nei nuo- 
stabos, nei nekantravimo. Jam ši medžioklė nebuvo tikra medžiok- 
lė, o tiesiog greitas jojimas mišku. 

Šeštą valandą vakaro medžiotojai turėjo pagalvoti, kad jau lai- 
kas grįžti į stovyklą. Nusivylęs astronomas nenorėjo susitaikyti 
su nesėkme: kur matyta, kad toks nusipelnęs medžiotojas grįžtų 
musę kandęs! Niekada! Ir jis sau pažadėjo nušauti pirmą pasitai- 
kiusį gyvūną, kuris atsidurs per šūvio nuotolį. 

Likimas, regis, pasigailėjo anglo. Medžiotojai jau jojo atgal, 
o iki kralio buvo likę ne daugiau kaip trys mylios, kai už šimto 
penkiasdešimties žingsnių nuo Džono Murėjaus iš krūmų iššoko 
Afrikos kiškis, veislės, kuri vadinama Lepus rupestris, atstovas — 
žodžiu, graužikas. Seras Džonas nesutriko ir iš karabino paleido į 
bejėgį gyvūnėlį šūvį. Bušmėnas net riktelėjo iš pasipiktinimo. Šau- 
dyti kulkomis į paprasčiausią kiškį, kai būtų pakakę ir smulkių 
šratų! Tačiau anglas medžiotojas nenumojo ranka į savo graužiką 
ir risčia nulėkė į tą vietą, kur turėjo gulėti laimikis. 

Tuščios pastangos! Zuikio ir pėdos jau atšalusios: ant žemės 
truputis kraujo ir nė kuokštelio plaukų. Seras Džonas atkakliai 
ieškojo po žemomis šakomis, braidžiojo po aukštą žolę. Ir šunys 
bergždžiai landžiojo po krūmus. 

— Ir vis dėlto aš pataikiau į jį! - sušuko seras Džonas. 

— Net per daug! — ramiai atsakė bušmėnas. — Jeigu į kiškį šauna- 
te sprogstamąja kulka, tai net nuostabu paskui ką nors iš jo rasti! 

Iš tikrųjų zuikis išlakstė į smulkius skutelius! „Jo malonybė“, 
galutinai sutrikęs, užšoko ant arklio ir, neprataręs daugiau nė žo- 
džio, grįžo į stovyklą. 

Kitą dieną bušmėnas tikėjosi, jog seras Džonas Murėjus vėl 
pasiūlys joti į medžioklę. Tačiau anglas, kurio savimeilė buvo 
skaudžiai užgauta, vengė susitikti su Mokumu. Atrodė, jog jis 
visiškai pamiršo savo medžiotojiškus planus, nes ėmė itin kruopš- 
čiai tikrinti instrumentus ir domėjosi geodeziniais stebėjimais. O 
kai visa tai jam įkyrėjo, nužingsniavo į bušmėnų kralį. Ten vyrai 
treniravosi, šaudydami iš lanko arba grodami gora — savotišku 
instrumentu, susidedančiu iš lanko ir ištemptos žarnos, — kurią 
bušmėnas priverčia skambėti, pūsdamas į ją per stručio plunks- 
ną. Moterys tuo laiku rūpinosi namų ūkiu, rūkydamos matokua- 
nė, t.y. žalingas sveikatai kanapes, — šiuo įpročiu piktnaudžiavo 
dauguma čiabuvių. Kaip pasakoja kai kurie keliautojai, įkvėpti 
kanapių dūmai didina fizines jėgas, užtat mažina protinius gebė- 
jimus. Ir iš tikrųjų daugelis šių bušmėnų atrodė kažkokie atbukę 
ir apgirtę nuo tos matokuanė. 

Kitą dieną, gegužės septynioliktąją, anksti rytą Džoną Murėjų 
pažadino neįmantri frazė, nuskambėjusi tiesiog jam į ausį: 

— Aš manau, jūsų malonybe, jog šiandien mums geriau seksis. 
Mes nebešaudysime į kiškius iš patrankų! 

Astronomas net nemirktelėjo, išgirdęs šią ironišką rekomen- 
daciją. Jis pareiškė, jog pasirengęs joti. Kol jų kompanionai dar 
miegojo, medžiotojai spėjo nutolti nuo stovyklos per kelias my- 
lias, jodami nuo jos į kairę. Seras Džonas šį sykį pasiėmė papras- 
tą šautuvą, puikų F. Goldvingo firmos ginklą, kur kas labiau tinkan- 

tį paprastai danielių ar antilopių medžioklei negu galingasis ka- 
rabinas. Tiesa, lygumoje jie galėjo susidurti su storaodžiais arba 
plėšriais žinduolių atstovais, tačiau sero Džono sąžinę tebekama- 
vo „susprogęs“ kiškis, todėl jis dabar greičiau sutiktų smulkiais 
šratais šauti į liūtą, negu pakartoti aną šūvį, tikrai neturintį prece- 
dento šios sporto šakos metraštyje. 

Kaip ir pranašavo Mokumas, likimas medžiotojams nusišyp- 
sojo. Juodu nušovė porą harrisbuck — juodųjų antilopių, labai 
retų gyvūnų, siekiančių keturias pėdas ūgio, ilgais, išsišakoju- 
siais į šonus ragais, grakščiai lenktais tarsi turkų kardai. Jos išsi- 
skiria pailga galva, juodomis kanopomis, tankiu ir minkštu kai- 
liu, siauromis ir smailomis ausimis; jų balta lyg sniegas krūtinė ir 
pilvas aiškiai kontrastuoja su juodais plaukais nugaros, ant ku- 
rios švelniai gula banguota „apykaklė“. Medžiotojai visiškai tei- 
sėtai galėjo didžiuotis savo šūviais, nes šių antilopių visada geidė 
tokie žmonės kaip Delegorgas, Valbergas, Kumingas, Boldvinas, 
nes jos yra vienos iš puikiausių Pietų faunos atstovų. 

Tačiau anglo medžiotojo širdis dar stipriau ėmė plakti, kai buš- 
mėnas jam parodė tankios giraitės pakraštį netoli nuo didelės ir 
gilios pelkės, apie kurią augo gigantiškos karpažolės, o jos pavir- 
šių ištisai dengė dangiškai žydri vandens lelijų vainikėliai. 

- Jeigu jūsų malonybė pageidaus rytoj su pirmaisiais saulės 
spinduliais atjoti čia pamedžioti, — tarė Mokumas, - tai aš patar- 
siu šį kartą nepamiršti karabino. 

— Kodėl jūs man tai sakote, Mokumai? — sukluso Džonas 
Murėjus. 

— Ojūs teikitės pažiūrėti į šias šviežias pėdas drėgnoje žemėje! 

— Ką? Šitie platūs įdubimai — gyvūno pėdsakai? Bet tada juos 
palikusios kojos storesnės už pusę tuazo. 

— Ir tai tik įrodo, - atsakė bušmėnas, —- kad gyvūnas, palikęs 
šitokius pėdsakus, šiaip ar taip, siekia devynias pėdas ūgio. 

— Dramblys! — sušuko seras Džonas Murėjus. 

— Taip, jūsų malonybe! Ir jeigu aš neapsirinku, tai patinas — 
suaugęs ir labai stambus. 

— Tai laimingai sulaukime rytojaus, bušmėne! 

— Sulaukime rytojaus, jūsų malonybe. 

Medžiotojai sugrįžo į stovyklą su dviem juodosiomis antilo- 
pėmis, kurias užkėlė ant Džono Murėjaus arklio. Puikūs gyvūnai, 
retas medžiotojų laimikis — jas labai sunku susekti, - sukėlė viso 
karavano susižavėjimą. Visi sveikino serą Džoną, išskyrus galbūt 
tik rimtąjį Matvejų Struksą, kuris zoologijoje tik tiek išmanė, jog 
pažinojo tokius gyvūnus kaip Didžioji Lokė, Drakonas, Kentau- 
ras, Pegasas ir kiti dangaus faunos atstovai. (Didžioji Lokė — 
žvaigždynas, kurį lietuviai vadina Didžiaisiais Grįžulo ratais. Dra- 
konas - pasakų pabaisa, sparnuota, ugnimi spjaudanti gyvatė. 
Kentauras - mitinė būtybė, pusiau žmogus ir pusiau arklys. Pe- 
gasas — senovės graikų mitologijoje sparnuotas žirgas.) 

Kitą dieną, ketvirtą valandą ryto, abu bičiuliai jau tūnojo pa- 
saloje kartu su šunimis, be judesio sėdėdami ant arklių ir tankia- 
me atvašyne laukdami prisiartinant dramblių kaimenės. Iš naujų 
pėdsakų juodu sužinojo, kad šie storaodžiai nuėjo į girdyklą pel- 
kėje. Abu medžiotojai turėjo karabinus, užtaisytus sprogstamo- 
siomis kulkomis. Nejudėdami ir netardami nė žodžio, jie jau pus- 
valandį spoksojo į sąvašyną, kai ūmai išvydo tamsią masę, susiū- 
bavusią už penkiasdešimties Žingsnių iš pelkės pusės. 

Seras Džonas Murėjus griebėsi karabino. Bušmėnas sulaikė 
jo ranką ir davė ženklą neprarasti kantrybės. 

Netrukus priartėjo kažkokie dideli šešėliai. Aiškiai girdėjosi, 
kaip traškėdamas prieš juos skyrėsi sąvašynas, girgždėjo medžiai, 
lūžo krūmokšniai, iš lapijos sklido garsus kvėpavimas. Tai buvo 
dramblių kaimenė. Gal pustuzinis milžiniškų gyvūnų, bemaž to- 
kio pat dydžio kaip ir jų Indijos giminaičiai, lėtai Žingsniavo iš 
pelkės. Apyaušrio šviesoje anglas galėjo pasigrožėti šiais galin- 
gais gyvūnais. Vienas iš jų — milžiniško ūgio patinas — ypač pa- 
traukė Džono Murėjaus žvilgsnį. Plati ir iškili gyvūno kakta aiš- 
kiai dominavo tarp didžiulių ausų, nukarusių net žemiau krūti- 
nės. Prieblandoje dramblys atrodė dar didesnis, negu buvo iš tik- 
rųjų. Gyvūnas nervingai mosavo straubliu palei krūmus ir me- 

džių vainikus tarsi ko ieškodamas, ilgomis lenktomis iltimis dau- 
žė storus medžių kamienus, dejuojančius nuo tų smūgių. Tikriau- 
siai jis juto artimą pavojų. 

Tačiau bušmėnas pasilenkė prie Džono Murėjaus ausies ir su- 
šnibždėjo: 

— Ar šitas jums tiks? 

Seras Džonas linktelėjo. 

— Gerai, — pridūrė Mokumas, — dabar mes jį atskirsime nuo 
kaimenės. 

O tuo laiku drambliai pasiekė pelkės kraštą. Jų raukšlėtos ko- 
jos giliai klimpo į pelkės dumblą. Drambliai sėmė vandenį straub- 
liais ir garsiai gargaliuodami pylėsi sau į gerklę. Didysis patinas, 
nejuokais sunerimęs, dairėsi aplinkui ir garsiai traukė orą, steng- 
damasis pažinti įtartiną kvapą. 

Staiga bušmėnas kažkaip ypatingai riktelėjo. Trys jo šunys, 
bemat pradėję skardžiai loti, iššoko iš sąžalyno ir puolė dramblių 
kaimenę. Tuo laiku Mokumas, ištaręs savo kompanionui tik vie- 
nintelį žodį „pasilikite“, paragino zebrą ir nusiyrė per krūmus, 
kad neleistų pasitraukti milžinui patinui. 

Tačiau puikusis gyvūnas ir nesirengė kur nors bėgti. Seras Džo- 
nas, neatitraukdamas piršto nuo savo karabino gaiduko, neatplė- 
šė nuo jo akių. Dramblys daužė medžius straubliu ir įnirtingai 
mosavo uodega, jau duodamas ne paprastus pavojaus ženklus, 
bet aiškiai rodydamas pykčio požymius. Iki šiol jis tik juto prie- 
šą. Dabar jį pastebėjo ir puolė jo link. 

Anglas astronomas tūnojo už šešiasdešimties žingsnių nuo gy- 
vūno. Palaukęs, kol dramblys prisiartins iki keturiasdešimties 
žingsnių, ir, nusitaikęs tiesiai į jį, paspaudė gaiduką. Arklys trūk- 
telėjo, ir kulka pataikė į minkštą vietą, todėl nesprogo. 

Įerzintas dramblys nuskubėjo prie priešo. Jo bėgimas labiau 
panėšėjo į greitą ėjimą negu į šuoliavimą. Tačiau pakako ir tokio 
greičio, kad aplenktų bet kurį arklį. 

Sero Džono Murėjaus arklys atsistojo piestu ir apsigręžęs pa- 
sileido šuoliuoti iš tankynės, nepaisydamas šeimininko pastangų 

jį sulaikyti. Dramblys ėmė juos persekioti, karingai išskėtęs ausis 
ir straubliu skleisdamas garsus, panašius į galingą trimitavimą. 
Raitelis, pašėlusiai nešamas arklio ir beviltiškai spausdamas jo 
šonus, stengėsi įstumti patroną į karabino uoksą. 

Dramblys nesiliovė vytis. Netrukus jie atsidūrė lygumoje, o 
pamiškė liko už pečių. Seras Džonas beviltiškai smaigstė penti- 
nais dumiantį savo arklį. Lodami du šunys vos nedusdami irgi 
skuodė šalia arklio kojų..Dramblys jau lėkė mažiau negu per du 
korpusus. Seras Džonas jautė jo galingą kvėpavimą, girdėjo skro- 
džiančio orą straublio švilpesį. Kiekvieną akimirką vyriškis lau- 
kė, kad gyvasis dramblio lasas išplėš jį iš balno. 

Ūmai arklys suklupo užpakalinėmis kojomis - straublys smo- 
gė jam per kryžių. Arklys tik gailiai sužvengė ir, mėgindamas 
atsistoti, nuvirto ant šono. Šis arklio griuvimas išgelbėjo serą Džo- 
ną nuo neišvengiamos mirties. Dramblys iš inercijos pralėkė pro 
šalį, užtat jo straublys sučiupo vieną šunį ir ėmė jį ore kratyti su 
neaprašomu įniršiu. 

Seras Džonas nebeturėjo kitos išeities, kaip kuo skubiau dum- 
ti atgal į mišką. Arklys instinktyviai pats jį ten ėmė nešti. Netru- 
kus jie pasiekė miško pakraštį. 

Dramblys apsižvalgęs puolė vytis, vis dar straubliu purtyda- 
mas nelaimingąjį šunį. Įlėkęs į mišką, jis suknežino šuns galvą į 
figmedžio kamieną. Arklys, įsibrovęs į tankumyną, apraizgytą 
spygliuotų lianų, sustojo. Seras Džonas, apdraskytas ir kruvinas, 
tačiau nė akimirkai nepraradęs savitvardos, apsigręžė atgal ir, rū- 
pestingai prisidėjęs prie peties karabiną, per pakibusias lianas nu- 
sitaikė į dramblį. Kulka, pataikiusi į gyvūno kaulą, sprogo. Mil- 
žinas susvyravo, o bemaž tą pačią akimirką šūvis, pasigirdęs iš 
pamiškės, sužeidė jį į kairįjį šoną. Dramblys suklupo ant prieki- 
nių kojų prie pat nedidelio ežerėlio, pusiau užžėlusio tankia žole. 
Gailiai kriokdamas, jis straubliu sėmė iš ežerėlio vandenį ir laistė 
juo savo žaizdas. 

Tą valandėlę pasirodė bušmėnas. 

— Jis mūsų! Jis mūsų! —- šūkavo Mokumas. 

Ir iš tikrųjų milžiniškas dramblys buvo mirtinai sužeistas. Jis 
garsiai dejavo, kvėpavo su švilpesiu, vos judino uodegą, o jo 
straublys, siurbiantis iš pelkės kruviną vandenį, ant artimiausių 
krūmokšnių laistė raudoną lietų. Netrukus gyvulio jėgos baigėsi, 
galva nusileido ant žemės; taip ir mirė. 

Tą akimirką Džonas Murėjus išlindo iš dygliuoto brūzgyno. 
Iš jo medžiotojiškų drabužių buvo likę tik skutai. Bet už šitokią 
sportinę sėkmę jis buvo pasirengęs sumokėti net ir savo oda. 

— Puikus gyvulys, bušmėne! — sušuko anglas, apžiūrinėdamas 
dramblio kūną. — Puikus gyvulys, nors šiek tiek per sunkus me- 
džiotojo krepšiui! 

— Teisybė, jūsų malonybe, — atsakė Mokumas. — Mes jį išmė- 
sinėsime čia vietoje ir pasiimsime tiktai pačią geriausią mėsą. 
Pažvelkite, kokiomis nuostabiomis iltimis jį apdovanojo gamta! 
Jos kainuoja ne mažiau kaip po dvidešimt penkis livrus už kiek- 
vieną, o kadangi dramblio kaulas perkamas po penkis šilingus, 
tai susidaro apvali suma! (Livras — sidabrinė moneta, vartota 
Prancūzijoje viduramžiais; piniginis Prancūzijos vienetas iki 1799 
metais įvedus franką. Šilingas - anglų moneta, lygi 1/20 svaro 
sterlingų. ) 

Tai pasakęs medžiotojas pradėjo mėsinėti dramblį. Iltis jis nu- 
kirto kirviu, peiliu nupjovė milžino kojas ir straublį, kadangi šios 
kūno dalys yra skaniausios. Jomis bušmėnas ketino pavaišinti 
mokslinės komisijos narius. Medžiotojai į stovyklą grįžo tiktai 
vidurdienį. Čia bušmėnas liepė afrikietiškai paruošti dramblio ko- 
jas, tai yra įkasti mėsą į Žemę, iš anksto stipriai įkaitintą karšto- 
mis anglimis. Šį patiekalą puikiai įvertino netgi viskam abejinga- 
sis Palanderis, o ką jau kalbėti apie kitus. Seras Džonas Murėjus 
susilaukė daugybės visų mokslininkų komplimentų. 

Dešimtasis skyrius 
Srautas 


Kol stovykla tebestovėjo šalia kralio, pulkininkas Everestas ir 
Matvejus Struksas nė sykio nematė vienas kito. Platumos nusta- 
tymo darbus dirbo kiti mokslininkai, todėl, nepriversti bendrauti 
„moksliškai“, juodu apskritai nepasigedo vienas kito. Išvykimo 
išvakarėse pulkininkas Everestas tiesiog pasiuntė savo vizitinę 
kortelę rusų astronomui ir gavo iš Matvejaus Stiukso tokią pat 
vizitinę. 

Gegužės devynioliktąją karavanas išardė stovyklą ir vėl pa- 
traukė į šiaurę. Aštuntojo trikampio viršūne astronomai parinko 
kalną, stūksojusį į kairę nuo dienovidinio. Trikampio kampai prie 
pagrindo jau buvo išmatuoti, todėl dabar ekspedicijai reikėjo tik 
pasiekti šį naują orientyrą ir vėl pradėti geodezines operacijas. 

Nuo gegužės devynioliktosios iki dvidešimt devintosios dar- 
bas ėjo kaip iš pypkės, oras tebebuvo palankus dieniniams stebė- 
jimams, o Žemės paviršiuje nepasitaikė jokių kliūčių ir trukdy- 
mų. Prieš mokslininkus tiesiog plytėjo žalia lyguma, kurią raižė 
upeliai, tekantys tarp išsirikiavusių ant jų krantų karree hout — 
medžių, kurių lapai panašūs į gluosnių; jų šakas bušmėnai nau- 
dojo lankams. Ši vietovė su vietomis stūksančiomis suirusiomis 
uolienomis, susidariusiomis iš molio, smėlio ir klinčių, turinčių 
geležies rūdos, kai kur labai stokojo drėgmės. Jos florą sudarė tik 
tokie augalai, kurie galėjo ištverti net pačią didžiausią sausrą. (Flo- 
ra - kurios nors teritorijos augalų rūšių visuma. ) Daugybę mylių 

aplinkui ši sritis neturėjo nė menkiausios kalvelės, kurią moksli- 
ninkai būtų galėję pasirinkti kaip natūralų orientyrą. Todėl jie 
turėjo statyti arba indikatorinius stulpus, arba dryžuotus dešim- 
ties—dvylikos metrų aukščio stiebus, kurie galėtų būti vizavimo 
taškais. Žinoma, šiems darbams sugaišo nemažai laiko. Padarius 
stebėjimą, reikėjo kas sykį iškasti stiebą ir nugabenti jį už kelių 
mylių, kad ten sudarytų naujo trikampio viršūnę. Bet galų gale 
„Karalienės ir Caro" įgula, dirbusi šį darbą, įgudo ir pradėjo leng- 
vai vykdyti savo užduotį. Ir būtų buvę galima juos tik girti, jeigu 
tautiniu pagrindu nebūtų dažnai kilę ginčai. 

Deja, neatleistinas lenktyniavimas, kuris išskyrė vadovus, kar- 
tais provokavo prieštaravimus ir tarp jų pavaldinių. Michailas Cor- 
nas ir Viljamas Emeris negailėjo jėgų ir gebėjimo taikiai sugy- 
venti su žmonėmis, kad nutrauktų šią apmaudžią tendenciją; ta- 
čiau jiems ne visada pasisekdavo. O juk jūreivių kivirčai galėjo 
virsti muštynėmis. Pulkininkas ir rusų mokslininkas kišosi į šiuos 
kivirčus, bet taip, jog, tik įliedavo alyvos į ugnį, nes kiekvienas 
palaikė tėvynainių pusę, kad ir kas iš tikrųjų buvo nusikaltęs. Ši- 
taip pavaldinių vaidai pasiekdavo jų viršininkus ir stiprėjo „pro- 
porcingai masei", kaip sakė Michailas Cornas. Praėjus dviem mė- 
nesiams po išvykimo iš Lataku, tik abu šie jaunuoliai ir išsaugojo 
gerus tarpusavio santykius, itin reikalingus, kad sėkmingai eitų 
darbas. Net Džonas Murėjus ir Nikolajus Palanderis, nors ir įsi- 
traukę į savo pomėgius, vienas — į medžioklės nuotykius, kitas — 
į skaičiavimus, pradėjo palengva kištis į prieštaravimus. Trumpai 
sakant, sykį ginčas taip įsiliepsnojo, jog Matvejus Struksas leido 
sau pasakyti pulkininkui Everestui: 

— Pernelyg nerieskite nosies, pone Everestai, bendraudamas 
su astronomais iš Pulkovo observatorijos, kurios galingas teles- 
kopas leido išsiaiškinti, jog Urano planetos diskas turi nepriekaiš- 
tingo apskritimo formą! 

Į tai pulkininkas Everestas atkirto, kad jis gali riesti nosį dar 
aukščiau, kadangi turi garbės dirbti Kembridžo observatorijoje, 
kurios galingas teleskopas tarp ireguliarių ūkų leido nustatyti 

Andromedos ūką! (/reguliarus — neteisingas, nedėsningas.) 

Įkaitęs ir pagautas pykčio, Matvejus Struksas pareiškė, jog 
Pulkovo teleskopas su keturiolikos colių objektyvu duoda gali- 
mybę įžvelgti net tryliktojo ryškio žvaigždes; pulkininkas Eve- 
restas piktai atrėžė, kad Kembridžo observatorijos teleskopo ob- 
jektyvas irgi turi keturiolika colių ir kad 1862 metų sausio trisde- 
šimt pirmosios naktį su juo buvo pagaliau atrastas paslaptingasis 
Sirijaus palydovas, sukėlęs žvaigždės sukimosi nuokrypį. (Try- 
liktojo ryškio žvaigždė - dangaus šviesulio skleidžiamos šviesos 
stiprumo Žemėje matas. Stipriausiai šviečiančios žvaigždės lai- 
komas pirmojo ryškio. Sirijus — pirmojo ryškio žvaigždė, faktiš- 
kai šviesiausia mūsų danguje. ) 

Kai mokslininkai pradeda šitaip karštagalviškai peštis, tai tam- 
pa visiškai aišku, kad jie jau niekada nesusitaikys ir nesusitars. 
Todėl teko baimintis dėl trianguliacijos likimo, bet, laimei, bent 
jau iki šiolei, šie ginčai lietė tik klausimus ir faktus, beveik nesu- 
sijusius su geodeziniais darbais. Nors kartais debatų objektu tap- 
davo ir matavimai, padaryti teodolitu arba kampamačiu, tačiau 
jie toli gražu netrukdė darbui, o priešingai — paskatindavo dar 
kruopščiau laikytis tikslumo. Kai dėl orientyrų pasirinkimo, tai ir 
čia iki šiol nekilo jokių skirtingų nuomonių. 

Gegužės trisdešimtąją oras, iki tol buvęs giedras ir palankus 
stebėjimams, bemaž ūniai sugedo. Bet kuriame kitame regione 
toks oro pasikeitimas būtų pranašavęs audrą ir liūtis, bet čia dan- 
guje, aptrauktame niūrių debesų, tik blykstelėjo keli žaibai be 
perkūnijos, o išdžiūvusi žemė nesulaukė nė lašo drėgmės. Keletą 
dienų tvyrojo sunkūs debesys. Ši visiškai nelaiku pasirodžiusi mig- 
la labai trukdė darbams, nes nė vienas nepajėgdavo įžvelgti viza- 
vimo taškų net už mylios. 

Tada anglų-rusų ekspedicija, nenorėdama gaišti laiko, nutarė 
statyti orientyrus su elektriniais žibintais, kad galėtų tęsti darbus 
ir naktį. Tačiau, patarus bušmėnui, teko imtis kai kurių atsargu- 
mo priemonių, nes laukiniai žvėrys, privilioti ryškių žibintų, išti- 
somis bandomis rinkosi apie tokį orientyrą. Tada operatoriai visą 

naktį girdėdavo kimų hienų kiauksėjimą, primenantį savotišką 
girtų negrų kvatojimą. | 

Pirmųjų naktinių stebėjimų, vykdytų aplinkui besibūriuojant 
grėsmingiems žvėrims, laiku, kai kraupiai raudonai šviečiančios 
akys kartais rodydavo, jog čia prislinko liūtas, astronomai sun- 
kiai galėjo susikaupti ir atidžiai triūsti. Jeigu dabar jie matavo 
taip pat tiksliai kaip ir anksčiau, tai geriausiu atveju ne taip spar- 
čiai. Mokslininkus vis dėlto gerokai trikdė tos ugnimi žiburiuo- 
jančios akys, įsmeigtos į juos ir skrodžiančios tamsą. Kad tokio- 
mis sąlygomis nustatytų zenitinius žibintų nuotolius ir jų kam- 
pus, astronomai privalėjo neprarasti šaltakraujiškumo ir tvirtos 
savitvardos. Tiesa, šių savybių komisijos nariai nestokojo. Po ke- 
lių dienų jie vėl atgavo šaltą kraują ir, apsupti laukinių Žvėrių, vėl 
triūsė taip pat tiksliai ir kruopščiai kaip ir tykiose observatorijų 
salėse. Beje, kiekviename punkte, kur buvo dirbama, sargybą ėjo 
šautuvais ginkluoti medžiotojai, todėl nemažai įžūlių hienų krito 
nuo europietiškų kulkų. Neverta pridurti, jog seras Džonas Mu- 
rėjus manė, kad tai puikiausias būdas vykdyti trianguliaciją. Tuo 
metu, kai jis priglusdavo prie prietaiso okuliaro, jo ranka laiky- 
davo „goldvingą“, iš kurio pasigirsdavo šūvis tarp dviejų zeniti- 
nio nuotolio MB Vinių: 

Taigi mokslininkai nenutraukė geodezinių operacijų, nors oras 
ir nelepino jų. Nenukentėjo ir matavimų tikslumas; astronomai, 
metodiškai matuodami dienovidinį, nuosekliai slinko į šiaurę. 

Pulkininkas Everestas ir Matvejus Struksas labai vylėsi, jog 
iki mėnesio pabaigos pasiseks išmatuoti dar vieną dvidešimt ket- 
virtojo dienovidinio laipsnį, jeigu operatoriams nesutrukdys ko- 
kios nors natūralios kliūtys. 

Birželio septynioliktąją jiems kelią užkirto gana platus van- 
dens srautas —- Oranžinės upės Nozubo intakas. Mokslinės komi- 
sijos nariai asmeniškai nepatyrė jokių sunkumų, planuodami per- 
sikelti per šį intaką. Ekspedicija turėjo sulankstomą guminę val- 
tį, skirtą kaip tik kėlimuisi per upę arba vidutinio dydžio ežerą, 
tačiau ji netiko pergabenti vežimams ir karavano prietaisams. Rei- 

kėjo ieškoti brastos arba aukščiau, arba žemiau. Todėl, nepaisant 
Matvejaus Strukso nuomonės, buvo nutarta, kad europiečiai, pa- 
siėmę lengvuosius instrumentus, kelsis per upę čia, o visas kara- 
vanas, vadovaujamas Mokumo, pareiškusio, jog žino seklią vie- 
tą, pasuks kelias mylias žemyn pagal tėkmę ir ten perbris upę. 
Šitoje vietoje ji siekė pusę mylios platumo, o stipri jos srovė, kuri 
tai vienur, tai kitur daužėsi į kyšančias iš vandens uolas ir įsmigu- 
sius į dumblą medžių kamienus, sudarė nemenką pavojų guminei 
valčiai. Dėl to ir ėmė prieštarauti Matvejus Struksas, teigę, kad 
pavojinga plaukti gumine valtimi; tačiau nenorėdamas pagarsėti 
esąs bailys, jis galų gale pritarė visų kitų nuomonei. 

Iš astronomų tik vienas Nikolajus Palanderis pasiliko su kara- 
vanu, pasirengusiu keliauti žemyn palei upę. Ir ne dėl to, kad gar- 
busis matematikas išsigando! Jis gyveno pernelyg įsigilinęs į sa- 
ve, kad atkreiptų dėmesį į kažkokį ten pavojų. Kita vertus, dir- 
bant artimiausius darbus buvo galima išsiversti ir be jo, taigi jis 
galėjo be žalos palikti dienai kitai savo kolegas. Be to, guminė 
valtis buvo tokia maža, kad ja galėjo plaukti tik ribotas keleivių 
skaičius. Beje, protingiausia buvo organizuoti tik vieną reisą per 
šią greitą tėkmę ir iš karto į dešinįjį upės krantą perkelti žmones, 
instrumentus ir šiek tiek maisto. O valdyti guminę valtį turėjo 
patyrę jūreiviai, todėl Nikolajus Palanderis užleido savo vietą ang- 
lui iš „Karalienės ir Caro" įgulos, - šiomis aplinkybėmis kur kas 
naudingesniam žmogui negu garbusis astronomas iš Helsingforso. 

Kai visi susitarė susitikti numatytoje vietoje, medžiotojo va- 
dovaujamas karavanas kairiuoju upės krantu pradėjo leistis pagal 
tėkmę žemyn. Netrukus paskutiniai vežimai dingo iš akių, o pul- 
kininkas Everestas, Matvejus Struksas, Emeris, Cornas, seras Džo- 
nas Murėjus, du jūreiviai ir vienas bušmėnas, išmanęs, kaip rei- 
kia keltis per upes, vis dar stovėjo priešais kunkuliuojantį srautą, 
kuris gerokai sustiprėjo, nes į jį plūdo daug upokšnių, susidariu- 
sių po neseniai pasibaigusio liūčių sezono. 

— Kokia puiki upė, - tarė Michailas Cornas savo bičiuliui Vil- 
jamui; tuo metu jūreiviai ruošė valtį reisui į kitą krantą. 

— Labai puiki, tačiau nepatogi ir sunki persikelti į kitą pusę, — 
atsakė Viljamas Emeris. — Tokių greitų srautų amžius trumpas, 
todėl jie visaip mėgaujasi gyvenimu! Po kelių savaičių, atėjus 
sausajam laikotarpiui, šio upokšnio vagoje vargu bau ar liks bent 
tiek vandens, kad pakaktų pagirdyti karavaną, o štai dabar - ko- 
kia srauni, bemaž neįveikiama tėkmė! Srautas veržte veržiasi, nes 
netrukus išseks! Toks, brangus mano kolega, fizinės ir dvasinės 
prigimties dėsnis. Tačiau negaiškime laiko filosofiniams sampro- 
tavimams. Valtis jau paruošta, taigi aš mielai pažiūrėsiu, kaip ji 
susidoros su šia sraujyme. 

Po kelių minučių guminę valtį, išlankstytą ir užtemptą ant kar- 
kaso, jūreiviai nuleido į vandenį. Ji laukė savo keleivių prie nuo- 
žulnaus rausvojo granito kranto. Šioje vietoje vanduo dėl prieš- 
priešinės tėkmės nebekunkuliavo ir ramiai lingavo nendres, au- 
gusias sumišai su kitais pakrantės augalais. Todėl pakrauti valtį 
buvo nesunku. Instrumentus sudėjo pačiame dugne ant žolės glė- 
bio, kad apsaugotų juos nuo smūgių. Keleiviai susėdo taip, kad 
netrukdytų dviems irkluojantiems jūreiviams. Bušmėnas įsitaisė 
valties gale prie vairo. 

Šis čiabuvis buvo karavano foreloper, tai yra „žmogus, kuris 
pradeda judėjimą". Medžiotojas jį rekomendavo kaip vikrų vairi- 
ninką, dažnai turėjusį reikalų su sraunumomis. Čiabuvis mokėjo 
kelis angliškus žodžius, todėl patarė keleiviams laikytis visiškos 
tylos keliantis per Nozubą. 

Krante likusieji atrišo valtį laikiusį lyną, o irkluotojai skubiai 
ją atstūmė nuo pakrantės. Visi bemat pajuto tėkmės galią. Už šimto 
jardų ji virto galinga sraujyme. Abu jūreiviai tiksliai vykdė fore- 
Ioperio komandas. Jie turėjo tai pakelti irklus, kad netrenktų jų į 
pusiau vandens apsemtą medį, tai priešingai — irkluoti stipriau, 
kad įveiktų sūkurį, kurį.sudarė priešpriešinė srovė. Kai valtis im- 
davo lėkti pernelyg greitai, irkluotojai pakeldavo irklus, atidavę 
lengvą valtį srovės valdžiai, tik stengdamiesi palaikyti jos pu- 
siausvyrą. Čiabuvis, laikydamas rankas ant vairo, sėdėdamas ir 
akylai žiūrėdamas pirmyn, laiku pamatydavo eilinį pavojų. Euro- 

piečiai į įvykius žvelgė apimti nedidelio nerimo. Jie jautė, kaip 
veržliai ir galingai juos nešė audringas srautas. Pulkininkas Eve- 
restas ir Matvejus Struksas spoksojo vienas į kitą ir nepravėrė 
burnų. Seras Džonas Murėjus, niekada nepaliekantis savo šautu- 
vo, dabar jį laikė suspaudęs tarp kojų ir žvalgėsi į gausybę paukš- 
čių, kurie praskrisdami sparnais lietė vandens paviršių. Abu jau- 
nieji astronomai be baimės ir nuogąstavimų apžiūrinėjo krantus, 
kurie lėkė pro šalį nutrūktgalvišku greičiu. 

Netrukus guminė valtis pateko į tikrą sraujymę. Kad greičiau 
pasiektų priešingos pakrantės ramius vandenis, astronomai galė- 
jo ją perplaukti tik įstrižai. Bušmėnui įsakius, jūreiviai dar stip- 
riau užgulė irklus. Tačiau, kad ir kaip jie stengėsi, valtį pagriebė 
srovė. Dabar valtis jau nebeklausė nei vairo, nei irklų, todėl, jei- 
gu užkliūtų už kranto kyšulio arba už medžio kamieno, neišven- 
giamai apvirstų... 

Nė vienas sėdėjęs valtyje keleivis nepratarė nė žodžio. 

Foreloperis truputį pasistojo savo vietoje. Jis galėjo tik sekti 
akimis valties plaukimą, tačiau nebepajėgė nei pakeisti jos kryp- 
ties, nei sumažinti greičio, prilygstančio srauto greičiui. Prieša- 
kyje už šimto jardų keleiviai išvydo sausumos lapelį - pavojingą 
sangrūdą akmenų ir medžių, iškilusių virš upės vandens. (Jardas 
— anglų ilgio matas, lygus 0,9144 metro, dalijamas į tris pėdas. ) 
Prasilenkti nebuvo galimybės. Po kelių sekundžių valtis trenkėsi 
tą salelę. 

Smūgis nebuvo toks stiprus, kaip tikėjosi mūsų keleiviai. Val- 
tis persikreipė, prisėmė keliolika pintų vandens, tačiau Žmonės 
išsilaikė savo vietose. Po akimirkos jų akys nukrypo tiesiai pir- 
myn... (Pinta - anglų skysčio matas, lygus 0,5683 litro. ) Juodasis 
sausumos lopas, į kurį jie atsitrenkė, ėmė krutėti ir sukiotis vidu- 
ry kunkuliuojančios tėkmės. 

Šis kyšojęs iš vandens akmuo pasirodė esąs neįsivaizduojamo 
dydžio hipopotamas, kurį srovė prispaudė prie sangrūdos. Paju- 
tęs valties smūgį, jis pakėlė virš vandens galvą ir, ją sukiodamas, 
ėmė žvalgytis aplinkui mažomis kvailomis akutėmis. Milžiniška- 

sis storaodžių gyvūnų atstovas, siekęs šešias pėdas ilgio, stiprios, 
rudos, beplaukės odos savininkas, plačiai išžiojo nasrus ir parodė 
viršutinius kaplius bei ypač grėsmingas iltis. Tą pačią akimirką 
jis puolė valtį ir įnirtingai griebė ją dantimis, kurie visai lengvai 
galėjo ją perkąsti. 

Tačiau seras Džonas Murėjus buvo vietoje. Savitvarda jo ne- 
paliko. Jis ramiai prisitaikė ir pasiuntė kulką gyvūnui į galvą prie 
ausies. Hipopotamas vis dėlto nepaleido savo laimikio ir ėmė pur- 
tyti valtį, kaip šuo purto kiškį. Bemat vėl užtaisęs karabiną, seras 
Džonas negaišdamas vėl šovė jam į galvą. Šis šūvis buvo mirti- 
nas, nes sunkus hipopotamo, sugebėjusio paskutinėmis priešmir- 
tinėmis pastangomis nustumti valtį toli nuo sangrūdos, lavonas 
nugrimzdo į vandenį. 

Nespėjo keliautojai dar atsitokėti, kai valtis, pasisukusi šonu į 
tėkmę ir ėmusi suktis lyg vilkelis, nuplaukė įstrižai upės. Po kelių 
jardų upė darė staigų posūkį, todėl valtis atsitrenkė į krantą. Ke- 
leiviai gyvi ir nesužaloti puolė į sausumą. Išlipę konstatavo, jog 
pasiekė kitą krantą už dviejų mylių žemiau nuo tos vietos, iš ku- 
rios išplaukė. 

Vienuoliktasis skyrius, 
kuriame surandamas Nikolajus Palanderis 


Geodeziniai darbai buvo vėl atnaujinti. Du taškai su orienty- 
rais, priimtais vienas paskui kitą ir sujungtais su priešpaskutiniu 
orientyru, pastatytu dar už upės, leido sudaryti naują trikampį. 
Operacija pavyko be kokių nors trukdymų. Tačiau astronomai tu- 
rėjo saugotis gyvačių: pasirodė, jog čia yra daugybė labai nuo- 
dingų mamba, siekiančių nuo dešimties iki dvylikos pėdų ilgio, 
kurių įgėlimas galėjo būti mirtinas. 

Praėjus keturioms dienoms po persikėlimo, birželio dvidešimt 
pirmąją operatoriai pasiekė miškingą vietovę, tačiau čia medžiai 
nebuvo aukšti, todėl jie netrukdė trianguliacijos darbams, o hori- 
zonte stūksančios ir aiškiai iš toli matomos kalvos, nutolusios gal 
už kelių mylių, labai tiko statyti ant jų stiebams ir žibintams. Ši 
vieta buvo žemesnė ir ne tokia sausringa kaip aplinkinės vieto- 
vės, todėl derlingesnė. Viljamas Emeris čia aptiko tūkstančius 
figmedžių, kurių rūgštokus vaisius labai mėgsta bušmėnai. Lau- 
kymės, plačiai įsiterpusios tarp medžių, skleidė malonų kvapą 
dėl gausybės svogūninių augalų, gana panašių į vėlyvių ūglius. 
(Vėlyvis - daugiametė žolė, kurios kai kurios aimainos naudoja- 
mos moksliniuose tyrimuose, kitos — kaip dekoratyvinės.) Gelto- 
ni jų vaisiai nuo dviejų iki trijų colių ilgumo, augantys prie pat 
šaknies, pripildė orą kvapnaus aromato. Kucumakranti — šitaip 
Pietų Afrikoje vadinami jų vaisiai, kuriuos labai mėgsta čiabuvių 
vaikai. Šiame rajone, į kurį suteka daugybė upeliūkščių, taip pat 

auga kartieji moliūgai ir begalinėmis eilėmis kyla mėtos — tos 
pačios mėtos, kurios puikiausiai paplito Anglijoje. 

Nors čia gerai dera augmenija ir yra palankios sąlygos plėtoti 
žemės ūkį, regis, šioje atogrąžų pakraščio srityje visiškai neat- 
klysta klajoklių gentys. Niekas čia nerodė, jog kada nors lankėsi 
čiabuviai, — nei kralių pėdsakų, nei laužaviečių. Užtat pakako van- 
dens; daugelyje vietų net raitėsi upokšniai, tvenkėsi ežerėliai, su- 
sidarė kelios gana plačios lagūnos ir du ar trys didesni upeliai, 
matyt, įtekantys į Oranžinės upės intakus. 

Tą dieną mokslininkai rengė vietą stovyklai prieš dar atvyks- 
tant karavanui. Medžiotojo sutartas terminas jau ėjo į pabaigą, ir, 
jeigu jis neapsiriko, karavanas, perbridęs Nozubo žemupyje brastą, 
turėjo jau šiandien pasirodyti. Tačiau sutemo, o karavanas neat- 
vyko. Ar tik jis nesusidūrė su kokiomis nors kliūtimis, sutruk- 
džiusiomis laiku ateiti? Seras Džonas Murėjus ėmė spėlioti, jog 
Nozubas dar, matyt, tebėra labai vandeningas, todėl medžiotojui 
teko ieškoti tinkamos brastos gerokai piečiau. Jo nuomonei nie- 
kas neprieštaravo. Pastarojo liūčių sezono metu labai gausiai li- 
jo, todėl, matyt, susikaupė daug vandens. 

Astronomai nutarė dar palaukti. Bet kai praslinko dar viena 
diena, o niekas iš Mokumo žmonių nepasirodė, pulkininkas Eve- 
restas ėmė rimtai nerimauti. Jis negalėjo traukti toliau į šiaurę, 
kadangi trūko ekspedicinių prietaisų. Bet vėlavimas, jeigu teks 
ilgai laukti, galėjo itin prastai atsiliepti tyrinėjimų rezultatams. Ir 
čia Matvejus Struksas pareiškė, jog jis iš pat pradžių laikėsi nuo- 
monės, jog reikėjo eiti kartu su karavanu ir paskutinį geodezinį 
orientyrą anoje upės pusėje sujungti su dviem orientyrais, išdės- 
tytais šioje pusėje; jeigu būtų paklausyta jo žodžių, tai ekspedici- 
ja nebūtų atsidūrusi tokioje apverktinoje padėtyje; jeigu rezulta- 
tas bus prastesnis dėl karavano vėlavimo, atsakomybė už tai teks 
tiems, kurie nusprendė, jog... ir t.t. Kad rusai, šiaip ar taip... ir t.t. 

Pulkininkas Everestas, kaip ir reikėjo tikėtis, piktai atmetė šią 
kolegos insinuaciją, priminęs, jog nutarimas priimtas visiems pri- 
tarus. (Jnsinuacija - šmeižikiškas prasimanymas. ) Bet čia įsikišo 

seras Džonas Murėjus, ir abu vadovai nedelsdami liovėsi ginčy- 
tis. Kas padaryta, tas padaryta, ir jokie priekaištai dabar nebepa- 
keis situacijos. Vietoj to astronomai nutarė, kad jeigu karavanas 
neateis ir rytoj, tai Viljamas Emeris su Michailu Cornu išvyks jo 
ieškoti ir keliaus palei upę į pietvakarius; juos lydės foreloperis. 
Jų kolegos pasiliks stovykloje ir lauks sugrįžtančių, kad galutinai 
priimtų sprendimą. Susitarę varžovai nuėjo kas sau ir visą likusią 
dienos dalį laikėsi toliau vienas nuo kito. 

Tuo metu Džonas Murėjus nutarė ne dykinėti, o ištyrinėti arti- 
miausius brūzgynus. Nors keturkojų Žvėrių čia ir neužklupo, o ir 
plunksnuočiai ne per labiausiai tiko maistui, užtat gamtininkas, 
kuris dažnai jame nugalėdavo medžiotoją, galėjo būti patenkin- 
tas. Nuo jo šautuvo šratų nepaspruko du puikiausi egzemplioriai. 
Džonas Murėjus atnešė dailų frankoliną — trylikos colių ilgio, 
trumpais nagais, tamsiai pilkos nugaros, raudonomis kojomis ir 
snapu, - kurio elegantiškos sparnų plunksnos žvilgėjo visais ru- 
dos spalvos atspalviais; tai buvo dailus tetraonidinių šeimos, ku- 
riai priklauso ir kurapkos, egzempliorius. Kitas paukštis, kurį se- 
ras Džonas sumedžiojo meistriškai pataikęs, priklausė plėšrūnų 
kategorijai. Tai buvo sakalo giminaitis, besiveisiantis tik Pietų 
Afrikoje, — raudonu kaklu ir balta uodega, kuri dažnai giriama 
dėl gražios formos. Foreloperis rūpestingai išdarinėjo abu paukš- 
čius, nė kiek nesugadinęs jų išvaizdos. 

Prabėgo jau ir pirmosios birželio dvidešimt trečiosios ryto va- 
landos. Karavanas vis dar nepasirodė, todėl jaunuoliai jau buvo 
pasirengę iškeliauti, kai tolumoje pasigirdęs šuns lojimas priver- 
tė juos suklusti ir nebeskubėti. Netrukus iš už alojės sąžalyno 
posūkio kairėje nuo stovyklos pasirodė visu greičiu dumiantis 
ant savo zebro medžiotojas Mokumas. 

— Greičiau, narsusis medžiotojau! - džiaugsmingai sušuko se- 
ras Džonas Murėjus. — Iš tikrųjų mes jau nusiminėme dėl jūsų! 
Žinokite, aš niekada nenusiraminčiau, jeigu vėl nebūčiau jūsų pa- 
matęs! Atrodo, jog Žvėrys tiesiog vengia manęs, kai jūsų nėra 
šalia. Jūsų grįžimą pažymėkime puikaus škotiško viskio taurele! 

Tačiau Mokumas, neatsakęs į garbiojo sero Džono sveikini- 
mo žodžius, neramiu žvilgsniu apmetė visus europiečius. Jo vei- 
de tvyrojo didelis nerimas. 

Pulkininkas Everestas jo susirūpinimą bemat pastebėjo ir, pri- 
ėjęs prie medžiotojo, spėjusio nušokti nuo zebro, paklausė: 

— Ko ieškote, Mokumai? 

— Pono Palanderio, - atsakė bušmėnas. 

— Nejaugi jis neiškeliavo su jūsų karavanu? Nejaugi jo ten 
nėra? — vėl paklausė pulkininkas Everestas. 

— Jo jau nebėra! — atsakė Mokumas. - Aš tikėjausi jį rasti Čia, 
jūsų stovykloje! Vadinasi, jis paklydo! 

Išgirdęs pastaruosius bušmėno žodžius, pirmyn žengė Matve- 
jus Struksas. 

— Nikolajus Palanderis paklydo! — sušuko jis. - Mokslininkas, 
patikėtas jums, astronomas, už kurį jūs atsakote, — ir jo su jumis 
nėra! Ar žinote, medžiotojau, kad jūs visiškai atsakote už jo as- 
menį ir kad šiuo atveju nepakanka paprasčiausiai pranešti —- „po- 
nas Nikolajus Palanderis prapuolė"?! 

Po šių rusų astronomo žodžių medžiotojo ausys paraudo; da- 
bar, kai jis nemedžiojo, neturėjo priežasčių valdytis. 

— Ė-ė, pone visos Rusios astrologe, - atkirto bušmėnas piktu 
balsu, — jums patarčiau pasverti savo žodžius! Nejaugi aš priva- 
lėjau saugoti jūsų kompanioną, kuris nesugebėjo net pats savęs 
saugoti? Jūs dėl visko kaltinate mane, tačiau sakote netiesą, ar 
girdite? Jeigu ponas Palanderis pradingo, tai dėl to tik jis pats 
kaltas! Šimtą sykių aš mačiau, kaip jis, įsigilinęs į savo skaičiavi- 
mus, nutoldavo nuo mūsų karavano! Šimtą kartų aš jį perspėjau 
ir grąžinau atgal. Bet užvakar jau temstant jis kažkur dingo, ir 
nors visur jo ieškojau, niekur neradau. Pamėginkite sumaniau jo 
ieškoti, jeigu sugebate, ir pasistenkite patys surasti savo kompa- 
nioną, juolab kad jūs labai mikliai naudojate savo vamzdį! Jums 
reikia tik pridėti akis prie okuliarų! 

Be abejonės, bušmėnas dar ilgai būtų šitaip kalbėjęs didžiau- 
siam Matvejaus Strukso, kuris prasižiojęs negalėjo išspausti nė 

žodžio, apmaudui, jeigu seras Džonas Murėjus nebūtų nurami- 
nęs karštojo medžiotojo. Rusų mokslininko laimei, jo ir bušmėno 
kivirčas pagaliau nutrūko. Bet tada Matvejus Struksas su pašėlu- 
siu ir nevaldomu įniršiu užgriuvo pulkininką Everestą, kuris šito 
nesitikėjo. | 

— Šiaip ar taip, — sausai tarė Pulkovo astronomas, - aš nepalik- 
siu savo nelaimingojo bičiulio šioje dykumoje ir nepagailėsiu vi- 
sų savo jėgų, kad jį surasčiau. Jeigu būtų dingęs seras Džonas 
Murėjus arba ponas Viljamas Emeris, tai pulkininkas Everestas, 
esu tikras, neabejodamas mestų geodezinius darbus ir pultų į pa- 
galbą savo tėvynainiams. Todėl nesuprantu, kodėl dėl rusų moks- 
lininko galima mažiau rūpintis negu dėl anglo! 

Pulkininkas Everestas, kuriam buvo sviestas kaltinimas, šį sy- 
kį prarado sau būdingą šaltą ir ramų elgesį. 

— Pone Matvejau Struksai! — suriko jis, sukryžiavęs ant krūti- 
nės rankas ir tvirtai žvelgdamas savo priešininkui į akis. - Jūs ką, 
nutarėte be jokio pagrindo įžeisti mane? Kuo jūs laikote mus, 
anglus? Mes ką, davėme jums pretekstą suabejoti, kad neužjau- 
čiame jūsų, rusų? Kas verčia jus manyti, jog mes neskubėsime į 
pagalbą tam nevėkšlai matematikui... 

— Bet pone... — išgirdęs tokią Nikolajaus Palanderio charakte- 
ristiką, buvo beprabyląs rusas. 

— Taip! Nevėkšlai! — pakartojo pulkininkas Everestas, akcen- 
tuodamas kiekvieną skiemenį. - O atsakydamas į tą kaltinimą, 
kurį jūs ką tik šitaip lengvai man sviedėte, aš pridursiu, kad tuo 
atveju, jeigu dėl šio įvykio nutrūks mūsų darbai, visa atsakomybė 
teks rusams, bet jokiu būdu ne anglams! 

— Pulkininke, + suriko Matvejus Struksas, kurio akys svaidė 
žaibus, — jūsų žodžiai... 

— Mano žodžiai labai atsakingai pasverti, pone Struksai, ir jie 
reiškia, kad nuo šios valandėlės ir iki to laiko, kol mes nesurasi- 
me jūsų matematiko, visi darbai sustabdyti! Ar esate pasirengęs 
ieškoti? 

— Aš jau buvau pasirengęs dar jums neištarus nė žodžio! — 

piktai atrėmė Matvejus Struksas. 

Po šio kivirčo abu priešininkai nužingsniavo prie savo veži- 
mų, nes tuo metu atvyko ir karavanas. 

Seras Džonas Murėjus, kuris ėjo kartu su pulkininku Everes- 
tu, nesuvaldė liežuvio ir tarė: 

— Dar gerai, kad tasai žioplys nepasiėmė rejestrų su matavimų 
įrašais. 

— Aš irgi apie tai pagalvojau, — ramiai atsakė pulkininkas. 

Ir abu anglai ėmė klausinėti medžiotoją Mokumą. Bušmėnas 
pranešė, kad Nikolajus Palanderis dingo prieš dvi dienas; kad pas- 
kutinį sykį jį Žmonės matė einantį atskirai nuo karavano, likus 
dvylikai mylių iki stovyklavietės; kad jis, Mokumas, tuoj pat, vos 
tik dingo mokslininkas, puolė jo ieškoti, dėl ko karavanas ir vėla- 
vo atvykti; kad neradęs ruso jis ryžosi patikrinti, ar atsitiktinai 
matematikas neprisidėjo prie savo kolegų sutartoje vietoje šiau- 
riau Nozubo. O kadangi čia jo nėra, Mokumas pasiūlė pradėti 
paieškas miškų tankumynuose, esančiuose į šiaurės rytus nuo čia, 
pridūręs, kad negalima gaišti nė valandėlės, jeigu visi nori rasti 
tąjį Nikolajų Palanderį gyvą. 

Iš tikrųjų reikėjo skubėti. Jau dvi dienas rusų mokslininkas 
klajojo po vietovę, kur veisiasi daugybė laukinių žvėrių, o juk 
žinoma, kad jis ne tas žmogus, kuris galėtų savarankiškai išsi- 
kapstyti iš šios padėties, nes egzistuoja ne realiame pasaulyje, o 
skaičių karalystėje. Ten, kur bet kuris kitas vyriškis rastų bent 
menkiausio maisto, šis rusas neišvengiamai mirs iš bado. Reikė- 
jo kuo skubiau suteikti jam pagalbą. 

Po valandos pulkininkas Everestas, Matvejus Struksas, seras 
Džonas Murėjus ir abu jaunieji astronomai paliko stovyklą; juos 
vedė medžiotojas. Visi jojo greitais arkliais, net ir rusų moksli- 
ninkas, kuris juokingai įsitvėręs sėdėjo balne ir pro dantis keikė 
nevykėlį Palanderį, pasmerkusį jį šiai katorgai. Pono Strukso pa- 
lydovai, rimti ir padorūs Žmonės, iš visų jėgų stengėsi nepastebė- 
ti tų komiškų pozų, kurias išdarinėjo Pulkovo astronomas, sėdė- 
damas ant arklio - labai judraus ir gyvo gyvulio. 

Prieš palikdamas stovyklavietę, Mokumas paprašė forelope- 
rio paskolinti jam šunį, kurį anas bušmėnas vertino už protą, sub- 
tilią uoslę ir sumanumą medžioklėje. Šuniui davė pauostyti Pa- 
landerio kepurę; paskui bušmėnas kažkaip ypatingai sušvilpė ir 
šuo puolė lėkti šiaurės rytų kryptimi. Mažas būrys bemat nudun- 
dėjo paskui jį ir netrukus dingo už tankių sąvašynų. 

Visą dieną pulkininkas Everestas ir jo palydovai sekė paskui 
šunį. Šis protingas gyvulys puikiai suprato, ko iš jo norima, ta- 
čiau niekaip neaptiko paklydusio mokslininko pėdsakų, todėl blaš- 
kėsi tai į vieną, tai į kitą pusę. Stengdamasis užuosti žemėje rei- 
kiamą kvapą, šuo skubėdavo tai pirmyn, tai grįždavo atgal, bet 
kol kas nesėkmingai. O mokslininkai tuo metu šaukė vardu din- 
gusįjį ir šaudė iš šautuvų, vildamiesi, kad Nikolajus Palanderis, 
be galo išsiblaškęs ir paskendęs savo mintyse, vis dėlto juos iš- 
girs. Gelbėtojai penkių mylių spinduliu apieškojo visas stovyk- 
los apylinkes; atėjo vakaras, todėl paiešką teko nutraukti. 

Europiečiai susirado prieglobstį nakčiai po medžių guotu prie 
laužo, kurį bušmėnas rūpestingai kurstė. Retsykiais juos pasiek- 
davo laukinių Žvėrių riaumojimas. Plėšrių gyvūnų slankiojimas 
didino jų nerimą dėl Nikolajaus Palanderio likimo. Ar dar jie ga- 
lėjo turėti vilčių, jog išgelbės nelaimingąjį — netekusį jėgų, alka- 
ną, sužvarbusį tokią šaltą čia naktį, bejėgį prieš hienų antpuolius, 
kurių gausybė veisėsi čionykščiuose miškuose? Šios mintys ka- 
mavo visus. Mokslininkai daug valandų šnekėjosi ir visa tai svars- 
tė, rengė planus, ieškojo būdų, kaip padėti savo bičiuliui. Beje, 
anglai taip pat jautriai rūpinosi jo lemtimi, kad net patsai Matve- 
jus Struksas galėjo būti — ir buvo — sujaudintas. Galiausiai visi 
nutarė, kad vis tiek suras rusą — gyvą ar mirusį, net jeigu dėl to 
tektų neapibrėžtam laikui atidėti geodezines operacijas. 

Pagaliau po nakties, kuri jiems tęsėsi lyg ištisas šimtmetis, 
išaušo rytas. Mokslininkai vėl skubiai pažabojo arklius ir atnau- 
jino paiešką kur kas didesniu spinduliu. Šuo nubėgo pirmyn, o 
mažasis būrelis nusekė paskui jį. 

Raiteliai nujojo gana toli į šiaurės rytus. Čia pulkininkas Eve- 

restas ir jo palydovai pateko į labai pelkėtą vietovę. Aplinkui sro- 
veno gausybė mažų upokšnių. Juos gelbėtojai lengvai perbrido, 
bet saugojosi krokodilų, kuriuos pirmą sykį išvydo seras Džonas 
Murėjus. Tai buvo milžiniškos reptilijos (kai kurios iš jų siekė 
nuo dvidešimt penkių iki trisdešimties pėdų ilgio) —- gyvūnai, pa- 
garsėję savo rajumu, nuo kurių sunku išsisaugoti ir pabėgti eže- 
ruose arba upėse. Nenorėdamas gaišti laiko ir kautis su šiais di- 
džiuliais driežais, bušmėnas darė lankstus, kad juos apjotų, tram- 
dydamas serą Džoną, pasirengusį bet kurią valandėlę įsegti jiems 
po kulką. Viduryje plačių tvenkinių, susidariusių iš potvynių van- 
dens, ieškotojai matė dešimtis krokodilų — pakėlusius virš van- 
dens galvas, ėdančius kažkokį į šunis panašų laimikį, išžiojan- 
čius savo siaubingus nasrus. Kai viena tokia pabaisa išlindo iš 
žolių, pasibaidę arkliai ėmė šuoliuoti kaip patrakę. 

Tuo laiku būrys be didelių vilčių vis dar tęsė paiešką tai tan- 
kiuose sąvašynuose, per kuriuos vargais negalais brovėsi, tai ly- 
gumoje tarp daugybės upokšnių, įdėmiai dairydamiesi aplinkui, 
atkreipdami dėmesį į pačius menkiausius pėdsakus: vienur - į 
žmogaus ūgio aukštyje nulaužtą šaką, kitur — į neseniai primintą 
žolės kuokštą, dar kitur — į kokį nors jau pusiau nusitrynusį ženklą, 
kurio atsiradimo priežasties jau nebeįmanoma nustatyti. Tačiau 
niekas nepadėjo gelbėtojams aptikti Palanderio pėdsakų. 

Ir štai, kai jie nujojo apie dvidešimt mylių į šiaurę nuo pasku- 
tinės stovyklavietės ir, medžiotojui pasiūlius, jau rengėsi pasukti 
į pietvakarius, šuo ėmė kažko labai nerimauti. Energingai vizgin- 
damas uodegą, ūmai sulojo, grįžo kelis žingsnius atgal, prikišęs 
nosį prie žemės ir uostinėdamas sausą žolę tako pakraščiuose, 
paskui vėl apsisuko, aiškiai jausdamas kažkokį kvapą. 

— Pulkininke, — sušuko bušmėnas, — mūsų šuo kažką pajuto! 
Ak, protingas padaras! Jis aptiko laukinio žvėries, atleiskite, moks- 
lininko, kurį mes medžiojame, pėdsakus. Tegu eina! Tegu! 

— Taip, — paskubėjo pritarti seras Džonas Murėjus savo bičiu- 
liui medžiotojui, - jis aptiko pėdsakus. Ar girdite jo kiauksėjimą? 
Galima pamanyti, kad jis kalbasi ir tariasi pats su savimi. Duosiu 

penkiasdešimt svarų už šunį, jeigu jis nuves mus į tą vietą, kur 
nyki do Nikolajus Palanderis. 

2, si isjus Struksas nepadarė jokios pastabos dėl žodžių, kurie 
spABkikyti apie jo tėvynainį. Dabar svarbiausia — jį rasti. Tai- 
gi visi būvo pasirengę pulti paskui šunį, kai tik jis nustatys tikrąją 
kryptį. 

Gyvulys nevertė ilgai laukti ir, garsiai lodamas, peršoko per 
palinkusio krūmokšnio šakas, paskui nuniro į sąžalyno gilumą. 

Arkliai negalėjo paskui jį eiti - būtų reikėję skverbtis per pa- 
drikai augančią žalumą. Pulkininkas Everestas ir jo palydovai nu- 
tarė aplenkti tą platų tankumyną ir jodami klausytis šuns lojimo. 
Visi pajuto atgaunantys viltį. Nebuvo abejonių, kad šuo aptiko 
pasiklydusio mokslininko pėdsakus ir jeigu jų nepames, tai, gali- 
mas daiktas, netrukus pasieks tikslą. 

Visus jaudino tik vienas klausimas: gyvas ar miręs Nikolajus 
Palanderis? 

Buvo vienuolikta valanda ryto. Staiga šuns lojimas nutrūko — 
ar tai jis per toli nubėgo, ar pametė pėdsakus. Praėjo dvidešimt 
minučių. Bušmėnas ir seras Džonas, joję priekyje, rimtai suneri- 
mo. Juodu jau nebežinojo, kuria kryptimi vesti būrelį, kai ūmai 
maždaug už pusės mylios į vakarus ir jau nebe miške vėl pasigir- 
do lojimas. Paraginę arklius, visi. bemat nušuoliavo į tą pusę. 

Po kurio laiko būrys pasiekė labai pelkėtą vietą. Čia itin aiš- 
kiai girdėjosi šuns balsas, tačiau jo paties niekur nesimatė. Neto- 
liese augo dvylikos - penkiolikos pėdų aukščio nendrės. Raiteliai 
negalėjo ilgai gaišti, todėl pririšę prie medžių arklius sulindo į 
nendryną. 

Kai jie perėjo šį tankų nendryną, prieš jų akis atsivėrė didelė 
laukymė, kurioje tyvuliavo vanduo ir žėlė vandens augalai. Čia, 
pačioje žemiausioje vietoje, susidarė plati gal pusės mylios ilgio 
lagūna, pilna rusvo vandens. 

Šuo, kuriam kelią užkirto klampūs lagūnos krantai, įnirtingai 
lojo. 

— Štai jis! Štai jis! - sušuko bušmėnas. 

Ir iš tikrųjų ant išsikišusios į lagūną sausumos krašto, gal už 
trijų šimtų Žingsnių nuo ieškotojų, ant kelmo nejudėdamas sėdė- 
jo Nikolajus Palanderis, nieko aplinkui nematydamas ir negirdė- 
damas, laikydamas rankoje pieštuką, o ant kelių bloknotą; be abe- 
jonės, kažką įtemptai skaičiavo. 

Jo kompanionai nepajėgė nešūktelėti: ne toliau kaip už dvide- 
šimties žingsnių nuo rusų mokslininko tykojo kaimenė krokodi- 
lų, iškišusių iš vandens galvas. Šie nepasotinamieji padarai tyliai 
artinosi prie Palanderio ir bet kurią akimirką galėjo jį užpulti. 

— Greičiau! — tyliai sušnibždėjo medžiotojas. —- Stebiuosi, jog 
krokodilai kažko dar lūkuriuoja ir jo nepuola! 

— Jie turbūt laukia, kada jis truputį pašvinks! — negalėdamas 
susilaikyti ir nepasakyti sąmojo, prabilo seras Džonas, daryda- 
mas užuominą, jog, kaip jis girdėjo iš čiabuvių, šios reptilijos 
niekada neėda šviežios mėsos. 

Patarę savo palydovams laukti jų šioje vietoje, bušmėnas ir 
seras Džonas apėjo lagūną taip, kad pasiektų siaurą sąsiaurį, ku- 
ris išvestų juos tiesiai prie Nikolajaus Palanderio. 

Jie nenužengė nė dviejų šimtų žingsnių, kai krokodilai, palikę 
gilų vandenį, ėmė šliaužti į sausumą, traukdami tiesiai prie aukos. 

Mokslininkas nieko nematė. Jis neatitraukė akių nuo savo blok- 
noto. Jo ranka rašė ir rašė kažkokius skaičius. 

— Tiktai taiklumas ir šaltas kraujas, kitaip jis žus! —- sušnibždė- 
jo medžiotojas į seno Džono ausį. 

Paskui atsiklaupę juodu nusitaikė į artimiausius krokodilus ir 
iššovė. Nuaidėjo du šūviai. Dvi pabaisos su peršautomis nugaro- 
mis nusirito atgal į vandenį, o visi kiti akimirksniu dingo lagūnos 
gelmėse. 

Nuaidėjus šūviams, pagaliau Palanderis pakėlė galvą. Išvydęs 
savo kompanionus, jis džiaugsmingai pribėgo prie jų mosuoda- 
mas bloknotu. 

— Aš radau! Aš radau! — šaukė jis. 

— Ką jūs radote, pone Palanderi? - paklausė jo seras Džonas. 

— Netikslumą Džeimso Volstono lentelės šimtas trečiojo loga- 

ritmo mantisėje! 

(Mantisė - dešimtainio logaritmo trupmeninę dalis. Logarit- 
mas - laipsnio rodiklis, kuriuo reikia pakelti tam tikrą skaičių, 
vadinamąjį pagrindą, norint gauti turimą skaičių. ) 

Iš tikrųjų jis rado šią klaidą, tas nuostabus žmogus! Jis rado 
klaidą logaritme! Jis turėjo teisę gauti šimto svarų sterlingų pre- 
miją, kurią už tai pažadėjo leidėjas Džeimsas Volstonas! Štai ką 
veikė visas šias keturias dienas, kol klaidžiojo vienut vienas, gar- 
susis astronomas iš Helsingforso observatorijos! | 

Dvyliktasis skyrius 
Orientyras pagal sero Džono skonį 


Rusas matematikas galų gale buvo surastas. Kai jį paklausė, 
kaip praleidęs šias keturias dienas, vyriškis neturėjo ko atsakyti. 
Ar suvokė pavojų, kuris jam grėsė? Vargu. Kai bičiuliai jam pa- 
pasakojo epizodą su krokodilais, matematikas nenorėjo jais tikė- 
ti ir pasakojimą laikė pokštu. Ar norėjo valgyti? Nelabai. Alkį jis 
slopino skaičiais, ir taip puikiai slopino, jog rado klaidą logarit- 
mų lentelėje! 

Prie kolegų užsieniečių Matvejus Struksas, nenorėdamas už- 
gauti Nikolajaus tautinių jausmų, nepareiškė jam jokių priekaiš- 
tų; tačiau galima visai pagrįstai manyti, kad pokalbio akis į akį 
metu rusų astronomas gavo nemažai pipirų iš savo viršininko ir 
patarimą — daugiau nebesižavėti logaritmų lentelės tikrinimu. 

Mokslinė komisija nedelsdama vėl ėmėsi matavimo darbų. Ke- 
lias dienas visi sėkmingai triūsė. Giedras ir stabilus oras labai 
padėjo stebėjimams - ar tai būtų matuojami orientyrų kampai, ar 
zenitiniai atstumai. Prie jau sudaryto tinklo jie prijungė naujus 
trikampius, o jų kampus kruopščiai apskaičiavo, remdamiesi dau- 
gybe matavimų.. 

Birželio dvidešimt aštuntąją astronomai nustatė penkioliktojo 
trikampio geodezinį pagrindą. Pagal jų skaičiavimus, šis trikam- 
pis turėjo apimti dienovidinio atkarpą tarp antrojo ir trečiojo laips- 
nio. Norėdami užbaigti šio trikampio nustatymą, astronomai tu- 
rėjo dar išmatuoti du prie jo pagrindo esančius kampus, pasitelkę 

vizavimo orientyrą, pastatytą jo viršūnėje. 

Ir čia atsirado fizinio pobūdžio kliūtis: tankiai apaugusi krū- 
mais vietovė, kiek tik siekė žvilgsnis, visiškai netiko statyti sig- 
naliniams ženklams. Ši lyguma, žemėdama iš pietų į šiaurę, sun- 
kino ne patį ženklų statymą, o tai, kad nesimatė tų stulpų. 

Tiktai vienas taškas būtų tikęs pastatyti signaliniam žibintui, 
bet jis stūksojo gana toli. Tai dvylikos-trylikos šimtų pėdų aukš- 
čio kalno viršūnė, iškilusi šiaurės vakaruose apytikriai už trisde- 
šimties mylių. Tokiu atveju penkioliktojo trikampio šoninės kraš- 
tinės siektų daugiau kaip po dvidešimt tūkstančių tuazų ilgio, ku- 
rios esant kai kuriems trigonometriniams matavimams kitąsyk bū- 
davo keturis kartus ilgesnės, bet su kuriomis anglų-rusų moksli- 
nės komisijos nariai susidūrė pirmąkart. 

Rimtai apsvarstę, astronomai nutarė pastatyti toje viršūnėje 
elektrinį žibintą, nes atstumas buvo pernelyg didelis, kad stebė- 
dami ir matuodami dieną galėtų gauti pakankamą tikslumą. Ne- 
trukus negausus būrelis - pulkininkas Everestas, Viljamas Eme- 
ris ir Michailas Cornas, lydimi dviejų jūreivių ir bušmėnų, - pa- 
siėmęs instrumentus ir maisto, išėjo ten, kur turėjo stovėti nauja- 
sis orientyras, kad iškeltų ten šviečiantį vizyrą, skirtą naktiniams 
darbams. Pulkininkas Everestas kalno papėdę pasiekti tikėjosi ne 
anksčiau kaip kitą dieną, o jeigu kopdami nesusidurtų su dide- 
liais sunkumais, tai žibintą pajėgtų pastatyti ne anksčiau kaip naktį 
iš dvidešimt devintosios į trisdešimtąją. Taigi stebėtojai, likę sto- 
vykloje, turėjo nustatyti penkioliktojo trikampio viršūnę, pažymėtą 
šviečiančiu tašku, ne anksčiau kaip po trisdešimt šešių valandų. 

Išvykus pulkininkui Everestui, Matvejus Struksas ir Nikola- 
jus Palanderis ir toliau dirbo savo įprastus darbus, užtat seras Džo- 
nas Murėjus su bušmėnu landžiojo po stovyklos apylinkes ir spė- 
jo nušauti kelis gyvūnus, priklausančius antilopių būriui, itin įvai- 
riam šiuose Pietų Afrikos rajonuose. 

Seras Džonas prie savo medžiotojiškų žygdarbių pridėjo ir ži- 
rafos puikaus gyvūno, reto šiaurės rajonuose, bet dažnai sutin- 
kamo pietų lygumose - „sugavimą“. Žirafos medžioklę šio reika- 

lo žinovai laiko „nuostabia sporto šaka". Seras Džonas ir bušmė- 
nas užklupo gal dvidešimties šių gyvūnų kaimenę; žirafos yra to- 
kios sargios, kad nieko neprisileidžia arčiau kaip per penkis šim- 
tus jardų. Tačiau viena patelė nuklydo nuo kaimenės, todėl me- 
džiotojai nutarė ją nudėti. Žirafa pradėjo bėgti smulkia risčia, at- 
rodė, leisdama lengvai save pavyti, bet kai sero Džono ir bušmė- 
no arkliai atsidūrė visai netoli, patelė, ištiesusi uodegą, nutolo 
neįtikėtinu greičiu. Medžiotojams teko ją vytis net dvi mylias. 
Pagaliau sero Džono pasiųsta kulka pataikė jai į šoną ir mirtinai 
sužeidė. Patelė buvo puikiausias žirafų padermės pavyzdėlis — 
gyvūnas, kurio „kaklas panašus į arklio, kojos ir kanopos - į jau- 
čio, galva - į kupranugario", kaip sakydavo romėnai, o kailis rus- 
vas, išmargintas baltomis dėmėmis. Ši neįprasta atrajotoja siekė 
ne mažiau kaip vienuolika pėdų aukščio nuo kanopų iki mažų 
ragelių, apaugusių plaukais ir oda. 

Naktį abu rusų astronomai sėkmingai apskaičiavo kelių žvaigž- 
džių aukštį, todėl galėjo nustatyti stovyklos platumą. 

Birželio dvidešimt devintoji praslinko be įvykių. Artėjančios 
nakties visi laukė su tam tikru nekantrumu, tikėdamiesi užfiksuo- 
ti penkioliktojo trikampio viršūnę. Atėjo naktis - be mėnulio, be 
žvaigždžių, bet sausa, be jokio rūko, vadinasi, labai palanki pa- 
matyti tolimą vizyrą. Mokslininkai šiam įvykiui pasirengė iš anks- 
to, todėl kampamačio žiūronas, dar dieną nukreiptas į kalno vir- 
šūnę, galėjo greitai užfiksuoti elektrinį žibintą tuo atveju, jeigu 
didelis nuotolis neleistų jo įžvelgti plika akimi. 

Visą naktį iš dvidešimt devintosios į trisdešimtąją Matvejus 
Struksas, Nikolajus Palanderis ir seras Džonas Murėjus keitėsi 
prie instrumento okuliaro, bet... kalno viršūnė vis dar buvo tamsi 
ir joks žiburėlis nesuspindėjo nakties tolybėje. 

Visi nutarė, kad kopiantieji į kalną, matyt, susidūrė su rimtais 
sunkumais ir kad pulkininkas Everestas bei jo kolegos iki vakaro 
nepasiekė viršūnės. Taigi astronomai atidėjo stebėjimą iki kitos 
nakties, visai neabejodami, kad niekas vidury margos dienos ne- 
uždegs žibinto. 

Bet kaip jie nustebo, kai birželio trisdešimtąją, apie antrą va- 
landą po pietų, pulkininkas Everestas ir jo palydovai staiga pasi- 
rodė stovykloje. 

Seras Džonas puolė juos sutikti, aplenkęs savo kolegas. 

— Ar tai jūs, pulkininke? — suriko jis. 

— Aš pats, sere Džonai. 

— Vadinasi, kalnas yra nepasiekiamas? 

— Priešingai, lengvai pasiekiamas, - atsakė pulkininkas Eve- 
restas, — bet jums pasakysiu, labai gerai saugomas. Todėl mes ir 
sugrįžome pastiprinimo. 

- Kas jį saugo? Čiabuviai? 

- Taip, čiabuviai keturiomis kojomis ir juodais karčiais, sudo- 
roję vieną mūsų arklį! 

Keliais žodžiais pulkininkas kolegoms papasakojo apie žygį, 
kuris ėjosi sėkmingai iki pat kalno papėdės. Kalną, kaip paaiškė- 
jo jį apžiūrėjus, galima įveikti tik iš pietvakarių pusės. Tačiau 
vieninteliame take, kuris vedė į viršūnę, savo kralį, pasak forelo- 
perio, įrengė visas liūtų tuntas. Veltui pulkininkas Everestas mė- 
gino išvyti iš ten pavojinguosius plėšrūnus; neturėdami pakanka- 
mai ginklų, jie turėjo atsitraukti, kas be ko, netekę arklio, kuriam 
žvėrių karalius letenos smūgiu perlaužė stuburą. 

Šis pasakojimas negalėjo neįkvėpti sero Džono Murėjaus ir 
bušmėno. Tas „liūtų kalnas" buvo punktas, kurį reikėjo užimti, 
kita vertus, punktas, absoliučiai būtinas toliau vykdant geodezi- 
nius darbus. Proga pasigalynėti su pačiais rūsčiausiais kačių pa- 
dermės atstovais buvo pernelyg viliojanti, kad astronomai ja ne- 
pasinaudotų, todėl nedelsdami ėmė rengti ir formuoti ekspediciją. 

Ekspedicijoje panoro dalyvauti visi europiečiai mokslininkai, 
neišskiriant net taikingojo Palanderio; tačiau kažkas turėjo pasi- 
likti stovykloje, kad galėtų išmatuoti kampus prie naujojo trikam- 
pio pagrindo. Pulkininkas Everestas, suprasdamas, kad jis pats 
privalo kontroliuoti šią operaciją, nutarė pasilikti stovykloje su 
abiem rusais astronomais. Tiesą sakant, čia sulaikyti serą Džoną 
Murėjų nebūtų galėję jokie argumentai. Taigi būrį, skirtą paimti 

kalno prieigoms, sudarė seras Džonas, Viljamas Emeris ir Mi- 
chailas Cornas, taip pat bušmėnas, kuris niekam ir nė už ką neuž- 
leistų savo vietos, ir pagaliau trys čiabuviai, kuriuos Mokumas 
pažinojo kaip drąsius ir šaltakraujiškus medžiotojus. 

Paspaudę rankas savo kolegoms, trys europiečiai apie ketvirtą 
valandą po pietų paliko stovyklą ir dingo miške, kuris stūksojo 
pakeliui į kalną. Jie nekantriai ragino savo arklius, todėl devintą 
valandą vakaro jau buvo įveikę trisdešimties mylių kelią. Likus 
iki kalno dviem myliom, jie nušoko nuo arklių ir susirado prie- 
globstį nakvynei. Neuždegė jokio laužo, kad neprovokuotų žvė- 
rių naktiniam antpuoliui, nes Mokumas troško susigrumti su jais 
dieną. | 

Beveik visą naktį nesiliovė skardėti liūtų riaumojimas. Juk šie 
baisūs plėšrūnai vos sutemus palieka savo guolius ir išeina ieško- 
ti grobio. Nė vienas medžiotojas neužsnūdo nė valandėlei, todėl 
bušmėnas pasinaudojo šiuo naktiniu budėjimu, kad duotų kelis 
patarimus, pagrįstus patirtimi, taigi labai reikšmingus. 

— Ponai, — tarė jis sau būdingu ramiu balsu, - jeigu pulkinin- 
kas Everestas neapsiriko, rytoj mes susigrumsime su juodakarčių 
liūtų būriu. O šie gyvūnai priklauso pačiai kraugeriškiausiai ir 
pavojingiausiai veislei. Mes turime aiškiai įsidėmėti, kaip teisin- 
gai elgtis. Patarčiau jums saugotis šių Žvėrių, kurie gali vienu 
gaistu įveikti šešiolikos ar net dvidešimties žingsnių nuotolį, pir- 
mojo šuolio. Jeigu liūtui nepavyksta pirmasis šuolis, jis retai ka- 
da jį kartoja. Tai sakau jums, remdamasis savo patirtimi. Kadan- 
gi auštant jie grįžta į savo guolius, būtent ten juos ir užpulsime. 
Bet liūtai ginsis, ir ginsis kaip reikiant. Sakau jums, rytą liūtai 
būna sotūs ir ne tokie pikti, kita vertus, galbūt ir ne tokie drąsūs; 
viskas priklauso nuo jų prikimštų skrandžių. Taip pat priklauso ir 
nuo gimimo vietos, nes jie būna bailesni ten, kur nuolatos susidu- 
ria su žmonėmis. Bet čia, šiame laukiniame krašte, jie yra be galo 
nuožmūs. Taip pat patariu, ponai, gerai nustatyti atstumą tarp sa- 
vęs ir žvėries ir tik po to šauti. Leiskite Žvėriui prieiti arčiau, 
šaukite tik būdami tikri, kad pataikysite, taikykitės į dilbius. No- 


128 


riu pridurti, kad arklius paliksime čia. Išvydę liūtą, šie gyvūnai 
labai išsigąsta ir neleidžia raiteliui taikliai šaudyti. Grumsimės 
pėsti; tikiuosi, kad neprarasite savitvardos. 

Bušmėno palydovai tylėdami išklausė jo rekomendacijas. Jų 
akyse Mokumas buvo Žmogus, įpratęs nuolat medžioti. Jis žino- 
jo, jog laukia rimtas išmėginimas, kad liūtas paprastai nepuola 
žmogaus, kuris jo neliečia, tačiau jo įniršis yra beribis, kai pajun- 
ta, kad yra puolamas. Tada žvėris, kurį gamta apdovanojo lanks- 
tumu, kad galėtų toli šokti, jėga, kad smogtų galingą smūgį, ir 
įniršiu, kuris jį paverčia pabaisa, pasidaro itin pavojingas. Todėl 
bušmėnas rekomendavo europiečiams būti šaltakraujiškiems, ypač 
serui Džonui, kuris dažnai paklūsta tik savo įgeidžiui, o ne protui. 

- Šaukite į liūtą, - priminė jiems Mokumas, - taip, tarsi šautu- 
mėte į kurapką, tai yra visiškai nesijaudindami. Čia ir yra visa 
esmė! 

Iš tikrųjų čia visa esmė. Bet kas gali garantuoti, kad išvydęs 
liūtą nepraras savitvardos, neįpratęs prie tokio pobūdžio išmė- 
ginimų. 

Ketvirtą valandą ryto, stipriai pririšę arklius prie medžių, me- 
džiotojai paliko savo nakvynės vietą. Dar neaušo. Tiesa, vienur 
kitur rytuose jau rausvėjo debesų properšos. Vis dėlto jie žengė 
per tamsą. Bušmėnas patarė gerai patikrinti savo šautuvus. Serui 
Džonui Murėjui ir jam pačiam, ginkluotiems karabinais, pakako 
įdėti į šovinio lizdą varinį patroną su kulka ir patikrinti, ar gerai 
veikia gaidukas. Michailas Cornas ir Viljamas Emeris, turėję nu- 
pjautavamzdžius šautuvus, įdėjo naujus patronus, nes ankstes- 
nieji galėjo sudrėgti nuo nakties drėgmės. Kai dėl trijų čiabuvių, 
tai jie turėjo alojės medžio lankus, kuriuos tobulai valdė. Ne vie- 
nas liūtas jau krito nuo jų taiklių strėlių. 

Šeši medžiotojai nužingsniavo prie tako, kurio prieigas išva- 
karėse ištyrė jaunieji mokslininkai. Medžiotojai neištarė nė žo- 
džio, atsargiai slinkdami tarp aukštų medžių tarsi kokie raudono- 
džiai miškų tankynėse. Netrukus mažasis būrys pasiekė siauro 
tako pradžią. Nuo šios vietos prasidėjo tarpeklis, kurį spaudė dvi 

stačios granitinės uolos; siauras takas vingiavo aukštyn į kalną. 
Kaip tik šiame tarpeklyje, apytikriai pusiaukelėje į viršūnę, aikš- 
telėje, atsiradusioje dėl uolų griūties, ir buvo liūtų buveinė. 

Čia bušmėnas pasiūlė tokį veiksmų planą: seras Džonas Mu- 
rėjus, vienas čiabuvis ir jis eis priekyje; šliauždami ir kabinda- 
miesi už aukštų tarpeklio uolų, jie pasieks liūtų buveinę ir pasi- 
stengs iš ten išvyti plėšriuosius Žvėris, nugindami juos prie tar- 
peklio žemojo krašto; abu jaunieji europiečiai ir du bušmėnai 
užims pasalą ir bėgančius žvėris sutiks šūviais iš lankų ir šautuvų. 

Vieta tokiems veiksmams pasitaikė be galo. patogi. Ten augo 
milžiniškas figmedis, aukštai iškilęs virš aplinkinių krūmynų; dau- 
gybė jo šakų labai tiko pasislėpti Žmonėms, kur žvėrys jų negalė- 
jo pasiekti. Visi Žino, jog liūtai nesugeba laipioti po medžius kaip 
kiti kačių padermės broliai. Sulipę į medį, medžiotojai nebesibai- 
mino, kad juos pasieks žvėrys, todėl galėjo ramiai prisitaikyti ir 
šaudyti. 

Taigi patį pavojingiausią manevrą turėjo padaryti Mokumas, 
seras Džonas ir vienas čiabuvis. Dėl to garsiai suabejojo Vilja- 
mas Emeris, tačiau medžiotojas atsakė, kad kitaip ir būti negali; 
be to, pareikalavo, jog jo plane niekas nieko nekeistų. Jaunuoliai 
sutiko su bušmėno argumentais. Ir štai ėmė aušti nauja diena. 
Tekančios saulės nutvieksta, lyg deglas suliepsnojo kalno viršū- 
nė. Bušmėnas, įsitikinęs, kad keturi jo bičiuliai patogiai įsitaisė 
ant figmedžio šakų, davė ženklą traukti pirmyn. Netrukus jis, se- 
ras Džonas ir čiabuvis jau ropštėsi per keistai atsikišusią tarpek- 
lio uolą. Retsykiais jie stabtelėdavo, kad apžvelgtų siaurą tarpek- 
lio angą, Žiojėjančią apačioje. Bušmėnas neabejojo, kad liūtai po 
naktinės medžioklės jau sugrįžo į savo buveinę - arba pailsėti, 
arba baigti ėsti grobį. Galbūt pavyks užklupti plėšrūnus miegan- 
čius ir be didesnio vargo juos sudoroti. 

Po ketvirčio valandos Mokumas ir jo palydovai prisiartino prie 
liūtų landynės šalia nuogriuvos, kaip jiems ir sakė Michailas Cor- 
nas. Čia jie prigludo prie žemės ir ėmė apžiūrinėti žvėrių buveinę. 

Tai buvo gana gilus urvas, kurio dydį dabar medžiotojai sun- 

kiai galėjo nustatyti. Urvo angą buvo užgriozdinusios gyvūnų lie- 
kanos ir krūvos kaulų. Apsirikti nebuvo ko: jie pasiekė liūtų, apie 
kuriuos pasakojo pulkininkas Everestas, buveinę. 

Tačiau šiuo metu, priešingai negu tikėjosi medžiotojas, urvas 
buvo tuščias. Atkišęs karabiną, Mokumas nusileido žemyn ir, 
šliauždamas arba ropodamas keturiomis, prislinko prie pat urvo 
angos. Pakako vyriškiui tik žvilgtelėti į urvo gilumą, kad įsitikin- 
tų jį esant tuščią. Ši aplinkybė, kurios bušmėnas visiškai nesiti- 
kėjo, privertė jį bemat pakeisti savo planą. 

— Sere Džonai, - tarė Mokumas, — mūsų liūtai dar negrįžo į 
savo urvą, bet manau, mums neteks ilgai jų laukti. Galvoju, jog 
mes teisingai padarysime, jeigu užimsime jų vietą. Tokiems nar- 
suoliams kaip mes labiau tinka būti apgultiems negu apgulėjams, 
be to, ypač kai turėsime papildomą užtvarą prie urvo angos. Ką 
apie tai galvoja jūsų malonybė? 

— Aš irgi taip pat galvoju, kaip ir jūs, bušmėne, - atsakė seras 
Džonas Murėjus. - Aš esu jūsų pavaldinys, todėl paklūstu. 

Mokumas, seras Džonas ir čiabuvis įsmuko į urvą. Tai buvo 
gili grota, prisėta kaulų ir kruvinos mėsos gabalų. (Grota - čia: 
natūralus arba dirbtinis urvas.) Galutinai įsitikinę, kad urvas tuš- 
čias, medžiotojai skubiai užbarikadavo angą didžiuliais akmeni- 
mis, kuriuos be vargo atsiritino ir sukrovė vieną ant kito. Tarpus, 
likusius tarp akmenų, jie užkišo šakomis ir žagarais, kurių buvo 
pilna tarpeklio šlaituose. Šis darbas pareikalavo tik keliolikos mi- 
nučių, nes grotos anga buvo palyginti siaura. Paskui mežiotojai 
sugulė už savo barikados, sukišo ginklus į šaudymo angas ir ėmė 
laukti. 

Laukti teko neilgai. Penkiolika minučių po penktos valandos 
už šimto žingsnių nuo urvo pasirodė liūtas ir dvi liūtės. Žvėrys 
buvo tikrai stambūs. Purtydamas juodus karčius ir vilkdamas že- 
me grėsmingą uodegą, liūtas nešėsi dantyse visą antilopę, kurią 
purtė lyg katė pelę. Sunki našta nė kiek nevargino jo galingų nas- 
rų, o didžiulė jo galva sukiojosi lengvai ir laisvai. Dvi geltonkai- 
lės liūtės urgzdamos ir žaisdamos lydėjo patiną. 


131 


Seras Džonas („jo malonybė“ paskui pats prisipažino) pajuto, 
kaip greitai ėmė daužytis jo širdis. Astronomo akys iššoko iš or- 
bitų, antakiai pakilo, jis pats sustingo, pagautas konvulsiškos bai- 
mės, kurią atmiežė nuostaba ir liūdesys; bet ši būsena tęsėsi neil- 
gai, nes anglas greitai susitvardė. O jo palydovai kaip visada tū- 
nojo ramūs. 

Tą akimirką liūtas ir abi liūtės pajuto pavojų. Išvydę savo ūr- 
vą užverstą akmenimis, sustojo. Medžiotojus ir žvėris dabar sky- 
rė mažiau negu šešiasdešimt žingsnių. Griausmingai suriaumo- 
jęs, patinas, o paskui ir liūtės puolė į miško tankynę dešinėje, 
šiek tiek Žemiau tos vietos, kur medžiotojai buvo pirmiau stabte- 
lėję. Pro šakas gerai matėsi šie siaubingi gyvūnai — jų geltoni 
šonai, pastatytos ausys, žėrinčios akys. 

— Putpelės jau vietoje, - sušnibždėjo seras Džonas bušmėnui į 
ausį. - Kiekvienam po vieną. 

— Ne, - atkirto Mokumas tyliai, — čia grįžo dar ne visa šeimy- 
na, todėl šūviai išgąsdins likusius. Bušmėne, ar tokiu atstumu ga- 
lėsi pataikyti iš lanko? 

— Taip, Mokumai, - atsakė čiabuvis. 

— Gerai, taikykis į kairįjį patino šoną ir perverk jo širdį! 

Bušmėnas įtempė templę ir rūpestingai nusitaikė per šaudy- 
mo angą. Strėlė švilpdama nuskriejo taikinio link. Pasigirdo riau- 
mojimas. Liūtas ūmai aukštai pašoko ir nugriuvo ant žemės už 
trisdešimties žingsnių nuo urvo. Žvėris gulėjo nebejudėdamas; 
medžiotojai galėjo matyti jo kruvinuose nasruose iššieptus dantis... 

— Puiku, bušmėne! - tarė medžiotojas. 

Tą akimirką iš miško išlindusios liūtės puolė prie liūto lavo- 
no. Išgirdę jų rūstų urzgimą, netoliese pasirodė dar du, liūtai, vie- 
nas iš jų buvo senas patinas geltonais nagais; už jų slinko trečia 
liūtė. Nuo baisaus įniršio pasišiaušė Žvėrių juodi karčiai, todėl jie 
atrodė kur kas didesni. Galėjai pagalvoti, kad liūtai dvigubai pa- 
didėjo. Lengvais šuoliukais jie liuoksėjo pirmyn ir griausmingai 
riaumojo. | 

— O dabar imsimės karabinų! - riktelėjo bušmėnas. - Ir šauki- 

me į judančius, jeigu jie nenori sustoti. 

Nuaidėjo du šūviai. Vienas liūtas, pakirstas sprogstamosios 
bušmėno kulkos, pataikiusios į nugarkaulį, krito ant žemės. Ki- 
tas, į kurį šovė seras Džonas, buvo sužeistas į leteną ir puolė prie 
barikados. Įniršusios liūtės pasekė paskui jį. Žiaurieji žvėrys no- 
rėjo įsiveržti į urvą, ir jiems tai būtų pavykę, jeigu nebūtų sustab- 
džiusios kulkos. 

Bušmėnas, seras Džonas ir čiabuvis pasitraukė į urvo gilumą. 
Skubiai vėl užtaisė ginklus. Vienas ar du taiklūs šūviai, ir žvėrys 
tikriausiai jau būtų kritę be gyvybės, jeigu ne viena nenumatyta 
aplinkybė, dėl kurios medžiotojų padėtis pasidarė siaubinga. 

Staiga urvą pripildė dūmai. Vienas šovinio tūtelės kamštis, 
nukritęs ant sausų žagarų, juos uždegė. Netrukus ugnies siena, 
pučiama vėjo, iškilo tarp žmonių ir žvėrių. Liūtai atsitraukė. Me- 
džiotojai nebegalėjo ilgiau pasilikti urve nerizikuodami uždusti. 

Laiko galvoti nebeliko. 

— Turime sprukti iš čia! — riktelėjo bušmėnas, jau dusdamas 
nuo aitrių dūmų. 

Negaišdami medžiotojai karabinų buožėmis išsklaidė žagarus, 
nustūmė barikados akmenis ir visi trys kartu su dūmų kamuoliais 
išsiveržė lauk. 

Čiabuvis ir seras Džonas, dar nespėję atsigauti nuo dūmų, pa- 
sijuto gulintys ant žemės: afrikietį su galva, o anglą su uodega 
pargriovė dar nesužeistos liūtės. Čiabuvis, gavęs smūgį tiesiai į 
krūtinę, nejudėdamas liko gulėti ant žemės. Serui Džonui pasiro- 
dė, kad lūžo jo koja, todėl krito ant kelių. Bet tą valandėlę, kai 
plėšrūnė pasirengė pulti Džoną Murėjų, ją netikėtai sustabdė buš- 
mėno kulka, kuri, atsitrenkusi į kaulą, sprogo gyvūno kūne. 

Tą akimirką tarpeklio posūkyje pasirodė Michailas Cornas, 
Viljamas Emeris ir du bušmėnai, atsiradę pačiu laiku, kad galėtų 
stoti į mūšį. Du liūtai ir viena liūtė jau gulėjo pakirsti kulkų ir 
strėlių, tačiau dvi kitos patelės ir patinas, kurio leteną peršovė 
seras Džonas, dar kėlė didelį pavojų. 

Štai čia nupjautavamzdžiai karabinai ir atliko savo prieder- 

mę: krito antroji liūtė, pakirsta dviejų kulkų į galvą ir į šoną, o 
sužeistasis liūtas ir trečioji liūtė, nepaprastai aukštai pašokę tie- 
siai virš jaunuolių galvų, dingo už tarpeklio posūkio, pavymui 
gavę dvi kulkas ir dvi strėles. 

Triumfuojantis „valio“ išsiveržė iš sero Džono lūpų. Liūtai 
buvo nugalėti. Ant Žemės gulėjo keturi lavonai. 

Visi atskubėjo prie sero Džono Murėjaus. Bičiuliai padėjo jam 
atsistoti. Laimei, anglo koja buvo nesulaužyta. Čiabuvis, kurį sa- 
vo galva partrenkė liūtė, atsigavo po kelių minučių, - visų džiaugs- 
mui, jis buvo tik apsvaigintas smūgio. 

Po valandos būrelis, taip ir nebesusidūręs su pabėgusia liūtų 
pora, grįžo į tankynę, kur buvo pririšę arklius. 

— Na kaip, - pakeliui Mokumas paklausė sero Džono, - ar 
patenkinta jūsų malonybė mūsų afrikietiškomis putpelėmis? 

— Visiškai, — atsakė seras Džonas, vis trindamas sužeistą koją, 
- visiškai! Tačiau kas per jų uodegos, brangusis bušmėne, kas per 
uodegos! 

Tryliktasis skyrius 
Ugnies pagalba 


Pulkininkas Everestas ir jo kolegos nekantriai laukė, kuo baig- 
sis kautynės, vykusios kalno papėdėje. Apimti nerimo, jie visą 
dieną vis dairėsi į kalno pusę. Savo instrumentus mokslininkai 
nustatė į kalno viršūnę taip, kad okuliarais galėtų pagauti orien- 
tyro šviesą, kad ir kokia silpna ji būtų! Jeigu medžiotojams pasi- 
seks, naktį kalno viršūnėje nušvis vizyro taškas. Bet ar pasirodys 
toji šviesa? 

Pulkininkas Everestas ir Matvejus Struksas nė valandai nie- 
kur nerado ramybės. Tiktai vienas Nikolajus Palanderis negalvo- 
jo apie tą pavojų, kuris grėsė jo kolegoms. Tegu jie atleidžia šiam 
vyriškiui už tokį keistą egoizmą! Apie Palanderį galima pasakyti 
tą patį, kas buvo pasakyta apie matematiką Buvarą: „Jis liausis 
skaičiuoti tiktai tada, kai liausis gyventi". (Aleksis Buvaras /1 767— 
1843/- prancūzų matematikas ir astronomas, daugelio reikšmingų 
atradimų autorius.) Galbūt Nikolajus Palanderis pirmiau liausis 
gyventi būtent dėl to, jog liausis skaičiuoti! 

Teisingumo dėlei turime pasakyti, kad abu astronomai, anglas 
ir rusas, ne tiek galvojo apie geodezinių operacijų likimą, kiek 
apie savo bičiulius, stojusius į grumtynes su liūtais. Su plėšrūnais 
jie būtų susidoroję ir patys, kartu nepamiršdami, kad žengia prie- 
šakinėse mokslo pozicijose. Taigi pirmiausia juos domino tyrimų 
rezultatas. Fizinė kliūtis, jeigu ji nebus įveikta, gali visiškai su- 
stabdyti darbus arba ilgam juos užtęsti. 

Pagaliau atėjo naktis. Pulkininkas Everestas ir Matvejus Struk- 
sas, kurie turėjo stebėti kiekvienas po pusvalandį, paeiliui stojo 
prie žiūrono okuliaro. Netardami nė žodžio, visiškoje tamsoje 
chronometriškai tiksliai keitė vienas kitą. Kuriam pirmam bus 
lemta išvysti šitaip nekantriai laukiamą signalą? 

Bėgo valandos. Praslinko vidurnaktis. Tamsoje skendinčioje 
viršūnėje vis dar nesirodė ugnis. Pagaliau be ketvirčio trečią pul- 
kininkas Everestas, kuo ramiausiai atsitiesęs nuo okuliaro, ištarė 
tiktai vieną Žodį: 

— Signalas! 

Dideliam ruso kolegos apmaudui, likimas nusišypsojo jam. 
Bet Matvejus Struksas susivaldė ir neišspaudė nė žodžio. 

Parodymai buvo užfiksuoti pedantiškai kruopščiai; po daugybės 
pakartotų stebėjimų konstatuota, kad kampas turi 739758'42,413". 
Kaip matome, išmatuota iki tūkstantųjų sekundės dalių tikslumo, 
tai yra, galima sakyti, absoliučiai tiksliai. 

Kitą dieną auštant stovykla pakilo vėl į kelionę. Pulkininkas 
Everestas norėjo kiek galima greičiau susijungti su savo kompa- 
nionais. Jis skubėjo sužinoti, ar ne pernelyg didelė kaina buvo 
sumokėta už tos viršūnės pasiekimą. Vadovaujant foreloperiui, 
vežimai pajudėjo į šiaurę, o vidurdienį mokslinės komisijos na- 
riai susitiko ir pasveikino vieni kitus su pergale. 

Tą rytą seras Džonas Murėjus, Michailas Cornas ir Viljamas 
Emeris nuo kalno viršūnės išmatavo kampinį nuotolį iki naujo 
orientyro, stūksančio už kelių mylių į vakarus nuo dienovidinio. 
Paskui astronomai nustatė keliolikos žvaigždžių zenitinį aukštį ir 
apskaičiavo pačios viršūnės platumą. Tai leido Nikolajui Palan- 
deriui padaryti išvadą, jog pastaraisiais matavimais buvo gauta 
antroji dienovidinio lanko dalis, lygi vienam laipsniui. Vadinasi, 
penkiolikos trikampių bendras ilgis, pradedant nuo bazės, apima 
du laipsnius. 

Darbai buvo dirbami patenkinamomis sąlygomis, todėl galėta 
tikėtis, kad daugiau jokių fizinių kliūčių nebeatsiras iki pat veik- 
los pabaigos. Penkias savaites oras visai netrukdė astronominiams 

stebėjimams, o truputį banguotoje vietovėje mokslininkai leng- 
vai rasdavo taškus pastatyti orientyrams. Vadovaujant bušmėnui, 
ekspedicija nuolatos sėkmingai įsirengdavo stovyklas, o medžio- 
tojai su seru Džonu priešakyje be pertrūkio tiekė maistą. Garbu- 
sis anglas jau liovėsi skaičiuoti įvairias antilopes ir buivolus, kri- 
tusius nuo jo taiklių kulkų. Viskas klojosi kuo puikiausiai. Nė 
vienas ekspedicijos narys nesiskundė sveikata. Vanduo dar tebe- 
silaikė duburiuose. Pagaliau aprimo pulkininko Everesto ir Mat- 
vejaus Strukso tarpusavio ginčai; tuo be galo buvo patenkinti jų 
kompanionai. Kiekvienas stengėsi triūsti iš visų jėgų, ir jau buvo 
galima numatyti, kad galutiniai rezultatai bus puikūs, kai viena 
vietinio pobūdžio kliūtis staiga sustabdė stebėjimus ir atgaivino 
tautinį konkuravimą. 

Tai atsitiko rugpjūčio vienuoliktąją. Išvakarėse karavanas ke- 
liavo vietove, kurioje miškai ir krūmynai daugelį mylių kaitalio- 
jo vieni kitus. Tą rytmetį vežimai sustojo priešais tankią ir aukštą 
medžių sieną; miškas nusidriekė toli už horizonto. Nėra nieko 
įspūdingesnio už šią žalią masę, ištisa uždanga nusileidusią ant 
žemės. Joks aprašymas negalėtų perteikti tikrojo vaizdo, kokie 
puikūs medžiai auga Afrikos miškuose. Čia pakaitomis siūravo 
pačių įvairiausių rūšių medžiai - gounda, mosokoso, moukom- 
dou, kurio medieną labai vertina laivų statytojai, juodmedžiai, 
pasižymintys storais kamienais, kurių Žievė dengia visiškai juo- 
dą medieną, bauhinia su tvirtais Kaip geležis plaušais, buchneras 
su oranžinės spalvos žiedais, puikūs roodeblatt balkšvais kamie- 
nais, pasipuošę tamsiai raudona lapija, kurią net sunku aprašyti, 
ir tūkstančiai gajakų, kartais pasiekiančių penkiolikos pėdų ap- 
imtį. Iš šio tankaus masyvo sklido šlamesys, jaudinantis ir didin- 
gas, primenantis bangų mūšą smėlėtoje pakrantėje. Tai vėjas, 
skverbdamasis per tankius medžių vainikus, veržėsi į gigantiško- 
jo miško pakraštį. 

— Tai Rovumo miškas! —- atsakė medžiotojas Mokumas į klau- 
siamą pulkininko Everesto žvilgsnį. 

— O kiek jis tęsiasi iš rytų į vakarus? 

— Keturiasdešimt penkias mylias. 

— O iš pietų į šiaurę? 

— Apytikriai dešimt mylių. 

— Kaipgi mes prasibrausime per šią tankią medžių masę? 

— Kiaurai mes jo nepereisime, — atsakė Mokumas. - Ten nėra 
nė vieno tako. Turime tik vienintelę išeitį: apeiti mišką arba iš 
rytų, arba iš vakarų pusės. 

Abu ekspedicijos viršininkai, išgirdę tvirtą bušmėno atsaky- 
mą, ne juokais sutriko. Visiškai aišku, kad tokiame miške, augan- 
čiame absoliučiai lygioje vietovėje, nebuvo galima pastatyti vi- 
zavimo stulpų. O apeiti jį, tai yra nutolti dvidešimt ar dvidešimt 
penkias mylias į vieną ar kitą pusę nuo dienovidinio, reiškė, kad 
reikės labai padidinti trianguliacijos darbų apimtį ir galbūt pridė- 
ti bent tuziną trikampių. 

Taigi nauja natūrali kliūtis iškilo prieš ekspediciją. Todėl, kai 
tiktai puikiojo miško prieglobstyje per pusę mylios nuo jo pa- 
kraščio buvo įrengta stovykla, astronomai susirinko pasitarti ir 
priimti nutarimą. Mokslininkai net nesvarstė, kaip būtų galima 
vykdyti trianguliaciją braunantis į milžinišką miško masyvą. Li- 
ko tik pasiūlymas apeiti girią arba iš dešinės, arba iš kairės, - mat 
nutolti ir į vieną, ir į kitą pusę reikėjo beveik vienodai, nes dieno- 
vidinis kirto mišką per vidurį. 

Anglų-rusų komisijos nariai sutarė, kad šį neįveikiamą barje- 
rą nori nenori teks apeiti. Neturėjo reikšmės — iš rytų ar iš vakarų. 
Bet atsitiko taip, kad šis visai nereikšmingas klausimas sukėlė 
audringą pulkininko Everesto ir Matvejaus Strukso ginčą. Abu 
varžovai vėl atgaivino ankstesnį priešiškumą, todėl netrukus ma- 
žareikšmis ginčas virto rimtu susikirtimu. Veltui jų kolegos mė- 
gino įsikišti. Abu vadovai nenorėjo nieko girdėti. Vienas iš jų — 
anglas — siūlė dešiniąją pusę, nes iš čia ekspedicija pasiektų marš- 
rutą, kuriuo Deividas Livingstonas pirmosios savo kelionės metu 
keliavo prie Zambezės slenksčių, ir tai, šiaip ar taip, turėjo rimtą 
pagrindą, nes šie kraštai, žinomesni ir labiau lankomi, galėjo teikti 
tam tikrą pranašumą. O rusas astronomas reikalavo pasirinkti kai- 

riąją pusę, matyt, vien dėl to, kad pasipriešintų pulkininkui. Jeigu 
anglas būtų pasirinkęs kairiąją pusę, rusas tada stotų už dešiniąją. 

Ginčas tiek įkaito, kad vieną akimirką kilo pavojus, jog skils 
pati mokslinė komisija. O tai reiškė, kad nutrūkusieji darbai bus 
tęsiami dviem atskiromis trikampių serijomis. Michailas Cornas 
ir Viljamas Emeris, seras Džonas Murėjus ir Nikolajus Palande- 
ris, matydami, kad nieko negali padaryti, išėjo iš pono ir 
paliko abu vadovus akis į akį. 

Praėjo diena, tačiau ji nesuartino dviejų priešingų nuomonių. 

Dar kitą dieną, rugpjūčio dvyliktąją, seras Džonas, nujausda- 
mas, kad abu užsispyrėliai dar negreitai susitars, susirado bušmė- 
ną ir pasiūlė paklajoti po apylinkes. Galbūt per tą laiką abu astro- 
nomai pagaliau pajėgs susitarti. Šiaip ar taip, truputį prasivėdinti 
nepakenks. Mokumas kaip visada buvo pasirengęs, todėl švilpte- 
lėjo savo šuniui Topui, ir medžiotojai netrukus nutolo nuo sto- 
vyklos kelias mylias, tai kalbėdami apie kelią, tai dairydamiesi 
žvėrių. 

— Manau, - tarė bušmėnas, — mes ilgam pastatėme stovyklą 
Rovumo miško pakraštyje. Abu mūsų vadovai nesirengia vienas 
kitam nusileisti. Tegu leidžia jūsų malonybė man padaryti vieną 
palyginimą - vienas tempia į dešinę, kitas į kairę kaip tie jaučiai, 
kai nenori sykiu eiti, dėl to vežimas ir nepajuda iš vietos. 

— Tai tikrai apmaudi aplinkybė, — atsakė seras Džonas Murė- 
jus, - todėl labai bijau, kad šis jų užsispyrimas nesibaigtų visišku 
išsiskyrimu. Jeigu ginčas neliestų mokslo interesų, tai abiejų ast- 
ronomų varžytinės man mažiausiai rūpėtų, narsusis Mokumai. 
Laukinių žvėrių turtinguose Afrikos miškuose aš turiu ką veikti, 
todėl kol-abu varžovai susitaikys, klajosiu po medžioklės plotus 
su šautuvu rankose. 

— Bet ar jūsų malonybė galvoja, jog jie gali susitarti šiuo klau- 
simu? Aš tai tuo bemaž netikiu, todėl, kaip jau sakiau, mūsų poil- 
sis gali būti itin ilgas. 

— Aš irgi to paties bijau, Mokumai, - atsakė seras Džonas. — 
Abu mūsų vadovai kivirčijasi dėl menko, antraeilio klausimo, ku- 

rio neįmanoma moksliškai išspręsti. Jie abu yra ir teisūs, ir netei- 
sūs. Pulkininkas Everestas kategoriškai pareiškė, kad nenusileis. 
Matvejus Struksas prisiekė, kad priešinsis pulkininko pretenzi- 
joms, taigi abu šie mokslo vyrai, kurie neabejodami paklustų 
moksliniam argumentui, niekada nesutiks nusileisti, kai susidūrė 
jų savimeilės. Iš tikrųjų apmaudu, kad dienovidinis eina per patį 
šio miško vidurį ir trukdo mums tęsti darbą. 

— Po velnių mišką, — atsakė bušmėnas, — kai kalbama apie 
tokias operacijas! Bet štai ko noriu paklausti: kas per idėja šovė į 
galvą mokslininkams — išmatuoti žemės ilgį ir plotį? Ką jie gaus, 
kai štai šitaip apskaičiuos ją pėdomis ir coliais? Kai dėl manęs, 
jūsų malonybe, tai aš nenoriu nieko Žinoti apie tokius dalykus! 
Aš mielai laikyčiau žemę esant milžinišką ir begalinę, man sma- 
gu joje gyventi, todėl galvoju, jog žinoti jos tikslius išmatavimus 
— tai ją sumenkinti! Ne, sere Džonai, kad ir šimtą metų gyven- 
čiau, aš vis tiek niekada nepripažinsiu, jog šios jūsų užmačios 
duoda kokios nors naudos! | 

Seras Džonas negalėjo sulaikyti šypsenos. Šią temą juodu daž- 
nai gvildendavo, ir Mokumas, naivus gamtos vaikas, laisvas miš- 
kų ir laukų klajūnas, drąsus laukinių žvėrių gainiotojas, visiškai 
nepajėgė suvokti trianguliacijos mokslinės naudos. Kai kada se- 
ras Džonas mėgindavo jį įtikinti, tačiau atsakydamas bušmėnas 
pateikdavo argumentų, paremtų grynai gamtos filosofija ir išsa- 
kytų laukinio lūpomis taip įtaigiai, jog Džonas Murėjus - pusiau 
mokslininkas, pusiau medžiotojas — galėjo tik žavėtis jo proto 
buklumu. (Buklus - gudrus, gabus.) 

Šitaip šnekučiuodamiesi, seras Džonas ir Mokumas toli gražu 
nepraleido pro akis smulkaus lygumų laimikio — kalnų kiškių, 
giosciures, naujos graužikų atmainos, pavadintos graphycerus ele- 
gans, kelių kirlikų, veriamai rėkaujančių, ir putpelių jauniklių ru- 
domis, geltonomis ir juodomis plunksnomis būrelių. 

Bušmėnas šaudė mažai. Atrodė, jis mąstė apie dviejų astrono- 
mų varžybas, kurios neišvengiamai turėjo sutrukdyti ir pakenkti 
ekspedicijai. Incidentas „„miško klausimu" jį slėgė kur kas labiau 

negu patį serą Džoną. Gausus ir įvairus medžioklės grobis ne- 
traukė bušmėno dėmesio, o tai jau rimtas simptomas, jog kažkas 
negerai. 

Ir iš tikrųjų bušmėno galvoje sukrebždėjo viena, iš pradžių 
neaiški idėja, bet palengva ji ėmė įgauti vis ryškesnius kontūrus. 
Seras Džonas girdėjo, kaip bušmėnas kalbėjosi pats su savimi, 
davė sau klausimus ir pats sau atsakinėjo. Matė, kaip, nuleidęs 
šautuvą ir nekreipdamas dėmesio į avansą, kurį jam davė plunks- 
nuoti ir keturkojai gyvūnai, medžiotojas sustodavo ir tarsi susting- 
davo, įsigilinęs pats į save lygiai taip pat, kaip ir Nikolajus Palan- 
deris, ieškodamas logaritmų klaidos. Tačiau seras Džonas pagar- 
biai žiūrėjo į bušmėno protinę veiklą ir toli gražu netroško ati- 
traukti savo palydovo nuo tokio svarbaus užsiėmimo. 

Du ar tris sykius per dieną Mokumas buvo prijojęs prie sero 
Džono ir vis klausė: 

— Vadinasi, jūsų malonybė galvoja, kad pulkininkas Everestas 
ir Matvejus Struksas taip ir nesugebės susitarti? 

Į šį klausimą seras Džonas atsakė vienodai, kad jam atrodą, 
jog vargu ar jie sutiksią susitarti ir kad reikią laukti skilimo tarp 
anglų ir rusų. 

Vakare, kai jie jau buvo tik už kelių mylių nuo stovyklos, Mo- 
kumas paskutinį sykį uždavė šį klausimą ir gavo tą patį atsaky- 
mą. Bet dabar jis pridūrė: 

— Ką gi, tegu jūsų malonybė nusiramina, aš radau būdą, kaip 
patenkinti mūsų mokslininkus ir, kas be ko, abu! 

— Ar teisybė, garbusis medžiotojau? — paklausė nustebęs seras 
Džonas. 

— Taip, aš jums tą sakau, sere Džonai! Dar iki rytoj ryto pulki- 
ninkas Everestas ir ponas Struksas nebeturės preteksto ginčytis, 
jeigu vėjas bus palankus. 

— Ką tuo norite pasakyti, Mokumai? 

— Aš Žinau ką, sere Džonai. 

— Na, tai nedelskite, Mokumai! Jūs padarysite didelę paslaugą 
Europos mokslui, o jūsų vardas bus įrašytas į mokslo analus! (Ana- 

lai - metraštis, garbingų įvykių ir asmenų rinkinys.) 

— Tai pernelyg didelė man garbė, sere Džonai, — atsakė buš- 
mėnas ir, tikriausiai apmąstydamas savo planą, daugiau nebeišta- 
rė nė žodžio. 

Seras Džonas nepradėjo reikalauti, kad bušmėnas atskleistų 
savo planą, nors niekaip negalėjo suprasti, kaip jo kompanionas 
rengiasi sutaikyti du užsispyrėlius, kurie šitaip nevykusiai trukdo 
tęsti darbus. 

Medžiotojai grįžo į stovyklą apie penktą valandą vakaro. Pa- 
dėtis čia tebebuvo nepasikeitusi, beje, anglų ir rusų ginčas dar 
paaštrėjo. Michailo Corno ir Viljamo Emerio keli mėginimai su- 
artinti pozicijas jokių rezultatų nedavė. Asmeniniai įžeidinėjimai, 
kuriais vienas kitą apibėrė abu priešininkai, apmaudūs išpuoliai, 
kuriais ir vienas, ir kitas mokslininkas stengėsi kuo skaudžiau 
įgelti, dar labiau nutolino susitaikymo galimybę. Ekspedicijos da- 
lyviai pradėjo baimintis, kad šis ginčas nesibaigtų dvikova. Trian- 
guliacijos likimas kėlė didelių abejonių, ekspedicijos skilimas į 
dvi dalis regėjosi neišvengiamas, o tokia perspektyva vertė krims- 
tis abu jaunuolius, ypač susibičiuliavusius šios kelionės metu. 

Seras Džonas suprato, kas darosi jų širdyse, tačiau, nenorėda- 
mas bergždžiai žadinti jaunuolių vilčių, nieko neužsiminė apie 
paslaptingus bušmėno žodžius. O pastarasis visą vakarą elgėsi 
kaip visada ir darė tai, ką buvo įpratęs, — apėjo stovyklą tikrinda- 
mas, ar teisingai sustatyti vežimai, ar viskas savo vietoje, žodžiu, 
rūpinosi karavano saugumu. 

Seras Džonas het nusprendė, jog medžiotojas pamiršo savo 
pažadą. Prieš eidamas miegoti, jis panoro šiek tiek apčiuopti, kaip 
pulkininkas Everestas žiūri į rusų astronomą. Jausdamasis esąs 
visiškai teisus ir tvirtai laikydamasis savo nuomonės, pulkinin- 
kas pareiškė, kad tuo atveju, jeigu Matvejus Struksas nenusileis, 
anglai ir rusai išsiskirs, nes, manding, ,„esama dalykų, kurių ne- 
galima pakęsti net iš kolegų". Tai išgirdęs seras Džonas Murėjus 
labai sunerimo ir nuėjo miegoti; kadangi per dieną buvo baisiai 
pavargęs bejodinėdamas ir bemedžiodamas, bemat užmigo. 


144 


Apie vienuoliktą valandą vakaro jis ūmai nubudo. Jį pažadino 
čiabuviai, kurie neįprastai susijaudinę bėgiojo pirmyn ir atgal po 
stovyklą. Seras Džonas tuoj pat pašoko ir pastebėjo, kad visi jo 
bičiuliai jau seniai ant kojų. 

Jis išvydo liepsnojantį mišką. 

Koks tai buvo reginys! Nakties tamsoje juodo dangaus fone 
ugnies uždanga, regėjosi, kyla iki pat debesų. Akimirksniu gais- 
ras išplito net per kelias mylias. 

Seras Džonas pažvelgė į Mokumą, kuris nejudėdamas stovėjo 
netoliese. Mokumas jam atsakė žvilgsniu. Seras Džonas bemat 
viską suprato: kelią mokslininkams per šį daugiaamžį mišką pra- 
skins ugnis. 

Iš pietų pusės pūtęs vėjas padėjo vykdyti bušmėno sumany- 
mą. Oras ten plūdo lyg varomas ventiliatoriaus ir plėtė gaisrą, 
teikdamas deguonį šiam gigantiškam laužui. Jis kėlė liepsnas, nešė 
nuodėgulius, degančias šakas, įkaitusias anglis ir barstė juos to- 
liau į tankumynus, kurie beregint virto naujais gaisro Židiniais. 
Ugnies plotas didėjo, vis labiau plėsdamasis į gilumą. Stiprus karš- 
tis net pasiekė stovyklą. Sausi medžiai, raitydamiesi po pajuodu- 
sia lapija, garsiai traškėjo. Kartais tarp ugnies liežuvių pasigirs- 
davo kurtinantys pokštelėjimai, ir tą pačią akimirką iškildavo ug- 
nies stulpas. Tai buvo spygliuočiai, liepsnoję tarsi milžiniški deg- 
lai. Kitur girdėjosi tikras šaudymas, tarsi kas pliektų iš muškietų, 
dar kitur treškėjimas arba garsūs pyškėjimai, - tai priklausė nuo 
medžių veislių; pasiekė ausis ir sprogimų, panašių į bombų, gar- 
sai, kuriuos skleidė seni „geležinių medžių" kamienai. Gigantiš- 
ka pašvaistė nušvietė dangų. Ryškiai raudoni debesys, atrodė, ir- 
gi buvo pasirengę suliepsnoti, jeigu gaisras pasiektų aukštybes. 
Kibirkščių spiečiai, kildami kartu su tankių dūmų kamuoliais, nu- 
klojo juodą dangaus skliautą. 

Ir štai iš visų gaisro apimto miško pusių pasigirdo kaukimas, 
riaumojimas ir mykimas. Šmėkščiojo gyvūnų šešėliai, išsigandu- 
sios kaimenės blaškėsi į visas šalis, prieš akis iškildavo didžiuliai 
tamsūs siluetai, kuriuos iš bendros dumiančiųjų masės išskirdavo 

kraupus riaumojimas. Neaprašomas siaubas varė visus šiuos bui- 
volus, hienas, liūtus, dramblius, ginė iš čia į tamsų tolį. 

Gaisras liepsnojo visą naktį, visą kitą dieną ir dar vieną naktį. 
O kai išaušo rugpjūčio keturioliktosios rytas, žvilgsniui atsivėrė 
milžiniška erdvė, kurią praskynė ugnis ir nutiesė keliolikos my- 
lių kelią į miško gilumą. Kelias pagal dienovidinį dabar buvo 
atviras, o trianguliacijos lemtį šį sykį gana rizikingu būdu nulė- 
mė medžiotojas Mokumas. 


146 


Keturioliktasis skyrius 
Karo paskelbimas 


Astronomai atnaujino darbus tą pačią dieną, nes dingo ginčo 
pretekstas. Pulkininkas Everestas ir Matvejus Struksas neatleido 
vienas kitam, tačiau vis dėlto kartu ėmėsi tęsti geodezines ope- 
racijas. 

Kairėje plačios proskynos, kurią išdegino gaisras, pusėje be- 
veik už penkių mylių kilo gerai matoma aukštuma. Jos aukščiau- 
sią tašką buvo galima padaryti vizyru ir naujo trikampio viršūne. 
Taigi kampą, kurį ji sudarė su paskutiniu buvusiu orientyru, moks- 
lininkai nedelsdami išmatavo; kitą dieną visas karavanas patrau- 
kė pirmyn per išdegusį mišką. 

Prieš ekspediciją atsivėrė kelias, ištisai nuklotas nuodėguliais. 
Žemė dar tebealsavo karščiu; tai šen, tai ten dar rūko kelmai, rai- 
tėsi šnypščiančios garų sruogos. Daugelyje vietų gulėjo apanglė- 
ję Žvėrių lavonai; juos gaisras užklupo savose slėptuvėse, todėl 
jie nespėjo pabėgti nuo įsisiautėjusios ugnies. Vienur kitur ky- 
lantys juodi dūmai rodė, jog atskiri gaisro židiniai dar teberuse- 
no. Atrodė, gaisras dar galutinai neužgeso, todėl įpūstas vėjo, ku- 
ris gali vėl sustiprėti, bemat vėl suliepsnos ir galų gale sunaikins 
visą mišką. 

Todėl mokslinė komisija ragino greičiau judėti pirmyn. Su- 
spaustas ugnies žiedo, karavanas neišvengiamai žūtų. Niekas ne- 
prieštaravo, kad jis sparčiau paliktų gaisravietę, kurios pakraš- 

dvigubinti vežimų varovų skaičių, todėl jau vidurdienį būrys-pa- 
siekė teodolitu užfiksuotos kalvos papėdę, kur ir įkūrė stovyklą. 
Šios kalvos viršūnėje gulėjo daugybė akmenų; atrodė, juos čia 
sukrovė žmogaus ranka. Iš tiesų tai buvo dolmenas - druidų ak- 
menų krūsnis, kuri būtų nustebinusi archeologą, ją čia išvydusį. 
(Dolmenas - bronzos ir ankstyvojo geležies amžiaus /IV tūkstant- 
mečio pabaiga-I tūkstantmečio pradžia pr. Kr./ laidojimo stati- 
nys - vertikaliai sustatyti stambūs akmenys ar akmens plokštės, 
iš viršaus apdengti horizontaliomis plokštėmis. Druidai — sen. 
Galijos, Britanijos ir Airijos keltų dvasininkai. Archeologas — 
mokslininkas, tiriantis materialinės kultūros liekanas.) Aukštas 
kūgio pavidalo stulpas iš smiltainio kilo virš didžiulių akmenų 
sangrūdos, savotiškai užbaigdamas šį pirmykštį paminklą, galbūt 
buvusį afrikiečių altoriumi. (Altorius - čia: paminklinis akmuo, 
aukuras.) 

Abu jaunieji astronomai ir seras Džonas Murėjus panoro iš 
arčiau apžiūrėti šį keistą statinį. Jie užlipo kalvos šlaitu iki pat 
viršūnės. Smalsuolius lydėjo bušmėnas. Mokslininkams dar bu- 
vo likę ne daugiau kaip dvidešimt žingsnių iki dolmeno, kai stai- 
ga ir už vieno akmens kyštelėjo galvą žmogus, kuris bemat nulė- 
kė žemyn, taip sakant, šliauždamas minkšta vieta, ir skubiai din- 
go tankumyne, kurio pasigailėjo ugnis. 

Bušmėnas tą Žmogų matė gal tik sekundę, bet ir tiek laiko jam 
pakako, kad jį pažintų. 

— Makololas! — sušuko jis ir puolė įkandin bėglio. 

Pagautas medžiotojiško instinkto, seras Džonas Murėjus nu- 
skubėjo paskui savo bičiulį. Tačiau čiabuvis, pasiekęs mišką, dingo 
be pėdsakų. Ir joks, net pats vikriausias persekiotojas negalėtų jo 
pavyti miške, kur jis iš vaikystės pažįsta vos ne kiekvieną medį. 

Pulkininkas Everestas, kai tik jam buvo pranešta apie šį įvykį, 
pasišaukė bušmėną ir nuodugniai jį išklausinėjo. Kas buvo tas 
čiabuvis? Ką jis veikė netoli nuo stovyklos? Ir kodėl medžiotojas 
Ji persekiojo? 

— Tai makololas, pulkininke, - atsakė Mokumas, - išeivis iš 

šiaurės genčių, kurios dažnai atklysta prie Zambezės intakų. Tai 
ne tik bušmėnų priešas, bet ir plėšikas, pavojingas bet kuriam 
keliautojui, išdrįsusiam brautis į Pietų Afrikos centrą. Šis vyriš- 
kis mus sekė, todėl mes, galimas dalykas, kada nors pasigailėsi- 
me, kad nesugebėjome jo sučiupti. 

— Bet, bušmėne, - paprieštaravo pulkininkas Everestas, - ko 
mums bijoti kažkokios plėšikų gaujos? Nejaugi mūsų per mažai, 
kad galėtume rimtai pasipriešinti? 

— Kol kas pakanka, - atsakė bušmėnas, — bet jeigu šis makolo- 
las yra šnipas, kas man nekelia jokių abejonių, tai netrukus mums 
teks susidurti su keliais šimtais plėšikų; kai jie čia atsiras, aš net 
sudilusio skatiko nebeduosiu už jūsų trikampius. 

Pulkininką Everestą šis susitikimas privertė stipriai sunerim- 
ti. Jis žinojo, jog bušmėnas ne toks žmogus, kad padidintų pavo- 
jų, ir jog verta įsiklausyti į jo žodžius. Nežinomojo čiabuvio keti- 
nimai buvo aiškiai įtartini. Netikėtas šio žmogaus pasirodymas ir 
skubus dingimas neabejotinai rodė, jog jis buvo užkluptas sekant 
ekspediciją. Taigi dabar tapo akivaizdu, kad apie anglų-rusų eks- 
pediciją žino šiaurės gentys, todėl mokslininkai nutarė labai aky- 
lai žvalgyti karavano kelius. 

Trianguliacijos darbai tęsėsi. Rugpjūčio septynioliktąją buvo 
išmatuotas trečiasis dienovidinio laipsnis. Pradedant nuo bazės pie- 
čiausio taško, astronomai jau išmatavo dvidešimt du trikampius. 

Sutikrinę su žemėlapiu, mokslininkai nustatė, kad už šimto 
mylių į šiaurės rytus nuo dienovidinio yra Kolobengo gyvenvie- 
tė. Susirinkę pasitarti, jie nusprendė bent kelioms dienoms apsi- 
stoti šiame kaime, kuriame galėtų pailsėti ir galbūt gauti kokių 
nors žinių iš Europos. Praėjo beveik šeši mėnesiai, kai karavanas 
paliko Oranžinės upės krantus ir, pasimetęs Pietų Afrikos platy- 
bėse, visiškai prarado ryšį su civilizuotu pasauliu. Kolobenge, 
gana didelėje gyvenvietėje ir pagrindinėje misionierių rezidenci- 
joje, jie vylėsi vėl užmegzti ryšį su Europa, taip pat papildyti 
maisto atsargas. (Rezidencija — svarbaus asmens gyvenimo ir 
darbo vieta.) 


150 


Milžinišką akmenį, užfiksuotą kaip vizavimo tašką paskuti- 
nio stebėjimo metu, mokslininkai pasirinko geodezinių darbų pir- 
mosios dalies galutiniu punktu. Nuo šios užfiksuotos gairės jie 
numatė toliau tęsti darbus. Jos plūtumą nustatė labai kruopščiai. 
Įsitikinęs, kad išmatuota teisingai, pulkininkas Everestas davė 
ženklą toliau keliauti, ir karavanas pasuko į Kolobengą. 

Į šį kaimą europiečiai atvyko rugpjūčio dvidešimt antrąją, ke- 
lionėje nepatyrę jokių nuotykių. Kolobengas pasirodė esąs viso 
labo tik saujelė čiabuvių lūšnų, virš kurių kilo misionierių na- 
mas. Šis kaimas, kai kuriuose žemėlapiuose nurodytas kaip Litu- 
baruba, anksčiau vadintas Lepelote. Kaip tik čia 1843 metais dak- 
taras Deividas Livingstonas buvo apsistojęs keliems mėnesiams 
ir neblogai susipažino su bečuanų papročiais. 

Misionieriai su dideliu džiaugsmu priėmė mokslinės komisi- 
jos narius. Jie jau čia praleido nemažai metų. Jiems pasisekė dar 
regėti Livingstono namą tokį, koks jis buvo, kai jame apsilankė 
medžiotojas Boldvinas, tai yra sugriautą ir nusiaubtą, nes jo ne- 
pasigailėjo būrai, kai 1852 metais čia buvo įsiveržę. 

Kai tiktai astronomai įsikūrė šventųjų tėvų name, jie tuoj pat 
ėmė klausinėti, kokios žinios iš Europos, tačiau misionieriai ne- 
galėjo patenkinti jų smalsumo. Joks paštas per šešis mėnesius 
neatėjo į misiją. Tiesa, po kelių dienų jie laukė čiabuvio, prista- 
tančio laikraščius ir telegramas, kadangi Žinojo, jog prieš kelias 
savaites laivas pasirodė prie Aukštutinės Zambezės krantų. Mi- 
sionieriai šio kurjerio laukė ne vėliau kaip po savaitės. Kaip tik 
tiek laiko astronomai rengėsi skirti poilsiui; visas septynias die- 
nas jie praleido, kaip sakoma, „nepajudindami nė piršto“, o Ni- 
kolajus Palanderis jas panaudojo, kad dar sykį peržiūrėtų savo 
skaičiavimus. Nepakeitė savo įpročių ir atsiskyrėlis Matvejus 
Struksas, laikęsis nuošalyje nuo anglų kolegų, o Viljamas Emeris 
ir Michailas Cornas, kaip visada mėgę vienas kito draugiją, leido 
laiką klajodami po Kolobengo apylinkes. 

Rugpjūčio trisdešimtąją ilgai lauktas žygūnas pagaliau atvy- 
ko. Jis buvo kilęs iš Kilmianos — miesto, įsikūrusio Zambezės 

žiotyse. Prekybinis laivas iš Moriso salos, prekiavęs gumiarabi- 
ku (tropinių akacijų sakai) ir dramblio kaulu, pirmomis liepos 
dienomis prisišvartavo rytų pakrantėje; jis atgabeno ir paštą, kurį 
čiabuvis pristatė Kolobengo misionieriams. Taigi tas paštas buvo 
jau dviejų mėnesių senumo, nes žygūnas sugaišo ne mažiau kaip 
keturias savaites, kol atplaukė į Zambezės aukštupį. 

Vos tik atvyko pašto žygūnas, misijos vadovas perdavė pulki- 
ninkui Everestui Europos laikraščių ryšulį. Ekspedicijos nariai 
susirinko erdvioje misijos patalpoje, ir pulkininkas Everestas, at- 
rišęs laikraščių paką, išėmė 1854 metų gegužės tryliktosios Daily 
News numerį, kad perskaitytų jį kolegoms. Bet vos tik jis perbė- 
go akimis pirmojo straipsnio antraštę, kai jo veidas pasikeitė, an- 
takiai pakilo, o laikraštis ėmė virpėti jo rankose. Po kelių sekun- 
džių pulkininkas Everestas sugebėjo susitvarkyti ir atgauti savo 
įprastą ramumą. 

Čia pašoko Džonas Murėjus ir, kreipdamasis į į pulkininką Eve- 
restą, paklausė: 

— Ką tokio perskaitėte laikraštyje? 

— Rimtos naujienos, ponai, — atsakė pulkininkas Everestas, — 
labai rimtos naujienos, tuoj pat jas jums pranešiu! 

Pulkininkas vis dar laikė rankoje Daily News numerį. Kole- 
gos, įsmeigę į jį akis, niekaip negalėjo suprasti vadovo elgesio, 
tačiau kantriai laukė, kada jis prabils. 

Pulkininkas pakilo iš vietos. Didelei visų nuostabai, o ypač to, 
prie kurio jis pasuko, priėjo prie Matvejaus Strukso. 

— Prieš pranešdamas naujienas, paskelbtas šiame laikraštyje, 
pone Struksai, norėčiau jums kai ką pasakyti. 

— Aš jūsų klausau, — atsakė rusų astronomas. 

— Iki šio laiko, pone Struksai, mudu skyrė konkurencija, beje, 
daugiau asmeninio negu mokslinio pobūdžio, dėl jos mums buvo 
sunku bendradarbiauti dirbant darbą, kurio ėmėmės vedini bendrų 
interesų. Manau, šitaip susiklosčiusią reikalų padėtį reikėtų išim- 
tinai priskirti tai aplinkybei, jog mudu abu buvome paskirti vado- 
vauti ekspedicijai. Minėta padėtis suformavo nuolatinį mudviejų 

antagonizmą. (Antagonizmas — nesutaikomas prieštaravimas. ) Esu 
giliai įsitikinęs, kad bet kuriam Žygiui ir sumanymui turi vado- 
vauti tik vienas žmogus. Ar jūs irgi taip manote? 

Matvejus Struksas sutikdamas linktelėjo galvą. 

— Pone Struksai, - tęsė pulkininkas, - dėl naujų aplinkybių ši 
situacija, nelengva mums abiems, greitai pasikeis. Bet pirmiau 
leiskite jums pasakyti, pone Struksai, kad aš jums jaučiu giliau- 
sią pagarbą, kurią jūs be abejonių nusipelnėte, užimdamas aukštą 
vietą mokslo pasaulyje. Taigi prašau jus patikėti, kad aš apgailes- 
tauju dėl viso to, kas tarp mudviejų buvo. 

Šiuos žodžius pulkininkas Everestas ištarė labai oriai ir net 
kažkaip pabrėžtinai išdidžiai. Niekas nepajuto nusižeminimo jo 
savanoriškame prisipažinime, pareikštame šitokiu kilniu būdu. 
Tačiau nei Matvejus Struksas, nei jo kolegos negalėjo suprasti, 
kur lenkia pulkininkas Everestas. Rusų astronomas buvo mažiau 
linkęs pamiršti asmeninę antipatiją, tačiau vis dėlto nuslopino sa- 
vo priešiškumą ir atsakė šiais žodžiais: 

— Pulkininke, aš kaip ir jūs manau, kad mudviejų konkurenci- 
ja, kurios šaltinio nenoriu dabar ieškoti, nė jokiu būdu neturi pa- 
veikti mokslinio darbo, kuris mudviem pavestas dirbti. Aš irgi 
jaučiu jums pagarbą, kurią pelno jūsų talentai, ir kiek tai nuo ma- 
nęs priklausys, stengsiuosi, kad ateityje mano asmeninės skriau- 
dos netrukdytų mudviejų santykiams. Bet jūs kažką paminėjote 
apie mūsų bendros padėties pasikeitimą. Aš nesuprantu... 

— Tuoj viską suprasite, pone Struksai, — atsakė pulkininkas 
Everestas tonu, kuriame nuskambėjo liūdnos gaidelės. - Bet pir- 
miau duokite man savo ranką. 

- Štai ji, - atsakė Matvejus Struksas, sugebėjęs nuslopinti vos 
pastebimą abejonę. 

Du astronomai paspaudė vienas kitam ranką, nebepridūrę dau- 
giau nė žodžio. 

— Pagaliau! — sušuko seras Džonas Murėjus. - Štai jūs ir vėl 
bičiuliai! 

— Ne, sere Džonai! — atsakė pulkininkas Everestas, paleidę 

rusų astronomo ranką. — Nuo dabar — mes priešai! Priešai, ku- 
riuos skiria ištisa praraja! Priešai, kurie nebeturi teisės daugiau 
susitikti vienas su kitu netgi mokslo srityje! 

Paskui, atsigręžęs į savo kolegas, jis pridūrė: 

— Ponai, tarp Anglijos ir Rusijos paskelbtas karas. Štai angliški, 
rusiški ir prancūziški laikraščiai, kurie kalba apie jo paskelbimą! 

(Autorius suklydo. 152 puslapyje sakoma, kad rugpjūčio 30 d. 
keliautojai, apsistojusieji prie Zambezės upės, sulaukė 1854 me- 
tų gegužės 13 d. angliškų laikraščių, iš kurių sužinojo apie prasi- 
dėjusį karą tarp Rusijos ir Anglijos bei Prancūzijos, karą, kuris 
privertė labai griežtai nutraukti abiejų besivaidijančių pusių san- 
tykius. Dar nuostabiau tai, jog keliaudami per Pietų Afrikos pla- 
tybes ekspedicijos nariai iki rugpjūčio nežinojo apie šį karą, pra- 
sidėjusį vasario 21 dieną. Skaitytoją stebina ir autoriaus teigi- 
nys, jog būtent iš šio laikraščio, datuoto gegužės 13 d., astrono- 
mai sužino, kad kaunamasi dėl Sevastopolio, prie kurio mūšiai 
prasidėjo rugsėjo 26 d. Tai dar vienas pavyzdys, kad autorius 
nesilaiko istorinės chronologijos.) 

Pastarieji pulkininko Everesto žodžiai padarė sprogusios bom- 
bos įspūdį. Anglai ir rusai, kurie labiau negu kiti jaučia tautinį 
orumą, staiga pašoko. Pakako vienintelių žodžių — „Paskelbtas 
karas!" Nuo šios akimirkos jie jau nebebuvo draugai, kolegos, 
mokslininkai, kurie sujungė jėgas dirbti mokslo labui, ne, tai jau 
buvo priešai, smaigstę vieni kitus Žvilgsniais, — štai kaip valdo 
Žmonių širdis vienos tautos priešiškumas kitai! Kažkaip instink- 
tyviai šie europiečiai atšlijo vieni nuo kitų. Nikolajus Palanderis, 
ir tas pasidavė bendrai nuotaikai. 

Tiktai Viljamas Emeris ir Michailas Cornas dar žvelgė vienas 
į kitą greičiau liūdnai negu priešiškai, apgailestaudami dėl to, kad 
nespėjo paskutinį sykį paspausti vienas kitam rankos dar prieš 
pulkininkui Everestui paskelbiant baisiąją Žinią. 

Niekas nepratarė nė žodžio. Vieni kitiems nusilenkę, rusai ir 
anglai išsiskyrė. 

Šitaip rusų ir anglų astronomai sužinojo apie 1854 metais pra- 

sidėjusį karą. Anglai kartu su prancūzais ir turkais mėgino paimti 
Sevastopolį. Rytų klausimą valstybės sprendė patrankų šūviais 
Juodojoje jūroje. 

Tačiau ekspedicijos skilimas į dvi dalis neturėjo nutraukti ge- 
odezinių matavimų. Tai suprato visi jos nariai ir dėl savo šalies 
interesų norėjo tęsti pradėtą operaciją. Dabar bus matuojami du 
skirtingi dienovidiniai. Matvejus Struksas ir pulkininkas Everes- 
tas specialiai susitikę apsvarstė visas naujojo etapo darbų deta- 
les. Taip jau buvo lemta, kad rusai jį pradėjo toliau matuodami 
pasirinktąjį dienovidinį. Anglai turėjo pasirinkti už šešiasdešimt 
aštuoniasdešimt mylių į vakarus kitą lanką, kurį jie sujungs su 
pirmąja pagalbinių trikampių serija; vėliau jie tęs savo triangu- 
liaciją iki dvidešimtosios lygiagretės. 

Abu mokslininkai suderino visus klausimus; reikia pasakyti, 
nekilo jokių sunkumų. Jų asmeninė konkurencija užgeso prieš 
didelį tautų susipriešinimą. Matvejus Struksas ir pulkininkas Eve- 
restas neištarė vienas kitam nė vieno aštresnio žodžio ir laikėsi 
nepriekaištingai mandagiai. 

Kai dėl karavano, tas jį nutarė padalyti į du būrius, kurių kiek- 
vienas turės savo prietaisus ir instrumentus. Čia likimas lėmė ru- 
sams gauti savaeigę barką, kurios tikrai neįmanoma buvo padaly- 
ti. Šeši anglai jūreiviai, sudarę pusę „Karalienės ir Caro" laivo 
įgulos, žinia, prisidėjo prie savo vadovybės; jeigu savaeigė barka 
atiteko rusams, tai guminė valtis, visiškai tinkanti įveikti papras- 
tiems vandens srautams, atsidūrė anglų rankose. 

Mokumas, labai prisirišęs prie anglų ir ypač prie sero Džono, 
ir toliau liko vadovauti anglų karavanui. Rusų karavanui vado- 
vauti buvo paskirtas foreloperis, irgi labai patyręs ir nusimanan- 
tis žmogus. Beje, vežimai buvo padalyti pagal maisto produktų, 
kuriuos jie gabeno, pobūdį. Taigi abiems karavanams turėjo už- 
tekti maisto, nes jo turėjo tikrai pakankamai. O štai čiabuviai, 
anksčiau sudarę vieningą būrį, kuriam vadovavo medžiotojas Mo- 
kumas, pasidalijo į dvi grupes gana sunkiai, visa savo išvaizda 
rodydami, kad jiems tai labai nepatinka. Bendro saugumo atžvil|- 

giu galbūt jie elgėsi teisingai. Bušmėnai matė, kad jie vedami vis 
toliau nuo pažįstamų vietų, nuo ganyklų ir šaltinių, kuriais įprato 
naudotis, į šiaurės kraštus, kur klajoja priešiškos jiems gentys, 
todėl tokiomis aplinkybėmis nevertėjo skaldyti savo jėgų. Bet galų 
gale, skatinami medžiotojo ir foreloperio, jie sutiko padalyti ka- 
ravaną į du būrius, kurie, beje (ir tai buvo stipriausias juos įtiki- 
nęs argumentas), turėjo būti ir veikti palyginti netojį vienas nuo 
kito — tame pačiame rajone. "22 

Kiekviena pusė pasiliko savo instrurggntus ir po vieną rejest- 
rą, į kuriuos iki šiolei rašė matavimų rezultatus. 

Rugpjūčio trisdešimt pirmąją buvusios tarptautinės komisijos 
nariai išsiskyrė. Anglai išvyko pirmieji, turėdami tikslą sujungti 
su paskutiniu orientyru savo naująjį dienovidinį. Jie paliko Kolo- 
bengą aštuntą valandą ryto, padėkoję garbiesiems tėvams už sve- 
tingumą. Jeigu likus kelioms minutėms iki angtų' išvykimo vie- 
nas kuris misionierius būtų užėjęs į Michailo Corno kambarį, tai 
čia būtų išvydęs Viljamą Emerį, spaudžiantį neseniai buvusio bi- 
čiulio ranką, o dabar priešo, — jų didenybių karalienės ir caro 
valia! 


157 


Penkioliktasis skyrius 
Dar vienas laipsnis 


Skilimas įvyko, ir dabar astronomai privalėjo nudirbti kur kas 
didesnius darbus, nes operacijos neturėjo nukentėti. Trys anglai 
pasiryžo dirbti taip pat tiksliai, taip pat kruopščiai matuoti naują 
dienovidinį kaip ir iki šio laiko. Numatė, kad ir pakartotinai tik- 
rins taip pat rūpestingai. Žinia, dabar nebe taip sparčiai judės pir- 
myn, tačiau tautinė savimeilė turėjo padėti dirbant šį ilgą ir sun- 
kų darbą. Prieš tris operatorius dabar iškilo būtinybė triūsti už 
šešis. Vadinasi, ištisai ir nuolatos — tik darbas ir darbas. Blogiau- 
siu atveju Viljamui Emeriui teks pamiršti savo svajones, o serui 
Džonui Murėjui — šautuvą ir laukinius Pietų Afrikos žvėris. 

Nedelsdami parengė naują programą, pagal kurią kiekvienam 
iš trijų astronomų numatė dalį darbų. Seras Džonas ir pulkinin- 
kas prisiėmė zenitinius matavimus ir geodezinius darbus. Vilja- 
mas Emeris pavadavo Nikolajų Palanderį. Bet visi kartu sprendė, 
kur parinkti orientyrus, išdėstyti vizavimo taškus; daugiau nebe- 
reikėjo baimintis, kad staiga atsiras kokių nors nesutarimų ar prieš- 
taravimų. Narsusis Mokumas kaip ir anksčiau liko medžiotoju ir 
karavano vedliu. 

Rugpjūčio trisdešimt pirmąją palikęs Kolobengą, pulkininko 
Everesto karavanas patraukė to dolmeno link, kurį pastarųjų ste- 
bėjimų metu jie buvo pasirinkę vizavimo tašku. Vilkstinei vėl 
teko traukti per gaisro nuniokotą girią, kad pasiektų aukštumą. 
Anglai operacijas atnaujino rugsėjo antrąją, o po šešių dienų, rug- 

sėjo aštuntąją, baigė statyti pagalbinių trikampių seriją, todėl pul- 
kininkas Everestas, pritarus kolegoms, parinko naują dienovidi- 
nio lanką, kurį reikėjo apskaičiuoti iki dvidešimtosios pietų ly- 
giagretės. Naujasis dienovidinis buvo per vieną laipsnį į vakarus 
nuo anksčiau matuoto. Tai dvidešimt trečiasis rytų dienovidinis 
pagal Grinvičą. Naujus matavimus anglai turėjo atlikti ne toliau 
kaip už šešiasdešimties mylių nuo rusų, bet šio atstumo pakako, 
kad jų trikampiai nesusikirstų, kad abi partijos nesusitiktų, kad to 
paties vizavimo taško pasirinkimas nevirstų tarpusavio ginčų pre- 
tekstu. 

Vietovė, kurioje anglai visą rugsėjį triūsė, buvo derlinga, kal- 
vota ir retai gyvenama. Tai padėjo karavanui sparčiau slinkti pir- 
myn. Dangus visą laiką švietė giedras, be debesų ir miglos. Buvo 
lengva stebėti. Tankių miškų pasitaikė retai, nedideli krūmynai 
kaitaliojosi su pievomis, kuriose tai vienur, tai kitur stūksojo aukš- 
tumėlės, labai patogios ir dieną, ir naktį vizavimo taškams įreng- 
ti; dėl to negedo ir instrumentai. Šiame krašte, gausiai apdovano- 
tame visomis gamtos gėrybėmis, gėlės savo aromatais itin viliojo 
vabzdžius, ypač bites, kurios mažai kuo skyrėsi nuo europietiš- 
kųjų; jos nešė ir kaupė uolų plyšiuose arba medžių drevėse baltą 
medų, tąsų ir nuostabaus skonio. Kai kada naktimis stovyklos 
apylinkėse pasirodydavo stambieji gyvūnai — žirafos, įvairių veis- 
lių antilopės, kai kurie plėšrūnai, hienos ir raganosiai, kas be ko, 
ir drambliai. Tačiau seras Džonas neleido sau atsipalaiduoti. Da- 
bar jo ranka manipuliavo astronomo žiūronu, o ne medžiotojo 
karabinu; beje, Mokumas ir keliolika čiabuvių pakankamai pa- 
tiekdavo maisto ekspedicijai. Nesunku įsivaizduoti, kaip imdavo 
tankiau plakti sero Džono širdis, kai išgirsdavo šūvius. Nuo buš- 
mėno rankos krito du ar trys stambūs savanų buivolai, tie bečua- 
nų bokolokolos, užaugantys iki keturių metrų nuo snukio iki uo- 
degos ir iki dviejų nuo kanopų iki gogo, kurių juoda oda tviskėjo 
mėlynai. Šie siaubingi gyvūnai turėjo trumpas ir stiprias galūnes, 
mažas galvas, nuožmias akis, o jų grėsmingose kaktose styrojo 
stori juodi ragai. Jie kaip tik ir buvo šviežiena, paįvairinusi kara- 

vano dalyvių stalą. 

Čiabuviai paruošdavo mėsą taip, kad ji be galo ilgai nesuges- 
tų — vadinamuosius pemikanus, kuriuos dažnai vartoja ir šiaurės 
indėnai. Europiečiai labai susidomėję stebėdavo šią kulinarinę 
operaciją, į kurią iš pradžių žvelgė su tam tikru pasidygėjimu. 
Čiabuviai buivolo mėsą supjaustydavo plonais griežiniais ir džio- 
vindavo saulėje, paskui suvyniodavo į išraugintą odą ir daužyda- 
vo kultuvu tol, kol tie griežiniai nesubyrėdavo į mažus gabalė- 
lius, galiausiai virstančius mėsos miltais. Šiuos miltus supildavo 
į odinius maišus ir vėl gerokai suminkydavo, paskui užpildavo to 
dėdavo sugrūstų kaulų smegenų ir kažkokių uogų, kurios, regis, 
sunkiai dera su mėsa. Paskui visa tai sumaišydavo, sugrūsdavo, 
suspausdavo ir ataušindavo, kol gaudavo kietą lyg akmuo paplotį. 

Štai šitaip čiabuviai ruošė maistą. Mokumas pasiūlė astrono- 
mams paragauti šio mišinio. Europiečiai nusileido medžiotojo, šį 
pemikaną laikiusio nacionaliniu valgiu, raginimui. Pirmuosius kąs- 
nius anglai sunkiai nurijo, bet netrukus, pripratę prie šio afrikie- 
tiško pudingo, labai jį pamėgo. (Pudingas — anglų nacionalinis 
valgis, paruoštas iš smulkiai supjaustytos mėsos, daržovių ir sal- 
dumynų.) Pemikanas iš tikrųjų buvo labai sotus valgis, itin tin- 
kantis patekusiam į nepažįstamą kraštą karavanui, kur galėjo pri- 
stigti šviežio maisto, — tikrai labai maistingo, lengvai gabenamo, 
beveik visiškai negendančio, užimančio nedaug vietos, bet gau- 
siai turinčio naudingų medžiagų. Medžiotojo dėka pemikano at- 
sargos netrukus padidėjo iki kelių šimtų svarų, — jų turėjo pakakti 
ilgam laikui. 

Taip ir slinko dienos. Nors astronomai nestokojo darbų ir rū- 
pesčių, Viljamas Emeris visą laiką galvojo apie savo bičiulį Mi- 
chailą Corną, priekaištaudamas Iemčiai, akimirksniu nutrauku- 
siai stiprią draugystę. Taip! Jis pasigedo Michailo Corno, todėl jo 
širdis, kupina naujų įspūdžių, kuriuos teikė ši didinga ir laukinė 
gamta, dabar nebežinojo, kam išsilieti. Jis įniko į skaičius ir ėmė 
skaičiuoti taip pat atkakliai kaip ir Palanderis, — šitaip greičiau 

prabėgdavo valandos. Tik pulkininkas Everestas liko toks pat žmo- 
gus, tokio pat šalto temperamento, besidomintis tik geodezinė- 
mis operacijomis. 

Nors seras Džonas ir apgailestavo dėl savo buvusio pusiau 
laisvo gyvenimo, vis dėlto fortūna retsykiais ir jam nusišypsoda- 
vo. Jeigu jis dabar nebeturėdavo laiko landžioti po tankumynus ir 
medžioti vietos laukinius žvėris, tai rasdavo progų, kai šie gyvū- 
nai patys teikdavosi jį aplankyti, idant atitrauktų nuo stebėjimų. 
Tuomet jo širdyje susivienydavo medžiotojas ir mokslininkas: 
seras Džonas juk privalėjo griebtis teisėtos gynybos! Taip atsiti- 
ko, kai jis rugsėjo dvyliktą dieną apturėjo rimtą susitikimą su se- 
nu čionykščiu raganosiu, susitikimą, kuris jam gana brangiai kai- 
navo, kaip netrukus įsitikins skaitytojas. 

Šis gyvūnas jau kelis sykius buvo prisiartinęs prie karavano. 
Milžiniškas chucuroo - taip jį vadina bušmėnai - išauga iki ketu- 
riolikos pėdų ilgio ir šešių pėdų aukščio; iš juodos jo odos, ne 
tokios raukšlėtos kaip jo Azijos viengenčių, medžiotojas Moku- 
mas bemat nustatė, kad jis yra itin pavojingas. Juodieji ragano- 
siai iš tikrųjų yra miklesni ir agresyvesni už baltuosius ir gali 
užpulti Žmones bei gyvūnus be jokios priežasties. 

Tą dieną seras Džonas Murėjus, lydimas Mokumo, išjojo ap- 
Žiūrėti aukštumos, ant kurios pulkininkas Everestas planavo pa- 
statyti vizavimo stulpą. Kažkokios nuojautos paveiktas, jis pasi- 
ėmė karabiną su kūginėmis kulkomis, o ne paprastą medžioklinį 
šautuvą. Nors raganosis, apie kurį pasakojame, štai jau dvi die- 
nas nesirodė, seras Džonas nenorėjo jaustis esąs beginklis, joda- 
mas per nepažįstamą vietovę. Mokumas ir jo bičiuliai jau buvo 
surengę šio storaodžio medžioklę, bet nesėkmingai, todėl visai 
galimas dalykas, kad didysis žvėris dar neatsisakė savo piktų kėslų. 

Seras Džonas nesigailėjo, jog ėmėsi atsargumo priemonių. Kar- 
tu su savo palydovu jis ramiai nujojo šešias mylias ir pasiekė 
norimą aukštumą. Kai jie abu pagaliau užsiropštė ant kalvos pa- 
čios stačiausios viršūnės, jos papėdėje, kur augo Žemas ir retas 
miškas, staiga pasirodė chucuroo. Niekada dar seras Džonas ne- 

buvo jo taip arti matęs. Tai iš tikrųjų buvo siaubingas žvėris. Sta- 
tūs ragai, truputį užlenkti atgal, beveik vienodo ilgio, tai yra apie 
dvi pėdas, stipriai strygsojo vienas už kito kaulėtoje masėje tarp 
šnervių, sudarydami tikrai grėsmingą ginklą. Jo mažos akutės Ži- 
bėjo. | 

Bušmėnas pirmasis pamatė gyvūną, besislapstantį už pusės 
mylios po mastikos krūmu. 

— Sere Džonai, - nedelsdamas tarė, — fortūna nusišypsojo jūsų 
malonybei! Antai jis, chucuroo! 

— Raganosis! — sušuko Džonas Murėjus, o jo akys tą pačią 
akimirką žėrėte sužėrėjo. 

— Taip, sere Džonai, - atsakė medžiotojas. - Kaip matote, tai 
puikus žvėris. Atrodo, jog jis rengiasi atkirsti mums grįžimo ke- 
lią. Už ką chucuroo taip įniršo ant jūsų, negaliu pasakyti, nes jis 
yra žolėdis; bet vis dėlto tūno tenai, po žalia kepure, taigi reikia jį 
iš ten iškrapštyti. 

— O ar jis gali užkopti pas mus? — paklausė seras Džonas. 

— Ne, jūsų malonybe, — atsakė bušmėnas. — Skardis pernelyg 
stačias jo trumpoms ir kresnoms kojoms. Todėl jis mūsų lauks! 

— Ką gi, tegu laukia, - atkirto seras Džonas, - o kai mes baig- 
sime apžiūrėti orientyrą, manau, tada ir sutvarkysime nemalonųjį 
kaimyną. 

Ir Džonas Murėjus su Mokumu tęsė laikinai nutrauktą aukštu- 
mos apžiūrą. Juodu itin rūpestingai nustatė aukščiausią kalvos 
tašką ir parinko vietą, kur vertėjo pastatyti vizavimo stulpą. 

Baigus šį darbą, seras Džonas, atsigręžęs į bušmėną, tarė: 

— Na tai ką, Mokumai? 

— Jūsų paslaugoms, jūsų malonybe! 

— Raganosis vis dar laukia mūsų? 

— Vis dar. 

— Tada leiskimės žemyn. Kad ir koks galingas būtų šis žvėris, 
mano karabino kulka nesunkiai jį sudoros. 

— Kulka! - sušuko bušmėnas. — Jūsų malonybė nežino, kas yra 
chucuroo! Šie gyvūnai labai gyvybingi, ir dar niekada taip nepa- 

sitaikė, kad raganosis kristų nuo vienos kulkos, kad ir kaip taik- 
liai ji būtų iššauta. 

— Aha! — ištarė seras Džonas. — Taip atsitikdavo, nes niekas 
nešaudydavo kūginėmis kulkomis! 

— Kūginės jos ar apvalios, - atsakė Mokumas, - bet pirmosios 
jūsų kulkos jo neužmuš! 

— Ką gi, narsusis mano Mokumai, - paprieštaravo seras Džo- 
nas, kurio širdy nubudo medžiotojo savimeilė, - dabar aš pade- 
monstruosiu, ką gali europietiškas ginklas, jeigu jau juo abejojate! 

Tai pasakęs seras Džonas užtaisė savo karabiną ir pasirengė 
šauti, kai tik leis atstumas. 

— Tik vieną žodį, jūsų malonybe, - tarė truputį įsižeidęs buš- 
mėnas, rankos mostu sustabdydamas savo bičiulį. - Ar nesutiktų 
jūsų malonybė susilažinti su manimi? 

— Kodėl gi ne, šaunusis medžiotojau! — linksmai atšovė seras 
Džonas. 

— Nesu turtingas, — tęsė Mokumas, - bet mielai surizikuosiu 
vienu svaru dėl jūsų pirmosios kulkos, jūsų malonybe! 

— Sutarta! — bemat atsakė seras Džonas. - Mano svaras bus 
jūsų, jeigu šis raganosis nekris nuo pirmosios mano kulkos! 

— Kertam? - dar paklausė bušmėnas. 

— Kertam. 

Abu medžiotojai nusileido stačiu skardžiu ir tuoj pat atsidūrė 
per penkis šimtus žingsnių nuo chucuroo, kuris stovėjo lyg įkas- 
tas. Taip sakant, jis sudarė labai dėkingas sąlygas serui Džonui, 
kuris galėjo į jį taikytis kiek tinkamas. Garbusis anglas taip buvo 
įsitikinęs savo sėkme, jog dar prieš šaudamas kilniaširdiškai pa- 
siūlė bušmėnui atsisakyti lažybų. 

— Ar dar tebesilažinate? — paklausė jis. 

— Dar tebesilažinu! — ramiai atšovė Mokumas. 

Raganosis vis dar stovėjo nejudėdamas. Seras Džonas galėjo 
ramiai pasirinkti vietą, į kurią norėjo šauti, kad mirtinai pakirstų 
žvėrį. Nutarė šauti jam į snukį; nors medžiotojo savimeilė jį sku- 
bino, seras Džonas vis dėlto labai kruopščiai prisitaikė, kad dar 

padidintų savo šansą. 

Nuaidėjo šūvis. Kulka, užuot pataikiusi į kūną, atsitrenkė į 
vieną Žvėries ragą, kuris išlakstė gabalais. Raganosis, regis, net 
nepajuto smūgio. 

— Šis šūvis nesiskaito, — tarė bušmėnas. - Jūsų malonybė ne- 
pataikė į minkštą vietą. 

— Netiesa! — paprieštaravo truputį isižeidęs seras Džonas. — 
Šūvis skaitosi, bušmėne. Aš praradau svarą. Bet dabar arba jį at- 
gausiu, arba sumokėsiu dvigubai! 

— Kaip norite, sere Džonai, bet jūs ir vėl pralošite! 

— Dar pažiūrėsime! 

Anglas vėl rūpestingai užtaisė karabiną; taikydamasis į 
chucuroo, dabar jau į jo šlaunį, vėl nuspaudė gaiduką. Tačiau 
kulka, atšokusi nuo tos vietos, kur oda karojo stambiomis raukš- 
lėmis, nukrito ant žemės, nepaisant jos smogiamosios galios. Ra- 
ganosis sujudėjo ir žengė kelis Žingsnius į šalį. 

— Du svarai! - tarė Mokumas. 

— Ar dar siūlote lažintis? — nepasidavė seras Džonas. 

— Mielai. 

Šį kartą Murėjus, kurį jau pradėjo imti pyktis, gana sunkiai 
susivaldė ir nusitaikė žvėriui į kaktą. Kulka pataikė į numatytą 
vietą, bet atšoko lyg nuo geležinio skydo. 

— Keturi svarai! - ramiai tarė bušmėnas. 

— Ir dar keturi! - nusivylęs sušuko seras Džonas. 

Šį sykį kulka vėl pataikė raganosiui į šlaunį, ir jis nevikriai 
šoktelėjo iš vietos, bet užuot kritęs ant Žemės, su neaprašomu 
įniršiu puolė į krūmokšnius ir ėmė juos laužyti ir trypti kojomis. 

— Atrodo, kad jis dar šiek tiek kruta, sere Džonai! - pajuokavo 
bušmėnas. 

Seras Džonas jau nebesivaldė. Jis vėl pridėjo aštuonis svarus 
prie tų, kuriuos jau buvo skolingas bušmėnui, ir susilažino dėl 
penktos kulkos. Ir vėl pralošė, todėl vėl padvigubino sumą; pas- 
kui vis dvigubino ir dvigubino, ko! iššovęs devintąją kulką išvy- 
do, kaip gyvybingasis raganosis, pagaliau sužeistas į širdį, su- 

kniubo ir daugiau jau nebeatsistojo. 

Dabar „jo malonybė" džiaugsmingai sukliko valio! Seras Džo- 
nas visai pamiršo lažybas, savo apmaudą ir nusivylimą, pamiršo 
viską, išskyrus vieną dalyką: jis nušovė savo raganosį! 

Bet kaip vėliau Londono medžiotojų klube pasakojo savo ko- 
legoms, „tai buvo labai vertingas gyvūnas!" 

Ir iš tikrųjų raganosis jam kainavo trisdešimt šešis svarus — 
gana didelę sumą, kurią bušmėnas kaip visada ramiai užsipaja- 
mavo. (36 svarai yra 900 frankų. - Aut.) 

Šešioliktasis skyrius 
Skirtingi nuotykiai 


Rugsėjo pabaigoje astronomai pasistūmė dar per vieną laipsnį 
į šiaurę. Dienovidinio atkarpą, išmatuotą trisdešimt dviem trikam- 
piais, jau sudarė keturi laipsniai. Taigi jie įvykdė pusę paskirto- 
sios užduoties. Trys mokslininkai triūsė nenuleisdami rankų, bet 
kadangi jų buvo tik trys, jie retsykiais pajusdavo tokį nuovargį, 
kad norom nenorom kelioms dienoms nutraukdavo darbus. Šiuo 
metu juos slėgė didelis ir sunkiai pakeliamas karštis. Spalis Pietų 
pusrutulyje atitinka balandį Šiaurės pusrutulyje, todėl prie dvide- 
šimt ketvirtosios pietų lygiagretės vyrauja aukšta Alžyro rajonų 
temperatūra. Vidurdienio kaitra apskritai neleido dirbti, todėl ast- 
ronomai jau šiek tiek vėlavo, o tai labai jaudino bušmėną. Ir štai 
kodėl. 

Šiaurinėje dienovidinio dalyje, už šimto mylių nuo paskuti- 
niojo stebėjimais užfiksuoto orientyro, jo lankas ėjo per savotiš- 
ką vietovę — čiabuvių kalba, karrou, — panašią į tą, kuri dunkso 
prie Rogeveldo kalnų papėdės Kapo provincijoje. Drėgnojo še- 
zono metu šis rajonas virsta tiesiog nuostabaus derlingumo roju- 
mi: po kelių lietingų dienų dirvą aptraukia tanki ir sodri žaluma, 
visur pražysta gėlės, kiek užmato akys, nusidriekia žalios pievos, 
ima čiurlenti upeliai, antilopių kaimenės nusileidžia nuo kalnų ir 
užplūsta netikėtai atsiradusias lankas. Tačiau šis neįprastas gam- 
tos Žydėjimas tęsiasi neilgai. Vos prabėga mėnuo, daugių dau- 
giausia šešios savaitės, kai visa dirvoje susikaupusi drėgmė, vei- 

kiama saulės spindulių, išgaruoja ir dingsta atmosferoje. Saulė 
išdegina ir sunaikina naujuosius želmenis; augmenija išnyksta per 
kelias dienas; gyvūnai skuba iš šių vietų, kurios netrukus tampa 
negyvenamomis, ir ten, kur neseniai driekėsi dosnus ir derlingas 
kraštas, vėl tvyro plika dykuma. 

Tokia bus ši karrou, kurią turėjo pereiti nedidelis pulkininko 
Everesto būrys; tik vėliau jis pasieks tikrąją dykumą, prigludusią 
prie Ngamio ežero krantų. Žinia, dabar supratote, kodėl bušmė- 
nas labai troško, jog ekspedicija pasiektų šį fenomenalų rajoną 
anksčiau, negu siaubinga sausra sunaikins gyvybės šaltinius. To- 
dėl jis pasidalijo savo samprotavimais su pulkininku Everestu. 
Pastarasis puikiausiai suprato medžiotojo argumentus, pažadėjo 
į juos atsižvelgti ir paspartinti darbus. Tačiau, kita vertus, neno- 
rėjo, jog skuba sumažintų matavimų tikslumą. Kampų matavi- 
mas ne visada yra lengvas darbas ir padaromas per bet kurį laiką. 
Stebėjimai būna sėkmingi tada, kai susidaro tam tikros atmosfe- 
ros sąlygos. Todėl astronomai, nors juos ir skubino bušmėnas, 
nepagreitino operacijų, — taigi jis aiškiai matė, kad tada, kai kara- 
vanas pasieks karrou, tą žydintį rajoną, tikriausiai jis jau bus iš- 
degintas svilinančių saulės spindulių. 

Ir vis dėlto, kai trianguliacijos darbai atvedė astronomus prie 
karrou, jie spėjo pasigėrėti trykštančios gyvybe gamtos stebuk- 
lais, užbūrusiais jų akis. Niekada anksčiau europiečiai nesilankė 
gražesniuose kraštuose. Nors karštis vis stiprėjo, upeliai dar gai- 
vino pievas. Tūkstančių gyvūnų bandos čia rado turingas ganyk- 
las. Vienur kitur kilo žali miškai, kurie čia, erdviose platybėse, 
atrodė prižiūrimi Žmonių tarsi kokie anglų parkai. Iki visiško pa- 
našumo trūko tik dujinių Žibintų. (Dujiniai žibintai pirmąsyk bu- 
vo pritaikyti apšvietimui 1815 m. Londone ir 1821 m. Niujorko 
valstijos Fredonijos kaime, Sankt Peterburge - 1835 m., Maskvoje 
— 1865 m.) 

Pulkininkas Everestas menkai domėjosi gamtos grožybėmis, 
užtat seras Džonas Murėjus, o ypač Viljamas Emeris visa širdimi 
juto šio krašto, tūnančio tarp Afrikos dykumų, poetiškumą. Daug 

sykių jaunasis mokslininkas apgailestavo, jog šalia nėra bičiulio 
Michailo Corno, kad juodu abu negali nuoširdžiai pasidalyti įspū- 
džiais! Žinia, Corną būtų itin sujaudinę tai, ką būtų čia išvydęs, 
todėl per stebėjimų pertraukas jie galėtų kartu gėrėtis nuostabiu 
reginiu! 

O karavanas vis stūmėsi pirmyn per šią puikią vietovę. Dau- 
gybė paukščių būrių savo giesmėmis ir skraidymu gyvino pievas 
ir miškelius. Karavano medžiotojai ne kartą nušovė po porelę ko- 
ranų - didžiųjų einių giminaičių, besiveisiančių Pietų Afrikos ly- 
gumose, ir dikopų -laukinių paukščių, kurių mėsa laikoma deli- 
katesu. Europiečių akį traukė ir kiti plunksnuočiai, bet ne kaip 
maistas. Upelių ir upių pakrantėse arba vandėns paviršiuje, kurį 
jie lietė savo stipriais sparnais, kai kurie stambūs paukščiai at- 
kakliai persekiojo besočius kranklius, mėginančius ištempti iš jų 
lizdų, susuktų smėlyje, kiaušinius. Mėlynosios gervės baltais kak- 
lais, raudoni flamingai, šmėkščiojantys kaip deglai retuose miš- 
keliuose, garniai, tilvikai, perkūno oželiai, kalasai, paprastai tu- 
pintys buivolams ant keterų, kirlikai, ibiai, tarsi atskridę iš kokių 
nors hieroglifais iškaltų obeliskų, milžiniški pelikanai, ištisai 
žingsniuojantys ilgomis virtinėmis — visi jie teikė gyvybę šiems 
rajonams, kuriuose trūko vien tik Žmonių. (Hieroglifai - figūri- 
niai rašmenys, pvz., egipliečių, kinų, japonų ir pan. Obeliskas — 
paminklas, monolitinis briaunotas į viršų smailėjantis stulpas.) 
Bet turbūt iš visų šių plunksnuočių pasaulio atstovų didžiausią 
domėjimąsi kėlė išradingi tiserinai, kurių žalsvos spalvos lizdai, 
susukti iš nendrių ir žolės stiebų, kabėjo ant gluosnių šakų kaip 
didžiulės kriaušės! Viljamas Emeris, juos palaikęs dar nematy- 
tais vaisiais, numušė vieną ar du; bet kaip nepaprastai jis nuste- 
bo, kai išgirdo, jog šie vadinamieji vaisiai čirškia lyg žvirbliai! Ir 
galėtume jam atleisti, jeigu jaunasis astronomas, kaip kadaise pir- 
mieji keliautojai po Afriką, būtų pagalvojęs, jog kai kurie me- 
džiai šiame krašte turi vaisius, vedančius gyvus paukščius! 

Taip karrou tada labai malonino jų žvilgsnį. Ji sudarė visas 
sąlygas veistis atrajojantiems gyvūnams. Čia kiekviename žings- 

nyje maišėsi gnu aštriomis kanopomis, kamos, kurios, pasak Ha- 
rio, atrodo susidedančios iš daugybės trikampių, briedžiai, gaze- 
lės, gemzės. (Kama - antilopių rūšis, plonakojai ir liekni gyvu- 
liai, užaugantys iki pusantro metro ir sveriantys iki 180 kg. Haris 
— autorius tikriausiai turi galvoje Džeimsą Harį /1709-1780/, 
mokslininką ir parlamento narį. Gemzės - dykaragiai gyvūnai.) 
Kokia laukinių gyvūnų įvairovė, kokie „taikiniai“ vienam iš pa- 
čių gerbiamiausių medžiotojų klubo narių! Iš tikrųjų tai buvo per- 
nelyg stipri pagunda serui Džonui Murėjui, todėl iš pulkininko 
Everesto išsiprašęs dvi dienas poilsiui, jis jas praleido taip, kad 
vėliau vos vilko kojas. Be to, pasiekė puikiausių rezultatų kartu 
su bičiuliu bušmėnu, o juos kaip mėgėjas lydėjo Viljamas Eme- 
ris! Kiek sėkmingų šūvių jis pasižymėjo savo medžioklės užra- 
šuose! Apie kokią gausybę trofėjų jis galėjo vėliau pranešti į savo 
pilį Škotijoje! Ir kaip toli per šias dvi atostogų dienas jo sąmonė- 
je nugrimzdo geodezinės operacijos, trianguliacija, dienovidinio 
matavimas! Kas būtų galėjęs pagalvoti, jog ši ranka, taip puikiai 
mokėjusi elgtis su šautuvu, subtiliai gali manipuliuoti teodolito 
okuliarais! Kas būtų galėjęs įsivaizduoti, jog ši akis, taip suma- 
niai nusitaikanti į šuoliuojančią greitą antilopę, yra nuostabiai 
išsitreniravusi, stebėdama dangaus žvaigždynus ir randanti kokią 
nors ten tryliktojo ryškio žvaigždę! Taip! Seras Džonas Murėjus 
per šias dvi kupinas džiaugsmo dienas buvo visiškas, absoliutus 
ir nepaprastas medžiotojas, o astronomija iš jo galvos išgaravo 
tiek, jog teko baimintis, ar jis kada nors vėl taps mokslininku! 

Tarp kitų medžiotojiškų žygdarbių, įtrauktų į sero Džono ak- 
tyvą, ypač vertėtų paminėti vieną, davusį absoliučiai netikėtą re- 
zultatą, sukėlusį bušmėno baimę dėl mokslinės ekspedicijos liki- 
mo. Incidentas tik sustiprino blogiausius spėjimus, kuriais įžval- 
gusis medžiotojas pasidalijo su pulkininku Everestu. (/ncidentas 
— nemalonus įvykis, atsitikimas. ) 

Tai atsitiko spalio penkioliktąją. Baigėsi jau antroji diena, kai 
seras Džonas visa širdimi buvo atsidavęs savo medžiotojiškiems 
i(nstinktams. Tądien apytikriai už dviejų mylių į dešinę nuo kara- 

vano jis pamatė dvylikos žolėdžių gyvūnų bandą. Mokumas nu- 
statė, kad jie priklauso puikiajai antilopių atmainai, vadinamai 
oriksais, kuriuos nušauti labai sunku, bet labai garbinga kiekvie- 
nam Afrikos medžiotojui. 

Bušmėnas tuoj pat pranešė serui Džonui, kokia puiki galimy- 
bė jiems atsiveria, ir ryžtingai pasiūlė jos nepražiopsoti. Beje, 
kartu jis įspėjo anglą, kad medžioti oriksus pašėlusiai sunku, kad 
jie greitesni net už patį greičiausią arklį, kad garsusis Kumingas, 
kai medžiojo namakų šalyje, nors visada mėgdavo joti greitais ir 
ištvermingais arkliais, per visą savo gyvenimą nepasivijo nė ke- 
turių puikiųjų antilopių! (Narmakų šalis - Namakvalendas - plokš- 
čiakalnis Pietų Afrikos pietvakariuose tarp Kapo kalnų pietuose 
ir Didžiojo Fišo upės aukštumų šiaurėje. Gyventojai verčiasi kla- 
jokline gyvulininkyste.) 

Daugiau nebereikėjo pridurti nė žodžio, kad sukurstytum gar- 
bųjį anglą, pareiškusį, kad jis pasirengęs tuoj pat pulti oriksus. 
Seras Džonas pasiėmė geriausią savo arklį, geriausią ginklą, ge- 
riausius šunis ir, nekantriai aplenkęs lėtąjį bušmėną, nušuoliavo į 
miško, dunksojusio plačioje lygumoje, pakraštį, netoli kurio bu- 
vo pastebėti šie gyvuliai. 

Po valandos raiteliai sustojo. Mokumas, pasislėpęs už figme- 
džių guoto, mostelėjo savo palydovui į besiganančią bandą, kuri 
slinko iš pavėjinės pusės ir buvo už kelių šimtų žingsnių. Šie la- 
bai atsargūs gyvūnai dar nepastebėjo žmonių ir taikiai pešė žolę. 
Tačiau vienas oriksas laikėsi šiek tiek nuošaliau. Bušmėnas jį pa- 
rodė serui Džonui. 

— Tai sargybinis, — tarė jis anglui, — be abejonės, jis senas ir 
gudrus, todėl budi ir saugo kitus nuo pavojų. Menkiausio pavo- 
jaus atveju jis savotiškai subliauna, ir tada banda paskui jį pasi- 
leidžia bėgti ir skuodžia kiek įkabindama. Todėl į oriksą reikia 
šauti iš nedidelio atstumo ir pataikyti iš karto. 

Atsakydamas seras Džonas tik pritariamai linktelėjo galvą ir 
tyliai įsitaisė, kad patogiai galėtų stebėti bandą. 

Oriksai ramiai sau ganėsi. Jų sargas, iki kurio vėjo gūsiai tur- 

būt nešė kažkokius įtartinus kvapus, ganai dažnai kilnojo savo 
raguotą galvą, rodydamas tam tikrus nerimo požymius. Tačiau jis 
sukiojosi gana toli nuo medžiotojų, kad pastarieji galėtų sėkmin- 
gai jį nušauti. Jeigu Džonui Murėjui būtų atėjusi mintis užpulti 
bandą raitomis, tai ši erdvi lyguma antilopėms būtų labai patogus 
bėgimo laukas, o medžiotojai turėtų bemat atsisveikinti su savo 
idėja. Liko tik tikėtis, jog banda priartės prie giraitės, tada seras 
Džonas ir bušmėnas galėtų nusitaikyti į vieną kurį oriksą. 

Atrodė, laimė rengėsi medžiotojams nusišypsoti. Vedama se- 
nojo patino, banda pamažu artėjo prie giraitės. Be abejonės, žvė- 
rys atviroje lygumoje nesijautė esą visiškai saugūs ir stengėsi pa- 
sislėpti žaliame tankumyne. Kai bušmėnas atspėjo jų ketinimus, 
pasiūlė kompanionui nulipti nuo arklio. Arklius pririšo prie vie- 
no figmedžio, o jų galvas apvyniojo antklodėmis, - ši atsargumo 
priemonė neleido jiems nei žvengti, nei judėti. Paskui lydimi šu- 
nų Mokumas ir seras Džonas įlindo į krūmus, atsargiai slinkdami 
palei apžėlusią pamiškę ir stengdamiesi pasiekti atsikišusį miško 
kampą, kad atsidurtų iki bandos per tris šimtus žingsnių. 

Ten medžiotojai pasislėpė ir, užtaisę šautuvus, ėmė laukti. 

Iš tos vietos, kurią juodu užėmė, galėjo stebėti oriksus ir, pui- 
kiai juos matydami, pasigrožėti šiais gracingais gyvūnais. Patinai 
mažai kuo skyrėsi nuo patelių, bet dėl keistos gamtos užgaidos, 
kuri nėra reta, patelės buvo kur kas geriau ginkluotos už patinus — 
turėjo didelius, atgal užlenktus ir elegantiškai nusmailintus ra- 
gus. Švelnių plaukų kuokštas plaikstėsi po orikso kaklu, karčiai 
stovėjo tiesiai, o tankiai apžėlusi uodega siekė žemę. 

Tuo metu banda, susidedanti iš dviejų dešimčių galvų, artėda- 
ma prie giraitės, staiga sustojo. Buvo aišku, kad sargas paragino 
oriksus palikti lygumą. Jis slankiojo po aukštą žolę ir stengėsi 
suvaryti giminaičius į glaudžią grupę, kaip tai daro aviganis šuo 
su patikėtomis jam avimis. Bet pastarieji, šėliodami po pievą, re- 
gis, visiškai nesirengė palikti ištaigingos ganyklos. Gyvūnai spy- 
riojosi, spruko ir lėkė šalin nuo vedlio ir vėl godžiai šlamštė žolę. 
Šitoks jų elgesys labai nustebino bušmėną. Jis į tai atkreipė sero 

Džono dėmesį, nors ir nesugebėjo ką nors paaiškinti. Medžioto- 
jas nepajėgė suprasti nei senojo patino užsispyrimo, nei to, kodėl 
jis norėjo suvaryti bandą į giraitę. 

Visa tai tęsėsi be galo ilgai. Seras Džonas nekantriai traukiojo 
savo karabino spyną. Jis troško tai šauti, tai pulti pirmyn. Moku- 
mas sunkiai jį tramdė. Praslinko visa valanda; neaišku, kiek dar 
būtų praėję laiko, jeigu vienas šuo, tikriausiai toks pat nekantruo- 
lis kaip ir seras Džonas, nebūtų pradėjęs kurtinamai loti ir neišlė- 
kęs iš giraitės. 

Įsiutęs bušmėnas jau buvo pasirengęs pasiųsti švino užtaisą į 
prakeiktąjį šunį! Tačiau greitoji banda, neįtikėtinai sparčiai skuos- 
dama, jau lėkė tolyn, ir seras Džonas suprato, kad joks arklys 
nepajėgs jų pavyti. Po kelių akimirkų oriksai virto juodais taš- 
kais, šmėžuojančiais horizonto žolėje. 

Tačiau didelei bušmėno nuostabai, senasis patinas nedavė an- 
tilopėms ženklo bėgti. Priešingai negu įprasta, senasis sargas pa- 
siliko vietoje ir net negalvojo dumti paskui bandą, kuri buvo jam 
patikėjusi apsaugą. Dingus kitiems oriksams, jis, atvirkščiai, pa- 
mėgino pasislėpti žolėje, galbūt ketindamas šitaip pasiekti giraitę. 

— Tikrai įdomus dalykas, — tarė bušmėnas. —- Kažkas atsitiko 
tam oriksui! Jis elgiasi tikrai keistai! Gal sužeistas, o gal jau per- 
senęs? 

— Bemat mudu viską sužinosime! - atsakė seras Džonas, pul- 
damas prie gyvūno su paruoštu karabinu. 

Artėjant medžiotojui oriksas vis labiau glaudėsi prie žemės. 
Matėsi tik jo ilgi ragai, pasiekę keturių pėdų ilgį, kurių aštrūs 
galai kyšojo žalios lygumos paviršiuje. Jis stengėsi ne pabėgti, o 
pasislėpti. Todėl seras Džonas galėjo arti prieiti prie senojo gy- 
vūno. Kai iki orikso liko gal šimtas žingsnių, Džonas Murėjus 
rūpestingai nusitaikė ir nuspaudė gaiduką. Pasigirdo šūvis. Ky- 
šoję ragai dingo žolėje. 

Seras Džonas ir Mokumas kiek neša kojos puolė prie žvėries. 
Bušmėnas rankoje laikė medžioklinį peilį, pasirengęs pribaigti 
gyvūną, jeigu jis tik sužeistas. 

Tačiau šis jo atsargumas pasirodė nereikalingas. Oriksas gu- 
lėjo negyvas, visiškai negyvas, toks be galo negyvas, jog kai se- 
ras Džonas patempė jį už ragų, jo rankose liko tik minkštas tuš- 
čiaviduris kailis, be jokio kūno! 

— Šventasis Patrikai! Ir ko tik man nepasitaiko! — sukliko jis 
taip, jog būtų bet ką prajuokinęs vietoj bušmėno. 

Tačiau Mokumas nenusijuokė. Sučiauptos jo lūpos, suraukti 
antakiai, primerktos akys bylojo, jog jis rimtai sunerimęs. Sukry- 
žiavęs ant krūtinės rankas ir greitai sukiodamas galvą tai į dešinę, 
tai į kairę, jis atidžiai dairėsi aplinkui. Staiga jo dėmesį patraukė 
kažkoks daiktas. Tai buvo smėlyje gulintis mažas odinis maiše- 
lis, išpuoštas raudonais nėriniais. Bušmėnas nedelsdamas jį paė- 
mė ir pradėjo atidžiai apžiūrinėti. 

— Kas čia per daiktas? — paklausė seras Džonas. 

— Tai, — atsakė Mokumas, - tai makololo kapšas. 

— O iš kur jis čia atsirado? 

— Šio kapšo savininkas ką tik jį pametė, kai spruko nuo mūsų. 

— Tai buvo makololas? 

— Nenorėdamas įžeistų jūsų malonybės, vis dėlto pasakysiu, — 
atsakė bušmėnas, piktai gniauždamas kumščius, - jog makololas 
lindėjo orikso kailyje, kai jūs šovėte į jį! 

Nespėjo seras Džonas net nustebti, kai Mokumas, pastebėjęs 
už penkių šimtų žingsnių kažką judant žolėje, skubiai iššovė ta 
kryptimi. Paskui abu kiek įkabina kojos pasileido bėgti į įtartiną- 
ją vietą. 

Sumindžiotoje žolėje nieko nebebuvo. Makololas dingo, taigi 
teko atsisakyti minties persekioti jį šiame milžiniškame lauke, 
nusidriekusiame iki pat horizonto. 

Abu medžiotojai grįžo atgal labai sunerimę dėl to, kas atsitiko. 

Makololo pasirodymas prie dolmeno, stūksojusio išdegusia- 
me miške, paskui ši maskuotė, kurios paprastai griebiasi oriksų 
medžiotojai, liudijo, kaip atkakliai jis stebėjo pulkininko Everes- 
to būrį. Toli gražu ne šiaip sau čiabuvis, priklausęs plėšikauti mėgs- 
tančių makololų genčiai, sekė europiečius ir nuolatos netoliese 

sukiojosi. Kuo toliau į šiaurę slinko astronomai, tuo labiau didė- 
jo pavojus, jog juos gali atakuoti šitie dykumos plėšikai. 

Seras Džonas su Mokumu grįžo į stovyklą; „jo malonybė“, 
labai nusiminęs dėl nesėkmingos medžioklės, nesusitvardė ir ta- 
rė savo bičiuliui Viljamui Emeriui: 

— Iš tikrųjų, mano brangusis Viljamai, man nesiseka! Pirmasis 
oriksas, kurį aš nušaunu, pasirodo, jau seniai pakratęs kanopas 
iki mano šūvio! 

Septynioliktasis skyrius 
Dykumos rykštė 


Po oriksų medžioklės bušmėnas ilgai kalbėjosi su pulkininku 
Everestu. Mokumo manymu, paremtu nenuneigiamais argumen- 
tais ir faktais, mažąjį jų būrį persekioja ir šnipinėja, vadinasi, 
kelia grėsmę makololai, kurie, be abejo, rengiasi pulti. Jeigu tie 
plėšikai iki šiol dar nepuolė, tai tik todėl, jog nori sulaukti, kada 
ekspedicija nueis toliau į šiaurę - į tuos pačius kraštus, kur pa- 
prastai klajoja jų plėšikiškos ordos. 

Taigi ar neverta, atsižvelgiant į pakibusį pavojų, grįžti atgal ir 
nutraukti darbus, gana sėkmingai dirbtus iki pastarojo laiko? Ne- 
jaugi tai, ko nepajėgė padaryti gamta, padarys Afrikos čiabuviai? 
Nejaugi jie sutrukdys anglų mokslininkams atlikti mokslinę už- 
duotį? Pulkininkas Everestas paprašė bušmėną dar sykį jam pa- 
pasakoti viską, ką Žino apie makololus; mes tik trumpai perpasa- 
kosime tai, ką jis dėstė anglui. | 

Makololai priklauso didelei bečuanų genčiai. 1850 metais dak- 
taras Deividas Livingstonas pirmosios savo kelionės Zambeze me- 
tu buvo gerai priimtas Sešeke — svarbiausioje Sebituano, vyriau- 
siojo makololų vado, rezidencijoje. Šis čiabuvis garsėjo kaip nar- 
sus karys, —- 1824 metais jis grasino net Kapo provincijos pasie- 
niui. Apdovanotas neeiliniu protu, Sebituanas palengva įgijo mil- 
žinišką įtaką padrikoms Afrikos centro gentims ir sugebėjo jas 
sujungti į vieningą viešpataujančią grupę. 1853 metais, tai yra 
praėjusiais metais, Sebituanas mirė Livingstonui ant rankų, o jo 


178 


vietą užėmė sūnus Sekeletu. 

Jaunasis čiabuvis iš pradžių europiečiams, aplankiusiems Zam- 
bezės pakrantes, jautė gana didelį palankumą. Asmeniškai dakta- 
ras Livingstonas negalėjo juo skųstis. Tačiau afrikiečių karaliaus 
elgesys iš esmės pasikeitė išvykus garsiajam keliautojui. Su savo 
genties kariais Sekeletu pradėjo stipriai spausti europiečius, ir ne 
tik juos, bet ir kaimynus čiabuvius. Netrukus jis nebesitenkino 
šiais veiksmais, o ėmė plėšikauti, kas be ko, labai plačiu mastu. 
Makololai daugiausia šukavo rajoną tarp Ngamio ežero ir Zam- 
bezės aukštupio. Todėl labai pavojinga leistis į kelionę silpnam ir 
turinčiam mažai Žmonių europiečių karavanui, juolab kad jų eks- 
pediciją pastebėjo, laukė ir tikriausiai iš anksto ir be rizikos ren- 
gėsi pražudyti šie klajokliai. 

Štai ką papasakojo bušmėnas pulkininkui Everestui. 

Dar jis pridūrė, kad laikė savo priederme papasakoti visą tie- 
są, o kai dėl jo paties, tai jis veiks taip, kaip įsakys pulkininkas, ir 
nepasitrauks, jeigu vadovas nuspręs žygiuoti pirmyn. 

Pulkininkas Everestas ėmė tartis su abiem savo kolegomis — 
seru Džonu Murėjumi ir Viljamu Emeriu. Visi vieningai padarė 
išvadą, kad negalima stabdyti geodezinių matavimų. Apie penkias 
aštuntąsias lanko jie jau išmatavo, taigi, kad ir kas atsitiktų, jie 
liko skolingi sau ir tėvynei, vadinasi, negalėjo nutraukti pradėtos 
veiklos. Priėmę šį nutarimą, mokslininkai spalio dvidešimt sep- 
tintąją skersai perkirto Ožiaragio atogrąžą, o lapkričio trečiąją, 
išmatavę savo keturiasdešimt pirmąjį trikampį, pasislinko dar per. 
vieną laipsnį. (Ožiaragio atogrąža —- 23*27' pietų geografinės pla- 
tumos lygiagretė. Čia Saulė pakyla į zenitą gruodžio 21-22 d.) 

Ištisą mėnesį jie vykdė trianguliaciją visomis jėgomis, nesusi- 
durdami su jokiomis natūraliomis kliūtimis. Šiame nuostabiame 
ir patogiame nedidelių kalvų ir lengvai įveikiamų upelių krašte 
ekspedicija sparčiai slinko pirmyn. Mokumas, būdamas visada 
pasirengęs, nepavargdamas vykdė žvalgybą abipus karavano ke- 
lio ir neleido savo bušmėnams nuo jo nutolti. Bet nieko tokio 
įtartino nei jis pats, nei jo pavaldiniai negalėjo pastebėti, todėl 

sustiprėjo viltis, kad bušmėno nuogąstavimai neišsipildys. Šiaip 
ar taip, per visą lapkritį arti nepasirodė nė viena plėšikų gauja, 
nebuvo aptikti jokie čiabuvio, kuris taip atkakliai sekė ekspedici- 
ją nuo dolmeno išdegusiame miške, pėdsakai. 

Ir vis dėlto Mokumas ne sykį pastebėjo nerimaujančius buš- 
mėnus, kuriems vadovavo. Sužinoję, kad prie karavano du sykius 
buvo prisigretinęs makololas — prie dolmeno ir per oriksų me- 
džioklę, — jie nebeabejodami laukė susitikimo su jo gentainiais. 
Juk makololai ir bušmėnai - dvi priešiškos gentys, todėl menkas 
karavano gynėjų skaičius gąsdino čiabuvius. Bušmėnai žinojo, 
kad jie jau nutolo tris šimtus mylių nuo Oranžinės upės krantų, 
kita vertus, dar turės nukeliauti į šiaurę du šimtus mylių. Ši per- 
spektyva vertė juos rimtai susimąstyti. Tiesa, Mokumas, kai sam- 
dė ekspedicijai čiabuvius, nieko nuo jų neslėpė - nei kad kelionė 
bus ilga, nei kad teks įveikti daug sunkumų, todėl jie nedejuoda- 
mi narsiai žengė pirmyn. Bet nuo tos akimirkos, kai prie fizinių 
sunkumų prisidėjo pavojus susidurti su nesutaikomaisiais prie- 
šais, jų nuotaika pasikeitė. Dabar jau visi pradėjo gailėtis, skųs- 
tis, nebepaklusti; nors Mokumas vaizdavo, kad nieko nepastebi, 
bet vis labiau jaudinosi dėl mokslinės ekspedicijos likimo. Gruo- 
džio antrąją vienas atsitikimas dar labiau sustiprino bušmėno pa- 
valdinių nuogąstavimus ir sukėlė, galima sakyti, kažką panašaus 
į maištą. 

Išvakarėse oras, visą šį laiką buvęs puikus, netikėtai sugedo. 
Veikiamas atogrąžų karščio, atmosferoje, perpildytoje garų, susi- 
kaupė labai didelis elektros krūvis. Keliautojai laukė, kad tuoj 
tuoj prasidės audra, o audros šioje juostoje bemaž visada būna 
neįtikėtinai galingos. Ir iš tikrųjų gruodžio antrosios rytą dangų 
aptraukė tamsūs debesys, dėl kurių meteorologai niekada neapsi- 
rinka. Tai buvo cumulus — suvynioti lyg vatos gniutulai pačių įvai- 
riausių spalvų debesys — nuo tamsiai pilkų iki gelsvų. Saulė blau- 
siai švietė per debesų šydą. Oras tarsi sustingo — nė menkiausio 
vėjelip dvelksmo, o karštis tiesiog dusino. Liovėsi kristi baro- 
metraš. Nesukrutėjo nė vienas medžių lapelis... 

Astronomai, žinia, matė, kad dangus nežada nieko gera, bet 
net nepagalvojo nutraukti darbo. Viljamas Emeris, du jūreiviai ir 
keturi čiabuviai vežimu nuvažiavo dvi mylias į rytus nuo dieno- 
vidinio, norėdami pastatyti signalinį stulpą, kuris turėjo tapti naujo 
trikampio viršūne. Vos tik jie pastatė vizavimo gairę ant kalvos, 
kai staiga juos pertraukė šalto vėjo gūsis. Jo veikiami, labai spar- 
čiai ėmė kondensuotis garai, o tai sukėlė didelę elektros sankau- 
pą. Beveik tą pačią akimirką prapliupo stipri kruša. Ledai švietė 
(gana retai matomas reiškinys), todėl atrodė, kad iš dangaus var- 
va įkaitusio metalo lašai. Toje vietoje, kur jie krito. ant Žemės, 
šokinėjo kibirkštys, o nuo visų metalinių vežimo, gabenusio inst- 
rumentus, dalių kilo žėrintys blyksniai. Netrukus ėmė kristi gana 
stambūs ledai. Prasidėjo tikros kirstynės. Beje, tokios pat krušos 
metu Kolobenge daktaras Livingstonas matė milžiniškų ledų iš- 
daužytus namų langus ir užmuštus arklius bei antilopes. 

Negaišdamas nė akimirkos, Viljamas Emeris nutraukė darbą 
ir liepė savo žmonėms slėptis vežime, kuris buvo saugesnė slėp- 
tuvė negu vienišas medis audros metu. Bet vos tik jie nusileido 
nuo kalvos viršūnės, kai orą perskrodė akinantis žaibas ir tuoj pat 
nugriaudėjo perkūnija. 

Viljamas Emeris nuvirto aukštielninkas. Du jūreiviai, akimir- 
ką apakinti, puolė prie jo. Laimei, žaibas pasigailėjo astronomo. 
Dėl vieno iš tų beveik nepaaiškinamų efektų, kai kada susidaran- 
čių trenkus žaibui, iškrova, kaip sakoma, aprietė jį ir apglėbė elekt- 
ros lanku, turbūt susidariusiu dėl iškrovos kontakto su kompaso 
trikojo, kurį mokslininkas laikė rankoje, geležiniais antgaliais. 

Jūreivių pakeltas, jaunasis mokslininkas greitai atsigavo. Ta- 
čiau pasirodė, kad jis buvo ne vienintelė šio žaibo auka. Šalia ant 
kalvos pastatyto stulpo be jokių gyvybės ženklų per dvidešimtį 
žingsnių vienas nuo kito gulėjo du čiabuviai. Pirmojo kūnas po 
visiškai nepaliestais drabužiais pasirodė esąs juodas kaip anglis. 
Antrasis, kuriam šis atmosferos meteoras pataikė į galvą, irgi gu- 
lėjo nebegyvas. Taigi iš karto trys — du čiabuviai ir Viljamas Emeris 
— tuo pat metu nukentėjo nuo vieno žaibo su trimis geluonimis. 

Tai buvo retai sutinkamas susitrigubinusio žaibo fenomenas; be- 
je, kampai tarp jo atšakų dažnai būna gana dideli. . 

Bušmėnai, iš pradžių pritrenkti savo bičiulių mirties, vos tik 
atsigavę puolė bėgti, nepaisydami jūreivių šauksmų ir rizikuoda- 
mi pritraukti žaibą, kuris galėjo trenkti į įelektrintą oro srautą, 
atsiradusį dėl jų greito bėgimo. Tačiau bušmėnai nebenorėjo nie- 
ko girdėti ir kiek neša kojos dūmė į stovyklą. Jūreiviai, paguldę 
Viljamą Emerį į vežimą, įkėlė abiejų bušmėnų kūnus ir pagaliau 
sulindo ir patys; jie irgi smarkiai nukentėjo nuo krušos, gausiai 
krentančios iš dangaus lyg akmenukai. Tikriausiai dar tris ketvir- 
čius valandos negailestingai siautė audra. Vėliau palengva pra- 
dėjo silpnėti. Kruša liovėsi, todėl jūreiviai su vežimu patraukė į 
stovyklą. 

Žinia apie dviejų čiabuvių mirtį jau buvo juos aplenkusi. Ji 
labai neigiamai paveikė bušmėnų protus, žmonių, kurie ir šiaip 
jau su baime žiūrėjo į europiečių veiklą. Jie susirinko slapta pasi- 
tarti, kai kurie pareiškė, kad toliau į šiaurę nebeis. Tai panėšėjo į 
maišto pradžią. Norėdamas nutraukti beprasidedantį maištą, Mo- 
kumas privalėjo griebtis visų priemonių ir įtakos, kurią pelnė tarp 
savo gentainių. Turėjo įsikišti ir pulkininkas Everestas, kuris pri- 
žadėjo kur kas daugiau mokėti už jų triūsą, nes kitaip čiabuviai 
būtų kas sau išsibėgioję. Nors ir sunkiai, tačiau pavyko susitarti. 

Jeigu įvykiai būtų pasisukę kitaip, kas būtų laukę komisijos 
narių viduryje dykumos, toli nuo bet kurios gyvenvietės, be paly- 
dos, garantavusios gynybą, be vežėjų, tvarkiusių ir prižiūrėjusių 
vežimus? Palaidojusi žaibo nutrenktus čiabuvius, ekspedicija vėl 
patraukė pirmyn. Mažasis būrys pasuko prie kalvos, ant kurios 
du karavano žmonės rado savo mirtį. 

Kelias dienas Viljamas Emeris vis dar jautė žaibo smūgio pa- 
darinius, o kairioji jo ranka — joje jis laikė kompasą - dar kurį 
laiką buvo paralyžiuota; bet, laimei, ji atsigavo, ir jaunasis astro- 
nomas vėl galėjo imtis darbo. 

Per kitas aštuoniolika dienų, tai yra iki gruodžio dvidešimto- 
sios, karavanas toliau slinko be kokių nors nuotykių. Makololai 

nesirodė, todėl Mokumas, nors ir neprarado budrumo, ėmė pa- 
mažu nusiraminti. Ekspedicija jau dirbo ne daugiau kaip už pen- 
kiasdešimties mylių nuo karštosios dykumos, o karrou buvo vis 
tokia pat - derlingas kraštas, kurio augmenija, drėkinama ir mai- 
tinama trykštančių vandens srautų, neturėjo sau lygių nė viename 
žemės rutulio taške. Taigi mokslininkai galėjo tikėtis, jog iki pat 
dykumos nei žmonės, keliaujantys per turtingą laukinių Žvėrių 
sritį, nei nešuliniai arkliai, kuriems sodrių ganyklų žolė siekė krū- 
tines, nepatirs maisto trūkumo. 

Gruodžio dvidešimtosios vakare, apytikriai likus valandai iki 
saulėlydžio, keliautojai sustojo pailsėti. Trys anglai ir bušmėnas, 
ilsėdamiesi po dienos nuovargio, po medžiu šnekučiavosi apie 
artimiausius planus. Pūtė lengvas šiaurės vėjelis, šiek tiek gai- 
vindamas keleivius. 

Astronomai ketino naktį išmatuoti žvaigždžių aukštį, kad ga- 
lėtų apskaičiuoti vietovės platumą. Danguje nesimatė nė debesė- 
lio, mėnuo dar tik kilo, žvaigždynai žadėjo būti ryškūs, taigi ne- 
lengvus zenitinius stebėjimus europiečiai vylėsi vykdyti pačio- 
mis palankiausiomis sąlygomis. Todėl pulkininkas Everestas ir 
seras Džonas Murėjus šiek tiek paniuro, kai apie aštuntą valandą 
vakaro Viljamas Emeris, atsistojęs ir mostelėjęs į šiaurę, pasakė: 

— Horizontas blausiasi, todėl bijau, kad naktis nebus tokia pa- 
lanki, kaip mes tikėjomės. 

— Iš tikrųjų, — atsakė seras Džonas, — antai debesys aiškiai 
tirštėja ir, pučiant vis stiprėjančiam vėjui, netrukus aptrauks visą 
skliautą. 

— Vadinasi, ir vėl kaupiasi audra? — paklausė pulkininkas. 

— Mes dabar atsidūrėme rajone tarp atogrąžų, - atsakė Vilja- 
mas Emeris, - čia niekada negali pasikliauti oru. Manau, kad šią- 
nakt mums nepavyks stebėti žvaigždžių. 

— Oką jūs pasakysite, Mokumai? - paklausė pulkininkas Eve- 
restas bušmėno. 

Bušmėnas atidžiai apžvelgė horizontą. 

Debesies kraštus juosė keista stofa kreivė - tokia ryški, tarsi 

ją kažkas būtų nubrėžęs su lekalu. (Lekalas - braižymo instru- 
mentas brėžti kreivoms linijoms.) Kreivė tęsėsi gal kokias tris ar 
keturias mylias. Juosvas lyg dūmai debesis atrodė gan neįprastai, 
todėl nustebino bušmėną. Besileidžianti saulė retsykiais jį dažė 
raudonais atspalviais, ir tada debesis atspindėjo šviesą lyg tiršta 
masė, o ne garų sankaupa. 

— Keistas debesis! — tarė Mokumas, tačiau nieko daugiau ne- 
paaiškino. 

Po kelių akimirkų atlėkė vienas čiabuvis, norėdamas įspėti me- 
džiotoją, kad gyvuliai — arkliai, mulai, jaučiai ir visi kiti - ima 
nerimauti. Jie bėgioja po ganyklą ir nė už ką nenori grįžti į sto- 
vyklos vidų. 

— Ką gi, palikite juos nakčiai už stovyklos! - atsakė Mokumas. 

— O plėšrūs Žvėrys? 

— Na! Plėšrūnai greitai bus užsiėmę kitais dalykais, kad dar į 
juos kreiptų dėmesį. 

Čiabuvis nuėjo. Pulkininkas Everestas jau rengėsi klausti buš- 
mėno, ką jis norėjo pasakyti. Tačiau Mokumas, pasitraukęs kelis 
žingsnius į šalį, regis, be galo susidomėjo artėjančiu reiškiniu, 
kurio prigimtį, manding, atspėjo. 

Debesis greitai artėjo. Jis slinko tikrai labai žemai, — jo aukš- 
tis virš Žemės paviršiaus, be abejonės, siekė tik kelis šimtus pėdų. 
Vis stiprėjančio vėjo ūžesį papildė kažkoks garsus šlamesys, jei- 
gu tik įmanoma šiuos du žodžius vartoti kartu, — ir šis šlamesys, 
atrodė, sklido iš paties debesies. 

Staiga virš debesies pasirodė ištisas spiečius juodų taškų, aiš- 
kiai matomų blyškiame dangaus fone. Jie šokinėjo iš apačios į 
viršų, tai grimzdami į tamsią masę, tai iš jos išlėkdami. Jų buvo 
tikriausiai tūkstančiai. 

— Ei, kas ten per juodi taškai? — paklausė seras Džonas Murėjus. 

— Tai paukščiai, — atsakė bušmėnas. — Vanagai, ereliai, saka- 
lai, pesliai. Lydėdami šį debesį, jie skrenda iš toli ir paliks tik 
tada, kai jis išsisklaidys. 

— Debesis? 

— Čia visai ne debesis, — atsakė Mokumas, mostelėdamas į 
juodąją masę, jau dengiančią ketvirtį dangaus, — tai gyva masė, 
tai skėriai! 

Medžiotojas neapsiriko. Europiečiams pasitaikė reta proga iš- 
vysti savo akimis vieną iš tų siaubingų antplūdžių, (nelaimei, per- 
nelyg dažnų), kai vietovę užplūsta Žiogų atmaina, kuri žydintį 
kraštą per naktį paverčia bevaise ir negyva dykuma. Skėriai, ku- 
riuos dabar regėjo astronomai, priklausė svirplių rūšiai —- gry//i 
devastatorii, kaip juos vadina gamtininkai; jų susirenka į būrį gal 
milijardas. Nejaugi keliautojams niekada neteko matyti penkias- 
dešimties mylių ilgio paplūdimių, kuriuos dengė keturių pėdų sto- 
rio skėrių sluoksnis? 

— Taigi, — vėl prabilo bušmėnas, - šie gyvi debesys — siaubin- 
ga rykštė mūsų pasėliams. Ir tegu dangus susimilsta, kad ši nepri- 
darytų mums daug blogo! 

— Bet mes čia neturime, - įsiterpė pulkininkas Everestas, - nei 
apsėtų laukų, nei ganyklų, kurios mums priklausytų! Taigi kodėl 
turime bijoti šių vabzdžių? 

— Mums ir nėra ko jų bijoti, jeigu tik jie pralėks virš mūsų 
galvų, —- atsakė bušmėnas, — bet jeigu skėriai nusileis toje vieto- 
vėje, kurią turėsime pereiti... Tada joje nerasime nei medžio la- 
pelio, nei menkiausios žolelės... Pulkininke, jūs pamirštate, kad 
jeigu mes patys nestokojame maisto, tai mūsų arkliai, jaučiai ir 
mulai jo neberas. Kas jų laukia, kai atsidursime nugraužtose ga- 
nyklose? 

Bušmėno pašnekovai kurį laiką neišspaudė nė žodžio. Jie spok- 
sojo į gyvąją masę, kuri platėjo kiek tik siekė žvilgsnis. Šlamesys 
stiprėjo, jį kartkartėmis užgožė riksmai erelių ir sakalų, kurie nuo- 
lat nėrė į šią masę ir rijo tūkstančius vabzdžių. 

— Jūs manote, kad jie nusileis tiesiai čia? —- paklausė Viljamas 
Emeris Mokumo. 

— Aš to ir bijau, — atsakė medžiotojas. — Šiaurės vėjas neša 
juos tiesiog pas mus. Be to, ir saulė jau leidžiasi. Vakaro vėsa 
sudrėkino šių Žiogų sparnelius, kurie labai apsunko. Jie nusileis 

ant medžių, ant krūmų, ant laukų, ir tada... 

Bušmėnas nebaigė savo frazės, kai jo pranašystė ėmė pildytis. 
Akimirksniu milžiniškas debesis, uždengęs visą dangaus zenitą, 
nusileido ant žemės. Žmonės tik apstulbę spoksojo į aplinkui ju- 
dančią tamsią masę — nuo stovyklos iki pat horizonto. Netrukus 
visa stovyklavietė virte virė nuo šių padarų. Vežimai, palapinės — 
viskas dingo po gyva kruša. Skėrių sluoksnis jau siekė per pėdą. 
Anglai, atsidūrę iki kelių šioje žiogų košėje, kas žingsnį traiškė 
juos šimtais. Bet ką tai reiškė tokiai vabzdžių begalybei? 

Ir čia pasirodė, jog esama daug kitų šių padarų naikinimo bū- 
dų. Juos puolė paukščiai, skvarbiai klykdami ir godžiai rydami. 
Po vabzdžių sluoksniu, suviliotos puikaus laimikio, išlindo gyva- 
tės, kurios irgi dorojo skėrius su didžiausiu apetitu. Arkliai, jau- 
čiai, mulai, šunys irgi juos ėdė su neapsakomu malonumu. Lygu- 
mų laukiniai paukščiai, žvėrys - liūtai, hienos, drambliai ir raga- 
nosiai — į savo didžiulius skrandžius grūdo skėrius tiesiog pūdais. 
(Pūdas - svorio matas, 16,3805 kg.) Pagaliau patys bušmėnai — 
dideli „skraidančių krevečių" mėgėjai - jais gardžiavosi tarytum 
dangaus mana! (Dangaus mana - pasak Biblijos, stebuklingai 
Dievo pasiųstas maistas žydams, kai jie keliavo per Arabijos dy- 
kumą po išvarymo iš Egipto.) Tačiau skėrių nė per nago juodymą 
nesumažėjo, nors jų ir krito aibės, beje, ir dėl jų pačių godumo, 
nes šie vabzdžiai ėda vienas kitą. 

Bušmėnui reikalaujant, anglams teko paragauti maisto, kuris 
krito iš dangaus. Mokumas išvirė, apibarstė druska ir pipirais, 
aplaistė actu kelis jų tūkstančius; kas be ko, medžiotojas kruopš- 
čiai atrinko pačius jauniausius — žalius, o ne geltonus, nes pasta- 
rieji ne tokie skanūs. Kai kurie skėriai siekė keturis colius ilgio. 
Mėgėjai ypač vertina ir laiko delikatesu jaunas pateles - storumo 
sulig plunksnos kotu ir penkiolikos-dvidešimties linijų ilgumo, — 
dar nepadėjusias kiaušinėlių. Po pusvalandį trukusio gaminimo 
bušmėnas trims anglams patiekė skanų skėrių patiekalą. Šie vabz- 
džiai — be galvų, kojelių ir sparnelių — labai panašūs į jūros kreve- 
tes, todėl anglai juo nuoširdžiai gyrė, o seras Džonas Murėjus, 

suvalgęs jų kelis šimtus, patarė savo Žmonėms sukaupti jų atsar- 
gas, beje, kuo didesnes. Kad jas sukauptum, pakako tik pasilenkti! 

Atėjo naktis, ir visi išsiskirstė į įprastus savo guolius. Tačiau 
vežimai irgi neišvengė skėrių antplūdžio padarinių. Į juos nega- 
lėjai įlipti, nesutraiškęs daugybės šių padarų. Miegoti tokiomis 
sąlygomis pasirodė ne per labiausiai smagu. Todėl visi trys astro- 
nomai pakėlė akis į dangų, - o kadangi jis buvo giedras ir jame 
ryškiai žibėjo žvaigždės, — visą naktį nustatinėjo šviesulių aukštį. 
Tai, žinia, buvo kur kas maloniau, negu nugrimzti iki kaklo į žio- 
gų patalus. Tarp kitko, ar galėjo europiečiai bent akimirkai sudėti 
bluostą, kai slėniuose ir miškuose aidėjo laukinių Žvėrių balsai, 
kurie dorojo laimikį iš skėrių! 

Kitą rytą saulė patekėjo virš giedro horizonto ir pradėjo brėžti 
danguje savo lanką, žadėdama karštą dieną. Greitai jos spindu- 
liai sušildė gamtą, ir vėl pasigirdo duslus ūžesys, kurį skleidė dau- 
giamilijoninės skėrių masės, pasirengusios vėl pakilti į orą, kad 
vėliau nusiaubtų kitas sritis, antsparniai. Aštuntą valandą ryto tarsi 
kažkas užmetė ant dangaus milžinišką šydą, prislopinusį net sau- 
lės šviesą. Viskas aplinkui aptemo, tarsi vėl sugrįžo naktis. Pas- 
kui, kai sustiprėjo vėjas, milžiniškas debesis ėmė slinkti. Dvi va- 
landas jis, dusliai ūždamas, vis plaukė virš paskendusios tamsoje 
stovyklos, kol pagaliau išnyko vakaruose už horizonto. 

O kai vėl aplinkui nušvito, visi pamatė, kad bušmėno prana- 
šystė visiškai išsipildė. Nė medžio lapelio, nei žolelės pievose! 
Viskas sunaikinta! Žemė atrodė pageltusi ir purvina. Netekusios 
žalumos šakos tiesiog kėlė siaubą. Šitaip ūmai vidury vasaros 
atėjo Žiema! Vietoj derlingo krašto plytėjo dykuma! 

Nejučiomis į galvą atėjo rytiečių patarlė apie plėšikiškus os- 
manų įpročius: „Ten, kur praėjo turkas, žolė jau nebeauga!" Ten, 
kur nusileido skėriai, žolė irgi jau nebeauga! (Osmanai - turkų 
valdovų dinastija, valdžiusi Osmanų imperiją 1299/1300-1922 
metais. Osmanais vėliau buvo vadinami visi Osmanų imperijos 


gyventojai.) 

Aštuonioliktasis skyrius 
Dykuma 


Dabar po keliautojų kojomis jau driekėsi tikroji dykuma; kai 
gruodžio dvidešimt penktąją, išmatavę naują dienovidinio laips- 
nį ir užbaigę savo keturiasdešimt aštuntąjį trikampį, pulkininkas 
Everestas ir jo kompanionai pasiekė šiaurinę karrou sieną, jie 
nepastebėjo jokio skirtumo tarp rajono, kurį ką tik paliko, ir tos 
bevaisės, saulės išdegintos vietovės, kurią dar rengėsi pereiti. 

Karavano gyvuliai — arkliai, mulai ir jaučiai — labai kentėjo 
dėl tuščių ganyklų. Vandens irgi trūko. Išdžiūvo ir paskutinės ba- 
lutės. Dirvą sudarė molio ir smėlio mišinys, todėl čia niekas ne- 
galėjo augti. Vanduo, čia atneštas liūčių sezono, susigėrė į smėlio 
sluoksnius ir beveik tuoj pat dingo nuo Žemės paviršiaus, sėte 
nusėto didžiulių smiltainio akmenų. 

Čia ir buvo vienas iš tų bevaisių ir sausringų rajonų, kuriuos 
daktaras Livingstonas ne kartą kirto savo nuotykingų kelionių me- 
tu. Ne tik žemė, bet ir oras čia buvo toks sausas, kad net palikti 
lauke geležiniai daiktai nerūdijo. Kaip pasakojo mokslininkas, 
medžių lapai buvo raukšlėti ir suvytę, mimozos žiedai neišsiskleidė 
net viduryje dienos, vabalai, palikti žemės paviršiuje, nugaišo po 
kelių sekundžių; pagaliau termometras, įkastas tris colius į Žemę, 
vidurdienį rodė šimtą trisdešimt keturis laipsnius pagal Farenhei- 
tą! (56,67 “C. - Aut.) 

Štai tokias kai kurias Pietų Afrikos vietas išvydo garsusis ke- 
liautojas, lygiai tokia pat prieš anglų astronomus atsivėrė ir že- 

mė, plytinti tarp karrou ir Ngamio ežero. Keliautojai kentėjo nuo- 
vargį ir troškulį. Vandens trūkumą dar skaudžiau jautė naminiai 
gyvuliai, kurie šiaip ne taip maitinosi reta, sausa ir dulkėta žole. 
Dar daugiau, šios neaprėpiamos platybės vadintos dykuma ne tik 
dėl sausringumo, bet ir dėl to, kad čia nerizikavo užklysti nė vie- 
na gyva būtybė. Paukščiai skrido prie Zambezės upės, kur galėjo 
rasti medžių ir gėlių. Laukiniai gyvūnai irgi nesilankė šioje lygu- 
moje, neturinčioje jokių gyvybės šaltinių. Tik pirmojoje sausio 
pusėje karavano medžiotojai matė dvi ar tris poras antilopių, ku- 
rios gali be vandens ištverti net kelias savaites: tarp jų buvo ir 
oriksai, panašūs į tuos, kurie sukėlė labai stiprų sero Džono Mu- 
rėjaus nusivylimą, ir kamos geromis akimis, pelenų spalvos plau- 
kais, išmargintais gelsvai raudonų dėmių, - nepavojingi gyvūnai, 
labai vertinami už skanią mėsą; pastarieji, regis, labiau mėgo be- 
vaises lygumas negu derlingų rajonų ganyklas. 

Tuo laiku, keliaudami ir triūsdami po svilinančia saule, kvė- 
puodami oru, kuriame nebuvo nė menkiausio lašelio drėgmės, 
tęsdami geodezines operacijas ir dieną, ir naktį, neteikusią nei 
vėjelio, nei didesnės vėsos, astronomai labai pavargo. Jų van- 
dens atsargos, saugotos įkaitusiose statinaitėse, greitai seko. Moks- 
lininkai jau turėjo taupyti vandenį, tačiau noras tęsti darbus buvo 
toks stiprus, 0 jų vyriškumas toks nepalaužiamas, jog jie nugalė- 
jo nuovargį bei sunkumus ir nepraleido nė menkiausios smulk- 
menos savo svarbiame ir kruopščiame darbe. Sausio penktąją, 
padedami devynių naujų trikampių — jų bendras skaičius jau sie- 
kė penkiasdešimt septynis - mokslininkai apskaičiavo dienovidi- 
nio septintąją dalį, sudarančią dar vieną laipsnį. 

Astronomams reikėjo tik nueiti dalį dienovidinio, tenkančio 
dykumai, ir, pasak bušmėno, paskutinėmis sausio dienomis jie 
tikrai pasieks Ngamio ežero krantus. Pulkininkas ir jo kompanio- 
nai pareiškė, kad atsilaikys dar tiek laiko, kiek reikės. Bet karava- 
no bušmėnai, neviliojami šio tikslo, šie samdiniai, kurių interesai 
nesutapo su mokslinės ekspedicijos interesais, šie čiabuviai, vi- 
siškai nepasiryžę eiti vis pirmyn ir pirmyn, sunkiai pakėlė kelio- 

nės išmėginimus. Jie labai kamavosi dėl vandens trūkumo. Jau 
teko palikti pakeliui kelis nešulinius gyvulius, iškamuotus alkio 
ir troškulio; mokslininkai pradėjo baimintis, kad tokių atvejų kas 
dieną vis daugės. Bušmėnai pradėjo vis dažniau murmėti ir prieš- 
gyniauti. Mokumo padėtis irgi kasdien prastėjo, jo įtaka silpnėjo. 

Greitai pasidarė aišku, jog vandens trūkumas mokslininkų ke- 
lyje virsta neįveikiama kliūtimi, jog norom nenorom teks, matyt, 
nebesiveržti toliau į šiaurę - arba pasukti atgal, arba į dešinę nuo 
dienovidinio, rizikuojant susitikti su rusų ekspedicija. Ir vienu, ir 
kitu atveju anglai galėtų pasiekti gyvenamąsias vietas ne tokiuo- 
se sausringuose rajonuose. Sausio penkioliktąją bušmėnas pra- 
nešė pulkininkui Everestui apie vis didėjančius sunkumus, su ku- 
riais jis daugiau nebesugeba susitvarkyti. Vežėjai jau atsisakė jo 
klausytis. Kas rytą, kai stovykla pakyla iš vietos, bušmėnai pra- 
deda priešgyniauti ir savavališkai elgtis. Reikia pripažinti, jog šie 
nelaimingieji, išsekinti kaitros ir kamuojami troškulio, atrodė tikrai 
pasigailėtinai. Beje, ir jaučiai su arkliais, maitinęsi tikrai prastai, 
— skurdžia ir sausa žole ir beveik negaudami nė lašo vandens, 
nebenorėjo toliau eiti. 

Pulkininkas Everestas puikiausiai suvokė tikrąją padėtį. Ta- 
čiau būdamas sau reiklus ir griežtas, šitaip elgėsi ir su kitais. Jis 
niekaip nenorėjo pristabdyti trigonometrinio tinklo kūrimo ope- 
racijų ir pareiškė, jog net jeigu liktų vienas, vis vien keliautų tik 
pirmyn. Juoba jog abu jo kolegos irgi taip pat galvojo ir buvo 
pasirengę žengti paskui vadovą tiek, kiek reikės. 

Bušmėnas eilinį kartą, ėmęsis visų priemonių, vėl susitarė su 
čiabuviais, kad jie dar kurį laiką seks paskui jį. Jo paskaičiavi- 
mais, dabar karavanui liko gal tik penkios ar šešios dienos kelio 
iki Ngamio ežero. Ten arkliai ir jaučiai ras puikias ganyklas ir 
ūksmingus miškus. Ten Žmonės išvys ištisas marias gėlo vandens 
ir galės pailsėti. Mokumas vargais negalais sugebėjo įtikinti dau- 
gumą savo gentainių. Jis įrodė, kad maisto ir vandens atžvilgiu 
dabar geriausias kelias tik į šiaurę. Iš tikrųjų, sakykime, pasukti į 
vakarus — vadinasi, keliauti aklai, grįžti atgal — vėl pasiekti nu- 

niokotą karrou. Galų gale čiabuviai pakluso medžiotojo įkalbi- 
nėjimams, ir karavanas iš paskutiniųjų patraukė Ngamio link. 

Laimei, šioje plačioje lygumoje mokslininkai gana lengvai vyk- 
dė geodezines operacijas, nes niekas netrukdė. Norėdami laimėti 
laiko, astronomai triūsė dieną ir naktį. Orientuodamiesi pagal 
elektrinių žibintų šviesas, jie labai tiksliai matavo kampus, laiky- 
damiesi pačių priekabiausių reikalavimų. 

Sausio šešioliktąją ekspedicijos dalyviai išvydo vandenį: ho- 
rizonte tyvuliavo vienos ar dviejų mylių pločio lagūna. Galima 
įsivaizduoti, kaip jie sutiko šią naujieną! Visas karavanas pasku- 
bomis patraukė prie gana didelio vandens telkinio, kurio pavir- 
šiuje blykčiojo saulės spinduliai. 

Lagūną pasiekė penktą valandą vakaro. Keli arkliai, nutraukę 
pakinktus ir išsprūdę iš varovų rankų, nušuoliavo prie be galo 
trokštamos drėgmės. Jie jautė vandenį, jie įkvėpė jo kvapą ir ne- 
trukus jau stovėjo iki kaklų panirę į vandenį. 

Bet bemaž tuoj pat gyvuliai išbrido atgal į krantą. Nežinia ko- 
dėl jie negalėjo numalšinti troškulio šioje gaivioje lagūnoje; kai 
ją pasiekė bušmėnai, suprato, — vanduo čia slūgsojo toks sūrus, 
jog jo buvo neįmanoma gerti. 

Žmones apėmė neviltis. Nėra nieko baisiau už žlugusias vil- 
tis! Mokumui pasivaideno, kad dabar jis jau niekada nebepajėgs 
įkalbėti čiabuvių žygiuoti pirmyn ir pasitraukti nuo šio druskingo 
ežero. Ekspedicijos laimei, karavanas jau buvo arčiausiai priėjęs 
prie Ngamio ir Zambezės intakų negu prie kurio kito šio regiono 
taško, kur galėtų rasti geriamo vandens. Taigi visi galėjo išsigel- 
bėti tik judėdami pirmyn. Po penkių dienų, jeigu nesugaišins ge- 
odeziniai darbai. ekspedicija pasieks Ngamio ežero pakrantę. 

Vėl leidosi į kelią. Pulkininkas Everestas, naudodamasis ly- 
gia vietove, ėmė tiesti didelių išmatavimų trikampius, todėl galė- 
jo rečiau sustoti ir rečiau smaigstyti vizavimo gaires. Kadangi 
astronomai stebėjimus vykdė dažniausiai naktimis, o jos čia bu- 
vo labai giedros, signalinės ugnys puikiai matėsi iš gana toli, to- 
dėl nesunkiai galėjo ir teodolitu, ir kampamačiu pasiekti puikių 

rezultatų bei ypatingo tikslumo. Kartu jie turėjo progą taupyti 
laiką ir jėgas. Tačiau turime pripažinti, jog ir narsiesiems moksli- 
ninkams, apimtiems mokslinio entuziazmo, ir čiabuviams, kamuo- 
jamiems baisaus troškulio šioje siaubingoje klimato juostoje, ly- 
giai kaip ir gyvuliams, jau atėjo pats laikas pasiekti Ngamio eže- 
rą. Niekas jau tokiomis sąlygomis nebepajėgtų pakartoti dviejų 
savaičių žygio. | 

Sausio dvidešimt pirmąją lygus ir glotnus žemės paviršius ėmė 
aiškiai keistis — vis dažniau pasitaikė aukštumėlių ir kupstynų. 
Apie dešimtą valandą ryto šiaurės vakaruose žmonės pastebėjo 
nedidelį - nuo penkių iki šešių šimtų pėdų aukščio - kalną; iki jo 
buvo apytikriai penkiolika mylių. Jie išvydo Skorcefo viršūnę. 

Bušmėnas atidžiai apsižvalgė aplinkui ir, gana ilgai tyrinėjęs 
apylinkę bei mostelėjęs ranka į šiaurę, tarė: 

— Ten Ngamis! 

— Ngamis! Ngamis! - sukliko čiabuviai ir ėmė džiaugsmingai 
šokinėti ir trypti po smėlį. 

Bušmėnai troško tuoj pat traukti pirmyn ir buvo pasirengę net 
tekini nuskuosti tuos penkiolika mylių, kurios skyrė juos nuo eže- 
ro. Tačiau medžiotojas sugebėjo juos sulaikyti, pareiškęs, kad šia- 
me krašte, pilname makololų, labai pavojinga atsiskirti nuo kitų. 

O tuo tarpu pulkininkas Everestas, norėdamas, kad kuo grei- 
čiau jo nedidelis būrys pasiektų Ngamio ežerą, nutarė vienu tri- 
kampiu susieti stovyklą su Skorcefo viršūne. Smailią kalno vir- 
šūnę astronomai galėjo labai tiksliai nuvizuoti, be to, ji labai tiko 
vykdyti stebėjimus. Taigi nereikėtų laukti nakties ir siųsti pirmyn 
jūreivių ir čiabuvių būrio, kad Skorcefo viršūnėje iškeltų žibintą. 
Netrukus mokslininkai suderino instrumentus, o paskutinio trikam- 
pio, gauto piečiau, kampą dar sykį išmatavo tiesiog stovykloje. 

Mokumas įrengė tik laikiną stovyklą, vildamasis dar iki nakties 
pasiekti trokštamąjį ežerą, tačiau jis neatsisakė nė vienos įprastos 
atsargumo priemonės ir liepė keliems raiteliams ištirti apylinkes. 

Iš kairės ir dešinės stovyklą supo krūmynai, kurie labai tiko 
žvalgybai. Vis dėlto nuo oriksų medžioklės laiko bušmėnas nepa- 

stebėjo jokių makololų pėdsakų, — vadinasi, garsieji plėšikai jau 
nebesekė karavano. Tačiau atsargusis Mokumas stengėsi visą lai- 
ką būti pasirengęs, kad išvengtų nemalonumų. 

Tuo laiku astronomai sudarinėjo savo naują trikampį. Pagal 
Viljamo Emerio apskaičiavimus, šis trikampis turėjo labai juos 
priartinti prie dvidešimtosios lygiagretės, kur buvo jų matuojamo 
šioje Afrikos dalyje lanko galinis taškas. Dar kelios operacijos 
anoje Ngamio ežero pusėje - ir visai tikėtina, kad jie gaus aštuntą 
dienovidinio atkarpą. Paskui, dar sykį patikrinus skaičiavimus, 
padarytus remiantis naująja baze, tiesiogiai pastatyta ant žemės 
paviršiaus, šis didelis darbas bus baigtas. Todėl nenuostabu, kad 
drąsieji europiečiai buvo labai pakiliai nusiteikę, kupini entuziaz- 
mo, - juk jie regėjo įgyvendintus savo sumanymus. 

O kaip šiuo laikotarpiu sekėsi rusų ekspedicijai? Štai jau pra- 
slinko šeši mėnesiai, kai tarptautinės komisijos nariai išsiskyrė ir 
nieko nežinojo vieni apie kitus. Kur dabar buvo Matvejus Struk- 
sas, Nikolajus Palanderis, Michailas Cornas? Ar jie taip pat, kaip 
ir jų kolegos iš Anglijos, pakėlė visus sunkumus? Ar taip pat ka- 
mavosi be vandens ir kentė beprotišką karštį? Ar jiems pasitaikė 
tokie pat sausringi rajonai, kuriais keliavo, nors jų maršrutas ėjo 
arčiau Deivido Livingstono trasos? Galbūt rusų ekspedicijai la- 
biau pasisekė su maisto produktais, kadangi jų kelyje, be Kolo- 
bengo, pasitaikė ir kitų kaimų bei gyvenviečių, pavyzdžiui, Šo- 
kuanė arba Šošongas, ne itin nutolę nuo rusų dienovidinio. Bet, 
kita vertus, šiuose labiau apgyvendintuose rajonuose dažnesni ir 
plėšikų antpuoliai. Ar iš to fakto, jog makololai, regis, liovėsi 
sekti anglus, negalima daryti išvados, kad jie patraukė paskui ru- 
sų ekspediciją? 

Pulkininkas Everestas, itin užsiėmęs savo reikalais, negalvojo 
ir nenorėjo apie tai galvoti, bet seras Džonas Murėjus ir Viljamas 
Emeris dažnai kalbėdavosi apie buvusių kolegų likimą. Ar dar 
jiems lemta kada nors pasimatyti? Ar sėkmingai triūsia rusai? Ar 
matematinį to paties darbo, tai yra laipsnio dydžio šioje Afrikos 
dalyje nustatymo, rezultatą gaus vienodą abi ekspedicijos, mata- 

vusios tuo pat metu, bet atskirai tiesusios trigonometrinį trikam- 
pių tinklą? Be visa kita, Viljamas Emeris daug galvojo apie savo 
bičiulį, be kurio jautėsi labai vienišas, puikiai žinodamas, kad ir 
Michailas Cornas irgi niekada jo neužmirš. 

Tuo tarpu mokslininkai ėmė matuoti kampo kraštinių ilgį. No- 
rėdami nustatyti kampą, kuris turėjo būti stovyklos vietoje, astro- 
nomai privalėjo numatyti du vizyrus, kurių vieną atstojo kūginė 
Skorcefo kalno viršūnė. Kitu vizyru į kairę nuo dienovidinio jie 
pasirinko smailiaviršūnę kalvą, stūksojusią viso labo tik už kelių 
mylių. Šia kryptimi mokslininkai nukreipė vieną kampamačio 
okuliarą. 

Skorcefas, kaip jau sakėme, dunksojo gana toli nuo stovyklos. 
Tačiau astronomai neturėjo ko daugiau rinktis, nes šis atskirai 
iškilęs kalnas buvo vienintelis aukščiausias taškas visoje vieto- 
vėje. Iš tikrųjų nei šiaurėje, nei vakaruose, nei kitame Ngamio 
ežero, kurio keliautojai dar nematė, krante nekilo jokia aukštesnė 
viršūnė. Pernelyg toli pasirinktas vienas vizyras vertė tyrinėtojus 
nukrypti gerokai į dešinę nuo dienovidinio; tačiau kitos išeities 
jie neturėjo. Taigi šią vienintelę viršūnę astronomai labai tiksliai 
vizavo antruoju kampamačio okuliaru; vieno nuo kito okuliarų 
nuokrypis sudarė kampinį atstumą, skyrusį Skorcefą nuo minėtos 
kalvos, vadinasi, dydį kampo, esančio pačioje stovykloje. Pulki- 
ninkas Everestas, stengdamasis kuo labiau priartinti Skorcefą, pa- 
eiliui dvidešimt kartų pasuko okuliarą, mažindamas jo Židinį: ši- 
taip jis dvidešimt sykių sumažino klaidos tikimybę ir pasiekė to- 
kį kampinį išmatavimą, kuris buvo absoliučiai tikslus. 

Visas šias operacijas, nepaisydamas čiabuvių rodomo nekant- 
rumo, bejausmis Everestas atliko taip pat kruopščiai, kaip tą būtų 
daręs savo Kembridžo observatorijoje. Visą sausio dvidešimt pir- 
mąją jis praleido prie kampamačio, ir tik vakarėjant, apie pusę 
šešių, kai pasidarė sunku matyti parodymus, pulkininkas baigė 
stebėjimą. 

— Dabar jau esu jūsų žinioje, — tarė jis bušmėnui. 

— Šiek tiek jau per vėlu, pulkininke, — atsakė Mokumas, - man 

gaila, kad nespėjote padaryti savo darbo iki sutemų, nes tuo atve- 
ju mes galėjome savo stovyklą perkelti ant ežero kranto. 

— O kas dabar mums trukdo perkelti? — nustebo pulkininkas 
Everestas. - Penkiolika mylių galime nužygiuoti ir tamsoje, kuri 
mums tikrai ne kliūtis. Juk kelias į ten tiesus, visur lyguma... tai 
nėra ko baimintis, kad paklysime! 

— Taip... iš tikrųjų... — tarsi svarstydamas atsakė bušmėnas, — 
galime pamėginti griebtis tokios avantiūros, nors šiomis vieto- 
mis netoli nuo Ngamio ežero aš labiau linkčiau keliauti dienos 
šviesoje! Mūsų Žmonės tik ir prašo traukti pirmyn, kad greičiau 
pasiektų gėlavandenį ežerą. Ką gi, keliaukime, pulkininke! 

— Jeigu tik pageidaujate, Mokumai! - atsakė pulkininkas. 

Kai tik visi pritarė šiam sprendimui, žmonės puolė kinkyti į 
vežimus jaučius, balnoti arklius, krauti instrumentus; septintą va- 
landą vakaro, kai bušmėnas davė ženklą išvykti, karavanas, ge- 
namas troškulio, pajudėjo Ngamio ežero link. 

Iškeliavus bušmėnas paprašė visus tris europiečius pasiimti 
šautuvus ir šaudmenis. Pats jis jojo su karabinu, kurį jam padova- 
nojo seras Džonas; medžiotojo šovininėje netrūko patronų. 

Karavanas traukė pirmyn. Naktis pasitaikė tamsi. Tirštas de- 
besų sluoksnis slėpė žvaigždynus. Tačiau niekur virš žemės neki- 
lo rūkas. Mokumas, kurio regėjimas nuolatos stebino europie- 
čius, akylai dairėsi į šalis ir į priekį, kur slinko vilkstinė. Keli 
žodžiai, kuriuos medžiotojas ištarė serui Džonui, leido garbiajam 
anglui suprasti, kad bušmėnas toli gražu nelaiko šios vietovės 
itin saugia. Todėl seras Džonas savo ruožtu buvo visiškai pasi- 
rengęs bet kokiems įvykiams. 

Vilkstinė jau tris valandas judėjo į šiaurę, bet, kamuojama nuo- 
vargio, prilygstančio, galima sakyti, visiškam išsekimui, vos vil- 
ko kojas. Vežimai ir žmonės dažnai stabčiojo, kad palauktų atsi- 
liekančiųjų. Slinko tik trijų mylių per valandą greičiu, taigi de- 
šimtą valandą vakaro mažąjį būrį nuo Ngamio kranto dar skyrė 
šešios mylios. Gyvuliai sunkiai traukė tvankų orą, tačiau tokį sau- 
są, jog net pats jautriausias higrometras nebūtų rodęs nė pėdsako 

drėgmės. (Higrometras - prietaisas drėgmės dydžiams matuoti.) 

Netrukus, nors ir kaip prašė bei ragino bušmėnas, karavanas 
subyrėjo į atskiras grupeles. Žmonės ir gyvuliai kinkavo labai 
ištįsusia virtine. Keli jaučiai, visiškai netekę jėgų, sukniubo kely- 
je. Nulipę nuo arklių, raiteliai vos vilko kojas, ir juos lengvai 
būtų nugalėjusi net ir menka čiabuvių gauja. Todėl labai suneri- 
męs Mokumas, negailėdamas nei žodžių, nei mostų, eidamas nuo 
vieno prie kito, stengėsi kaip nors vėl sujungti savo būrį, bet vel- 
tui; netrukus, pats to nepastebėdamas, jis jau ėmė paleisti iš akių 
kai kuriuos keliautojus. 

 Vienuoliktą valandą vakaro priekyje važiavę vežimai jau bu- 
vo už trijų mylių nuo Skorcefo. Nors visur viešpatavo tamsa, šis 
vienišas kalnas matėsi gana aiškiai, iškilęs naktyje tarsi milžiniš- 
ka piramidė. Tamsoje jis atrodė masyvesnis ir bene dukart aukš- 
tesnis negu iš tikrųjų. 

Jeigu Mokumas neapsiriko, tai ežeras turėjo prasidėti tuoj pat 
už Skorcefo, todėl dabar reikėjo galvoti, kaip trumpiausiu keliu 
apeiti kalną ir kuo greičiau pasiekti gėlo vandens šaltinį. Bušmė- 
nas kartu su trimis europiečiais stojo karavano priekyje ir jau bu- 
vo pasirengę sukti į kairę, kad apeitų kalną, kai staiga juos su- 
stabdė šūviai — labai aiškūs, nors ir tolimi. 

Anglai bemat atlaužė gaidukus ir labai sunerimę ėmė klausy- 
tis. Vietovėse, kur čiabuviai turi tik ietis ir strėles, šautuvų šūviai 
negalėjo nesukelti jų nuostabos ir nerimo. 

— Kas tai? — paklausė pulkininkas. 

— Šūviai, — atsakė seras Džonas. 

— Šūviai! — sušuko pulkininkas. — O iš kur jie sklinda? 

Klausimas, Žinia, buvo skirtas bušmėnui, kuris atsakė: 

- Šaudoma iš Skorcefo viršūnės. Ten vyksta mūšis! Nėra abe- 
jonės, jog makololai puola europiečių būrį! 

— Europiečių? — pakartojo paskui jį Viljamas Emeris. 

— Taip, pone Viljamai, - atsakė Mokumas. - Šie garsūs šūviai 
rodo, jog šaudoma iš europiečių ginklų, ir pridursiu - labai taiklių. 

— Aha, vadinasi, tai europiečiai?.. 

Bet kolegą nutraukęs pulkininkas šūktelėjo: 

— Ponai, kad ir kas būtų tie europiečiai, mes turime jiems padėti! 

— Taip, taip! Eime! Eime! - pakartojo Viljamas Emeris, kurio 
širdį gniaužė nerimas. 

Prieš pasukdami prie kalno, bušmėnas ir anglai panoro pasku- 
tinį sykį surinkti į grupę savo žmones, kuriuos netikėtai galėjo 
apsupti plėšikų gauja. Bet kai medžiotojas nujojo atgal, pasirodė, 
kad karavanas visiškai išsibarstęs, arkliai ir jaučiai iškinkyti, ve- 
žimai palikti, o keli siluetai, klydinėję po lygumą, jau dingsta iš 
akių, toldami į pietų pusę. 

— Bailiai! - sušuko Mokumas. — Matai, jie tuoj pat viską pa- 
miršo — ir troškulį, ir nuovargį, kad tik pasipustytų padus! 

Paskui grįžęs pas anglus ir jų drąsius jūreivius, tarė: 

— O mes trauksime pirmyn! 

Europiečiai kartu su medžiotoju nedelsdami nujojo į šiaurės 
pusę, ragindami savo arklius ir versdami juos atiduoti likusias 
jėgas ir energiją. 

Po dvidešimties minučių visi aiškiai išgirdo karingus makolo- 
lų šūksnius. Kiek jų ten yra, dar buvo sunku pasakyti. Šie čiabu- 
viai plėšikai tikriausiai apgulė Skorcefo viršūnę, ant kurios buvo 
galima regėti ugnies pliūpsnius. Įsižiūrėję europiečiai išvydo gru- 
pes Žmonių, kurie ropštėsi kalno šlaitais aukštyn. 

Netrukus pulkininkas Everestas ir jo palydovai užėjo puolan- 
čiosios grupės užnugarin. Čia jie nušoko nuo savo išsekusių arklių 
ir, sušukę garsų „valio“, kurį apgultieji turėjo išgirsti, paleido pir- 
muosius šūvius į puolančius čiabuvius. Išgirdę tankius greitašau- 
džių šautuvų šūvius, makololai nusprendė, kad juos pačius supa 
didelis būrys. Ši netikėta ataka užklupo čiabuvius nepasiruošu- 
sius, todėl jie bemat ėmė trauktis, net nepaleidę nė vienos strėlės. 

Negaišdami nė akimirkos, pulkininkas Everestas, seras Džo- 
nas Murėjus, Viljamas Emeris, bušmėnas ir jūreiviai, be perstojo 
užtaisydami šautuvus iš šaudydami, puolė į pačią plėšikų tirštu- 
mą. Penkiolika čiabuvių krito nuo jų kulkų. 

Makololai pasidalijo į dvi dalis. Europiečiai puolė į susidariu- 

sį tarpą ir, versdami iš kojų čiabuvius, buvusius arčiausiai, neat- 
sigręždami ėmė kopti kalno šlaitu aukštyn. Po dešimties minučių 
jie pasiekė tamsos gaubiamą viršūnę, kadangi apgultieji nutraukė 
šautuvų ugnį, baimindamiesi pataikyti į tuos, kurie šitaip netikė- 
tai atėjo į pagalbą. 

O tie apgultieji pasirodė esą rusai! Jie visi buvo čia - Matve- 
jus Struksas, Nikolajus Palanderis, Michailas Cornas ir penki ru- 
sai jūreiviai. O iš čiabuvių, anksčiau sudariusių jų karavaną, pa- 
siliko tik vienintelis ištikimasis foreloperis. Išsigandę jų bušmė- 
nai, kaip ir anglų čiabuviai, irgi paliko juos pavojaus valandėlę. 

Matvejus Struksas tą akimirką, kai pasirodė pulkininkas Eve- 
restas, nušoko nuo neaukštos uolos, stūksojusios pačioje Skorce- 
fo viršūnėje. 

— Ar tai jūs, ponai anglai? —- sušuko astronomas iš Pulkovo. 

— Tie patys, ponai rusai, - oriai atsakė pulkininkas. —- Bet čia 
dabar nėra nei rusų, nei anglų, yra tik europiečiai, susivieniję pa- 
vojaus akimirką! 

Devynioliktasis skyrius 


Trianguliacija arba mirtis 
Draugiškas „valio“! palydėjo pulkininko Everesto žodžius. 
Makololų grėsmės akivaizdoje ir rusai, ir anglai, pamiršę tarp- 
tautinį konfliktą, turėjo susivienyti ir vieningai gintis. Situacija 
diktavo savo sąlygas, todėl anglų-rusų komisija vėl susijungė, 
pajutusi bendrą priešą, ir dabar pasidarė dar draugiškesnė bei vie- 
ningesnė negu anksčiau. Viljamas Emeris ir Michailas Cornas 
stipriai apsikabino. Kiti europiečiai sutvirtino naująją sąjungą pa- 
spausdami vieni kitiems rankas. 

Pirmasis anglų rūpestis - numalšinti troškulį. Rusai turėjo pa- 
kankamai iš ežero atsinešto vandens. Vėliau, užsidarę kazemate, 
sudariusiame dalį paliktos tvirtovės, kažkada pastatytos Skorce- 
fo viršūnėje, europiečiai papasakojo vieni kitiems, ką išgyveno ir 
patyrė po to, kai išsiskyrė Kolobenge. Tuo metu visi jūreiviai 
juos saugojo nuo makololų. (Kazematas - kareivinės, tvirtovės 
patalpa.) 

Pirmiausia, kodėl rusai atsirado šio kalno viršūnėje, tai yra 
gana toli į kairę nuo jų dienovidinio? Dėl tos pačios priežasties, 
dėl kurios anglai toli nuklydo nuo savojo į dešinę. Skorcefas, dunk- 
santis beveik pusiaukelėje tarp abiejų lankų, buvo vienintelis šia- 
me regione kalnas, kuris galėjo tikti pastatyti orientyrui ant Nga- 
mio kranto. Taigi buvo visiškai natūralu, kad abi besivaržančios 
ekspedicijos, atsidūrusios šioje lygumoje, susitiko ant vieninte- 
lio kalno, kuris labai tiko stebėjimams. Iš tikrųjų rusų ir anglų 

na nuo kitos. Todėl operatoriai privalėjo geodeziškai sujungti pie- 
tinį Ngamio ežero krantą su šiauriniu. 

Paskui Matvejus Struksas papasakojo kai kurias smulkmenas 
apie operacijas, kurias jie ką tik atliko. Po Kolobengo rusai toliau 
trianguliavo be nuotykių. Pradinis dienovidinis, kuris burtų keliu 
atiteko rusams, ėjo per derlingą kraštą, šiek tiek banguotą, bet 
nekliudžiusį tiesti trigonometrinį tinklą. Rusų astronomai taip pat 
kaip ir anglai kentėjo dėl nežmoniško šios juostos karščio, bet 
vandens nestokojo. Čia čiurleno gausybė upelių, kurie aplinkui 
skleidė gaivumą ir vėsą. Arkliai ir jaučiai iki soties ėdė sodrią 
žolę begalinėse ganyklose, kurias tai vienur, tai kitur keitė miškai 
ir krūmynai. Ekspedicijos dalyviai plėšrius žvėris laikė pagarbiu 
atstumu nuo stovyklos, naktimis degindami laužus. Kai dėl čia- 
buvių, tai čia gyveno sėslios gentys, susibūrusios į kaimus ir di- 
desnes gyvenvietes, kuriose daktaras Deividas Livingstonas vi- 
sada rasdavo malonius šeimininkus. Visos šios kelionės metu buš- 
mėnai neturėjo kuo skųstis. 

Sausio dvidešimtąją rusai pasiekė Skorcefą ir čia stovyklavo 
beveik pusantros paros, kai lygumoje pasirodė trys ar keturi šim- 
tai makololų. Išsigandę bušmėnai tuojau metė savo postus ir pali- 
ko rusus vienui vienus. Makololai pirmiausia išgrobstė vežimus, 
sustatytus kalno papėdėje, bet, laimei, rusai instrumentus dar anks- 
Čiau buvo sunešę į tvirtovę. Be to, plėšikai nerado savaeigės bar- 
kos, nes rusų jūreiviai buvo spėję ją surinkti iki makololų pasiro- 
dymo, o dabar ji plūduriavo išmetusi inkarą nedidelėje Ngamio 
ežero įlankoje. Šiaurinis kalno šlaitas kilo stačiai ir stūksojo tie- 
siog virš ežero dešiniojo kranto, todėl šioje pusėje tvirtovei ne- 
grėsė joks pavojus. Tačiau pietinėje Skorcefo pusėje šlaitai buvo 
nuolaidūs, todėl makololų antpuolis, galimas daiktas, būtų buvęs 
sėkmingas, jeigu ne stebuklingai atsiradę anglai. 

Štai ką trumpai papasakojo Matvejus Struksas. Savo ruožtu 
pulkininkas Everestas irgi informavo rusus apie įvykius, atsitiku- 
sius po to, kai skilo ekspedicija, apie sunkumus ir vargus, apie 

bušmėnų maištą, apie kliūtis ir nesėkmes, kurias reikėjo įveikti. 
Iš abiejų pasakojimų aiškėjo, jog rusai visą laiką turėjo palankes- 
nes sąlygas negu anglai. 

Naktis iš sausio dvidešimt pirmosios į dvidešimt antrąją pra- 
slinko be nuotykių. Mokumas ir jūreiviai ėjo sargybą prie tvirto- 
vės sienos. Makololai daugiau nebeatakavo. Tačiau keliolika lau- 
žų, kuriuos jie uždegė kalno papėdėje, rodė, jog plėšikai ten iš- 
skleidė lauko stovyklą ir nė nemano atsisakyti savo plano. 

Kitą dieną, sausio dvidešimt antrąją, švintant palikę kazema- 
tą, europiečiai nuo kalno viršūnės ėmė žvalgytis po apylinkes. 
Pirmieji saulės spinduliai apšvietė bemaž visą didžiulę teritoriją 
iki pat horizonto. Iš pietų pusės driekėsi geltona dykuma su išde- 
gusia žole, sausringa ir negyva. Kalno papėdėje pusračiu matėsi 
išsidėsčiusi stovykla, po kurią vaikščiojo keturi ar penki šimtai 
čiabuvių. Dar tebedegė jų laužai. Ant įkaitusių akmenų kepė mė- 
sos gabalai. Buvo aišku, kad makololai nenorėjo palikti šios vie- 
tos, nors ir taip viskas, ką vertinga turėjo karavanas — įrankiai, 
vežimai, arkliai, jaučiai, maisto produktai — pateko į jų rankas; 
bet šis laimikis, matyt, jų nepatenkino, - čiabuviai troško, sunai- 
kinę europiečius, paimti jų ginklus. 

Rusų ir anglų mokslininkai, išžvalgę čiabuvių stovyklą, vė- 
liau ilgai ir nuodugniai kalbėjosi su bušmėnu, tačiau galutinį spren- 
dimą turėjo padiktuoti susiklosčiusios aplinkybės; pirmiausia rei- 
kėjo nustatyti Skorcefo padėtį. 

Astronomai jau žinojo, kad šis kalnas pietuose kyla virš di- 
džiulių lygumų, nusidriekiančių iki pat karrou. Į rytus ir į vaka- 
rus nuo jo plytėjo dykumės, kuri čia susiaurėja, tęsinys. Vakarų 
horizonte jie įžvelgė neaiškius siluetus kalvų, besiremiančių į der- 
lingą makololų kraštą; viena jų sostinė, Maketas, stūksojo apy- 
tikriai už šimto mylių į šiaurės vakarus nuo Ngamio ežero. 

Į šiaurę nuo Skorcefo kalno matosi visiškai kitokios vietovės. 
Koks kontrastas sausringoms pietų savanoms! Vanduo, miškai, 
ganyklos — visa tai Žemės turtai, kurie gali duoti nuolatinę drėg- 
mę! Platybėse, blogiausiu atveju nusitęsusioje gal šimtą mylių, 

Ngamis gena savo puikias bangas iš rytų į vakarus, bangas, ku- 
rios dabar atgijo tekančios saulės spinduliuose. Didžiausias eže- 
ro plotis sutapo su žemės lygiagrečių kryptimi. Tačiau iš šiaurės į 
pietus viena jų tikriausiai sudarė ne daugiau kaip trisdešimt-ke- 
turiasdešimt mylių. Anoje ežero pusėje vietovė palengva nuožu!- 
nėjo, ten plytėjo labai įvairus kraštovaizdis su miškais, ganyklo- 
mis, vandens srautais, įtekančiais į Liambiją arba Zambezę; ir 
visai šiaurėje, galimas daiktas, už aštuoniasdešimties mylių, ne- 
aukštų kalnų grandinė rėmino šią lygumą dailiu apvadu. Nuosta- 
bus kraštas dunksojo lyg kokia oazė vidury dykumos! Jo žemė, 
puikiai drėkinama, nuolatos gaivinama vandens arterijų, alsavo 
gyvybe. Didingoji Zambezė savo intakais palaikė ir lepino be ga- 
lo gausią jo augmeniją! Tai pati didžiausia Pietų Afrikos upė, — 
tokia pat kaip Dunojus Europoje ir Amazonė Pietų Amerikoje! 
(Beje, Europoje ilgiausia upė yra Volga.) 

Tokia štai panorama atsivėrė prieš europiečių akis. Kai dėl 
Skorcefo, tai jis kilo virš paties ežero kranto, stačiai leisdamasis 
į Ngamio vandenis. Ir vis dėlto skardis nebuvo toks status, kad 
jūreiviai negalėtų juo laipioti žemyn ar aukštyn; ir štai siauru ir 
stačiu taku, vingiuojančiu nuo vieno kyšulio iki kito, jie nusilei- 
do iki pat ežero, iki tos vietos, kur suposi išmetus inkarą savaeigė 
barka. Dabar, apsirūpinusi geriamuoju vandeniu, mažoji įgula ga- 
lėjo laikytis, kol pakaks maisto. 

Bet iš kur čia toji tvirtovė - dykumoje, kalno viršūnėje? Euro- 
piečiai ėmė klausinėti Mokumą, kuris jau lankėsi šiuose kraštuo- 
se, kai tarnavo Deivido Livingstono vedliu. Štai ką jis papasakojo. 

Kažkada Ngamio ežero apylinkėse dažnai lankydavosi dramb- 
lio kaulo ir „juodosios prekės" pirkliai. Dramblio kaulą jiems tie- 
kė drambliai ir raganosiai. „Juodąja preke" buvo Žmonių kūnai, 
gyvi kūnai, kuriuos gabeno vergų pirkliai. Žemėje palei Zambezę 
knibždėte knibždėjo niekingi svetimšaliai, vertęsi vergų prekyba. 
Karai, rezu, plėšimai žemyno viduje tiekė didelį kiekį belaisvių, 
kuriuos nugalėtojai parduodavo kaip vergus. (Rezu - plėšikų ani- 
puolis. - Aut.) Kaip tik šioje Ngamio pakrantėje buvo įsteigtas 

vergų prekybos punktas, kuriame Vakarų pirkliai pirkdavosi „pre- 
kę"'. Skorcefas tada buvo karavanų stovyklų centras. Čia pirkliai 
poilsiaudavo, prieš keliaudami į Zambezės žemupį ir iki pat jos 
žiočių. Taigi tie pirkliai čia ir pastatė tvirtovę, kad apsigintų pa- 
tys ir apsaugotų savo vergus nuo plėšikų antpuolių, nes dažnai 
pasitaikydavo, kad vergus pagrobdavo tie patys čiabuviai, kurie 
juos buvo pardavę, kad dar sykį parduotų. 

Štai tokia buvo šios tvirtovės istorija, bet dabar karavanų marš- 
rutas pasikeitė. Ngamis jau nebemato jų savo pakrantėse, Skor- 
cefui daugiau nebereikia saugoti užjūrio pirklių, todėl kažkada jo 
viršūnę vainikavusios sienos palengva griūva. Iš tvirtovės liko 
tik puslankiu stūksanti siena, kurios priekinė dalis atsukta į pie- 
tus, 0 užnugaris į šiaurę. Šios sienos centre kyla nedidelis kaze- 
matas su šaudymo angomis, o ant jo dunkso medinis bokštas, 
kurio siluetas, sumažintas atstumo, tapo pulkininko Everesto pa- 
sirinktu vizyru. 

Kad ir labai sugriauta, tvirtovė vis dėlto patikimai saugojo 
europiečius mokslininkus. Slėpdamiesi už jos sienų, sumūrytų iš 
didelių smiltainio luitų, ginkluoti greitašaudžiais šautuvais, jie 
gali atsilaikyti prieš makololų armiją, kol turės maisto bei šaud- 
menų, ir galbūt užbaigti geodezinę operaciją. 

Šaudmenų mažasis europiečių būrelis tikrai nestokojo, nes juos 
sudėjo į didelę dėžę, kurią jūreiviai dar Kolobenge pakrovė į vie- 
ną vežimą kartu su savaeige barka, o jos čiabuviams nepasisekė 
pagrobti. Kitaip atsitiko su maisto produktais. Tvirtovėje euro- 
piečiai nebeturėjo atsargų net dviem dienom, kad galėtų išmai- 
tinti aštuoniolika vyrų, dabar susibūrusių į vieną krūvą: tai yra 
tris anglus ir tris rusus astronomus, dešimt jūreivių iš „Karalie- 
nės ir Caro“ laivo įgulos, bušmėną ir foreloperį. 

Baigę šaudmenų apžiūrą ir papusryčiavę — pusryčiai ilgai ne- 
užsitęsė, — astronomai kartu su bušmėnu susirinko į kazematą, o 
jūreiviai tuo metu ėjo tvirtovės sargybą. 

Mokslininkai nelinksmai svarstė, jog labai trūksta maisto, kad 
niekas nežino, kaip įveikti badą, kai medžiotojas pareiškė: 

— Kaip matau, ponai, jūs susirūpinę dėl maisto trūkumo, ta- 
čiau aš iš tikrųjų nesuprantu jūsų nerimo. Jūs teigiate, kad maisto 
turime tik dviem dienom? Bet kas mus verčia čia, šioje tvirtovė- 
je, sėdėti dvi dienas? Makololai? Kaip Žinau, jie niekada neplau- 
kiojo Ngamio vandenyse, tad su savaeige barka aš pasižadu per 
kelias valandas jus perkelti į šiaurinį ežero krantą! 

Išgirdę tokį pasiūlymą, mokslininkai susižvalgė ir nustebę įsi- 
stebeilijo į bušmėną. Atrodė tikrai keista, kad ši paprasta mintis 
jiems patiems nešovė į galvą. 

Ir iš tikrųjų — ji neatėjo jiems į galvą! Ir negalėjo ateiti šiems 
narsiems žmonėms, kurie buvo iki galo pasiryžę tarnauti tik mokslui. 

Seras Džonas Murėjus pirmasis atgavo žadą: 

— Bet, mano narsusis Mokumai, mes neužbaigėme savo ope- 
racijos. 

— Kokios operacijos? 

— Dienovidinio matavimo operacijos! 

— Vadinasi, jūs galvojate, kad makololams rūpi jūsų dienovi- 
dinis? — nustebo medžiotojas. 

— Kad jiems dienovidinis visai nerūpi, tai savaime aišku, — 
paprieštaravo seras Džonas Murėjus, — užtat mums jis tikrai ne- 
duoda ramybės, todėl negalime palikti nebaigto darbo. Kaip jūs 
manote, brangūs kolegos? 

— Mes visi lygiai taip pat manome, - atsakė pulkininkas Eve- 
restas, kuris, prabilęs dalyvių vardu, išreiškė visų jų jausmus. — 
Mes nenutrauksime dienovidinio matavimo! Iki tol, kol bent vie- 
nas iš mūsų bus gyvas, kol jis pajėgs žvelgti į Žžiūrono okuliarą, 
trianguliacija vyks ir toliau! Jeigu reikės, mes vis vien matuosi- 
me, vienoje rankoje laikydami šautuvą, o kitoje — instrumentą, 
bet dirbsime iki paskutinio atodūsio. 

— Tegyvuoja Anglija! Tegyvuoja Rusija! — sušuko šie nepa- 
vargstantys mokslo vyrai, kurie už bet kokį pavojų labiau vertino 
mokslo interesus. 

Bušmėnas pažvelgė į savo kompanionus ir nieko nebesakė. 
Jis juos suprato. 

Taigi buvo nutarta: nieko nepaisydami, jie tęs geodezinę opera- 
ciją. Bet ką daryti su tokia kliūtimi kaip Ngamio ežeras, kaip šio- 
mis sąlygomis pasirinkti tinkamą orientyrą, — šis ir daugelis kitų 
klausimų bemat kilo drąsiesiems astronomams. Tada prabilo Mat- 
vejus Struksas, kuris jau dvi dienas glaudėsi Skorcefo viršūnėje: 

— Ponai, — tarė jis, - operacija bus sunki, ji pareikalaus daug 
kruopštumo, kantrybės ir pastangų, tačiau ji, šiaip ar taip, įvyk- 
doma. Ką aš noriu pasakyti? Tik tiek, kad turime geodeziškai su- 
sieti Skorcefą su orientyru, esančiu į šiaurę nuo ežero, ar ne taip? 
Bet ar egzistuoja toks orientyras? Taip, jis egzistuoja; aš jau pa- 
rinkau horizonte viršūnę, kuri galėtų tikti vizyru. Ji kyla į šiaurės 
vakarus nuo ežero, taigi ši trikampio kraštinė įstrižai kirs Ngamio 
ežerą. 

— Ką gi, - tarė pulkininkas Everestas, — jeigų toks vizavimo 
taškas egzistuoja, tai kas kliudo? 

— Labai didelis atstumas, - atsakė Matvejus Struksas, - kuris 
skiria Skorcefą nuo tos viršūnės! 

— O koks tas atstumas? — nenurimo pulkininkas Everestas. 

— Ne mažiau kaip šimtas dvidešimt mylių. 

— Mūsų žiūronas pasieks tą orientyrą. 

— Bet juk turėsime uždegti signalą toje viršūnėje! 

— Jis bus uždegtas. 

— Bet pirma reikės ten nugabenti žibintą! 

— Nugabensime. 

- Ir visą tą laiką turėsime gintis nuo makololų! - pridėjo buš- 
mėnas. 

— Ginsimės! 

— Ponai, - tarė bušmėnas, — aš su viskuo sutinku ir darysiu tai, 
ką įsakysite! | 

Šiais ištikimojo medžiotojo žodžiais ir baigėsi pokalbis, nuo 
kurio priklausė mokslinio darbo likimas. Suvienyti vienos idėjos 
ir pasiryžę pasiaukoti dėl mokslo, astronomai išėjo iš kazemato ir 
ėmė tyrinėti vietovę, nusidriekusią į šiaurę nuo ežero. 

Matvejus Struksas parodė jiems viršūnę, kurią jau buvo pasi- 

rinkęs. Tai buvo Valkirijos kalno viršūnė. Ji stūksojo labai aukš- 
tai iškilusi, todėl nepaisant atstumo galingą elektrinį žibintą tik- 
riausiai būtų galima įžiūrėti žiūronu su padidinamaisiais stiklais. 
Kampas, kurį Skorcefas sudarė su Valkirija, viena vertus, ir su 
ankstesniu orientyru, kita vertus, visiškai padėtų išmatuoti die- 
novidinį, nes ta viršūnė, be abejonės, dunkso visai arti prie dvi- 
dešimtosios lygiagretės. Visi kuo puikiausiai suprato būsimos ope- 
racijos svarbą, todėl nieko nuostabaus, kad jie nenorėjo paisyti 
jokių kliūčių. 

Bet pirmiausia astronomai privalėjo nugabenti ten žibintą, — 
vadinasi, įveikti šimtą mylių per nepažįstamą kraštą. Michailas 
Cornas ir Viljamas Emeris pasisiūlė nugabenti žibintą ir gavo vy- 
resniųjų pritarimą. Juos lydėti sutiko foreloperis; negaišdami ėmė 
ruoštis į kelionę. 

Ar nesirengė jie plaukti per ežerą savaeige barka? Ne. Jie no- 
rėjo, kad barka liktų kolegų žinioje. Likusieji gali susidurti su 
būtinybe skubiai išvykti iš Skorcefo, kai tik baigsis matavimai. 
Kad perplauktų Ngamio ežerą, pakako suręsti tošinę valtį, - lengvą 
ir kartu patvarią, — kokią čiabuviai pastato per kelias valandas. 
Mokumas su foreloperiu nusileido ant ežero kranto, kur auga že- 
maūgiai beržai, ir gana greitai padarė savo darbą. 

Aštuntą valandą vakaro jūreiviai sukrovė į valtį instrumentus, 
įdėjo elektrinį žibintą, truputį maisto, šautuvus ir šaudmenis. Su- 
sitarė, kad visi susitiks šiaurinėje Ngamio pakrantėje prie nedi- 
delės įlankos, apie kurią žinojo ir bušmėnas, ir foreloperis. Be to, 
kai tik likusieji astronomai pastebės žibintą Valkirijos viršūnėje 
ir užfiksuos duomenis, pulkininkas Everestas savo ruožtu uždegs 
laužą Skorcefo viršūnėje, kad Michailas Cornas ir Viljamas Emeris 
galėtų nustatyti jos padėtį. Atsisveikinę su kolegomis, Michailas 
Cornas ir Viljamas Emeris paliko tvirtovę ir nusileido prie val- 
ties. Ten jų jau laukė foreloperis ir du jūreiviai — rusas ir anglas. 

Visur viešpatavo neįžvelgiama tamsa. Jūreiviai atrišo virvę, ir 
lengva valtis, varoma ritmingų irklų mostų, tyliai nuslydo tamsiu 
ežero paviršiumi. 


212 


Dvidešimtasis skyrius 
Aštuonios dienos Skorcefo viršūnėje 


Astronomai žvelgė įkandin tolstančių jaunųjų kolegų, ir jų šir- 
dis spaudė liūdesys. Kiek sunkumų, kiek pavojų galbūt laukia šių 
drąsių jaunuolių nežinomuose kraštuose, per kuriuos jie turės nu- 
keliauti šimtą mylių! Tačiau bušmėnas nuramino savo bičiulius, 
pagyręs foreloperio miklumą ir drąsą. Kita vertus, vargu ar ma- 
kololai, pernelyg susirūpinę Skorcefo apgultimi, ims stebėti Nga- 
mio ežero krantus. Šiaip ar taip, bet Mokumas manė — o intuicija 
jo niekada neapgaudavo, - jog tvirtovėje pulkininkui Everestui ir 
jokompanionams gresia didesnis pavojus negu dviem jauniesiems 
astronomams šiaurės keliuose. 

Naktį bušmėnas ir jūreiviai paeiliui saugojo tvirtovę, — juk 
priešas visada išpuolius daro prisidengdamas tamsa; ne išimtis ir 
čiabuviai. Bet šios „reptilijos“ (kaip juos paniekinamai vadino 
medžiotojas) per visą naktį taip ir nerizikavo kopti į Skorcefo 
skardžius. Galbūt jie laukė pastiprinimų, kad vėliau galėtų ata- 
kuoti kalną iš visų pusių ir savo skaičiumi laimėti prieš gerai gink- 
luotus apgultuosius? 

Medžiotojas neapsiriko šitaip galvodamas: kai išaušo diena, 
pulkininkas Everestas aiškiai pastebėjo, jog gerokai padaugėjo 
makololų. Jų stovykla supo beveik visą Skorcefo papėdę, todėl 
pabėgti lyguma jau nebebuvo galimybės. Laimei, Ngamio van- 
denys jų nedomino, taigi, esant reikalui, trauktis per ežerą vis dar 
tebebuvo atviras kelias. Tačiau europiečiai nė nemanė bėgti. Jie 

tarnavo mokslui. Dabar nebeliko nė Žymės asmeninio priešišku- 
mo, kuris anksčiau skyrė pulkininką Everestą ir Matvejų Struksą. 
Jie netgi neužsiminė apie kariaujančias savo šalis. Abu moksli- 
ninkai siekė vieno tikslo, abu troško rezultato, vienodai naudingo 
abiem tautoms, abu norėjo vykdyti savo pareigą mokslui. 

"Laukdami, kada Valkirijos viršūnėje suliepsnos ugnis, astro- 
nomai dar sykį tikrino ankstesnio trikampio matavimus. Ši ope- 
racija, apėmusi anglų pastarųjų dviejų orientyrų vizavimą, praėjo 
be jokių kliūčių, o jos rezultatus neskubėdamas fiksavo Nikola- 
jus Palanderis. Baigę šį darbą, mokslininkai susitarė, kad dabar 
stebės nakties žvaigždes, kad kuo tiksliau nustatytų Skorcefo pla- 
tumą. Bet dar liko itin svarbus klausimas, kurį išspręsti galėjo tik 
padedami Mokumo. Per kokį trumpiausią laiką Michailas Cor- 
nas ir Viljamas Emeris gali pasiekti kalnus, kurie driekiasi į šiau- 
rę nuo Ngamio/iki aukščiausios viršūnės, pasirinktos paskutinio 
trikampio atskaitos tašku? Mokumas atsakė, kad jokiu būdu ne 
greičiau kaip per penkias dienas. Iš tikrųjų Valkirijos kalną nuo 
Skorcefo skyrė daugiau kaip šimto mylių atstumas. Mažasis fo- 
reloperio būrelis keliavo pėsčiomis, be to, turint galvoje sunku- 
mus, kurie gali pasitaikyti rajone, pasižyminčiame daugybe upe- 
lių, penkios dienos - tai galbūt net per trumpas terminas. 

Tada visi nutarė, kad ilgiausiai kelionė turi tęstis šešias die- 
nas; tuo remdamiesi paskirstė maisto atsargas. Pasirodė, kad visų 
atsargų pakaks tik dviem dienom, jeigu kiekvienas suvalgytų įpras- 
tą maisto porciją. Jie dar turėjo kelis svarus džiūvėsių, konser- 
vuotos mėsos ir pemikano. 

Pulkininkas Everestas, pritariant kolegoms, nusprendė, kad die- 
nos racionas bus sumažintas trigubai. Tiktai šitaip pakaks maisto 
šešioms dienoms, kol horizonte nepasirodys be galo nekantriai 
laukiama žibinto šviesa. Keturi europiečiai, šeši jūreiviai ir buš- 
mėnas (viso labo vienuolika žmonių) tikriausiai turės kęsti mais- 
to trūkumą, tačiau jie net nemanė dėl to dejuoti. 

— Beje, juk medžioti tai neuždrausta! — tarė bušmėnui seras 
Džonas Murėjus. 

Bušmėnas abejodamas papurtė galvą. Jis labai nustebtų, jeigu 
ant šio izoliuoto kalno pasitaikytų koks nors laimikis. Bet ar dėl 
to nebeverta išvis. paimti į rankas šautuvo? Po matavimų seras 
Džonas, kol jo kolegos gautus duomenis įrašinėjo į abu Nikola- 
jaus Palanderio rejestrus, kartu su Mokumu paliko tvirtovės ri- 
bas, kad nuodugniai ištirtų Skorcefo kalną. Tuo laiku makololai, 
ramiai ilsėjęsi stovykloje prie kalno papėdės, regis, nė kiek nesi- 
skubino atakuoti. Galimas daiktas, jie ketino paimti tvirtovės gy- 
nėjus badu. 

Skorcefo kalno apžiūra davė štai tokius rezultatus. Aikštė, ku- 
rioje stūksojo tvirtovė, pačioje plačiausioje vietoje siekė ne dau- 
giau kaip ketvirtį mylios. Žemėje, apžėlusioje gana tankia žole 
pramainiui su rieduliais, tai šen, tai ten augo žemi, daugiausia 
kardelių sąžalynai. Šio kalno augaliją sudarė raudonieji viržiai, 
protėjai sidabriniais lapais ir erisėjai ilgais festonais. (Festonas — 
puošybinė lapų, gėlių ir vaisių pynė.) Ant iškyšulių prilipę gludė- 
jo spygliuoti krūmai, siekiantys net dešimt pėdų aukščio, žydin- 
tys baltais žiedais, kvepiantys tarytum jazminai; beje, kaip jie 
vadinami, bušmėnas nežinojo. Kai dėl gyvūnijos, tai po ištisos 
valandos dairymosi seras Džonas nedaug ką išvydo. Tačiau keli 
paukšteliai tamsiomis plunksnomis ir raudonais snapais išlėkė kaž- 
kur iš krūmokšnių; be abejonės, po pirmojo šūvio šis plunksnuo- 
čių būrys bemat dingtų ir daugiau čia nebepasirodytų. Taigi tikė- 
tis, kad pavyks išmaitinti tvirtovės įgulą medžioklės laimikiu, ne- 
buvo jokios vilties. 

— Galėtume pamėginti pažvejoti ežere, — tarė seras Džonas, 
pasilenkęs virš šiaurinio Skorcefo skardžio ir žvelgdamas į neap- 
rėpiamas Ngamio platybes. 

— Gaudyti žuvis be tinklų ir meškerių, — atsakė bušmėnas, — 
tai tas pat, kaip stengtis sugauti skrendantį paukštį. Bet nenusi- 
minkime. Jūsų malonybė žino, kad mums iki šiolei ne sykį padė- 
jo atsitiktinumas, taigi manau, kad ir šįkart jis nenusisuks nuo 
mūsų. |“ 

— Atsitiktinumas! — pakartojo seras Džonas Murėjus. - Jeigu 

Dievas panorės jį pasiųsti, tada atsitiktinumas - pats didžiausias 
žmonių giminės geradarys, kokį tik žinau! Nėra ištikimesnio agen- 
to, išradingesnio mažordomo! (Mažordomas - vyriausias tarnas, 
vyresnysis rūmų valdytojas.) Neseniai jis atskubėjo pas mus bi- 
čiulių rusų pavidalu, jis atvedė juos kaip tik tada, kai mes to norė- 
jome; Žinau, jis nuves mus nepastebimai į tą tikslą, kurį norime 
pasiekti! 

- Ir jis mus pamaitins? — susidomėjo bušmėnas. 

— Tikriausiai pamaitins, bičiuli Mokumai, - atsakė seras Džo- 
nas, — ir tai padaręs jis tik atliks savo priedermę! 

„Jo malonybės“ žodžiai, žinia, atrodė itin įtikinami. Ir vis dėl- 
to bušmėnas sau tarė, kad atsitiktinumas - tai toks tarnas, kuris 
reikalauja šiokios tokios šeimininkų pagalbos, todėl sau pasiža- 
dėjo jam padėti, kai reikės. 

Sausio dvidešimt penktoji nepakeitė nei apgultųjų, nei apgu- 
lėjų padėties. Makololai vis dar knibždėjo savo stovykloje. Jų 
jaučių ir avių bandos ramiai ganėsi apie Skorcefo kalną. Kadangi 
čia netrūko požeminių vandenų, gana sodriai žėlė žolė. Išgrobs- 
tytus vežimus čiabuviai nusitempė į stovyklą. Kelios moterys ir 
vaikai dirbo įprastus ruošos darbus. Retsykiais kuris nors vadas, 
kurį buvo lengva atskirti iš.puošnių drabužių, palypėdavo kalno 
šlaitu, stengdamasis išžvalgyti patogesnius takus, vingiuojančius 
tiesiai į viršūnę. Tačiau paleista iš nupjautavamzdžio karabino 
kulka greitai jį sugrąžindavo į lygumą. Į šūvius makololai atsaky- 
davo karingais šūksniais, paleisdavo kelias niekam nepavojingas 
strėles, purtydavo savo lankus, ko! vėl viskas nurimdavo. 

Kitą dieną apytikriai penkiasdešimt čiabuvių ėmė ropštis į kal- 
ną vienu metu iš trijų pusių. Visa tvirtovės „įgula“ išėjo į lau- 
ką ir sugulė už sienos. Greitašaudžiai ir greitai užtaisomi eu- 
ropiečių ginklai gerokai praretino makololų gretas, todėl puo- 
lėjai nedelsdami pasitraukė atgal. Vis dėlto europiečiai turėjo 
susimąstyti, kas jų laukia, kai ne dešimtys, o šimtai makololų 
ims šturmuoti kalną. Seras Džonas Murėjus sumanė pastatyti 
mitraljezę, paimtą iš savaeigės barkos. Bet įvykdyti sumany- 

mą buvo sunkiausia dėl to, jog užtempti šį nelengvą pabūklą 
reikėjo per daugybę kyšulių, per kuriuos lipti ar net kabarotis ir 
be krovinio buvo ne taip paprasta. „Karalienės ir Caro" laivo jū- 
reiviai turėjo parodyti nemenką mitrumą, nuovoką ir narsą, todėl 
jau sausio dvidešimt šeštąją rūsčioji mitraljezė buvo pastatyta dan- 
tytos sienos ambrazūroje. Iš ten dabar į makololų stovyklos pusę 
žvelgė visi dvidešimt penki įtaisyti pusračiu jos vamzdžiai. Ką 
gi, čiabuviai netrukus galės susipažinti su šiuo mirtinu ginklu, 
kuriuo po dvidešimt penkerių metų civilizuotos tautos apginkluos 
savo kariuomenes. 

Šio priverstinio neveiklumo Skorcefo viršūnėje laiku astrono- 
mai kas naktį apskaičiuodavo žvaigždžių aukštį. Labai giedras 
dangus, itin sausa atmosfera sudarė jiems tiesiog idealias stebėji- 
mų sąlygas. Išmatavę Skorcefo platumą, jie gavo 19937'18,265" 
— dydį, kurio tikslumas siekė tūkstantąsias sekundės dalis, tai yra 
beveik metro tikslumą. Didesnio tikslumo jau nebeįmanoma pa- 
siekti. Šis rezultatas sustiprino astronomų įsitikinimą, kad blo- 
giausiu atveju jie yra per pusę laipsnio nuo savo lanko šiaurinio 
taško, vadinasi, trikampis, kurį jie stengėsi atremti į Valkirijos 
viršūnę, užbaigs trigonometrinį tinklą. 

Kita diena, sausio dvidešimt septintoji, astronomams pasiro- 
dė labai ilga. Jeigu aplinkybės buvo palankios foreloperiui, iške- 
liavusiam prieš penkias dienas, tai jis su savo palydovais jau šian- 
dien galėjo pasiekti tikslą. Vadinasi, šią naktį reikėjo itin atidžiai 
stebėti horizontą, nes ten, šiaurėje, galėjo pasirodyti žibinto švie- 
sa. Pulkininkas Everestas ir Matvejus Struksas sureguliavo savo 
instrumentą taip, kad kalno viršūnė patektų į objektyvą. Jeigu 
Valkirijos viršūnėje pasirodys šviesa, tai astronomai tuoj pat ją 
pastebės ir nedelsdami padarys reikalingus matavimus. 

Visą šią dieną seras Džonas kruopščiai apžiūrinėjo krūmokš- 
nius ir aukštas žoles; deja, neišbaidė nė mažiausio valgomo gy- 
vūnėlio. Net paukščiai, pajutę artėjantį žmogų, nuskrido į pakran- 
tės mišką ieškoti patikimesnio prieglobsčio. Garbusis medžioto- 
jas apmaudavo, nes dabar medžiojo ne dėl malonumo, o triūsė 

savo ir bičiulių labui, taip sakant, pro domo sua, jeigu tik šį loty- 
nišką posakį galima vartoti kalbant apie anglo skrandį. (Pro do- 
mo sua - dėl savo namo, dėl savęs. - lot.) Turėdamas pavydėtiną 
apetitą, seras Džonas, kurio negalėjo patenkinti trečdalis racio- 
no, ne juokais jautė stiprų alkį. Jo kolegos lengviau pakėlė šį su- 
varžymą — ar dėl to, kad jų skrandžiai buvo ne tokie reiklūs, ar dėl 
to, kad jie, sakykime, kaip Nikolajus Palanderis, tradicinį bif- 
šteksą galėjo pakeisti viena ar dviem antrojo laipsnio lygtimis. 
Kai dėl jūreivių ir bušmėno, tai visi jie kentė alkį taip pat, kaip ir 
garbusis seras Džonas. Beje, seko net ir menkutis maisto produk- 
tų rezervas. Dar viena diena - ir visos atsargos baigsis, o jeigu 
foreloperio ekspedicija užtruks kelionėje, tvirtovės įgula neišven- 
giamai atsidurs beviltiškoje padėtyje. 

Naktį iš sausio dvidešimt septintosios į dvidešimt aštuntąją 
astronomai praleido stebėdami. Ypač jiems padėjo tamsa, ramy- 
bė ir skaidrus oras. Tačiau horizontas skendo tirštoje tamsoje. 
Jokios švieselės. Matvejus Struksas ir pulkininkas Everestas pa- 
sikeisdami atkakliai ir atidžiai žvalgėsi pro žiūroną. Vis dėlto pra- 
ėjo tik minimalus laikas, kuris buvo skirtas Michailo Corno ir 
Viljamo Emerio ekspedicijai. Taigi apsuptieji turėjo apsišarvuoti 
kantrybe ir laukti. 

Sausio dvidešimt aštuntąją mažoji Skorcefo įgula suvalgė pas- 
kutinį mėsos ir džiūvėsių kąsnį. Tačiau drąsiųjų mokslininkų šir- 
dyse viltis neužgeso, — net jeigu jiems teks valgyti žolę, nutarė 
nepalikti šios vietos, kol neužbaigs darbo. 

Atėjo naktis. Vėl astronomai palinko prie žiūrono. Kartą ar du 
jiems pasivaideno, kad jau mato žibinto šviesą, bet netrukus turė- 
jo pripažinti, kad tai kokia nors žvaigždė miglotame horizonte. 

Vasario pirmąją baigėsi paskutiniai maisto likučiai. Tikriau- 
siai dėl to, kad pastarosiomis dienomis priprato mažai valgyti, 
ekspedicijos nariai lengviau pakėlė ir visišką maisto stoką, negu 
patys galvojo, bet jeigu Apvaizda nepadės, rytdiena žada sunkų 
išmėginimą. (Apvaizda - krikščionių tikėjimu, nuolatinė Dievo 
globa, šitaip vadinama ir Aukščiausioji Būtybė, valdanti visus 

pasaulio įvykius. ) 

Ir Apvaizda jų neapleido. Vasario antrąją seras Džonas ir Mo- 
kumas, kamuojami alkio, klaidžiojo ir beprasmiškai žvalgėsi po 
Skorcefo viršūnę. Baisus alkis gniaužė jų skrandžius. Ar kurią 
dieną jie nepuls valgyti žolės, kurią dabar trypia silpnomis kojo- 
mis, kaip apie tai kalbėjo pulkininkas Everestas?! 

— Štai jeigu mes turėtume atrajojančių gyvūnų skrandžius! — 
pakartojo vargšas seras Džonas. - Kaip sočiai mus pamaitintų ši 
ganykla! O čia nei vieno žvėrelio, nei jokio paukštelio! 

Tai sakydamas seras Džonas nukreipė akis į didžiulį ežerą, 
kuris plytėjo po jų kojomis: Ten „Karalienės ir Caro" jūreiviai 
mėgino sugauti kokią nors žuvį, bet veltui, o vandens paukščiai, 
būriais skraidantys virš jo ramaus paviršiaus, nieko neprisileido 
arčiau. 

Tuo metu seras Džonas ir jo palydovas, kurie vaikščiodami 
pasijuto jau gana pavargę, atsigulė ant žolės prie penkių ar šešių 
pėdų aukščio kalvelės. Sunkus snaudulys, tiksliau — alpulys, už- 
temdė jų sąmonę, akys nevalingai užsimerkė. Palengva vyrai 
grimzdo į kažkokį stingulį. Juos kamavo keistas tuštumos jaus- 
mas. O stingulys galėjo kuriam laikui nuslopinti alkio kančias, 
todėl juodu nesipriešino. Kiek laiko tęsėsi ši jų būklė, nei bušmė- 
nas, nei seras Džonas negalėjo pasakyti, bet po valandos seras 
Džonas pajuto, kad jį pažadino kažkokie nemalonūs dilgčiojimai. 
Jis pasipurtė, pamėgino vėl užsnūsti, tačiau dilgčiojimai nesilio- 
vė, todėl netekęs kantrybės atsimerkė. 

Jo drabužiais bėgiojo pulkai baltųjų skruzdėlių. Gausybė jų 
baltavo ir ant veido bei rankų. Vabzdžių antplūdis privertė anglą 
pašokti, tarsi jo viduje būtų atsipalaidavusi spyruoklė. Nuo šio 
staigaus šuoliuko prabudo ir šalia gulėjęs bušmėnas. Mokumą 
irgi buvo aplipusios baltosios skruzdėlės: Bet, didžiausiai sero 
Džono nuostabai, Mokumas, užuot ėmęsis purtytis vabzdžius, 
braukė juos saujomis, kišo į burną ir godžiai valgė. 

— Tfiu! Kaip bjauru, Mokumai! — iškošė pro dantis pasišlykš- 
tėjęs seras Džonas. 

— Valgykite! Valgykite! Darykite kaip aš! - atsakė medžioto- 
jas nesiliaudamas žiaumoti. - Valgykite! Tai bušmėnų ryžiai! 

Mokumas iš tikrųjų pavadino vabzdžius taip, kaip juos vadina 
čiabuviai. Bušmėnai mielai valgo šias skruzdėles, jų esama dvie- 
jų rūšių - baltųjų ir juodųjų. Baltosios skruzdėlės, bušmėnų nuo- 
mone, skanesnis patiekalas, kuris, tiesa, turi vieną trūkumą - jų 
reikia suvalgyti labai daug. Todėl afrikiečiai paprastai baltąsias 
skruzdėles maišo su mimozos sultimis. Tačiau mimozos Skorce- 
fo viršūnėje neaugo, ir Mokumas tenkinosi tuo, kad kirto „natū- 
ralaus pavidalo“ savo ryžius. 

Seras Džonas, verčiamas alkio, kuris žiūrint į kramtantį buš- 
mėną dar sustiprėjo, nugalėjęs pasišlykštėjimą, nutarė pasekti jo 
pavyzdžiu. Skruzdžių milijardai lindo iš milžiniško skruzdėlyno, 
kuris iš tikrųjų ir buvo toji kalvelė, prie kurios prigulė abu miega- 
liai. Seras Džonas pasisėmė jų pilnas rieškučias ir prisikišo prie 
lūpų. Iš tikrųjų ši masė anglui patiko. Jis pajuto, kad skruzdėlės 
turi labai malonų rūgštelėjusį skonį, be to, skrandžio skausmas 
palengva rimo. 

Tuo tarpu Mokumas nepamiršo ir savo nelaimės draugų. Jis 
nubėgo į tvirtovę ir atsivedė visą įgulą. Jūreiviai nė kiek neabejo- 
dami puolė kirsti keistąjį patiekalą. Galbūt tik Matvejus Struksas 
ir Palanderis dar kelias akimirkas dvejojo, tačiau sero Džono Mu- 
rėjaus pavyzdys juos paveikė, ir vargšai mokslininkai, pusiau gy- 
vi iš alkio, šiaip ne taip pergudravo savo skrandžius ir sudorojo 
milžinišką kiekį baltųjų skruzdėlių. Ir čia atsitiko tai, ko niekas 
nesitikėjo. 

Norėdamas sudaryti skaniųjų vabzdžių atsargas, Mokumas pa- 
siūlė idėją išardyti milžiniško skruzdėlyno vieną šoną; skruzdė- 
lynas sudarė kūginės formos kalvelę su keliais mažesniais kūge- 
liais šonuose, išsidėsčiusiais apie pagrindinį. Pasiėmęs kirvį, me- 
džiotojas kelis sykius smogė į didįjį statinį, kai ūmai keistas gar- 
sas patraukė jo dėmesį. Atrodė, jog skruzdėlyno viduje kažkas 
urzgia. Bušmėnas nutraukė savo darbą ir įsiklausė. Jo kompanio- 
nai spoksojo netardami nė žodžio. Mokumas vėl kelis kartus trenkė 

kirviu. Dabar jau aiškiai pasigirdo garsus urzgimas. 

Bušmėnas tylėdamas ėmė trinti rankas, jo akys sublizgėjo. Kir- 
vis vėl pakilo ir skruzdėlyno šone prakirto plačią beveik pėdos 
pločio skylę. Iš visų jos šonų pasipylė skruzdėlės, tačiau medžio- 
tojas nekreipė dėmesio, palikęs jas rinkti jūreiviams. 

Staiga toje angoje pasirodė keistas padaras. Tai buvo keturko- 
jis gyvūnas ilgu snukiu, maža burna su išlindusiu iš jos liežuviu, 
stačiomis ausimis, ilga smaila uodega. Pilkas su rausvais atspal- 
viais kailis dengė jo šiek tiek plokščią kūną, o trumpos letenos 
atrodė gana grėsmingos dėl didžiulių nagų. 

Pakako trumpo smūgio kirviu per snukį, kad kristų nematyta- 
sis gyvūnas. 

— Štai jūsų kepsnys, ponai, — tarė bušmėnas. - Ilgokai turėjo- 
me jo laukti, tačiau dėl to jis nepasidarė mažiau skanus! Užkursi- 
me laužą, paimsime šautuvų durtuvus vietoj iešmų ir papietausi- 
me taip, kaip dar niekada nevalgėme! 

Bušmėnas ne per daug perdėjo. Gyvūnas, kurį jis greitai ir 
mitriai išdarinėjo, buvo skruzdėda orikteropas, didžiosios skruz- 
dėdos, kurią olandai taip pat vadina ir „žemės kiaule“, atmaina. 
Ji labai dažnai sutinkama Pietų Afrikoje, kur skruzdėlynai neturi 
didesnio ir piktesnio priešo. Mirmekofagas sunaikina daugybę 
šių vabzdžių, o kai negali prasiskverbti į jų siauras galerijas, juos 
iš ten išlaižo, įkišęs savo lankstų ir lipnų liežuvį; įtraukia jį į bur- 
ną aplipusį skruzdėlėmis. (Mirmekofagas - skruzdėda, žinduolis, 
gyvenantis atogrąžų miškuose ir savanose.) 

Mėsa netrukus baigė kepti. Tiesa, gal šiek tiek buvo galima ją 
ilgiau pakepinti, tačiau išalkę vyrai buvo be galo nekantrūs! Pusę 
gyvūno sukirto iš karto; jo mėsą, kietą ir gaivinančią, valgytojai 
pavadino puikia, nors ji šiek tiek ir trenkė skruzdžių rūgštimi. 
Koks valgis! Kiek energijos ir vilčių jis suteikė narsiesiems euro- 
piečiams! 

O juk dabar labai-reikėjo, kad jų širdis sušildytų viltis, nes ir 
kitą naktį tamsioje Valkirijos viršūnėje taip ir nepasirodė jokia 
šviesa. 

Dvidešimt pirmasis skyrius 


Fiat lux! 
(Tebūnie šviesa!) 


Foreloperis ir jo mažas būrys iš tvirtovės išėjo jau prieš devy- 
nias dienas. Kokios kliūtys sulaikė juos kelionėje? Kokie žmo- 
nės ar žvėrys užstojo jiems kelią? Kas galėjo ištikti Michailą Corną 
ir Viljamą Emerį? Ar tik nedingo jie visiems laikams nežinomoje 
tolybėje? 

Nesunku suprasti nerimą, nuogąstavimus ir tą nuotaikų nuo 
vilčių iki visiško netikėjimo kaitą, kurią jautė astronomai, apgulti 
Skorcefo tvirtovėje. Jų bičiuliai, jų kolegos jau išėjo prieš devy- 
nias dienas! O juk po šešių. daugiausia po septynių dienų jie turė- 
jo pasiekti tikslą! Jeigu prabėgus devynioms dienoms po jų išvy- 
kimo dar nepasirodė žibinto šviesa Valkirijos viršūnėje, vadinasi, 
jie žuvo arba pateko į klajoklių nelaisvę! 

Tokios tai buvo liūdnos mintys ir gedulingos spėlionės, kvar- 
šinusios pulkininko Everesto ir jo kolegų protus. Be galo nekantriai 
jie laukdavo, kol saulė pasislėps už horizonto, kad galėtų pradėti 
naktinius stebėjimus! Kaip uoliai jie stebėdavo! Visos jų viltys 
dabar susikoncentravo tame žiūrono okuliare, kuris turėjo pagau- 
ti tolimą švieselę! Visas jų gyvenimas dabar priklausė nuo šio 
mažo objektyvo! Visą vasario trečiąją, slankiodami palei Skorce- 
fo skardžius, pasikeisdami tik reikalingiausiais žodžiais, slegia- 
mi vienintelės minties, jie kentėjo taip, kaip dar niekada! Ne, nei 
svilinantis dykumos karštis, nei sunkus dienos žygis po plieskian- 

čiais atogrąžų saulės spinduliais, nei troškulio kamavimas taip 
neslėgė jų! 

Tą dieną jie suvalgė paskutinius skruzdėdos kąsnelius, todėl 
visa tvirtovės įgula vėl ėmė maitintis skruzdėlėmis. 

Atslinko naktis - be mėnulio, tyki ir giedra, - taigi labai pa- 
lanki stebėjimams. Tačiau jokia šviesa nepasirodė aštrioje Valki- 
rijos viršūnėje. Iki pat pirmųjų saulės spindulių pulkininkas Eve- 
restas ir Matvejus Struksas, keisdami vienas kitą, stebėjo hori- 
zontą, nė akimirkai nenuleisdami akių. Bet nieko, visiškai nieko 
jame nepasirodė; netrukus saulės šviesa privertė nutraukti stebė- 
jimus! 

Tuo tarpu makololai, regis, nutarė laukti, kada badas privers 
pasiduoti apgultuosius. Ką gi, jie turėjo rimtą pagrindą. Vasario 
ketvirtąją alkis vėl ėmė kamuoti Skorcefo belaisvius; nelaimin- 
gieji europiečiai, kad kaip nors sumažintų šias kančias, kramtė 
svogūnines šaknis tų pačių kardelių, kurie augo kalno šlaituose 
tarp uolų. 

Belaisviai? Žinoma, ne. Pulkininkas Everestas ir jo kolegos 
nesijautė tokie esą! Savaeigė barka kaip ir anksčiau stovėjo ma- 
žoje įlankoje, taigi galėjo juos Ngamio vandenimis nugabenti į 
derlingas vietas, kur netrūko nei medžioklės laimikio, nei vaisių, 
nei daržovių! 

Kelis sykius mokslininkai svarstė, ar neverta pasiųsti bušmė- 
ną į šiaurinę pakrantę, kad ten ką nors sumedžiotų. Bet tai reiškė, 
kad bus rizikuojama barka, vadinasi, ir išsigelbėjimu, jeigu ma- 
kololai pultų laivą. Todėl šį pasiūlymą ne sykį atmetė. Visi turėjo 
arba kartu išeiti, arba kartu pasilikti. Bet kaip žinia, kol nebaigtos 
geodezinės operacijos, mokslininkai net galvoti nenorėjo, kad pa- 
sitrauks nuo Skorcefo kalno. Reikėjo laukti, kol nebeliks jokių 
šansų. Svarbiausia dabar — kantrybė. O jos apgultieji tikrai ne- 
stokojo! 

— Kai Arago, Bio ir Rodrigesas, — tą dieną pulkininkas Eve- 
restas pasakė susispietusiems aplink jį bičiuliams, — nutarė nu- 
tiesti dienovidinį nuo Diunkerko iki Ivico salos, jie pateko į situ- 

aciją, beveik tokią pat kaip mūsų. Jie norėjo salą susieti su Ispa- 
nijos pakrante trikampiu, kurio kraštinės buvo ilgesnės negu šim- 
tas dvidešimt mylių. Astronomas Rodrigesas turėjo įsikurti mi- 
nėtos salos kalnuose ir ten uždegti lempas, o tuo metu prancūzai 
mokslininkai gyveno palapinėje už šimto mylių Las Palmo dyku- 
moje. Šešiasdešimt naktų Arago ir Bio laukė žibinto šviesos, ku- 
rios kryptį turėjo nustatyti. Prislėgti ir nusivylę jie jau norėjo at- 
sisakyti stebėjimų, kai šešiasdešimt pirmąją naktį šviečiantis taš- 
kas, kurio nejudrumas leido jo nesumaišyti su kokia nors šešto 
ryškio žvaigžde, atsirado jų žiūrono regėjimo lauke. Šešiasde- 
šimt viena laukimo naktis! Ką gi, ponai, nejaugi anglai ir rusai 
nepajėgs padaryti to, ką dėl aukščiausių mokslo interesų padarė 
prancūzų astronomai? 

Pritariantis „valio“ nuskambėjo vietoj bendro pritarimo. Be- 
je, mokslininkai galėjo priminti pulkininkui Everestui, kad nei 
Bio, nei Arago, šitaip ilgai laukdami Las Palmo dykumoje, ne- 
kentėjo tokių bado kančių. 

Dieną makololų stovykloje Skorcefo papėdėje prasidėjo di- 
delis judėjimas. Čiabuviai siuvo pirmyn ir atgal, o tai negalėjo 
nesukelti nerimo bušmėnui. Ar tik nesirengia šiąnakt čiabuviai 
pamėginti vėl šturmuoti kalną, o gal tiesiog sumanė perkelti kitur 
savo stovyklą? Kurį laiką atidžiai juos stebėjęs, Mokumas suge- 
bėjo įžvelgti jų elgesyje karingus ketinimus. Makololai ruošė gink- 
lus mūšiui, moterys ir vaikai, palikę stovyklą ir vadovaujami ke- 
lių vedlių, patraukė į rytus, arčiau prie Ngamio kranto. Taigi aiš- 
kėjo, kad apgulėjai panoro paskutinį sykį pamėginti užimti tvir- 
tovę, prieš pasitraukdami į Maketo, jų svarbiausios gyvenvietės, 
pusę. 

Bušmėnas papasakojo europiečiams tai, ką matė. Pulkininkas 
Everestas nurodė naktį dar akyliau saugoti tvirtovę ir paruošti 
kovai visus ginklus. Puolėjų galėjo būti labai daug — juk niekas 
jiems netrukdė ištisomis šimtinėmis pulti Skorcefo šlaitų. Tvirto- 
vės siena, keliose vietose visiškai išgriauta, galėjo duoti rimtą 
šansą prasiveržti kuriai nors čiabuvių grupei. Todėl vienas jūrei- 

vis - „Karalienės ir Caro" įgulos mechanikas — gavo nurodymą 
įkaitinti barkos katilą ir sukaupti garų tam atvejui, jeigu neišven- 
giamai tektų trauktis. Šį įsakymą jūreivis turėjo įvykdyti tik po 
saulės laidos, kad čiabuviai nepastebėtų ežere laivo. 

Vakarienei mūsų veikėjai pasitiekė baltųjų skruzdėlių ir kar- 
delių šaknų. Tikrai menkas maistas žmonėms, kurie, galimas daik- 
tas, turės grumtis! Bet jie neprarado ryžto ir be baimės laukė Iem- 
tingos valandos. 

Šeštą valandą vakaro, kai žemę stai ga, kaip tai būna atogrąžo- 
se, apgaubė tamsa, mechanikas nuožulniuoju šlaitu nusileido prie 
laivo ir pradėjo tvarkyti pakurą. Savaime suprantama, pulkinin- 
kas Everestas numatė, kad įgula trauksis tik pačiu blogiausiu at- 
veju, tačiau vien mintis, jog reikės palikti stebėjimo postą, ypač 
naktį, jį purtyte purtė, nes bet kurią akimirką Valkirijos viršūnėje 
galėjo pasirodyti Viljamo Emerio ir Michailo Corno užžiebtas 
žibintas. 

Pulkininkas Everestas išstatė jūreivius prie tvirtovės sienos ir 
įsakė bet kuria kaina ginti išgriautąsias jos vietas. Mitraljezė, už- 
taisyta ir aprūpinta dideliu kiekiu patronų, iškišo pro ambrazūrą 
savo grėsmingus vamzdžius. 

Laukė kelias valandas. Pulkininkas Everestas ir rusų astrono- 
mas, stovėdami siaurame bokšte, nuolatos sekė Valkirijos viršū- 
nę, į kurią stūksojo nukreiptas žiūronas. Horizontas buvo gana 
tamsus, o tuo laiku zenite jau sužibo įstabūs pietų dangaus žvaigž- 
dynai. Nė menkiausias vėjo gūsis nepajudino medžių lapų. Ši gili 
gamtos tyla atrodė keistai didinga. 

Tuo metu bušmėnas, stovėdamas ant atsikišusios uolos, klau- 
sėsi iš lygumos sklindančių garsų. Palengva tie garsai vis stiprė- 
jo. Mokumas neapsiriko: makololai rengėsi paskutiniam Skorce- 
fo šturmui. 

Iki dešimtos valandos čiabuviai nekilo iš vietos. Jie užgesino 
visus laužus, ir stovykla nugrimzdo į tamsą. Netikėtai bušmėnas 
išvydo šešėlius, kopiančius į kalno šlaitą. Puolantieji jau buvo 
per šimtą Žingsnių nuo plokštumos, ant kurios stūksojo tvirtovė. 

— Pavojus! Pavojus! - riktelėjo Mokumas. 

Mažoji įgula nedelsdama iššoko į lauką ir pradėjo tankiai šau- 
dyti į puolančiuosius. Makololai atsakė karingais šūksniais ir, ne- 
paisydami nenutrūkstamo šautuvų poškėjimo, vis slinko pirmyn. 
Šautuvų blyksnių šviesoje galėjai regėti čiabuvius, kopiančius to- 
kia tiršta mase, jog bet koks priešinimasis atrodė beprasmis. Ta- 
čiau kulkos, kurių nė viena nenuėjo veltui, šioje masėje darė ga- 
na plačias spragas. Makololai krito kekėmis, risdamiesi vienas 
paskui kitą atgal į kalno papėdę. Per trumpas pertraukėles tarp 
šūvių apgultieji galėjo girdėti sužeistųjų dejones. Bet jie jau į tai. 
nebekreipė dėmesio. Makololai kaip ir pirma ropštėsi glaudžio- 
mis eilėmis, nepaleisdami nė vienos strėlės (nenorėdami tam gaišti 
laiko), bet trokšdami bet kuria kaina pasiekti Skorcefo viršūnę. 

Pulkininkas vadovavo mūšiui. Jo kolegos, ginkluoti kaip ir 
jis, narsiai kovėsi, neišskiriant ir Palanderio, kuris tikriausiai pir- 
mą sykį laikė rankose šautuvą. Seras Džonas tai nuo vienos, tai 
nuo kitos uolos šaudė ir klūpodamas, ir gulėdamas, jis darė tiesiog 
stebuklus, o jo karabinas, įkaitęs nuo tankaus šaudymo, jau degi- 
no rankas. Kai dėl bušmėno, tai šiame kruviname mūšyje jis virto 
kantriu, narsiu, pasitikinčiu medžiotoju, koks iš esmės ir buvo. 

Tačiau nei nuostabus apgultųjų atkaklumas, nei taiklūs jų šū- 
viai — niekas negalėjo sulaikyti veržlaus srauto, kuris ritosi jų 
link. Vieną nušautą čiabuvį tuoj keitė dvidešimt kitų, taigi jų bu- 
vo pernelyg daug dvylikai europiečių! Po pusvalandžio kovos pul- 
kininkas Everestas suprato, jog ilgiau nebeatsilaikys. 

Iš tikrųjų ne tik ant pietinio Skorcefo šlaito, bet ir ant kitų 
šlaitų puolančiųjų banga vis didėjo ir stiprėjo. Vienų kūnai tiesė 
kelią kitiems. Kai kurie čiabuviai tempė lavonus, dengdamiesi 
jais tarsi skydais. Visa tai, aidint trumpiems ir retiems šūviams, 
atrodė baisu ir grėsminga. Lyg laukiniai žvėrys puolė čiabuviai 
plėšikai, ištroškę kraujo; ne, jie buvo baisesni už laukinius Afri- 
kos faunos atstovus! Jie tikrai prilygo tigrams, kurių kaip tik ir 
trūksta šiam žemynui! | 

Pusę vienuolikos pirmieji čiabuviai jau pasiekė Skorcefo vir- 

šūnės plokštumą. Apgultieji negalėjo grumtis su jais durtuvais, 
tai yra sąlygomis, kai nieko nebegalėjo padėti šautuvai. Taigi eu- 
ropiečiai skubiai turėjo slėptis už tvirtovės sienos. Laimei, nė vie- 
nas apgultasis nebuvo sužeistas ar nukautas, nes makololai dar 
nepaleido nė vienos strėlės. 

— Visiems atsitraukti! — riktelėjo pulkininkas stipriu balsu, nu- 
stelbusiu mūšio triukšmą. 

Dar po sykį iššovę, apgultieji, sekdami paskui savo viršinin- 
ką, pasislėpė už tvirtovės sienos. 

Šį europiečių atsitraukimą čiabuviai sutiko džiugiais riksmais. 
Jie tuoj pat susirinko priešais centrinę pralaužą, ketindami čia 
įsiveržti. 

Bet staiga pasigirdo siaubingas griaudėjimas, kažkoks krau- 
pus traškėjimas, koks sklinda vykstant elektros iškrovai atmosfe- 
roje. Tai prabilo mitraljezė, kurią valdė seras Džonas. Jos dvide- 
šimt penki pusračiu įtaisyti vamzdžiai ėmė laistyti švinu didesnį 
negu šimto pėdų sektorių kalno plokštumoje, kurioje jau grupa- 
vosi puolikai. Be pertrūkio automatinio mechanizmo paduoda- 
mos kulkos krito ant puolančiųjų lyg kruša. Aidint mitraljezės 
šūviams, iš pradžių čiabuviai ėmė garsiai klykti, bet netrukus nu- 
tilo, po akimirkos pakilo strėlių debesys, kurie nepadarė ir nega- 
lėjo padaryti žalos apgultiesiems. 

— Ji visai šauni, ta jūsų mažytė! — santūriai tarė bušmėnas, 
priėjęs prie sero Džono. — Kada liausitės drebinti orą? 

Bet mitraljezė jau tylėjo. Makololai, stengdamiesi pasislėpti 
nuo kulkų krušos, dingo. Jie susigrūdo tvirtovės flanguose, pali- 
kę aikštę ištisai nuklotą savo gentainių kūnais. 

Ką gi šios trumpos pertraukėlės metu veikė pulkininkas Eve- 
restas ir Matvejus Struksas? Juodu grįžo į savo stebėjimo postą 
bokšte ir ten, priglaudę akis prie kampamačio vamzdžio, žvelgė į 
tamsoje skendinčią Valkirijos viršūnę. Nei riksmai, nei pavojus 
negalėjo jų sujaudinti. Ramia širdimi, aiškiu žvilgsniu, nuosta- 
biai susitvardę, juodu žiūrėjo, juodu stebėjo taip rūpestingai, tar- 
si dabar sėdėtų po observatorijos kupolu; kai makololų staugi- 

mas jiems pranešė, jog kautynės atsinaujino, mokslininkai susi- 
tarė paeiliui budėti prie brangaus instrumento; tada pulkininkas 
Everestas grįžo į ugnies liniją. 

Iš tikrųjų kova atsinaujino. Jau nebepakako mitraljezės atmušti 
priešui, nes makololų minios pasirodė prie visų sienos spragų ir 
staugė širdis stingdančiais balsais. Apie pusvalandį kovėsi euro- 
piečiai prie sienos pralaužų. Naudodamiesi šaunamųjų ginklų pra- 
našumu, jie atsipirko tik keliais įdrėskimais, padarytais strėlių 
antgalių. Ir vienos, ir kitos pusės įniršis nesumažėjo, užtat didėjo 
pyktis, kai priešai susidūrė akis į akį. 

Tada, apie pusę dvyliktos, pačiame kovos įkarštyje, pokšint 
šūviams ir aidint riksmams, šalia pulkininko Everesto pasirodė 
Matvejus Struksas. Jo žvilgsnis tuo pat metu buvo ir švytintis, ir 
sutrikęs. Viena strėlė ką tik įsmigo jam į skrybėlę ir dar virpėjo. 

— Žibintas! Žibintas! — kartojo jis. 

— Nejaugi? - suriko pulkininkas Everestas, atitraukdamas šau- 
tuvo spyną. 

- Taip! Žibintas! 

— Ar jūs jį matėte? 

Išklausęs šiuos žodžius, pulkininkas paskutinį sykį užtaisė ka- 
rabiną, pergalingai sušuko „valio“! ir puolė į bokštą, lydimas sa- 
vo bebaimio kolegos. 

Bokšte pulkininkas pasilenkė prie Žžiūrono ir, sulaikęs kvapą, 
įsižiūrėjo. O, šią akimirką prieš jo akis praslinko visas gyveni- 
mas! Taip! Žibintas stovėjo vietoje, blykčiodamas objektyvo ska- 
lės tinklelyje! Taip! Valkirijos viršūnėje degė šviesa! Taip! Paga- 
liau paskutinysis trikampis rado savo atramos tašką! 

Iš tiesų puikų reginį sudarė du mokslininkai, vykdantys stebė- 
jimus pačiame kovos įkarštyje. Čiabuviai, kurių čia susirinko per- 
nelyg daug, jau lipo ant sienos. Seras Džonas ir bušmėnas kovėsi 
su jais dėl kiekvienos žemės pėdos. Į europiečių kulkas atsakė 
makololų strėlės, į iečių smūgius - kirvių smūgiai. Tačiau vienas 
paskui kitą pulkininkas Everestas ir Matvejus Struksas, lenkda- 
miesi prie instrumento, be paliovos darė matavimus! Nikolajus 

Palanderis savo rejestre vis įrašinėjo stebėjimų rezultatus. Ne sy- 
kį virš mokslininkų galvų prazvimbė strėlės, tačiau juodu vis vi- 
zavo žibintą Valkirijos viršūnėje, o paskui su lupa tikslino vern- 
jero parodymus; nenuilsdami tikrino vienas kito gautus rezultatus! 

— Dar vienas išmatavimas, - kalbėjo Matvejus Struksas, suk- 
telėdamas žiūroną per padalytą laipsniais limbą. (Limbas - kam- 
pų matavimo prietaiso metalinis žiedas su centrinio kampo pa- 
dalomis, pagal kurias atskaitomi matuojami kampai. ) 

Pagaliau čiabuvio mestas didelis akmuo išmušė Palanderiui iš 
rankų rejestrą ir, apvertęs kampamatį, sudaužė jį. 

Bet matavimai jau buvo baigti! Žibinto kryptį mokslininkai 
apskaičiavo tūkstantųjų sekundės dalių tikslumu! 

Dabar reikėjo tik bėgti, kad išgelbėtų šio puikaus ir didvyriš- 
ko darbo rezultatus. Čiabuviai jau prasibrovė į kazematą ir bet 
kurią akimirką galėjo pasirodyti bokšte. Pasičiupę savo karabi- 
nus, pulkininkas Everestas ir Struksas kartu su Palanderiu, susi- 
radusiu savo brangųjį rejestrą, iššoko pro vieną pralaužą. Jų bi- 
čiuliai — kai kurie jau buvo lengvai sužeisti - pasirengė pridengti 
atsitraukimą. 

Bet tą akimirką, kai astronomai jau ėmė leistis šiauriniu Skor- 
cefo šlaitu, Matvejus Struksas sušuko: 

— O mūsų signalas! 

Iš tikrųjų jie pamiršo atsakyti šviesos signalu dviems jaunie- 
siems kolegoms, uždegusiems žibintą Valkirijos viršūnėje. Kad 
galutinai būtų baigta geodezinė operacija, Viljamas Emeris ir Mi- 
chailas Cornas savo ruožtu turėjo nuvizuoti Skorcefo viršūnę; taigi 
dabar jie ten, viršūnėje, nekantriai laukė pasirodant ugnies signalo. 

— Dar viena pastanga! — sušuko pulkininkas Everestas. 

Ir tuo metu, kai jo bendražygiai nežmoniškomis pastangomis 
stabdė makololų gretas, jis grįžo į bokštą. 

Bokštas buvo suręstas iš sausų rąstų. Pakako vienos kibirkš- 
ties, kad jis suliepsnotų. Pulkininkas padegė jį su titnagu. Rąstai 
bemat suliepsnojo, o pulkininkas, išpuolęs į lauką, pasivijo savo 
bičiulius. 

Po kelių minučių, lydimi strėlių krušos ir šokančių Žemyn nuo 
Skorcefo kalno čiabuvių, europiečiai nusileido skardžiu, stumda- 
mi prieš save mitraljezę, kurios nė už ką nenorėjo palikti. Pasku- 
tinį sykį atmušę makololų ataką šio ginklo ugnimi, jie vargais 
negalais pasiekė barką. 

Mechanikas ją laikė paruoštą išplaukti. Europiečiai sušoko į 
barką, nukirto lyną, ir „Karalienė ir Caras" greitai nuplaukė pir- 
myn tamsiu ežero paviršiumi. 

Kai barka pakankamai toli nuplaukė nuo kranto, jos keleiviai 
sužiuro į Skorcefo viršūnę. Apimtas ugnies, bokštas pleškėjo lyg 
deglas, taigi jo ryškią šviesą, Žinia, puikiai matė esantieji Valkiri- 
jos viršūnėje. 

Garsus anglų ir rusų „valio!'“* pasveikino šį gigantišką žibintą, 
kurio šviesa privertė toli atsitraukti nakties tamsą. 

Viljamas Emeris ir Michailas Cornas negalėjo skųstis! 

Atsakydami į jų žvaigždelę, astronomai parodė visą saulę. 

Dvidešimt antrasis skyrius, 
kuriame Nikolajus Palanderis netenka kantrybės 


Kai išaušo rytas, barka priplaukė prie šiaurinio ežero kranto. 
Pulkininkas Everestas ir jo palydovai, esant reikalui pasirengę 
šaudyti, užtaisė savo karabinus, o „Karalienės ir Caro" laivas nu- 
leido inkarą nedideliame užutėkyje tarp dviejų uolų. 

Bušmėnas, seras Džonas Murėjus ir vienas jūreivis išlipo ap- 
žiūrėti vietovės. Niekur neišvydo nė vieno Žmogaus. Nė men- 
kiausio makololų pėdsako. Tačiau, dideliam išbadėjusių europie- 
čių džiaugsmui, čia buvo daugiau negu reikia Žvėrių ir paukščių. 
Aukštoje pievų žolėje ir giraičių tankumynuose ganėsi bandos 
antilopių. Be to, Ngamio pakrantėse veisėsi daugybė ančių šei- 
mai priklausančių vandens paukščių. Medžiotojai grįžo su gau- 
siu laimikiu. Anglų-rusų ekspedicija dabar jau galėjo pasistip- 
rinti skania mėsa, kurios nebestokojo. 

Tą vasario penktosios rytą, netoli nuo Ngamio ežero ant nę- 
plataus upelio kranto po aukštais gluosniais astronomai pasistatė 
stovyklą. Kaip tik šioje ežero šiaurinėje pakrantėje prie mažo užu- 
tėkio ir buvo susitarta susitikti su foreloperiu bei jo palydovais. 
Taigi mokslininkai turėjo kelias priverstinio poilsio dienas, kuo, 
žinia, net nemėgino skųstis - po tokios milžiniškos jėgų įtampos. 
Nikolajus Palanderis, ilgai nedelsdamas, griebėsi apskaičiuoti pas- 
kutinių trigonometrinių operacijų rezultatus. Mokumas ir seras 
Džonas labai džiaugėsi, galėdami kaip apsėstieji medžioti šiame 
žvėrių ir paukščių turtingame krašte, kuriame gausu vandens ir 

puikios žemės; be abejonės, garbusis anglas mielai jį atiduotų 
Britanijos vyriausybei. | 

Po trijų dienų, vasario aštuntąją, šūviai pranešė, jog grįžo fo- 
reloperio būrelis. Viljamas Emeris ir Michailas Cornas, du jūrei- 
viai ir bušmėnas parkeliavo sveiki ir gyvi. Parsigabeno ir sveiką 
teodolitą — vienintelį instrumentą, kurį dabar turėjo anglų-rusų 
komisija. 

Sunku net aprašyti, kaip astronomai sutiko jaunuosius moks- 
lininkus ir jų palydovus. Po pasisveikinimų jie buvo paprašyti 
papasakoti, kaip sekėsi keliauti į Valkirijos viršūnę. Štai ką išgir- 
do vyresnieji. 

Dvi dienas jie klajojo po milžinišką mišką, kuris driekėsi prie- 
kalnėse. Neturėdami jokio orientyro, eidami pagal kompasą, ro- 
džiusį gana apytiksliai, jie niekada nebūtų radę Valkirijos kalno, 
jeigu ne jų vedlio nuovokumas. Foreloperis visur ir visada pasi- 
rodė kaip protingas ir ištikimas žmogus. Kopti į kalną teko be 
galo sunkiai. Dėl to ir pavėlavo. Pagaliau jie sugebėjo pasiekti 
Valkirijos viršūnę. Elektrinį žibintą pastatė vasario ketvirtąją, todėl 
naktį iš ketvirtosios į penktąją jo šviesa, sustiprinta galingo re- 
flektoriaus, pirmą kartą nušvito kalno viršūnėje. Taigi Skorcefo 
kalno stebėtojai ją išvydo beveik iš karto, kai tik ji nušvito. Kai 
Skorcefo viršūnėje suliepsnojo ugnis, jaunieji mokslininkai leng- 
vai ją rado ir su teodolitu nustatė jos kryptį. Šitaip astronomai 
baigė matuoti trikampį, kurio viršūnė rėmėsi į Valkirijos kalną. 

— O ar nustatėte šio kalno viršūnės platumą? - paklausė pulki- 
ninkas Everestas Viljamo Emerio. 

— Ir labai tiksliai, pulkininke, nes sėkmingai stebėjome žvig 
des, — atsakė jaunasis astronomas. 

— Taigi toji viršūnė yra?.. 

— Devyniolikos laipsnių trisdešimt septynių minučių trisde- 
šimt penkių sveikų tris šimtai trisdešimt septynių tūkstantųjų se- 
kundžių platumoje, tai yra trijų šimtų trisdešimt septynių tūks- 
tantųjų sekundės tikslumu, — atsakė Viljamas Emeris. 

— Ką gi, ponai, — vėl prabilo pulkininkas, - mes pasiekėme 

savo tikslą. Išmatavome dienovidinio lanką daugiau kaip per aš- 
tuonis laipsnius su šešiasdešimt trimis trikampiais, o kai mūsų 
operacijų rezultatai bus apskaičiuoti, mes sužinosime tikslų laips- 
nio dydį, vadinasi, ir metro ilgį šioje žemės rutulio dalyje. 

— Valio! Valio! — sušuko anglai ir rusai, pagauti vienodo 
įkarščio. 

— Dabar, - pridūrė pulkininkas Everestas, — nusileidus žemyn 
Zambezės upe, mums lieka tik pasiekti Indijos vandenyną. Kaip 
jūs manote, pone Struksai? 

— Teisingai, pulkininke, — atsakė Pulkovo astronomas, — bet 
manau, kad mūsų matavimus reikėtų matematiškai patikrinti. To- 
dėl siūlau pratęsti į rytus trigonometrinį tinklą tol, kol nerasime 
tinkamos vietos, kur galėtume išmatuoti naująjį pagrindą tiesiog 
žemėje. Tiktai sulyginę bazės, gautos apskaičiavimų būdu, dydį 
su bazės, gautos fiziškai ją matuojant, dydžiu, mes sužinosime 
tikslumo laipsnį, kurio gali tikėtis mūsų geodezinės operacijos! 

Matvejaus Strukso pasiūlymą kolegos priėmė be prieštaravi- 
mų. Žinia, niekas negalėjo paneigti tokio patikrinimo būtinybės, 
taigi visi nusprendė, jog kol mokslininkai nuties pagalbinių tri- 
kampių grandinę, kad patogioje vietoje pagaliau galėtų bazinė- 
mis liniuotėmis išmatuoti bazę, savaeige barka pradės leistis Zam- 
bezės intakais. Paskui žemiau garsiųjų Viktorijos krioklių ji lauks 
astronomų. (Viktorija - ežeras Rytų Afrikoje, pats didžiausias šia- 
me žemyne. Turi daug salų. Į jį įteka Kareros upė, išteka Nilas.) 

Vasario dešimtąją saulei tekant mažasis būrys, vadovaujamas 
bušmėno, patraukė į kelionę. Vakarinėje pusėje mokslininkai pa- 
rinko orientyrus, išmatavo kampus ir vylėsi, jog šiame rajone, 
patogiame statyti vizyrus, jie nesunkiai nuties pagalbinį trikam- 
pių tinklą. Bušmėnas labai vikriai sugavo kvagu - laukinio arklio 
giminaitį, pasipuošusį rudais ir baltais karčiais, rausva bei dryžuota 
lyg zebro nugara, vargais negalais jį šiek tiek prijaukino ir paver- 
tė nešuliniu gyvuliu, kad nereikėtų ant savo pečių tempti šiokį 
tokį karavano turtą, teodolitą, liniuotes ir padėklus, skirtus išma- 
tuoti bazei, kuriuos pasisekė apsaugoti nuo čiabuvių kartu su barka. 

Keliautojai žygiavo gana spėriai —- darbas per daug jų nesulai- 
kė. Papildomiems nedideliems trikampiams šioje kalvotoje vie- 
tovėje jie lengvai rado atramos taškus. Europiečiai slėpėsi nuo 
saulės po aukštai kylančiais virš žemės medžiais, o temperatūra 
buvo, galima sakyti. pakenčiama — iš upelių ir ežerėlių aukštai į 
orą kilo garai, švelninę saulės spindulių poveikį. Dar daugiau, 
medžioklė sočiai maitino sumažėjusį karavaną. Apie makololus 
nebuvo net ko kalbėti. Tikriausiai plėšikiškos jų gaujos klajojo 
gerokai piečiau nuo Ngamio. 

Per dvidešimt vieną dieną — nuo vasario dešimtosios iki kovo 
pirmosios — neįvyko nieko tokio, ką vertėtų prisiminti. Pirmiau- 
sia mokslininkai ieškojo vietos, tinkamos nutiesti bazei, bet to- 
kios šiuose kraštuose kol kas neaptiko. Šiai operacijai reikėjo ga- 
na plataus lauko, turinčio lygų kelių mylių paviršių, o dabar kaip 
tik žemės nelygumai — aukštumos, labai patogios statyti vizavi- 
mo gairėms, — trukdė tiesiogiai matuoti bazę. Taigi būrys visą 
laiką traukė į šiaurės rytus, kartais žygiuodamas palei dešinįjį Šo- 
bės upės krantą. Tai buvo bene didžiausias aukštutinės Zambezės 
intakas, kad apeitų Maketą - svarbiausią makololų gyvenvietę. 

Pulkininkas Everestas ir jo kolegos jau keliavo per palyginti 
apgyvendintą vietovę ir artėjo prie tų Zambezės kaimų, kuriuos 
anksčiau buvo aplankęs daktaras Livingstonas. Taigi jie manė, ir 
ne be pagrindo, kad sunkiausioji užduoties dalis jau įvykdyta. 
Galėtume pritarti, kad jie neapsiriko, jeigu ne vienas atsitikimas, 
kuris vos nepražudė viso jų triūso rezultatų. Šio nuotykio heroju- 
mi (arba kaip jis pats galvojo — auka) tapo Nikolajus Palanderis. 

Visi žinojo, kad bebaimis, bet entuziastingas matematikas, be- 
sidomintis tik savo skaičiais, kartais ilgam atsilikdavo nuo savo 
kolegų. Lygumoje šis jo įprotis nekėlė didelio pavojaus: jo pėd- 
sakus bičiuliai gana greitai aptikdavo. Tačiau miškingoje vieto- 
vėje Palanderio išsiblaškymas galėjo sukelti gana rimtų padari- 
nių. Todėl Matvejus Struksas ir bušmėnas jam tūkstančius sykių 
patarinėjo, kaip laikytis būryje. Nikolajus Palanderis prižadėda- 
vo nenuklysti, beje, kas sykį labai nusistebėdamas dėl šitokio per- 

dėto atsargumo: garbusis vyriškis visiškai nenumanė esąs toks 
išsiblaškėlis! 

Taigi kaip tik tą dieną, kovo pirmąją, Matvejus Struksas ir 
bušmėnas jau kelias valandas nebematė Nikolajaus Palanderio. 
Būrys žygiavo per brūzgynus, kuriuos sudarė tankiai augantys 
žemi ir vešlūs medžiai, labai trukdę ką nors įžvelgti net už kelių 
žingsnių. Kaip niekada visi privalėjo keliauti kompaktiška grupe, 
nes būtų pašėlusiai sunku rasti žmogaus, paklydusio šiame miš- 
ke, pėdsakus. Bet Nikolajus Palanderis, nieko nematydamas ir 
nejausdamas, su pieštuku vienoje rankoje, o rejestru - kitoje kul- 
niavo kairiame būrio sparne ir greitai dingo. Ką čia bekalbėti apie 
Matvejaus Strukso ir jo kolegų nerimą, kai apie ketvirtą valandą 
vakaro jie pasigedo Nikolajaus Palanderio! Jie dar nepamiršo at- 
sitikimo su krokodilais, bet išsiblaškėlis matematikas tikriausiai 
buvo vienintelis žmogus, kuriam jis išdilo iš atminties! 

Taigi būrį apėmė jaudulys ir baimė, todėl nebebuvo kalbos 
apie tolesnį žygį, bent jau tol, kol nepasirodys Nikolajus Palan- 
deris. Visi ėmė garsiai šūkauti. Veltui. Bušmėnas su jūreiviais 
išvyko jo ieškoti; ketvirčio mylios spinduliu išlandžiojo visus krū- 
mus, išvaikščiojo mišką, išbraidžiojo aukštą žolę, šaudė iš šautu- 
vų! Nieko. Nikolajus Palanderis neatsiliepė. 

Visuotinis nerimas vis stiprėjo; reikia pasakyti, kad Matvejus 
Struksas, be savaime suprantamo nerimo, ėmė jausti didžiulį su- 
sierzinimą dėl šio savo nevykėlio kolegos. Tai jau antras toks at- 
sitikimas, kai Nikolajus Palanderis pridaro rūpesčių; iš tikrųjų, 
jeigu pulkininkas Everestas imtų priekaištauti, tai jis, Matvejus 
Struksas, Žinia, neturėtų net kaip pasiteisinti. Susiklosčius tokioms 
aplinkybėms, nebebuvo kitos išeities, kaip apsistoti miške ir pra- 
dėti kruopštesnes paieškas, kad pagaliau rastų matematiką. 

Pulkininkas ir jo palydovai įsitaisė šalia gana didelės lauky- 
mės, kai staiga riksmai — absoliučiai nežmogiški riksmai — pasi- 
girdo už kelių šimtų Žingsnių kairėje. Ir beveik tuoj pat pasirodė 
Nikolajus Palanderis. Jis skuodė kiek įkabindamas. Mokslinin- 
kas buvo be skrybėlės, suveltais plaukais, pusiau be drabužių, 

kurių skiautės plaikstėsi tik apie šlaunis. 

Nelaimėlis atlėkė tiesiai prie bičiulių, kurie apibėrė jį klausi- 
mais. Tačiau varguolio akys buvo iššokusios ant kaktos, vyzdžiai 
išplėsti, nosiaryklę spaudė spazmai, žmogėnas tankiai ir trūkčio- 
jamai švokštė, nepajėgė kalbėti. Kažką mėgino atsakyti, tačiau 
žodžiai strigo jo burnoje. 

Kas gi atsitiko? Kodėl jis šitaip sutrikęs, kodėl toks išsigan- 
dęs, iš kur ta baimė, kurią tiesiog nežmoniškai demonstravo Ni- 
kolajus Palanderis? Liko tik spėlioti. 

Pagaliau iš Palanderio gerklės išsiveržė bemaž nesuvokiami 
žodžiai: 

— Rejestrai! Rejestrai! 

Išgirdę šiuos žodžius, astronomai krūptelėjo. Jie viską supra- 
to! Rejestrai, abu rejestrai, kuriuose buvo surašyti visų trigono- 
metrinių operacijų rezultatai, rejestrai, su kuriais matematikas nie- 
kada nesiskirdavo net miegodamas, šie rejestrai prapuolė! Šių re- 
jestrų Nikolajus Palanderis jau nebeturėjo! Ar pametė juos? Ar 
kas pavogė? Dabar jau nebesvarbu! Rejestrai prarasti! Teks viską 
perdirbti, viską pradėti iš pradžių! 

Tuo laiku, kai ekspedicijos nariai tylėdami spoksojo vienas į 
kitą, Matvejus Struksas nebesutramdė savo pykčio! Davė valią 
savo jausmams! Kaip tik jis neišvadino nelaimėlio, kokiais tik 
epitetais jo neapdovanojo! Netgi nevengė pagrasinti, jog jį griež- 
tai nubaus Rusijos vyriausybė, dar pridūręs, kad jeigu jis nemir- 
siąs nuo rimbo, tai supūsiąs Sibire! 

Į visa tai Nikolajus Palanderis atsakė tik dažnai linkčiodamas 
galvą. Atrodė, jis norėjo pasakyti, kad sutinka su bet kokiu nuo- 
sprendžiu, pareikšti, jog visiškai to nusipelnė, kad visos bausmės 
jam per švelnios! 

— O Jeigu jį kas nors apvogė? — pagaliau įsiterpė pulkininkas 
Everestas. 

— Nesvarbu! — suriko Matvejus Struksas, galutinai nebesitvar- 
dydamas. — Kodėl šis nevykėlis pasišalino iš būrio? Kodėl jis 
nėjo kartu su visais po to, kai jau ne sykį mes jam rekomendavo- 

me nenuklysti! 

— Taip, — atsakė seras Džonas, - teisingai sakote, bet pagaliau 
turime sužinoti, ar jis pametė rejestrus, ar kas nors juos iš jo at- 
ėmė. Ar jus apiplėšė, pone Palanderi? - paklausė, kreipdamasis į 
vargšelį, visai netekusį paskutinių jėgų. — Ar tikrai apiplėšė? 

Nikolajus Palanderis tik mostelėjo pritardamas. 

— O kas jus apiplėšė? — vėl paklausė seras Džonas. — Tikriau- 
siai čiabuviai makololai? 

Nikolajus Palanderis papurtė galvą. 

— Europiečiai, baltieji? — nesiliovė seras Džonas. 

— Ne, - pagaliau išspaudė Nikolajus Palanderis. 

— Bet kas gi tada? — suriko Matvejus Struksas, pakišdamas 
nelaimėlio panosėn sugniaužtus kumščius. 

— Ne; - pratarė Nikolajus Palanderis, — ne čiabuviai... ne bal- 
tieji... o babuinai! (Babuinai - pavianų genties beždžionės.) 

Jeigu šio atsitikimo aplinkybės nebūtų buvusios tokios apverk- 
tinos, pulkininkas ir jo kompanionai būtų kvatojęsi iš širdies! Varg- 
šą Nikolajų Palanderį apiplėšė beždžionės! 

Bušmėnas ramiai paaiškino savo bičiuliams, kad šitaip atsi- 
tinka gana dažnai. Kiek siekia jo atmintis, šie šakmasai — pavia- 
nai panašiomis į kiaulių galvomis, priklausantys babuinų gen- 
čiai, kurių gausios bandos gyvena Afrikos miškuose, — ne sykį 
yra įžūliai apkrausčiusios keliautojus. Matematikas, žinia, leido- 
si apiplėšiamas ne geruoju, o grumdamasis, ką rodo jo visiškai 
sudraskyti drabužiai. Bet tai jokiu būdu jo nepateisina. Šitaip ne- 
būtų atsitikę, jeigu jis būtų Žygiavęs kartu su visais; dabar gi moks- 
linės komisijos rejestrai prarasti! O tai neatitaisomas praradimas, 
kuris pavertė niekais ekspedicijos patirtus sunkumus ir pavojus, 
kančias ir aukas! 

— Faktiškai, — tarė pulkininkas Everestas, — nebuvo prasmės 
matuoti dienovidinio lanką Afrikos tankumynuose, kad kažkoks 
nevykėlis... 

Jis nebaigė frazės. Kuriam ššiui koneveikti nelaimingąjį, ku- 
ris ir taip nubaudė pats save ir kuriam karštakošis Struksas nesi- 

liovė dalyti pačių nemaloniausių epitetų! 

Tačiau reikėjo kažką daryti, ir bušmėnas ilgai nedelsė. Jis vie- 
nintelis iš visų (kadangi praradimas nelietė jo asmeniškai) nepra- 
rado galvos. Turime pripažinti, kad visus europiečius prislėgė bai- 
sioji nelaimė. 

— Ponai, - tarė bušmėnas, - suprantu jūsų neviltį, tačiau nerei- 
kia veltui gaišti brangaus laiko. Iš pono Palanderio beždžionės 
pavogė rejestrus. Ką gi, babuinai yra babuinai. Taigi privalome 
netrypčioti vietoje ir vytis vagis. Šakmasai mėgsta saugoti pa- 
grobtus daiktus! Rejestrai juk nevalgomi, tad jeigu užklupsime 
vagis, tai ten pat rasime ir rejestrus. 

Pasiūlymas susilaukė atgarsio: bušmėnas įžiebė vilties kibirkš- 
tėlę. 

Nebuvo galima leisti jai užgesti. Išgirdęs šiuos medžiotojo žo- 
džius, Nikolajus Palanderis atgijo. Jame pabudo visai kitas žmo- 
gus. Mokslininkas nusimetė drabužių liekanas, paėmė iš vieno 
jūreivio striukę, iš kito — skrybėlę ir pareiškė, kad pasirengęs ves- 
ti savo bičiulius į nusikaltimo vietą! 

Tą patį vakarą, pasukę paskui nelaimėlį matematiką, būrio žmo- 
nės nužygiavo tiesiai vėl į vakarus. 

Nei tą naktį, nei kitą dieną jie neaptiko plėšikų. Daugelyje 
vietų iš kai kurių pėdsakų, paliktų žemėje arba ant medžių Žievių, 
bušmėnas ir foreloperis konstatavo, jog čia neseniai praėjo pa- 
vianai. Nikolajus Palanderis teigė, kad buvo susirėmęs su visu 
šių gyvūnų tuzinu. Netrukus europiečiai įsitikino, jog tikrai apti- 
ko jų pėdsakus; Žmonės traukė pirmyn ypač atsargiai, visą laiką 
susilenkę, nes babuinai — labai jautrios ir protingos būtybės, to- 
dėl prisėlinti prie jų nelengva. Mokumas tikėjosi sėkmės tik tuo 
atveju, jeigu pavyks netikėtai užklupti šakmasus. 

Kitą dieną, apie aštuntą valandą vakaro, vienas rusas jūreivis, 
žygiavęs priekyje, pastebėjo jeigu ne Nikolajų Palanderį užpuolusį 
vagį, tai blogiausiu atveju jo bičiulius. Jis atsargiai grįžo į būrį. 

Bušmėnas liepė visiems sustoti. Europiečiai, kurie visada jo 
klausė, ėmė laukti nurodymų. Mokumas paprašė juos likti vieto- 

je, o pats, pasikvietęs serą Džoną ir foreloperį, nuskubėjo į tą 
miško dalį, kur pabuvojo jūreivis; jis stengėsi, kad jo palydovai 
slapstytųsi po medžių lajomis ir už krūmų. 

Netrukus jie išvydo babuiną ir bemaž tuoj pat dešimtį kitų 
beždžionių, kurios ramiai laipiojo po medžius. Pasislėpę už me- 
džių kamienų, bušmėnas ir du jo bičiuliai ėmė stebėti gyvūnus. 

Iš tikrųjų, kaip ir sakė Mokumas, tai buvo šakmasai, apaugę 
žalsvais plaukais, juodomis ausimis ir snukiais, ilgomis nuolatos 
judančiomis uodegomis, besivelkančiomis žeme; babuinai — la- 
bai stiprūs gyvūnai, kurių galingi raumenys, stiprūs bei dantingi 
žandikauliai ir aštrūs nagai daro juos grėsmingus, o neretai jų 
vengia net plėšrieji žvėrys. Šakmasai — iš prigimties tikri plėši- 
kai, jie nusiaubia kviečių ir kukurūzų laukus, yra tikra būrų rykš- 
tė, dažnai ištuštinanti jų būstus. į 

Žaisdamos beždžionės lojo ir spygavo tarsi dideli nevikrūs 
šunys, į kuriuos ir buvo panašios. Nė vienas babuinas nepastebė- 
jo sekusių juos medžiotojų. Bet ar šioje grupėje yra Nikolajaus 
Palanderio skriaudikas? Tą būtinai reikėjo išsiaiškinti. Bet netru- 
kus neliko jokių abejonių, kai foreloperis palydovams parodė vieną 
šakmasą, kuris savo liemenį buvo apsijuosęs medžiagos gabalu, 
išplėštu iš Nikolajaus Palanderio drabužių. 

O! Sero Džono Murėjaus širdyje vėl atgimė viltis. Jis jau ne- 
beabejojo, jog ši didžiulė beždžionė ir yra pagrobtų rejestrų savi- 
ninkė! Ją reikėjo sučiupti bet kuria kaina, bet veikti itin atsargiai. 
Vienas nevikrus judesys, ir visa banda nudums į mišką, kur jų jau 
nebepagausi. 

— Pasilikite čia, — tarė Mokumas foreloperiui. - Jo malonybė 
ir aš grįšime į būrį, o paskui pamėginsime apsupti bandą. O jūs 
pasistenkite neišleisti iš akių šių plėšikų! 

Foreloperis pasiliko savo poste, o bušmėnas ir seras Džonas 
grįžo pas pulkininką Everestą. 

Apsupti pavianų bandą - tai ir buvo vienintelis būdas sučiupti 
kaltininką. Europiečiai pasidalijo į dvi grupes. Viena grupė, ku- 
rią sudarė Matvejus Struksas, Viljamas Emeris, Michailas Cor- 

nas ir trys jūreiviai, turėjo nueiti pas foreloperį ir netoli jo išsi- 
skleisti grandine. Kita grupė, kurią sudarė Mokumas, seras Džo- 
nas, pulkininkas, Nikolajus Palanderis ir trys likusieji jūreiviai, 
nužygiavo į kairę, kad apeitų babuinus iš kitos pusės ir juos už- 
pultų. Vykdydami bušmėno nurodymą, visi slinko pirmyn be ga- 
lo atsargiai. 

Šautuvus nešėsi užtaisytus; visi susitarė, kad šaus tik į šakma- 
są, apsijuosusį medžiagos gabalu. 

Nikolajus Palanderis, kurio įkarštį pavyko nuslopinti, pėdino 
šalia Mokumo. Pastarasis jį laikė šalia savęs baimindamasis, kad 
įniršęs mokslininkas nepadarytų kokios nors kvailystės. Ir tikrai 
— garbusis vyriškis jau sunkiai valdėsi. Jam tai buvo gyvybės ir 
mirties reikalas. 

Po pusvalandžio ėjimo, kurio metu teko dažnai sustoti, buš- 
mėnas nusprendė, kad jau laikas veikti. Jo palydovai, išsidėstę 
per dvidešimt žingsnių vienas nuo kito, pradėjo tyliai gūžinti pir- 
myn. Niekas neištarė nė vieno žodžio, nepadarė nė vieno nerei- 
kalingo judesio, neužmynė nė vienos šakelės. Galėjai pagalvoti, 
kad tai sėlina karo taku raudonodžių būrys. 

Netikėtai medžiotojas sustojo. Palydovai bemat pasekė jo pa- 
vyzdžiu ir pridėjo pirštus prie šautuvų gaidukų. 

Šakmasų banda matėsi jau gerai. Bet gyvūnai kažką pajuto. 
Sunerimo. Babuinas, išsiskyręs dideliu ūgiu (tai ir buvo rejestrų 
grobikas), davė aiškų pavojaus ženklą. Nikolajus Palanderis at- 
pažino savo skriaudiką, tikrą pakelės plėšiką. Tik, manding, re- 
jestrų jis neturėjo, blogiausiu atveju — žmonės jų nematė. 

— Tikras banditas! —- sušnibždėjo mokslininkas. 

Didžioji beždžionė, labai sunerimusi, regis, vėl davė savo gen- 
tainiams kažkokį ženklą. Kelios patelės su vaikais ant pečių su- 
ėjo į krūvą. Patinai ėmė apie jas grėsmingai vaikščioti. 

Medžiotojai prisėlino dar arčiau. Visi vyrai jau matė plėšiką, 
todėl galėjo gerai nusitaikyti. Bet čia staiga Nikolajus Palanderis 
netyčia paleido iš rankų savo šautuvą. 

— Po velnių! — sušuko seras Džonas, ištuštinęs į beždžiones 

savo karabiną. 

Koks efektas! Po jo bemat nuaidėjo dešimt šūvių. Trys bež- 
džionės krito negyvos. Likusios, šuoliuodamos milžiniškais šuo- 
liais, tik šmėkštelėjo virš bušmėno ir jo kompanionų galvų. 

Vietoje liko tik vienas šakmasas, — tai ir buvo vagis. Užuot 
sprukęs, jis puolė prie didžiulio figmedžio, vikriai lyg akrobatas 
užsiropštė aukštyn ir dingo tarp šakų. 

— Štai kur jis paslėpė rejestrus! — sušuko Mokumas ir neap- 
siriko. 

„ Visi išsigando; kad šakmasas, šokinėdamas iš medžio į medį, 
gali dingti. Tačiau ramiai prisitaikęs Mokumas paleido šūvį. Su- 
žeista į koją, beždžionė nusirito žemyn, kabindamasi už šakų. Vie- 
noje letenoje ji laikė rejestrus, kuriuos ištraukė iš medžio drevės. 

Išvydęs babuiną, Nikolajus Palanderis pašoko aukštyn tarsi 
kalnų ožys ir puolė prie šakmaso; užvirė grumtynės. 

Ir kokios grumtynės! Matematiką pagavo įniršis. Palanderio 
šūksniai susiliejo su beždžionės lojimu. Juodu taip susikibo ir 
susipynė, jog buvo neįmanoma atskirti, kur beždžionė, o kur ma- 
tematikas. Dabar niekas nebegalėjo šauti į šakmasą, kad nekliu- 
dytų astronomo. | 

— Šaukite! Šaukite į abu! - nebesitvardydamas sukriokė Mat- 
vejus Struksas; galimas daiktas, praradęs nuovoką, rusas ir būtų 
šovęs, jeigu jo šautuvas būtų buvęs užtaisytas. 

Grumtynės tęsėsi. Nikolajus Palanderis, atsidurdamas tai apa- 
čioje, tai viršuje, mėgino pasmaugti savo priešininką. Jo pečiai 
stipriai kraujavo, nes šakmasas vagojo juos nagais. Pagaliau buš- 
mėnas, stovėjęs šalia su pakeltu kirviu, pagavo tinkamą momentą 
ir trenkė beždžionei per galvą; gyvūnas bemat nusibaigė. 

Bičiuliai pakėlė nuo žemės sąmonės netekusį Nikolajų Palan- 
derį. Rankomis jis spaudė sau prie krūtinės abu rejestrus, kuriuos 
kątik atgavo. Beždžionės kūną vyrai parsinešė į stovyklą; vakare, 
sėdėdami prie vakarienės stalo, keliautojai, įskaitant ir apiplėštą- 
ji jų kolegą, kirto plėšiko mėsą, jausdami ne tik kerštą ir didelį 
pasitenkinimą, bet ir puikų apetitą, nes mėsa tikrai buvo skani. 

Dvidešimt trečiasis skyrius 
Zambezės kriokliai 


Nikolajaus Palanderio žaizdos buvo nepavojingos. Jas apžiū- 
rėjęs, bušmėnas ištrynė šio garbingo Žmogaus pečius kažkokio- 
mis žolėmis, ir astronomas iš Helsingforso pajėgė toliau keliauti. 
Palanderį labai sujaudino patirtoji pergalė. Tačiau jo euforija grei- 
tai prigeso, ir mokslininkas vėl virto į save įsigilinusiu matemati- 
ku, gyvenančiu tik skaičių pasaulyje. (Euforija - nenatūraliai pa- 
kili nuotaika.) Pulkininkas Everestas jam paliko vieną rejestrą, o 
kitą iš atsargumo liepė atiduoti Viljamui Emeriui; pastarasis mie- 
lai prisiėmė jį saugoti. 

Tuo laiku mokslininkai sėkmingai tęsė trianguliaciją, — reikė- 
jo tik rasti lygumą, kurioje būtų patogu išmatuoti bazę. 

Kovo viduryje europiečiai turėjo perbristi gana plačias pel- 
kes, kurių vandenys labai dvokė. Pulkininkas Everestas ir jo kom- 
panionai čia stengėsi nutiesti ilgas trikampių kraštines, kad kuo 
greičiau paliktų šią nesveiką vietovę. Bet visų ekspedicijos narių 
nuotaika buvo puiki, mažajame būryje vyravo šilti santykiai. Mi- 
chailas Cornas ir Viljamas Emeris sveikino vienas kitą, matyda- 
mi, kad jų viršininkai galų gale ėmė puikiai sutarti. Pastarieji, 
atrodė, visiškai pamiršo tarptautinį, dar neseniai juos išskyrusį 
konfliktą. | 

— Brangusis Viljamai, — kartą tarė Michailas Cornas savo bi- 
čiuliui, - būtų nuostabu, jeigu grįžę į Europą rastume, kad Angli- 
ja ir Rusija jau sudarė taikos sutartį; kad mes turime teisę ir ten 

būti tokie pat bičiuliai kaip ir čia, Afrikoje. 

— Aš tuo nuoširdžiai tikiu, brangusis Michailai, - atsakė Vilja- 
mas Emeris. - Šiuolaikiniai karai negali ilgai tęstis. Vienerios ar 
dvejos kautynės, ir pasirašoma taika. Šis niekingas karas prasidė- 
jo prieš metus, ir aš kaip ir jūs manau, kad mums grįžus į Europą, 
taika jau bus sudaryta. (Krymo karas baigėsi 1856 m. kovo 18 d.) 

— O kokie jūsų planai, Viljamai? — susidomėjo Michailas Cor- 
nas. — Ar iš karto grįšite į Keiptauną? Bet jeigu Keiptauno obser- 
vatorija pernelyg neragina jūsų grįžti, labai tikiuosi, kad suteiksi- 
te man garbę supažindinti jus su Kijevo observatorija! 

— Taip, mielas bičiuli, - atsakė Viljamas Emeris, - aš palydė- 
siu jus į Europą ir, neapsilankęs Rusijoje, negrįšiu į Afriką. Juk 
kada nors ir jūs pasisvečiuosite pas mane Keiptaune, tiesa? At- 
vyksite paklaidžioti po mūsų puikius Pietų žvaigždynus. Pamaty- 
site, koks turtingas čia dangus ir koks džiaugsmas jį tyrinėti, ta- 
Čiau ne kiek siekia rankos, o kiek įžvelgia akys! Klausykite, jeigu 
norite, aš pasidalysiu su jumis Centauro Alfos žvaigžde! Prižadu 
jos nepradėti stebėti be jūsų! (Centauro Alfa - viena šitaip vadi- 
namo žvaigždyno Pietų pusrutulyje žvaigždė.) 

— Ar teisybė, Viljamai? 

— Teisybė, Michailai. Aš pasaugosiu jums Alfą, o už tai, - pri- 
dūrė Viljamas Emeris, — paimsiu vieną iš jūsų ūkų ir atvyksiu į 
Kijevą jo tyrinėti. 

aunūs jaunuoliai! Juodu kalbėjosi taip, tarsi jiems priklausy- 
tų dangus! Beje, po teisybei, kam dar jis turėtų priklausyti, jeigu 
ne šiems energingiems mokslininkams, kurie jį tyrinėjo skersai ir 
išilgai! 

— Bet pirmiausia, — vėl prabilo Michailas Cornas, - reikia, kad 
baigtųsi karas. 

— Jis baigsis, Michailai. Mūšiai su patrankomis tęsiasi ne taip 
ilgai, kaip disputai apie Žvaigždes. Rusija ir Anglija susitaikys 
greičiau negu pulkininkas Everestas ir Matvejus Struksas. 

— Tai nejaugi jūs netikite jų susitaikymu, — nustebo Michailas 
Cornas, —- po tokios gausybės bendromis jėgomis atlaikytų išmė- 

— Aš neskubėčiau tuo patikėti, - atsakė Viljamas Emeris. — 
Pagalvokite pats, juk kalbama apie mokslininkų, ir garsių moks- 
lininkų, varžybas! 

— Todėl mudu netapkime tokiomis garsenybėmis, brangusis 
Viljamai, - atsakė Michailas Cornas, — ir visada mylėkime vienas 
kitą! 

Praėjo vienuolika dienų po atsitikimo su pavianais, o mažasis 
būrys, dar nepasiekęs Zambezės krioklių, rado lygumą, kuri drie- 
kėsi net kelias mylias. Jos paviršius kuo puikiausiai tiko tiesiogi- 
niams bazės matavimams. Lygumos pakraštyje stūksojo tik kelių 
lūšnų kaimas. Jo gyventojai — ne daugiau kaip kelios dešimtys — 
buvo taikūs ir geraširdžiai čiabuviai, gerai sutikę europiečius. Pul- 
kininko Everesto būriui pasisekė, kadangi be vežimų, be palapi- 
nių ir be reikmenų keliautojai būtų gana sunkiai įsikūrę, taigi pa- 
grindo matavimus galėjo nutęsti gal mėnesį, bet vargu ar jie būtų 
gebėję čia išgyventi tą mėnesį tik po medžių lajomis, be stogo 
virš galvos. 

Mokslinė komisija apsistojo lūšnose, kurias kiek gebėdami 
prisitaikė prie savo poreikių. Beje, jie buvo žmonės, mokėję ten- 
kintis mažu, - juos jaudino tik vienas dalykas: išmatuoti paskuti- 
nio trikampio paskutinę kraštinę, kad galėtų patikrinti visų anks- 
tesnių operacijų rezultatus. Kaip Žinia, matematiškai jie jau buvo 
patikrinę apskaičiavimus, taigi dabar kuo artimesnis bus tiesiogi- 
nio matavimo rezultatas jau apskaičiuotajam, tuo tikslesniu gali- 
ma laikyti nustatytąjį dienovidinio ilgį. Mokslininkai vėl iš eilės 
statė padėklus ir platinines liniuotes ant visiškai lygaus Žemės 
paviršiaus, vėl atsižvelgė į atmosferos sąlygas, termometro paro- 
dymų kaitą, liniuočių nuokrypį horizonto atžvilgiu, žodžiu, dirbo 
viską, ką darė matuodami pirmąją bazę. 

Balandžio pradžioje pradėtąjį darbą baigė tik gegužės-penkio- 
liktąją. Šiam imliam darbui teko skirti septynias savaites. Niko- 
lajus Palanderis ir Viljamas Emeris tuoj pat apskaičiavo jo duo- 
menis. Atėjo laikas paskelbti rezultatus. Astronomų širdys ėmė 

pašėlusiai plakti. Kokia puiki būtų dovana už visus sunkumus ir 
išmėginimus, jeigu galutinis patikrinimas galėtų įrodyti, jog jų 
darbas kokybiškas ir nekritikuotinas! 

Kai matematikai gautuosius ilgius perskaičiavo atsižvelgda- 
mi į vidutinį jūros lygį ir į šešiasdešimt vieno laipsnio pagal Fa- 
renheitą (/6,//9C - Aut.) atmosferą, tai Nikolajus Palanderis ir 
Viljamas Emeris savo kolegoms pateikė štai tokius duomenis: 

bazės, išmatuotos žemės paviršiuje, ilgis - 5075,25 tuazo; 

tos pačios bazės, matematiškai apskaičiuotos pirmosios bazės 
ir viso trigonometrinio tinklo pagrindu, - 5075,11 tuazo. 

Skirtumą tarp išmatuoto ir apskaičiuoto ilgio sudarė tik ketu- 
riolika šimtųjų tuazo, tai yra mažiau negu dešimt colių, o juk abi 
šios bazės viena nuo kitos buvo šešių šimtų mylių atstumu! 

Matuojant prancūzų dienovidinį tarp Diunkerko ir Perpinja- 
no, skirtumas tarp bazės Melune ir bazės Perpinjane buvo lygus 
vienuolikai colių. Taigi anglų-rusų komisijos matavimų tikslu- 
mas buvo didesnis, o jeigu atsižvelgsime į sąlygas, kuriomis bu- 
vo matuojama, tai jų trianguliaciją galima laikyti pačia tobuliau- 
sia iš visų geodezinių operacijų, atliktų iki šių dienų. 

Tris kartus sušukę „valio!“, mokslininkai sutiko šį puikų re- 
zultatą, neturintį precedento mokslo istorijoje! 

Taigi koks dienovidinio vieno laipsnio dydis šioje žemės ru- 
tulio dalyje? Pagal Nikolajaus Palanderio apskaičiavimus, jis bu- 
vo lygus penkiasdešimt septynioms mylioms ir trisdešimt septy- 
niems tuazams. Taigi-buvo lygus tam dydžiui, kurį 1752 metais 
Lakailis gavo Gerosios Vilties kyšulyje. Kaip matome, prancūzų 
astronomas ir anglų-rusų komisijos nariai, skiriami ištiso šimt- 
mečio, vienodai apskaičiavo dienovidinio laipsnio dydį. Kai dėl 
metro ilgio, tai norint jį išvesti reikėjo palaukti operacijų, kurios 
bus atliktos Šiaurės pusrutulyje, rezultato. Jo ilgis turi būti lygus 
vienai dešimtmilijoninei Žemės dienovidinio ketvirčio daliai. Pa- 
gal ankstesnius apskaičiavimus šis ketvirtis, atsižvelgiant į Že- 
mės suplokštėjimą ašigaliuose, sudarė dešimt milijonų aštuonis 
šimtus aštuoniasdešimt aštuonis metrus, kas reiškė, jog tikslus 

metro ilgis yra 0,513074 tuazo arba trys pėdos vienuolika sveikų- 
jų du šimtai devyniasdešimt šešios tūkstantosios linijos. Ar tei- 
singas šis skaičius? Atsakymą turėjo duoti vėlesni anglų-rusų ko- 
misijos darbai. 

Pagaliau geodezinės operacijos buvo visiškai baigtos. Astro- 
nomai įvykdė savo užduotį. Dabar reikėjo tik pasiekti Zambezės 
žiotis, Žygiuojant priešinga kryptimi, negu 1858—1864 metais šiuo 
maršrutu keliavo daktaras Livingstonas. 

Gegužės dvidešimt penktąją po gana sunkaus žygio per vieto- 
vę, kurioje sruvo daugybė upelių, jie pasiekė krioklius, geografų 
vadinamus Viktorijos kriokliais, ir įsitikino, kad šie puikūs van- 
dens srautai visiškai pateisina čiabuvių duotą pavadinimą - „griau- 
džiantys dūmai". Mylios platumo vandens srovės, krintančios iš 
aukščio, du sykius didesnio nei Niagara, puošėsi triguba vaivo- 
rykšte. (Niagara - krioklys Š.Amerikoje. Vieno jos srauto aukštis 
— 48 m, kito — 51 m.) Krentanti į gilų bazalto tarpeklį, upė griau- 
dėjo taip, kaip dundėtų dvidešimt sykių sustiprinta perkūnija. 

Žemiau krioklių, kur vanduo vėl ramiai tekėjo, mūsų keleivių 
laukė savaeigė barka, atplaukusi čia prieš dvi savaites vienu iš 
žemutinių Zambezės intakų. Visi sulipo į laivą ir užėmė savo vietas. 

Ant kranto liko tik du vyriškiai - medžiotojas ir foreloperis. 
Seras Džonas, nepajėgdamas skirtis su bičiuliu, pasiūlė Moku- 
mui vykti kartu į Europą ir pasisvečiuoti pas jį kiek geidžia šir- 
dis; tačiau bušmėnas, jau turėdamas kitų priedermių, atsisakė kvie- 
timo. Iš tikrųjų jis privalėjo lydėti Deividą Livingstoną antrosios 
kelionės Zambeze metu, kuriai jau rengėsi šis narsus daktaras, 
todėl Mokumas norėjo laikytis duoto žodžio. 

Taigi medžiotojas, kurį europiečiai dosniai apdovanojo ir (kas 
jam ypač patiko) stipriai apkabino, nes jautėsi esą jam už daug ką 
skolingi, stovėjo ant kranto. Barka nutolo, o upės viduryje ją pa- 
gavo nešti greita tėkmė. 

Keliaudami žemyn didele Afrikos upe, astronomai praplaukė 
pro daugybę pakrantėse įsikūrusių kaimų. Čiabuviai su prietarin- 

ga baime ir susižavėjimu žvelgė į dūmijančią barką, kurią Zam- 
bezės vandenimis stūmė nematomas mechanizmas, todėl net ne- 
mėgino kaip nors jai trukdyti. 

Birželio penkioliktąją pulkininkas Everestas su kolegomis at- 
plaukė į Kilmianu - vieną didesnių miestų, įsikūrusių pačiame 
plačiausiame upės vingyje. Didžiausias europiečių rūpestis — iš 
anglų konsulo sužinoti apie karo eigą... 

Sevastopolis didvyriškai gynėsi nuo anglų-prancūzų armijų 
puolimo, taigi karas dar tebesitęsė. 

Ši naujiena nuliūdino mokslininkus, tačiau neturėdami laiko 
ilgai galvoti ir svarstyti, jie puolė rengtis keliauti į Europą. Į Su- 
ecą plaukė austrų prekybos laivas „Navara“. Komisijos nariai nu- 
tarė keliauti šiuo laivu. 

Birželio aštuonioliktąją prieš pat išplaukiant „Navarai“ pulki- 
ninkas Everestas surinko savo kolegas ir ramiu balsu jiems tarė: 

— Ponai, mes praleidome petys į petį apie aštuoniolika mėne- 
sių ir, nugalėję daugybę išmėginimų, padarėme darbą, kurį tinka- 
mai įvertins Europos mokslo pasaulis. Pridursiu, kad šio bendro 
darbo rezultatas — neišardoma mūsų bičiulystė. 

Vietoj atsakymo Matvejus Struksas tik truputį linktelėjo galvą. 

— Tačiau, - tęsė pulkininkas, — mums, žinia, labai gaila, deja, 
karas tarp Anglijos ir Rusijos tęsiasi. Prie Sevastopolio vyksta 
mūšiai, ir kol miesto neužims anglai... 

— Miesto jie nepaims! — sušuko Matvejus Struksas. — Net jei- 
gu Prancūzija... (Po ilgos, beveik metų apgulties 1855 m. rugsėjo 
8 d. anglai ir prancūzai užėmė Sevastopolį.) 

— Ateitis parodys, pone Struksai, — šaltai atšovė pulkininkas 
Everestas. — Šiaip ar taip, iki pat šio karo pabaigos, manau, mes 
vėl turime vieni kitus laikyti priešais... 

— Kaip tik tą ir norėjau jums pasiūlyti, - ramiai pareiškė astro- 
nomas iš Pulkovo. 

Po šio pokalbio mokslinės komisijos nariai susirado „Nava- 
rą" ir išplaukė į ilgą kelionę. Po kelių dienų jie atvyko į Suecą. 
(Suecas - Egipto miestas ir Raudonosios jūros uostas. Sueco ka- 

nalas, sujungęs Raudonąją jūrą su Viduržemio jūra, iškastas 
1859-1869 m., taigi vėliau po Ž. Verno aprašomų įvykių. Vadina- 
si, „Navara“ dar negalėjo iš Sueco tiesiai patekti į Europą. ) Išsi- 
skyrimo valandėlę Viljamas Emeris, spausdamas Michailo Cor- 
no ranką, paklausė: 

— Ar mudu liekame bičiuliai, Michailai? 

— Taip, brangusis Viljamai, mes vis tiek liekame bičiuliai! 


Pabaiga 


1872 m. 

